
1. 

Ved Tlnmersøeii. 



JDet var den 5te September 1789, en smuk Sommerdag. 
Solen skinnede, Himlen var blaa med lette Skyer. Ved 
Thunersaens Bred stod tre unge Mænd Kl. 2 om Efter- 
middagen og ventede paa en Baads Afgang. Alle tre vare 
Danskere. Den ene var Grev Adam Moltke, en slank 
ungdommelig Skikkelse, hvis markerede Ansigt udtrykte 
en sværmerisk Sjæl og hvis Manerer råbede Adelsmanden. 
Den anden var noget massivere med et klogt Ansigt og 
buskede Bryn. Det var en Kabenhavner af en af de 
bedste borgerlige Familier, San af den meget bekendte 
Hofapotbeker Becker. Som Farmaceut befandt han sig 
paa en Studierejse i Tyskland og Schweiz. Den tredje 
Rejsende var den 25aarige Jens Baggesen. Han var 
den 24de Maj med oifentlig Understattelse rejst hjemme 
fra, og Badestedet Pyrmont i Vest-Tyskland var hans 
første Hovedmaal, fordi hans Helbred var skrabeligt. Efter 
et Par Maaneders frugteslast Ophold her, var han draget 
ad Rhindalen til Schweiz. Hans Sygdom, en krampagtig 
Nervelidelse, som plagede ham i mange Aar, bekæmpedes 
langt bedre af den styrkende Alpeluft end af Opholdet 
ved et mondænt Badested. Han befandt sig i Schweiz ret 
i sit Es og nad Naturen paa bedste Maade, idet han 
ingenlunde skyede at bestige selv farlige Tinder. 

Baggesen havde truifet den ligeledes svagelige Adam 
Moltke i Pyrmont, og som fortrolige Venner vare de blevne 
enige om at rejse sammen. Becker havde de farst truflfet 
i Basel. 



De vare alle den Dag i Turistdragt som Fodvandrere, 
hvilken Baggesen for sit Vedkommende beskriver saaledes : 
lange Benklæder å la Matros (i Modsætning til Knæben- 
klæder, som ellers endnu brugtes' af alle pæne Folk), tynd 
Silkevest, et Lommeterklæde, bundet om Livet, Collet og 
Frakke. Paa Enden af sin Stok bar den unge Digter en 
Pakke Bager. Han falte sig fri og modig som den lille 
Flod Lutchi.ne, ved hvis Bred de den Dag havde vandret. 

Ved det bekendte Vandfald Staubbach havde de 
overnattet hos en Præst; El. 11 vare de gaaede til 
Unterseen, hvor de spiste til Middag, og stod nu ved 
en Anlægsbro i Thunersaen. 

Paa én Gang viste et smukt Syn sig for Turisterne^ 
der betog dem alle tre. 

En ung Pige, som hidtil havde været skjult for deres 
Blikke, kom til Syne. Let og gratiøst bevæg:ede hun sig 
hen over Engen, og da hun i Farten tabte en Handske og 
standsede for at tage den op, saa' de unge Herrer, at hun 
var smuk, endog usædvanlig smuk. Nede ved Søen for- 
svandt hun nogle øjeblikke, men kom snart frem igen. 
Hun gik utvungent hen imod Herrerne med den Holdning, 
som kun Dannelse giver, og sagde høfligt: Je suts bien 
charmée de me pouvoir embarquer avec vousl Alle tre 
bukkede, og i al Fald Baggesen ærgrede sig over, at han 
kun havde Matrosbuxer paa, men det er troligt nok, at 
det gik de andre Herrer ligervis, thi hvem vil ikke gerne 
tage sig ud for en ung, smuk Dame? Hun bar hvid 
Kjole, et let blaat Schal og Straahat, samt havde paa 
Schweizer-Manér en Stok i Haanden. 

Baaden var snart sejlklar, og man traadte ned i 
den. Foruden de nævnte var der endnu to Passagerer, 
nemlig en ældre, værdig Herre, som viste sig at være den 
unge Dames Ledsager, og en fremmed, rød Mand, som 
forholdt sig tavs og som vi ikke gøre nærmere Bekendt- 
skab med. Vore tre Landsmænd sad paa en Bænk langs 
Baadens ene Side, de tre andre sad tilsvarende langs 
den anden Side, og et smalt Bord stod midt imellem. 



En Markise beskyttede for Solen. Den smukke unge Pige 
kom til at sidde lige overfor Baggesen, men alle tre Herrer 
vare aldeles elektriserede af hende og blev det -bestandig 
mere. 

Naturligvis maatte der konverseres, men uheldigvis 
var ingen af de Danske synderlig stiv i Fransken, som 
Damen og hendes Ledsager talte. Baggesen var i al Fald 
tynd i det, men han manglede ikke Kurage, og det gik. 
For Turister er jo Egnen det altid uopslidelige Thema; 
her blev strax talt om det imponerende Bjerg «die Jung* 
frauo, ved hvis Beskuelse de alle nylig havde frydet sig. 
Den unge Dame sagde troskyldigt-naivt : Oui, elle est 
extrémement innocente. Elle ne se laisse jamais monter, 
vistnok som Svar paa, om man kunde komme op paa 
Toppen af det. Baggesen var københavnsk nok til at faa 
en ækvivok Tanke ved dem og udtalte strax en Formod* 
ning om, at Damen maaske var fra Paris, men han falte 
sig beskæmmet, da hun svarede: Non, monsieur, je suis 
de Berne! 

Da Herrerne derved fik at vide, at deres Medrejsende 
var fra Bern, som ligger i det tysktalende Schweiz, lod 
de strax Fransken ligge og fortsatte Samtalen paa Tysk. 
Den gik snart meget livligt og kom til at dreje sig først 
om Naturen, dernæst om Frihed og Ejendom, om Folke- 
aand og eiidelig om den nylig begyndte Bevolution i 
Frankrig. Som man ser, var det Themaer, som en Sam«* 
tale i vore Dage ogsaa kunde dreje sig om. Frøkenen 
bevægede sig paa alle disse Omraader med Forstand og 
Aand, med Utvungethed og dog Beskedenhed. Baggesen og 
Moltke hørte især med Liv og Begejstring paa hendes 
Ord. En Iagttager fra deres Bejse i Schweiz siger om 
dem, at de begge var Venner af Ak! og O! at, naar 
Greven blev begejstret, havde han den Vane at slaa sig 
for Panden og stampe med Fødderne, hvorimod Baggesen 
da foldede Hænderne op mod Himmelen. 

Baggesen samler sit Indtryk af Samtalen med den 
unge Dame i disse Ord: «Jeg fandt i hende det yndigste. 



tænksomste, vittigste Fruentimmer (ældre Sprogbrug), jeg 
nogensinde kunde made paa min Vej gennem Europa." 
Og den sindige Becker skrev i sin Dagbog^): «Hun var 
et ungt, smukt, uskyldigt Pigebarn, der talte med saa 
megen Forstand om alt, at vi ofte havde Åarsag til at 
undre os. Vi var alle saa indtagne i denne unge Pige, 
at vi ikke enskede saa snart at komme til Thun.» Og 
om hendes Ledsager skriver han, at «han var en gammel, 
ærværdig, fortræffelig Mand, som vi alle skattede meget 
hajtn. 

Saaledes gik Sejladsen paa den smukke, grenligt far- 
vede Thunersa mellem de to Bjerge «der Niesenn og «die 
kalte Kindbette». Ingen af de unge havde lagt synderlig 
Mærke til Naturen, saa fængslede var de af Selskabet. 
Baggesen især saa' de smukke Kyster i en sad Taage, 
hvorfor han mindst af alt bagefter kunde skildre dette 
Stykke af sin Kejse. Kysterne til begge Sider ere oftest 
stejle, undertiden skovklædte, undertiden prydede med 
Vinhaver. Men netop som de vare komne forbi de to 
nævnte Bjerge, bred et Tordenvejr, ledsaget af en stærk 
Regn, las. Baggesen hængte da sin Frakke som Skærm 
mod Regnen og satte sig selv tillige mod Regnsiden for 
yderligere at dække. Han blev derved helt gennembladt 
paa den ene Side, men hvad brad han sig om det? Dog, 
da det alligevel ikke viste sig tæt nok til at dække Fra- 
kenen, byttede hun Plads paa Herrernes Opfordring og 
kom nu til at sidde ved Siden af Baggesen. Under den 
stærke Regn sagte Baadfolkene ind til Land og fandt Ly 
i en Hytte, medens Passagererne blev siddende, fordybede 
i Samtale. Da Frakenen udtalte Onsket om lidt Vand, 
ilede den galante Baggesen strax op til Hytten og bragte 
det til Veje. 

Endelig ophørte Uvejret, der tilsidst endte med en 
stærk Blæst, og Luften blev derefter klar og behagelig. 
Snart ajnede man Thun, som ligger malerisk smukt med 



^) Utrykt. Tilhører Enkefru BiirmaiirBecker. 



sit højtliggende Slot. Der var imidlertid en Fjerdingvej 
at vandre for at komme til Byen, og for Baggesen blev 
det besværligt, fordi han havde faaet sin sædvanlige Nerve- 
krampe af at sidde saa længe halvt gennemblødt. An- 
kommen til Værtshuset maatte han derfor strax lægge sig, 
men en Timestid efter var han dog saa vidt stablet op, 
at han kunde møde ved Table d'hdte. Her sad da alle 
vore Bekendte sammen med en Del fremmede Turister, 
deriblandt et Par Englændere og en Franskmand. Alle 
talte højt i Munden paa hverandre, især om Schweiz, som 
Franskmanden stærkt kritiserede. Baggesen var glad ved 
at kunne assistere sin nydelige Bejsefælle ved at forsvare 
hendes Hjemland. Bag efter fik de tre Danske først 
nærmere Besked om, hvem deres Schweizer-Bekendte var. 
Hun var en Frøken Haller, som boede i Bern hos sine For- 
ældre; den gamle Mand var hendes Onkel, som beklædte 
en juridisk Stilling som Schultheis samme Steds. Da 
Baggesen studsede ved Navnet Haller, fortalte Frøkenen, 
at hun var en Datterdatter af den berømte Naturforsker 
og Digter Albrecht v. Haller, hvis Navn ogsaa var kendt 
i Danmark. «Ak», sagde hun, «De skulde blot have kendt 
ham nærmere. Endnu i sin høje Alder fortryllede han 
store og smaa ved sin Elskværdighed. Jeg kan ikke holde 
mine Taarer tilbage, naar jeg tænker paa, hvorledes han 
i sine ledige Timer, efter de alvorligste Arbejder til Men- 
neskenes Vel, sorgløs og munter legede med os smaa Børn, 
hvor tit han tog mig paa Skødet og kaldte mig sin kære 
Sofie.« Hun tørrede sine øjne, og den rørte Baggesen 
græd med hende. 

Næste Morgen Kl. 7 rejste Frøken Haller og hendes 
Onkel direkte hjem til Bern, efter at de venligt havde 
indbudt alle tre Danske til at besøge dem, naar de kom 
til Staden, og givet dem Visitkort med Adressen. Frøkenen 
havde med sin Ledsager kun gjort en kort Udflugt til 
Unterseen (Interlaken) for at se til en fordums Amme, 
der havde været syg. 

Den fatale Daarlighed havde hindret Baggesen i tid- 

ligere om Morgenen at ledsage Frøken Haller paa en 
Vandring op til Slottet og den højt liggende Kirkegaard 
med sin storartede Udsigt. Men han naaede dog gennem 
Vinduet at se et Glimt af hende, da hun kom gaaende 
tilbage, og hvorledes dette Syn fæstede sig i ham, ville vi 
siden faa at se. Da Baggesen længere op ad Dagen var 
kommen bedre til Kræfterne, gik alle de tre Venner den samme 
Vej, som de havde set Frøkenen vandre, for fra Kirke- 
gaarden endnu engang at se den hvide «Jungfrau», og 
det er ikke umuligt, at de med det samme tænkte paa 
den skønne, hvide Jomfru, som nu havde forladt dem, 
men som de snart skulde se igen. Alle tre længtes lige 
brændende efter hende. 

Kl. 12 forlod de Thun med et Torveskib, der skulde 
til Bern. Vistnok var det ikke et passende Passagerskib 
for dannede Turister, og i vore Dage vilde man betakke 
sig for saadan en Befordring. Det var en stor fladbundet 
Pram, hvis eneste Opholdssted var Dækket uden Kahyt 
eller lignende Luxus. Dette Dæk var optaget af en Sværm 
Mennesker af den lavere Folkeklasse, i alt 37, og desuden 
en Masse Fustager, Kurve med Frugt, Oste og Kalve. Da 
Sejladsen var med Strømmen, gik Farten hurtig nok, men 
Vandet stod bestandig ind over Dækket. Becker fortæller 
i sin Dagbog, at han for sit Vedkommende stod mellem to 
Tønder med Fødderne i Vand. Uagtet der var flere Gen- 
vordigheder, saasom at Fartøjet tre Gange løb paa Grund 
og det sidste Gang var vanskeligt nok at faa det Les igen, 
vare de unge Mennesker dog meget vel til Mode. De var 
glade i deres ungdommelige Sind, Livet laa for dem, og 
Oplevelser var der nok af. De sang, og særlig Baggesen 
gjorde med sin kraftige Stemme og sit morsomme Fore- 
drag saadan Lykke, at der blev almindelig godt Humør. 
De fleste Passagerer vare Handelskoner, og en gammel 
Mutter iblandt dem trakterede i sin Glæde Baggesen ved- 
holdende med Snus og umodne Pærer, medens han til 
Gengæld bød hende en finere Pris af sin Daase. 

Efter fire Timers Sejlads ned ad den rask løbende 



Aare kom de Kl. 4 til Bern. Da Byen ligger højt, 
maatte de fra Fladen stige op ad en lukket Trappe paa 
180 Trin. Fra Floden havde Staden ikke taget sig ud, 
men da de kom derop og vandrede ind i dens smukke 
Gader til Hotel u Falken », blev de hurtig indtagne i den. 
De mange Springvand og Kilder, de lyse, ret haje Huse 
og de sydlandske Arkader bed dem venligt velkommen. 
Den første Aften maatte de imidlertid nøjes med at se 
Staden udvendig og beundre dens Benlighed. Visitter 
kande de ikke gøre, da deres Bagage ikke var kommen 
endnu. 

De boede altsaa i det respektable Hotel « Falken » og 
indrettede sig paa et Ophold her af tre Dage. 



2. 

En Præsentation. 



X aa dette Punkt anse vi det for passende lidt 
grundigere end fer at præsentere Hovedpersonerne i denne 
sanddru Fortælling for Læseren. 

Adam Moltke var San af en Greve, der var Chef 
for det holstenske Bytterregiment og som i Lighed med 
mange af sine adelige Landsmænd snart boede i Køben- 
havn, snart paa sine Godser ; her var det i det sydligste Slesvig. 
Han ejede blandt andet det siden bekendte Gods Noer. 
Adam var født 1765 og knap et Aar yngre end Baggesen. 
Han studerede ved Københavns, Kiels og flere . tyske 
Universiteter og var i alle Henseender en virkelig Student 
med betydelige aandelige Interesser, men paa Grund af sit 
exalterede Væsen gik han blandt Kammeraterne under 
Navnet »Geniet* eller «den gale Moltke«. 

Han besad en Digteraare, som mest var paavirket af 
Klopstock. Fremfor alt var han en ung Mand med aabent 
Hjerte for alt godt og skønt, blandt andet for Tidens 
brændende Spørgsmaal: de lavere Klassers Vel. Hans 
Ydre skildres et Par Aar senere (af Perthes) som «en her- 
lig Menneskeskikkelse med ædel Pande og funklende øjne». 
Den nys udbrudte franske Bevolution havde i høj Grad 
grebet hans enthusiastiske Sind. 

Baggesens nærmere Bekendtskab med Moltke skrev 
sig fra denne Kejse. Digteren var i Selskab med sin Vel- 
ynderinde, FruFrederikke Brun, kommet til Py rmont, 



men havde snart faaet at vide, at dette Badested ikke 
egnede sig for ham. Baade legemligt og aandeligt felte 
han sig dér meget ilde, saa meget mere som Naturen var 
ham en Skuffelse, og det regnede fra Dag til Dag. Men 
som han en Morgen spadserer i den lange Promenade- 
Allé, mader han en haj, bleg Skikkelse, der forekommer 
ham bekendt. Det var Moltke, og et jøjeblik efter laa 
de i hinandens Arme. De havde som ganske granne 
Studenter kendt lidt til hinanden for sex Aar siden, men 
Bekendtskabet var saa lidt fortsat, at Baggesen nærmest 
troede, at Moltke var dad. Nu paa dette kedelige Sted, 
hvor begge var syge og trykkede og tillige falte sig 
ensomme, blev de lige fornajede ved at opfriske 
Bekendtskabet. Glade vandrede de Arm i Arm hjem til 
Moltkes Bopæl i Badehotellet, hvor de fik nok at gare 
med at fortælle hinanden deres Oplevelser. Moltke led af 
Blodspytning ligesom Baggesen af Nervekrampe. Den 
fælles Modgang knyttede de unge Mænd nærmere til hin- 
anden, og med hele hin »Drang und Sturm» Tids over- 
spændte Falelser smeltede de snart sammen. De græd 
med hinanden, de jublede med hinanden, og de haabede 
med hinanden. De andre Badegæster kaldte dem snart 
«de uadskillelige«. Ingen Mand har staaet Baggesen 
nærmere i hans yngre Aar end Adam Moltke. De turede 
sammen til Hermansbjerget og smeltede iTaarer over 
dette Germaniens stolte Minde. «Saa favne Danmark og 
Tyskland hinanden«, anskede de begge. Den 16de Juli 
forlod de Pyrmont i Moltkes Vogn, og en Hr. Spazier, 
som de havde gjort Bekendtskab med, var Tredjemand i 
den. De to andre fulgte Baggesens Exempel og lod deres 
Haarpiske klippe af som Tegn paa, at de var Frihedsmænd. 
Da disse Venner paa deres Rejse vare komne til «det 
høje, melankolske Friedberg», kom der et Budskab, som 
fyldte dem med spændt Forventning. Postmesteren kunde 
meddele dem Nyt fra Frankrig af 14de Juli: Bastillen 
erobret og allerede nedrevet, Necker forjaget! Nu forstod 
de, at den nye Tid var begyndt. 

I Strasburg ledsagede Moltke Baggesen op i Man- 
sterens Taarn uden dog at turde falge ham op paa den 
højeste Tinde. 

Den anden Yen, Gottfried Becker, var den yngste 
af Trekløveret, kun 22 Åar gammel. Som Søn af den 
rige Hofapotheker var han Svoger til den berømte Suhm, 
der Aaret i Forvejen havde ægtet hans Søster Christiane. 
Dette Ægteskab mellem en gammel og en ung fik Malicen 
snart travlt med, og, som det siden viste sig, ikke uden 
Grund. G. Becker var Student og allerede Aaret efter 
farmaceutisk Kandidat, thi Fordringerne til en Apotheker 
våre dengang kun smaa. Nu tiltraadte han for sin videre 
Uddannelses Skyld en Udenlandsrejse, som strakte sig 
over fire Aar. I mere end et Aar studerede han Kemi i Berlin, 
hvorefter han drog Syd paa med Geneve som Maal. Paa 
denne Rejse traf han de andre to i Basel, men det var 
ganske flygtigt, da han derfra rejste alene videre. Bagge- 
sen havde ogsaa i Basel andre Ting at tænke paa end at 
dyrke et nyt Bekendtskab. Her var det nemlig, at han 
efter lang Tids Forløb første Gang fik grundige Breve fra 
Venner og Velyndere i Danmark. lait kunde Digteren 
glædedrukken udbrede 17 Breve paa Bordet, hvorefter han 
puttede Skatten i Lommen for at gemme Nydelsen af den 
til en stille Time. Men hvad skildrer hans Forfærdelse, 
da øjeblikket var kommet og Brevene vare forsvundne! I 
tre Dage ledte han efter dem og lod Trommen røre for 
dem ; de var og blev borte, og Baggesen fik aldrig Brevene 
at læse. 

I Luzern traf Becker igen sammen med de andre 
og fulgte dem paa deres Vandring fra Vierwaldstådter 
Søen op paa St. Gotthard. Da Baggesen her var forvoven 
nok til at bestige den højeste Tinde og herfra opfordrede 
Becker til at komme derop, gjorde denne det, skønt han 
næsten maatte krybe derop af Svimmelhed. En Stræk- 
ning over Wengernalp til Lauterbrunnen vandrede han 
alene med Baggesen, og de prøvede den farlige Maade at 
rutsche ned, støttet paa Stokken, og kom godt fra det. 

Nu var Becker med de andre i Bern, og man ser af hans 
Dagbog, at han brugte sine øjne godt. 

Vor Hovedmand er Baggesen. Det kan godt være, 
at de to andre hver paa sin Maade vare ligesaa dygtige 
og haabefulde Ynglinge som han, men han var alligevel 
den, der sad inde med de største Muligheder. Baggesen 
var, hvad man end vil sige, en af de faa udvalgte, som 
har været med til at bygge det aandelige Danmark ; uden 
hans Navn vilde der være en mærkelig Lacune. Der er 
jo skrevet saa uendelig meget om ham, og faa Mennesker 
ere blevne kritiserede som han, selv af dem, der egentlig 
ikke vilde det. Men underligt nok, hans Navn er ikke 
druknet i Kritiken og heller ikke hans Ære. Der maa 
have været noget af det ved ham, der ligesom er mærket 
af Guderne. 

Baggesen var, hvad man plejer at kalde et udmærket 
Hoved. Hans Evner gik især i Betning af det filosofisk- 
mathematiske og det sproglig-musikalske, hvorimod han 
manglede Sans for det historiske. Han var et sjældent 
Instrument for Stemninger, og det var især det, som tidlig 
drog Folk til ham. Det danske, det barnlige, det ømme, 
det vemodige, det lystige, det dansk-vittige, alle disse 
Følelser satte hans Strenge i Bevægelse. Naar man vilde 
sige, at Baggesen ogsaa var et religiøst Menneske, vilde 
det roaaske finde Modsigelse, da der er Ytringer af ham 
i modsat Betning, men alligevel er det sandt. £t er hvad 
et Menneske kan komme til at vise i sine Forvildelser, et 
andet er, hvad den egentlige Kærne er i ham. Og den 
var religiøs. Hvad der kommer først i Karret, vil det 
længst smage af, men det var hans inderlig gudfrygtige 
Moders kristelige Paavirkning. Det er let at paavise 
gennem alle Perioder af Baggesens Liv, at han aldrig har 
staaet i Modsætningsforhold til Kristendommen. Og man 
véd, at han med Aarene efterhaanden kom denne nærmere, 
indtil han tilsidst med fuld Samstemning stod midt i den. 
Men Baggesens filosofiske Anlæg gav det religiøse altid 
en spekulativ Iklædning, hvilket jo ogsaa laa i Tiden. 

Naar man skal angive det, der allerede tidlig gav 
Baggesens Liv et eget Stempel, og som blev ham en Kilde 
br.:. le til mange Glæder og til Lidelser, var det hans Forhold 
til Kvinden. Han var af de Mennesker, der trænge til 
at have en kvindelig Halvpart nær hos sig enten i Virke- 
ligheden eller kun i Fantasien. Mindst af alt var han en 
Enspænder-Natur. Og det andet Ken følte sig magnetisk 
tiltrukket af ham. Derfor sluttede Schimmelmanns, Stol- 
bergs, Bernstorffs, Reventlowernes og Bruns Fruer sig 
tidlig om ham, og det var dem, der bragte den unge 
Student frem. At de ikke tog fejl af ham, viser et Digt 
som «Boserne», der herer til den danske Poesis Perler. 
At Baggesen til det sidste skulde have et kvindeligt 
Appendix, kaster tit en Skygge over ham, men der er set 
uretfærdigt og ondt paa det. 

Nu stod han i Bern. Han var, uagtet han som Barn 
var bleven slemt skamferet af Kopperne, et kant og ind- 
tagende ungt Menneske, som hurtigt lagde Hjerterne, 
baade Mænds og Kvinders, for sine Fødder. Urolig og 
undertiden uberegnelig var han, men i sin inderste Grnnd 
god ; Mistænkelighed og Undervurdering kunde bringe den 
lodne Side frem i ham, men hans Hjerte var kærligt og 
opofrende. 

Fra det første øjeblik, Baggesen havde sat sin Fod 
paa Schweiz' Grund, følte han sig som hjemme dér. 
Dets Natur drog ham sympathetisk til sig, og lige til det 
sidste bevarede han denne Kærlighed. 

Om de farefulde Vandringer, han nylig havde til- 
endebragt , især over St. Gotthard , Furka og Grimsel, 
skriver han i sin Dagbog: 

«Man bliver skrækkelig dristig ved at gennemvandre 
Alperne. Jeg for min Part løber, uden at det kommer 
mig ved (o : anfægter mig) paa Kanten af de overhængende 
Klipper og gyser først, naar jeg staar neden under paa 
sikre Fødder og ser op til de svimle Højder, jeg har 
danset paa. Jeg har alligevel hidtil ingen Alpestok og 
vil opsætte Brugen deraf til de farligste Isbjerge ...» 

«Jeg glæder mig nu over de Balancér- og Kravle- 
øvelser, jeg saa tit har faaet baade Skænd og Prygl for 
i min Barndom. Jeg haster nu Nytten deraf, idet jeg 
finder det et Smørrebrød, hvad andre Kejsende har be- 
skrevet som forfærdelig vanskeligt. Mindst tænkte jeg 
paa, da jeg blot af Lyst til Faren (en Lyst, der virke- 
lig er mig ligesaa naturlig som Lyst til Studering), vovede 
mig i Toppen af Masterne til min gode Moders billige 
Fortrydelse, vovede mig ud over Gitterværket om Bunde- 
taarn med begge Benene, hængende paa Maven, — vovede 
mig op paa Stangen i BrahetroUebotg og Brøndvippen i 
Slagslunde, — at disse øvelser skulde komme mig tilpas 
paa Alperne. » 

Efter denne Præsentation af de rejsende Danske gaa 
vi over til at forestille den gode Stad Bern for Læseren. 
Mange af vore Landsmænd har utvivlsomt besøgt denne 
By, der baade er en Slags Hovedstad i det helvetiske For- 
bund og tillige en af dets største Byer. Ziirich er dog 
større og mere europæisk. I 1789 havde Bern ikke syn- 
derlig mere end 15,000 Indbyggere, men var allerede da 
bekendt som en af de ypperste Byer i Schweiz. Dog var 
den ikke Sæde for Forbundsregeringen, som derimod var 
i det nærliggende Åarau. Russeren Karamsin, der ud- 
ferhg har skildret sine Kejser i Schweiz netop paa samme 
Tid^), fortæller, at Bern var en smuk By; Gaderne vare 
lige, brede og godt brolagte med Kanaler i Midten, der 
med deres brusende Vand bortførte al Urenlighed. Hu- 
sene vare meget ens, af hvide Sten og med tre Etager, 
og de afgav saaledes, siger han, et godt Billede paa Folkets 
Lighed. 

Med denne Lighed forholdt det sig nu paa en egen 
Maade. I ydre Henseende vare ganske vist alle Kantonerne 
i Schweiz Republiker, men saa' man nærmere til, opdagede 
man megen Ulighed. Allermest i Bern. Et mindre Tal 
dannede her et Aristokrati, som sad inde med al Magten 



') Karamsin: Briefe eines reisendes Russers, 1800« 

baade i Staden og i Staten og tillige med en nedarvet 
Velstand. Af dem bestod baade Baadet og Senatet, og 
blandt dem valgtes Landfogderne. Karamsin bemærker, at 
Aristokratismen i Bern var den strammeste i hele Schweiz. 

Til disse Patricier hørte Familien von Haller. En 
af dennes Forfædre var Berthold Haller, fordum Præst 
ved Domkirken. Han var Stadens Beformator, der fuld- 
stændig havde bragt den reformerte Kultus til Sejr i den. 
Men den berømteste i Familien var Albrecht Haller, 
først Professor i G5ttingen, siden boende i Bern. Hans 
Hovedfag, i hvilket han vandt europæisk By, var Anatomi. 
Det er ham, som først har opdaget Musklernes Irritabilitet 
og dermed brudt Bane for Betydningen af den exakte 
Forskning i Fysiologien. Tillige var han en fremragende 
Kemiker og Botaniker, men blandt Folket havde hans 
Navn bedst Klang som Digter. Han var en Mand med 
Kraft og Oprindelighed, og en meget varm Patriot. Om 
hans religiøse Standpunkt vidner følgende Udtalelser til-^ 
strækkeligt : Jeg véd og jeg føler, at der ingen sand Fred 
gives udenfor Freden med Gud, og at selv det lykkeligste 
Liv uden denne Fred ikke er andet end en tung Drøm, 
som Evigheden vil gøre Ende paa. Uden Samfund med 
Gud er det menneskelige Hjerte et uophørligt stormende 
Hav. Det alene er den sande Lykke: at kende Gud, at 
elske Gud, at tro paa Kristus, at være forvisset om Guds 
Naade og engang i ham at finde en forsonet Gud og 
Dommer. 

v. Haller var en munter og elskværdig Mand, der 
lige til han 1777 døde i en høj Alder trolig arbejdede i 
sin Videnskab. Endnu faa øjeblikke før Døden sysselsatte 
han sig med et videnskabeligt Problem. Han var tre 
Gange gift, men hans ældste Datter Amalie, der ægtede 
en Fætter, som var Landfoged i Bern, var Moder til den 
unge Pige, vi traf ved Thunersøen. Moderen var dengang 
50 Aar, Faderen højt oppe i HalvQerdserne. Datteren hed 
Sofie, og hun havde to Søstre Emilie og Henriette, 
foruden flere Halvsøskende. 

Som vi have set, var v. Hallers en fuldstændig Patricier- 
familie, endog ligefrem højadelig, og Sofies regelmæssigt 
smukke Ansigt med de funklende Ojne, som dog havde 
et meget blidt Udtryk, og den krumme romerske Næse 
bar Vidne om hendes Udspring. 

Tonen i Bern var i visse Maader afmaalt og stræng, 
men dog ingenlunde som i Zurich, hvor Herrer og Damer 
næsten aldrig mødtes i Selskabslivet. I Bern holdt man 
gerne Selskab El. 4 om Eftermiddagen, og man madtes 
da ret ugenert. Musik blev meget dyrket; mange sang 
smukt, og Damerne dyrkede flittig Klaverspil. Her 
som i Zurich var det udelukket at spille Kort, hvorimod 
Selskabslege blev meget dyrkede. Becker skriver derom i 
sin Dagbog: »Det er kønt, at man i Bern elsker saadanne 
uskyldige Fornøjelser ; man amuserer sig med Musik, Sang, 
Tale og alt dette med stor Frihed, uden Tvang; dog maa 
man meget tage sig i Agt for ikke at fornærme nogen. 
Naar Damer skiUes, sker det ikke med Kys som andre 
Steder, de vende kun Ansigterne imod hinanden, som om 
de vilde kysses, men gør det ikke. Om Aftenen spiste vi 
intet, men nød blot Dessert og Frugter.« 



3. 

Se første Dage i Benir 



JJagen efter de Rejsendes Ankomst til Bern var det 
Søndag, som blev holdt meget strængt, saa at alt var sort 
og stille. Den gamle Mand, som havde været deres 
Rejsefælle paa Thunersoen, Hr. Schultheis Sinner, kom i 
Embedsdragt til dem i »Falken », og den venlige Mand 
udkastede forskellige Planer for deres Ophold. Han invi- 
terede dem til Eftermiddags-The, og da de kom derhen, 
blev de præsenterede for begge hans Sanner og andre af 
hans Familie. Derefter spadserede Selskabet paa en af 
Byens smukkeste Promenader «Auf der Enge », en 10 Alen 
bred og V2 Mil lang Vej, som fører ud af Byen over «defl 
nye Bro» og opad. Over den dybt neden under flydende 
Aare var der Udsigt i rig Afvexling over Enge og Marker, 
og videre fremme saa^ man Bjergene med deres hvidt 
skinnende Toppe. Efter Tilbagekomsten forblev vore 
Venner hos Sinners indtil pæn borgerlig Tid Kl. 8. De saa' 
forskellige Damer dér, men ikke hende, som de alle tre 
længtes efter — Frøken Sofie, og maatte i saa Henseende 
gaa hjem til deres Hotel med lang Næse. 

Næste Dag begyndte for vore Rejsende med at vandre 
om i Byens Gader. De morede sig med at undersøge 
Stadens Boglader og fandt i én' af dem et rigt Udvalg 
af fransk og tysk Literatur, ja endog en Del danske 
Bøger, hvilket upaatvivlelig var mere, end man nu vilde 
finde. Derefter vandrede de hjem og satte "sig alle til at 

skrive i deres Dagbager, hvilket Arbejde dengang hørte 
til en intelligent Sejsendes ferste Pligter. Baggesen skrev 
f. Ex. saaledes med Blyant: 

»Spadseregang paa Hovedkirkens prægtige, haje Ter- 
rasse — Bars under Arkaderne — Prægtig Hovedgade — 
Fruentimmerne paa Tralværk i Vinduerne — Stedets for- 
trinlige Renlighed — Vrimmel af Franske i Bern — Ved 
table d'hote som sædvanlig — Hen til Sinners om Aftenen » . 
Om Eftermiddagen gik de igen efter Indbydelse til 
Sinners, men var skuffede ved kun at træffe nogle Herrer 
her. Dog efterhaanden fyldtes et andet Værelse med 
Damer, som forblev dér, indtil Dåren mellem Værelserne 
endelig blev aabnet og Damerne traadte ind. Disse bestod 
af Hr. Sinners to gifte Datre, en Svigerdatter og endelig 
to Frakener Haller, af hvilke Sofie var den ene. Bagge- 
sen skrev herom i Dagbogen: 

«Som Landskabet ved Solens Opgang, saaledes Sel- 
skabet da hun kom — Flere Damer — Begge de gifte 
Døtre af Præsidenten (o: Sinner) yderst behagelige Koner 
— hans Sannekone, hvis Mand er Officer i Holland, her- 
ligt Fruentimmer — en anden Frk. Haller — Hans San, 
en Hr. v. Haller og vi mellem disse Damer. Forslag om 
Spil, afslaaet aldeles af mig. Selskabet elskede det ikke 
heller«. 

Nogle af Selskabet fortalte, at de havde truffet en 
bekendt Farer, Bonifacius Biihme, der havde ledsaget 
de danske Herrer fra Vierwaldstådter-Saen og over Alperne. 
Denne livlige Mand, som nu var kommet til Bern, var 
især bleven igaaet med Baggesen, hvem han roste for hans 
Mod, og hvis prægtige Sang han priste. Damerne bad 
derfor om, at Baggesen endelig maatte synge for dem. Nogen 
uddannet Stemme havde Baggesen nu ikke, men den var 
god og meget kraftig. I Bevidsthed om sine Mangler, 
som vistnok vilde være i øjne faldende overfor musikalske 
Damer, følte han sig meget forlegen og trykkede sig, men 
da de trængte ind paa ham og særlig foreslog at lade 
dem hare danske Nationalsange, vilde han ikke gare sig 

kostbar. Altsaa sang han, f. £x. Liden Gunver og flere 
andre og vandt stort Bifald derved. «Jeg maa tilstaa«, 
skriver Becker i sin Dagbog, «at jeg misundte Baggesen 
hans gode Stemme. •> 

Efter Sangen legede Selskabet « Gættelegen«. Man 
skulde sammenligne sig med et Dyr og modtage de andres 
Raad og ønsker. Åf vore Venner sad Moltke først, siden 
Baggesen, medens Sofie havde det Hverv at gaa omkring 
og samle Bemærkninger om ham. Han sammenlignede sig 
med en Hund, Sofie siden med en Sommerfugl. Vore 
Danske morede sig ganske udmærket. De var alle tre ind- 
tagne i Sofie i den Grad. at de ikke kunde skjule det. 
Sinners havde allerede Dagen i Forvejen haft deres Morskab 
af de Danskes stadige Spørgen til Sofie. »Kommer Frøken 
Haller ikke snart? Bliver Frøken Haller længe borte? 
Kan vi ikke snart have den Fornøjelse at se vor elsk- 
værdige Rejsefælle ?» Disse Spørgsmaal havde Hr. ogFru 
Sinner mange Gange maattet svare paa. Og denne Aften 
vare deres øjne ikke fra hende. Karamsin, fra hvem vi 
har dette Træk, opholdt sig netop paa den Tid i Bern og 
hørte om det hele. Han skriver: «Alle vilde de tale med 
Frk. Haller, alle spurgte paa én Gang; den ene svarede 
hun med Ord, den anden med Smil, den tredje med en 
Haandbevægelse — og alle tre var tilfredse. Der sam- 
ledes Venner og Veninder, men de Danske saa' og hørte 
ingen anden end Sofie.« 

I sin Dagbog har Baggesen skrevet: «Nu kom Pante- 
løsningen — Frk. Haller havde Assistenshuset — Becker 
dømte først og begik en Sottise, som gjorde Moltke og 
mig saa undselige, at vi ønskede os tusind Mile borte fra 
Selskabet. Han dømte, at hvis det var en Mandsperson, 
skulde han falde paa Knæ for hver af Damerne og udbede 
sig af hver i det mindste et Kys paa Haanden. Det var 
hans eget Pant. Han nærmede sig udelikat Frk. Haller. 
— Hendes Rødmen, Forlegenhed og Vrede, da han blev 
liggende ...» 

»Saasnart vi vare komne ud paa Gaden, gav Moltke. 

og jeg "^or Fortrydelse Luft mod Becker — han vilde 
farst forsvare sig, vi blev ved at udskamme ham. Den 
barnlige Fromhed, hvormed han led det, indtog mig for 
ham. Han gik op og ned ad Gulvet i Fortvivlelse der- 
over hele Aftenen. Han gik farst i Seng Kl. 1 og sov 
ikke den hele Nat. Det er en uskyldig, god Sjæl, et 
yderst flittigt, inderlig godt ungt Menneske. Jeg beslut- 
tede at sætte ham i Gunst igen hos Frk. Haller ...» 

Disse Udtalelser ere lige meget til Ære for Becker 
som for Baggesen. 

Næste Dag begyndte Baggesen med et Besag alene 
hos den gamle Sinner, der vilde meddele ham nogle af 
sine Livserindringer, hvoraf man faar en Forestilling 
om, at den danske Digter havde vundet hans særlige 
Yndest. Han forelæste ham flere af sine egne Digte, deriblandt 
sin paatænkte Gravskrift og endte med at spørge ham, 
hvilken af de Damer, som vare der igaar, han syntes 
bedst om. Baggesen svarede oprigtigt: Fraken Sofie 
Haller. Ja, det havde Hr. Sinner bemærket og undrede 
sig ikke derover. Men hvad Baggesen undrede sig over, 
var, at hun endnu ikke var 21 Åar, thi han havde troet, 
at hun var mere. 

Alle tre danske Venner aflagde nu for første Gang 
Visit hos Frøken Sofie i hendes Hjem og traf hende alene. 
»Himmel, hvor den Pige er elskelig«, udbryder Baggesen 
• i sin Dagbog. De ti Minutter, Visitten varede, fløj kun 
altfor hurtigt, men kort efter at de havde forladt hende, 
mødte de hende paa Gaden og havde den Fornøjelse at 
følge et Stykke med hende. 

Om Eftermiddagen spadserede de med Hr. Sinner og 
et Par af hans Børn ud til den yngre Sinners Land- 
sted, og Sofie fulgte med. Landstedet laa smukt paa en 
Højde, og medens de sad her i Haven og drak The, 
havde de den forbiflydende Flod lige for sig. Her var 
flere fremmede, og Baggesen, der var kommet i Ey, maatte 
give en Sang til bedste. 

Senere vandrede man efter Indbydelse ud til den 

engelske Gesandt, Oberst Browns Landsted. Han var 
gift med en Saster til Fru Haller, en meget begavet 
Dame, og hos dem boede den gamle Bedstemoder, Albrecht 
V. Hallers endnu levende Enke. Et fint og talrigt Selskab 
var samlet her. Blandt dem var Digteren Bonstettens 
Søster, en Dame, som var hjemme i den literære Verden. 
Det var noget for Baggesen, som fik en lang Konversation 
med hende og blev henrykt over hendes Forstand og Vid. 

Paa Hjemvejen til Byen opfordrede Sofie med mange 
Overtalelser de Danske til at opgive at rejse bort den 
næste Dag, som deres Agt var, men at lægge en Dag til. 
Baggesen undskyldte sig med sine videre Rejseplaner, men 
han kunde ikke modstaa hendes Overtalelser, især da hun 
tilsidst udbrød: «Gør det for min Skyld; De gør mig en 
inderlig Fornøjelse dermed! Jeg beder Dem derom!« Da 
var han færdig med al Modstand. 

Dagen var ikke til Ende endnu, men man begav sig 
nu hen i Besøg hos Professor Stapfer, som hørte til 
den Hallerske Familie, og hvor Sofies Moder ved denne 
Lejlighed fungerede som Værtinde. «Her aabnede sig vort 
musikalske Elysium,« skriver Baggesen. Husets Datter 
var bekendt for sin smukke Sang og sit Klaverspil, og 
hun henrev det store Selskab ved at foredrage to Arier af 
(•Barberen« (naturligvis ikke Eossinis). Men saa kom 
Turen til Baggesen. Man bestormede ham med Anmod- 
ninger, og alle hans Protester og Forsikringer om, at han 
aldrig havde tørt Musik og ikke kunde synge ordenligt, 
nyttede intet. Han maatte til det, og aldrig saasnart 
havde han sunget de første Strofer af »Liden Gunver«, 
før han følte med sig selv, at han var saa disponeret som 
aldrig før. Sangen endte med enstemmigt Bifald, og paa 
Opfordring af en tilstedeværende fornem Franskmand sang 
han derefter «Kong Christian«, et Par af Schulzes Ro- 
mancer og endelig sin egen morsomme og forsorne Sø- 
mandssang: «Kom, sanktePunsch«, ved hvilken Baggesen 
ret kunde lade sit Vid og Lune spille. 

(•Denne Aftens musikalske Historie er mig den ube- 

gribeligste Tildragelse i mit hele Liv.» * Han og Freken 
Stapfer havde afvexlende underholdt Selskabet. Og de 
værdige Bernerinder vare paa en egen Maade begejstrede 
af den unge danske Digter, dette store Barn. Men den 
Aften blev ogsaa paa anden Maade den ubegribeligste Til- 
dragelse i Baggesens Liv. Da tændtes Kærlighedens 
Flamme i to beslægtede Sjæle, hans og Sofies. 

Becker skriver som sit Ræsonnement om Damerne, 
som de nu havde set en Del af, at «de gjorde sig megen 
Umage for at være behagelige for de fremmede. Derhos 
er man oprigtig, ikke stolt, men i højeste Grad beskeden 
og god.w Han ender med at sige: «Vi var endnu paa 
det uvisse, om vi skulde forlade Bern.» Han vidste endnu 
intet om den Beslutning, Baggesen havde fattet. 

Næste Dag, Onsdag den 9de September, blev Dan- 
skerne altsaa roligt i •Falken«. Medens Becker besegte 
en Dr. Hapfner for at bese hans Naturalie-Kabinet, forblev 
Baggesen paa Værelset og skrev et Digt til Sofie Haller. 
Naturligvis var det paa Tysk og det var ganske i Klop- 
stocksk Stil, paa en Maade med Bette, thi Baggesen var 
først og fremmest en Discipel af ham. Digtet var paa 16 
firlinjede Vers uden Rim og meget højtflyvende, men det 
var et sandt Aftryk af Baggesens Sjæl og for saa vidt 
naturligt nok. Han priser deri den mægtige Natur i 
Schweiz — den blide Pige — Sjælenes Melodi. De genses 
vist aldrig i denne Verden, men først hisset. «Vær altid 
den samme Naturens Datter og gid den ædleste maa lære 
dig det første af det ædleste — Kærlighed.« 

Medens han sad og skrev paa Digtet, kom Hr. Sinner 
og hentede de to andre med sig til Byens bekendte Lærde, 
Begeringsraad Fellenberg, som de burde hilse paa. 
Baggesen vilde ikke gaa ud, før han havde Oden færdig 
og renskrevet, men lovede da at træffe de andre hos en 
Frøken Werth, til hvem de vare budne. Klokken blev 
imidlertid 5. Han stak nu Digtet i sin Lomme og gik, 
men i sine forelskede Drømme gik han gennem hele Byen 
og standsede først, da han saa' sig ude paa Landet. Saa 

vendte han om og fandt endelig Frk. Werths Sted. Her 
var igen mange Damer. Frøkenen, en Juno med kulsorte 
Lokker og fritflagrende Blik, spillede og sang med stor 
Færdighed, og saa maatte Baggesen til det samme. 

Derfra vandrede man til Besøg hos Frk. Bonstetten, 
som ogsaa havde Musik at byde paa, nemlig af Frøken 
S tapfer. Baggesen var i en trykket Stemning. Sofie 
sagde: »Men hvorfor har De ikke medbragt noget af Deres 
Digte? Jeg længes inderlig efter at læse dem. Hvor gerne 
vilde jeg have en Erindring om Dem.» — «Jeg har kun 
én Gang skrevet et tysk Digt,»» svarede Baggesen, »og det 
faer i Bern. Med det maa De lade Dem nøje.» De stod 
i en Krog af Værelset ; han trak nu sit Digt op af Veste- 
lommen og rakte hende det. Hun studsede ved det 
sammenlagte Papir, der kunde ligne et Brev, men læste 
Udskriften: « Minde om Baggesen* og stak det til sig. 
Strax efter maatte de gaa, da de tilsidst vare bedte hen 
til Fru Haller. 

Paa Vejen og hjemme søgte Sofie at overtale de danske 
Venner til at forlænge deres Ophold endnu nogle Dage, 
men Baggesen vendte sig endelig imod hende og sagde (ordret 
efter Dagbogen): «Wir trennen uns jetzt; ich will auf- 
richtig sein, ich komme schwerlich wieder nach Bern!« — 
«Schwerlich?» udbrød hun med en Mine, en Fortrydelse, 
hensmeltet i Forundring og Bedrøvelse. — «Unm5glich,» 
føjede Baggesen til. Hun vendte sig om og gik ned af 
Trapperne; han fulgte hende. De gik derefter ved Siden 
af hinanden under Arkaderne. 

«Jeg havde tydelig mærket, » skriver Baggesen, «at 
Moltke havde Ret i, at hun var mig meget god. En 
tredje ser sligt bedre. Jeg spillede saa umiskendelig 
Hovedrollen for hende; næsten hvert Blik, hver Bemærk- 
ning, hvert Spørgsmaal henvendte hun til mig.« Han 
betragtede det som sin højere Pligt at anstille sig lige- 
gyldig. 

Sofie havde faaet et Blad af Baggesens Stambog 
gennem Hr. Sinner, for at hun skulde skrive lidt paa det. 

Men hun trykkede sig ved det. «Hun kunde ikke skrive 
noget smukt derpaa ; hun kunde ikke — hun vidste ikke — det 
vilde være hende en inderlig Fornøjelse — det var hendes 
Pligt — hun vilde besmitte min Stambog.« — «Saa maa 
De lade det være,» sagde Baggesen. «Tror De mig i 
Stand til at forlange noget af Dem, som er Dem ube- 
hageligt at give?« — «Nej, ubehageligt er det mig ikke.» 
— «Men De vilde dog hellere lade være at gøre det?« — 
«Ja, naar De ikke vilde blive — » — -Åa, aldeles ikke. 
Nu beder jeg selv om at lade det være. Det kunde ikke 
glæde mig, naar De ikke gjorde det frivilligt — naar De 
ikke skrev det gerne — naar De ikke undte mig det.» — 
«Hvor kan De dog tro sligt.« Saaledes blev de en Tid 
lang ved, men Enden blev, at Sofie ikke skulde skrive. 

De gik med hverandre i Arkaderne, alle de tre danske 
Venner (alle forelskede i hende) og Hr. Sinner med Sofie. 
De fulgte igen med op til hendes Dør ; hun gik ind, rakte 
sin Haannd ud til Farvel og fik fat paa tre af Baggesens 
Fingre. «De glemmer os dog vel ikke? Glemmer dog vel 
ikke Bern? De har forskaffet mig megen, ret megen 
Glæde, » sagde hun. 

Alle tre Danske stod ved Døren, alle tre bukkede. 
Men hun trykkede Baggesens Haand, og til sin Fryd 
mærkede han, hvorledes hun lod sin Haand smutte ind i 
hans. Baggesen turde ikke trykke den, heller ikke, da 
hun gjorde eu lille Bevægelse med den. Men han følte 
med Henrykkelse den Gunst, der laa i Bevægelsen. 

De sagde altsaa Farvel. «Jeg vil aldrig glemme 
Bern,« forsikrede Baggesen. — «Nej, ikke sandt?« — 
»Heller ikke Farten over Thunersøen,« sagde han videre. 
Han bukkede igen, og Vennerne bukkede. 

«Det er sandt,« sagde Frk. Haller, «jeg har Bladet 
fra Deres Stambog«, og rakte det mod Becker, der buk- 
kende vilde tage imod det. Baggesen studsede ved, at 
Becker skulde blive den lykkelige, da Bladet pludselig laa 
i hans Haand. «Nein, es ist fiir Sie,» sagde hun med et 

Blik til Baggesen, der næsten var for meget for den hen- 
rykte Digter. 

Vennerne vendte hjem til Hotellet. Det første, Bag- 
gesen gjorde, var at læse, hvad Sofie Haller havde skrevet 
paa Stambogsbladet. Det var en ung Piges varme Ud- 
talelser til en anset og æret Fremmed om sit Fædrelands 
Naturskønhed og hendes Glæde over, at han finder Behag 
i den. Men gennem den gik der en saa varm Følelse, at 
man let kan forstaa hans Sindsbevægelse ved den^). 

Nu læste ogsaa Baggesen sin Ode til Sofie op for 
Vennerne, og de blev aldeles betagne af den. Den svær- 
meriske Moltke faldt ham om Halsen og udbrød: <«Ædle, 
bedste — ædleste Ven! Yngling, hvor er du stor,« og 
kyssede ham heftigt. Ja, selv den ellers rolige Becker var 
ude af sig selv. Men deres Sindsbevægelse forklares ogsaa 
ved de Følelser, som de alle nærede for Frk. Haller, i 
hvis magiske Tryllekreds, de i disse Dage stadig havde 
bevæget sig. 

Kl. 10 kom en Pakke med Beckers Stambog, i hvilken 
hun havde nedskrevet en Sentens af Pope 2), og endnu en 
Billet til Baggesen med Tak for hans Digt og et Farvel, 
saalydende: «Den Tanke, at jeg skal se Dem igen — og 
dette sikkert engang, naar vi værdigt har gennemvandret 
dette korte Liv — denne Tanke fryder og vil vederkvæge 
mig og være en Spore til modig at gaa frem indtil da. 
Levvel, ret vel! Sofie Haller.« 



*) Stehen Sie uoch einmal still, herrlicher Wandrer! Betrachten 
Sie noch einmal unsere prunklose aber wundervoUe Gegend, 
und lassen Sie ihr Ihren Segen zuriick — doch Sie liessen ihn 
schon, denn durch Ihr Wohlgefallen an unserer Natur lemten 
wir erst recht fiihlen, was wu* an ihr besitzen. 

Bern, 9. Oktbr. 1789. Sophie Haller. 

') Den lød saaledes: Herzlich wiinsche ich Ihnen, was kein 
irdisch Wesen giebt, noch wiederum entriickt: stillen Sonnen- 
schein der Seele, Freude, die das Herz entziickt. Pope. 

Ihre sich durch ihre Bekanntschaft gliicklich schatzeude Freudinn 

Sophie H. 

Med fuld Forstaaelse af Læseren skriver Baggesen: 
«Nej, den Forfatning, hvori denne Billet satte mig, er 
ikke til at beskrive! Og dog var den ikke voldsom, bru- 
sende, stormende; tværtimod, den var stille, blid, melan- 
kolsk — højtidelig, blandet med Angst.« Mange, mange 
Tanker, ja Hallucinationer strømmede gennem hans Sjæl i 
denne Nat, Tanker om Fortid og Nutid, om den Kvinde i 
Danmark, som hidtil havde været hans Ledestjerne, og om 
hende, der nu aabnede ham en ny Fremtid, om Seline og 
Palmine, som de hed paa Digtersproget. Søvnen flyede 
Baggesen, men det er heller ikke rimeligt, at Vennerne 
fandt synderlig Hvile, thi det var efterhaanden gaaet op 
for dem, hvem Sofie foretrak. K ara m sin skriver: Ende- 
lig mærkede Becker, at han ikke var den første hos Sofie. 
Han lagde derfor Baand paa sin Varme overfor hende og 
opgav alle Tanker om en særlig Tilbøjelighed hos hende 
for ham. Greven, der maaske mærkede det samme, hørte 
snart helt op med at besøge Sofie. For at adsprede sig, 
styrtede han sig ind i Selskabshvirvelen. 

Men for Baggesen stod det foreløbig fast: Du bliver 
her endnu i Morgen over. 



4. 

Bevægede Bage. 



Altsaa forblev Vennerne foreløbig i Bern. Men den 
næste Dag blev en slem Skuffelse. Baggesen var fuld af 
Uro; forgæves skrev han nogle Breve, forgæves kom den 
velvillige Hr. Sinner et Far Gange, for at hente ham ud. 
Endelig El. 4 kom alle Vennerne afsted fra Hotellet med 
Sinner, og Kegeringsraad Fellenberg stadte til dem. De 
vandrede ud af Byen og saa' paa Snebjergene, men hverken 
den smukke Udsigt eller Hr. Fellenbergs interessante 
Konversation om Campe, Basedow eller Filanthropien 
kunde opmuntre Baggesen. Hans Tanker drejede sig om 
Sofie Haller, der aldeles ikke viste sig. De kom tilbage 
til Byen, og han haabede endnu at træffe hende hos 
Sinners, men heller ikke dér var hun. De maatte tilsidst 
ty tilbage til « Falken«, Baggesen varierende det gamle 
Udbrud: Diem perdidi (jeg har tabt en Dag). 

Den næste Dag, Fredag, var det Eegnvejr og altsaa 
indbed den ikke til at rejse i. De blev bedte ud til Sofies 
Moster, Fru Zeerleder, og da det næppe vilde gaa af 
uden Musik, undersøgte Baggesen om Formiddagen Bog- 
laderne for at finde noget passende. I det Hallerske Hus 
var forneden en Boghandel. « Kender De et ganske nyt 
Stykke,)) spurgte Manden ham, « Holger Danske, en Opera, 
oversat fra Dansk ?>. — «Saa temmelig, •» svarede Bagge- 
sen, «men den har De dog vel ikke her?» — «Åa jo, et 
eneste Exemplar, de øvrige er allerede solgte.« — «Hvor 

mange har De vel solgt i Bern?» — »Ti,« svarede han. 
Det var Baggesens »Holger Danske », Opera i 3 Akter 
med Musik af Eunzen, opfart hjemme i dette Foraar, men 
forinden oversat paa Tysk af den yngre Cramer. Den 
havde givet Anledning til en hel Fejde, som Baggesen var 
rejst fra. Han var nu meget glad ved at komme i Besid- 
delse af et Exemplar, som han vilde forære Sofie, for at 
hun derved kunde faa en Forestilling om ham som For- 
fatter. 

Kl. 3 mødte Vennerne og Hr. Sinner hos Fru Haller 
for at følges med Døtrene ud til Zeerleders Landsted. 
Moltke gik med den værdige Onkel, Becker med Henriette 
og Baggesen med Sofie, men da det ikke var Skik i Bern 
at byde Armen, gik man kun ved Siden af hinanden. De 
sidste talte om Naturen, om Præsten MusU, der havde 
været Sofies Lærer og havde konfirmeret hende, som endnu 
var hendes Præst og tillige sande Ven; hun talte ogsaa 
om, at hun ikke satte Pris paa at komme ud paa Hellig- 
dage. Igaar, da det var en saadan, havde hun været 
hjemme og havde troet, at de danske Venner var over alle 
Bjerge; hun havde glædet sig over det smukke Vejr, de 
havde. 

De kom til en Korsvej. Sofie sagde, at det var lige 
meget, til hvilken Side de gik, thi de var lige gode. 
Baggesen mente, at man i tvivlsomme Tilfælde helst 
skulde gaa til hejre, thi «Bechts scheint doch immer ein 
wenig rechter zu sein. Men,» føjede han til, «det er dog 
ikke den Regel, jeg plejer at følge. » — »Hvorledes det?» 

— «Saasnart jeg tvivler, vender jeg mig heller til den 
Side, hvorhen Hjertet drager mig.» — «Ja, det er sandt,» 
svarede Sofie, « Hjertet sidder paa venstre Side, derfor gaa 
vi ogsaa tit forkert (links), naar vi følge det for meget.« 

— « Herligt !» raabte Baggesen, «dog gør vi raaaske 
undertiden vort Hjerte Uret, idet vi kalde det Hjerte, 
sonå stundom kun er ...» — « Vistnok, vistnok! Det tror 
jeg ogsaa, idet vi kalde det Hjerte, som kun er . . .» 

« Sansebedrag!* hjalp Baggesen. — «0g Drømmeri,« til- 
føjede hun. Saaledes flød deres Repliker sammen. 

Moltke gjorde den Bemærkning, at disse to unge for- 
elskede egentlig ikke førte nogen Dialog med hinanden, 
men at det blev til en »Cologs et Slags Enetale, da den 
ene bestandig havde paa Fornemmelsen, hvad den anden 
vilde sige. 

De kom til at tale om Baggesens Ode. «Jeg véd 
ikke,>' sagde Sofie, «jeg forstaar den ikke ganske; jeg ter 
ikke ret læse den hel, og jeg er bange for at læse den ofte.« 
— «Det kan vel være,« svarede Baggesen, »jeg begriber 
det. De vilde maaske kunne læse den og forstaa den 
bedre, naar jeg var langt herfra.« — »Ja, jeg forstaar den 
dog: Jeg har læst den, og den har rørt mig, men jeg 
véd ikke ret selv hvorledes. » — «Åa, om De end ikke nu 
forstaar den ganske, der vil komme en Tid, da . . .» — 
«Nej,» forsikrede hun, ojeg ønskede ikke engang at forstaa 
den aldeles helt igennem.« — « Det begriber jeg dog ikke,« 
siger Baggesen. «Der er jo dog intet i den, som De ikke 
tør forstaa.« — »Vist ikke nej! Men i Førstningen — 
jeg véd ikke ret, hvoraf det kom — jeg var bange for at 
læse den. Jeg tænkte paa at sende den tilbage. Jeg 
kigede i den, jeg var saa besynderlig til Mode. Jeg 
spurgte mig selv: tør du? — O, hvorfor da ikke, 
tænkte jeg.» 

Baggesen kunde godt forstaa det; han havde ogsaa 
været bange for, at hun skulde sende ham Oden ulæst 
tilbage. Imidlertid stolede han paa, at hun kendte ham 
saa meget, at hun ikke vilde frygte for, at der skulde staa 
noget slemt i den. 

«Nej, derpaa tænkte jeg heller ikke,« svarede den 
unge Pige. «Men naar man siger mig saa meget for- 
bindtligt, saa meget som jeg ikke fortjener, saa bliver jeg 
dog altid bange. De har endnu ikke kendt mig længe 
nok. Naar Hr. Mtisli, der har kendt mig i 7 Aar, siger 
mig noget opmuntrende, da er det mig kært, det gør mig 
Glæde, men naar — » — «Hr. Mtisli har dog ogsaa 

engang maattet begynde. » — «Ja, det er sandt,« svarede 
hun smilende, «han har ogsaa begyndt engang, men ikke 
med saa meget. » — « Fordi De dengang selv endnu ikke 
havde ret begyndt!« — nJa, det er sandt; jeg var dengang 
et Barn.n Saaledes gik Samtalen lét og utvungent, og 
uden at mærke det, var de komne til deres Maal, Hr. Zeer- 
leders Landsted. 

Det Selskab, som her var samlet, bestod af Fru 
Zeerleder, en middelaldrende Dame, der nylig var »smuttet 
op af sin Barselseng,« hendes Datter, der spillede Klaver, 
de to Frakener Haller og et Far Damer til foruden altsaa 
de Danske. De maatte snart gaa ind fra Haven, da det 
begyndte at regne, og saa gik det las paa Musik og Sang. 
Baggesen maatte synge flere Sange, og Becker spillede 
Akkompagnement paa Violin. De sad en Stund placerede 
om et Frugtbord, men da der laa Fjerbolte, rejste Bagge- 
sen sig og begyndte at lege med én — strax stod Sofie 
op og indbad ham til et Spil. Baggesen holdt meget af 
denne Leg; han var en avet Spiller, og var tillige ret 
fornajet med sit eget Ydre for øjeblikket, hvilket bidrog 
til at animere ham. «Jeg havde,« skriver han, «over- 
maade net og snehvidt Lintaj paa, en nydelig Vest og 
nette Silkeben. Haaret flagrede mig frit i Lokker om 
Nakken, og min Halsklud var lykkedes idag å merveille. 
Min Collet (Kjolekrave) var afbarstet, og jeg begriber 
sandelig ikke, hvorledes man kan være nettere, lettere og 
smukkere end jeg var. Kigtignok havde jeg min sæd- 
vanlige Statur, det samme ubetydelige Ansigt, de samme 
maaske ikke ganske apoUonisk drejede Ben.o (Baggesen 
var Selvironiker). De spillede, og de andre dannede ogsaa 
Partier. Undertiden drev de det til 30—40 Slag i ét 
Træk, men mest endte det med det 7de; Sofie gav sig selv 
Skylden, han ligesaa. Hans øjne havde mest andet Steds 
Ærinde end hos Boldten; hun saa' saa indtagende ud med 
blussende Kinder og i de forskellige Stillinger, som Spillet 
medfarte. Tilsidst var hun altfor hed og holdt op: «Jeg 

kan ikke mere, jeg er som De, som om jeg havde besteget 
Furka, Grimsel, Gotthard og alle Bjerge!« 

Strax efter begyndte man at danse. Becker spillede 
paa Baggesens Opfordring op med en Engelskdans med 
Ture, som Baggesen og Sofie forte op. Hun dansede 
ugenert med bare Hænder; efter et Par Ture tog han sin ene 
Handske af for at holde hendes Haand, men beskeden, til- 
bageholdende trykkede han den ikke og kyssede den ikke 
til Slutning. Bagefter spurgte Sofie ham, om han kendte 
«Ållemanden», og da han ikke gjorde det, valsede hun 
en Solo med ham, efterat de andre var herte op, «det 
mindste og behageligste Bal (thi det var ublandet med 
Kummer og Tvang), jeg har bivaanet i min Livstid,« 
skriver han. 

Derefter lejrede Selskabet sig om et rundt Bord, 
Baggesen ved Sofies Side, og nu gav man sig hen til 
Sang. De sang Arier af « Holger Danske**, Lavaters 
Schweizerlieder og andre Nationalsange, mens Sofie saa' 
med i Baggesens Bog og ligesom støttede sin Stemme til 
hans. Baggesen var fuldt begejstret. Just da man afsang 
Wilhelm TellsVise, blev det meldt, at Vognen var kommet 
for at køre Damerne hjem, thi det skylregnede. Da der 
kun var én Vogn, skulde Damerne og den gamle Hr. 
Sinner forst køre til Byen; derefter skulde Vognen hente 
Herrerne. Baggesen fulgte den første Ladning til Vognen, 
nemlig en Amme med et lille Barn, saa Henriette, der- 
efter Hr. Sinner, endelig Sofie. Denne ytrede ved Opstig- 
ningen, at Baggesen godt kunde være med i Vognen, da 
der ellers blev for mange til næste Tur, hvilket Hr. Sinner 
ikke rigtig syntes at kunne udregne, da der allerede var 5 
i Vognen og Herrerne var ialt kun 3. Medens Sofie søgte 
at overbevise ham, fik Baggesen behændig begge Benene 
ind i Vognen, og skønt han ingen Hat havde faaet med og 
ikke faaet sagt Farvel, var det en fait accompli^ at Bag- 
gesen kunde være der. Hr. Sinner sad mellem Sofie og 
Baggesen, og da denne bemærkede, at Lysene i Bern oven 
over hinanden gjorde en mærkelig Virkning i det tykke 

Begnmjørke, bøjede Sofie sig med megen Umage bag Hr. 
Sinners Paryk for at se ud gennem det Vindue, som 
Baggesen sad ved. Da Hr. Sinner paa samme Tid netop 
bøjede sig ud af det modsatte Vindue for at sige noget til 
Kusken, benyttede Sofie sig af Lejligheden og skød sig 
bag ham hen til Baggesen. «Jeg tror, vi sidder bedre 
saadan,« sagde Sofie til sin gamle, skikkelige Onkel, der 
undrede sig over den Bytten Gaarde. «Ja saa? Ja, 
det tror jeg ogsaa,» sagde han. Sofie sad nu tæt ved den 
himmelglade Baggesens Bryst, som fandt sig paa Lyk- 
salighedens Tinde. «Jeg vidste næppe, hvor jeg selv var, 
da jeg hjalp Sofie ud af Vognen,« skriver han. — «Ikke 
sandt,« sagde Sofie, »Kegnen er dog ikke saa ubehagelig?« 
— Baggesen: »Aa, jeg velsigner .denne Begn. Nu tror 
jeg næsten, jeg elsker den mere end alt Solskin.« Hun: 
«Hvor man dog altid forenes nærmere i Begnvejr!« — 
Han: <cja, ikke sandt, den har noget hyggelig fortroligt?« 
De gik ind under Arkaderne, først forbi Sinners Hus, 
derefter fulgte Baggesen de to Søstre med deres Lygtepiger 
hjem. Baggesen gik med Sofie under Armen, Søsteren 
gik skikkelig foran eller bagefter, men hun tænkte nok 
sit. Baggesen lovede, at han og Vennerne endnu skulde 
blive til imorgen. Derefter dansede den lykkelige Elsker 
hjem, gik fejl, kom paa ret Vej igen, kom endelig op paa 
sit Værelse i « Falken«, løb op og ned ad Gulvet dér og 
satte sig endelig til at skrive en « Alpenlied« til en Melodi, 
man nys havde sunget i Selskabet. I Slutningen stod der: 

O ferne Freunde, wiisstet ihr 
wie hier ist gut zu leben, 
auf Alpen wiirdet ihr mit mir 
dem Himmel nåher schwebeni 

«Misunder I mig ikke? sagde Baggesen til sine to 
Venner.' — «Man maatte være en Djævel for at misunde 
dig,)) svarede Moltke. — uNej, det véd Gud, vi misunde 
dig ikke,« forsikrede Becker. Om Natten prøvede denne 
at silhouettere Sofie. Men Baggesen sagde til sig selv: 

«Er det virkelig en Dram? Elsker hun mig ikke? Elsker 
jeg hende ikke? Hvad er det at elske? Daare, som vil 
opløse dette Spergsmaal! Hvad er det at leve? Livet er 
en Drøm, mit Liv i denne Tid er Drømmen i en Dram!" 
Men det var en lykkelig Regnvejrsdag, den 11. Septbr. 
1789, som et ungt Par aldrig glemte. Og den havde 
«de endnu ikke udtalte Ords Duft» over sig. Det var 
« stumme Liebe«. 



5. 

Sværmende Dage og urolige Nætter. 



Liivet med selskabelige Besøg hver Dag hos den 
vidtforgrenede Hallerske Slægt og dens gode Venner fort- 
sattes. Det var bleven et meget længere Ophold i Bern, 
end det nogensinde var faldet vore danske Venner ind; 
efterhaanden havde det taget den Vending, at Baggesen 
saa aabenbart var den foretrukne, at de to andre be- 
gyndte at rette sig derefter, men Venskabet tog ingen 
Skade derved. Da hver Dag i denne sandfærdige Kærlig- 
hedsroman havde sin Betydning, gaa vi videre fra Dag 
til Dag. 

Om Lardagen var de indbudne til en overordentlig 
smuk og meget musikalsk Dame, Frk. Bosalet, der boede 
med sin Moder i en Villa udenfor Byen. Vennerne havde 
Felgeskab af Frk. Henriette Haller og en lille, vittig Frk. 
Werth, men Hovedpersonen, Sofie, var ikke med. De 
maatte tage til Takke med Frk. Werths mange Sange, 
som hun stadig brød af, naar hun var kommet et Par 
Vers frem. Baggesen stod bag den stille og godmodige 
Henriettes Stol som et Postament, i daarligt Humør, indtil 
de endelig temmelig slukørede vendte tilbage i Mørk- 
ningen. Ved Fru Hallers Hus bad Henriette og Frk. 
Werth Herrerne om at gaa med op, og de kunde ikke mod- 
staa, men blev skuflfede, da hverken Sofie eller hendes 
Moder var hjemme, den første var paa et Sygebesøg. De 

3 

satte sig strax til en af de sædvanlige Selskabslege, men 
næppe var de komne Tel i Gang, fer Sofie traadte ind. 
Hun studsede lidt, men satte sig strax ind i Kredsen. 
Lidt efter kom den gemytlige og Tenlige Fra Haller, som 
nfortevet bevidnede sin Glæde oTer Gæsterne og tog 
muntert Del i Legen. Efterhaanden animeredes Legen, 
Baggesen blev snart overstadig glad, Sofie ligesaa. Der 
var mange smaa Tryllerier mellem de elskende. Sofie blev 
dømt til at skænke Baggesen noget, og han betænkte sig 
meget længe, imens hendes 6jne, der mødte hans, syntes 
at sige ham noget med frygtsom Venlighed. £ndelig blev 
det til: • Mindet om den, jeg skatter hejest.* Idet hnn 
hviskede det, lagde han sin Kind saa nær som maligt til 
hans og saa' derefter paa ham, som om han vilde sparge, 
om han var tilfreds dermed. 

Da Baggesen siden som Pant gav hende sin Bing, 
adbrød Sofie med sagte Stemme, idet han saa' paa den: 
«Aa, bare jeg ikke skal tabe den.* Da Baggesen skulde 
sige et Symbolum, blev det: «Gud, Natur og Kærlighed,- 
hvilket syntes at fornøje hende. Moltke fik en Gang den 
Dom, at gøre hvad Damerne befalede. En bød: Bliv her 
imorgen, en anden: I Overmorgen! hvoraf Vennerne kunde 
mærke, at de endnu stadig vare velkomne. Ved Afskeden 
i Døren kom Baggesen i livlig Konversation med Fru 
Haller, som Sofie ogsaa tog Del i; det var om Dydens og 
Lykkens uadskillelige Forening, som Baggesen paastod var 
en Chimære her paa Jorden, men Fru Haller som udpræget 
Optimist holdt paa. Sofies Blik hængte saaledes ved 
Baggesen, at han uvilkaarligt gik et Par Skridt efter ham, 
saa at Moderen maatte trække hende tilbage. 

Næste Dag var en Søndag. Baggesen var efter en 
urolig Nat slet tilpas og undskyldte sig for at gaa med 
til Mme de la Boche, som de var inviterede til, men 
blev i Stedet for siddende ved Skrivebordet, beskæftiget 
med Breve og sin Dagbog til KL 4. Da gik alle Ven- 
nerne med Hr. Sinner til et stort Selskab hos Sofies 

intime Veninde, Frk. Gritli Gruber, hvor der som 
sædvanlig var Musik, Sang, Leg og Dans. Der var mange 
Damer, mangfoldige Komplimenter, alt gik paa Fransk. 
Endelig kom ogsaa Sofie. Hun saa' bleg ud. Baggesen 
var meget nerves og maatte terre Taarer af sine Ojne 
ved de melankolske Sange, som Frk. Werth sang; han 
søgte hen til Vinduet og blev staaende dér. 

Da traadte Sofie hen til ham. »De ser saa bedrevet 
ud. De er ikke fornejet. Hvorfor er De bedrevet? Det 
maa De ikke være.» — «Jeg er ikke bedrevet,« svarer 
han, »jeg er ret glad, men jeg véd ikke hvorfor, jeg kan 
ikke være munter idag.» De kom nu i Samtale om 
hans overspændte Ideer og Følelser; især blev hans Af- 
skedsode til hende Genstand for deres Udtalelser. Hun 
fremsatte flere meget sande og naturlige Bemærkninger, 
saasom om Prosaens større Ligefremhed, om Svulst, om 
Kunst og Unatur; hun sagde ham Ting, som aldeles for- 
bavsede ham, og som han næsten tabte Mælet ved. Kun 
med Nød og næppe kunde han forsvare sig. Baggesen var 
aabenbart stødt. «0,» udbrød han, «jeg vidste nok, at 
denne Glæde i Bern vilde faa en Ende; jeg har været 
forberedt derpaa. Det er godt, at denne falske, forfænge- 
lige Tro » 

»Falske Tro,» svarede hun hurtigt, «hvad mener De 
dermed? De staar ikke i nogen falsk Tro. O, gid jeg 
dog ikke havde sagt et eneste Ord derom. De er bleven 
vred paa mig.» — «Nej, men jeg forstaar det. De kender 
mig ikke. Dersom De kendte mig.« — oAa,» svarede 
hun, «De kender heller ikke mig, naar De tror, jeg kunde 
have det ringeste imod Dem.» 

Hun viste med ubeskrivelig Venlighed sin Fortrydelse. 
ttAa, kom dog og vals med mig,» sagde hun. Han dan- 
sede med hende. «De gør mig meget ulykkelig,« sagde 
hun til ham. «Jeg kan aldrig tilgive mig, at jeg har talt 
derom. Kan De, vil De glemme det hele?« — Baggesen: 
»Nej, det interesserer mig altfor meget; jeg maa vide, 

hvad det er i min Ode, som har stødt Dem.« ~ Hun: 
«0, jeg fandt alt deri skønt, rørende; hvad De siger om 
mig, rørte mig dybt, men strax i Begyndelsen, hvor De 
taler om Naturen, kunde mine svage Ideer ikke falge 
Deres, og jeg vilde dog saa gerne. Lad os ikke tale mere 
herom. Jeg ærer, jeg agter Dem jo saa højt.» Sofie 
vilde tage sit Overstykke paa. « Hjælp mig dog!« Han 
hjalp hende med det. •De er dog min Hjælper i Nåden, 
ikke sandt ?» sagde hun spøgende. 

Da Selskabet gik, kom en Herre og bød Sofie Armen, 
som hun blev nødt til at tage. Baggesen havde ikke 
været hurtig nok. Men han fulgte efter Moltkes Tilskyn- 
delse hurtigt efter, og i Arkaderne lykkedes det ham at 
komme ved Siden af hende, da han bemærkede en op- 
muntrende Bevægelse af hendes ene Haand. Hun stjal 
sig endog til at give ham Haanden og saa' med Omhed 
paa ham. Ved hendes Dør tog de som sædvanlig Afsked, 
og hun sagde sit « Godnat » og «Sov roligt« paa en 
Maade, at Moltke bagefter sagde til Baggesen: »Enten 
elsker ingen Kvinde, eller hun elsker dig til den yderste 
Yderlighed.« 

Baggesens Nerver tillod ham næsten ingen Savn 
denne Nat; for at berolige dem skrev han nogle Breve. 
Han saa' medtaget ud den følgende Dag. 

De tre Venner gik som sædvanlig op til Fru Haller. 
Sofie saa' bleg ud. «Saa maa De altsaa bort imorgen,« 
sagde hun, thi det var nu endelig Bestemmelsen. «Nu, 
— siden det dog engang saa maa være! Det er maaske 
mest filosofisk.« — «Mest filosofisk?« — «Ja for os,» 
svarede hun, «vi kunde ellers let vænne os altfor meget 
til Dem.« — cHeri er der vel kun for os nogen Fare,« 
svarede Baggesen. «Men jeg er ogsaa bange for nu, at 
dersom vi ikke skynde os, ja i Sandhed, jeg frygter for 
det, saa kunde vi maaske . . .« — Hun: «Hvad kunde 
De maaske?« — «Faa vor Afsked; nu er det sagt,« sagde 
Baggesen, som var i et pikant Humør. »Endelig slap det 

ud,» føjede han noget bittert til. Hun gjorde en Bevæ- 
gelse og stirrede forbavset paa ham. «Det slap noget 
absurd ud,« sagde hun lidt irriteret. 

Hun fortalte derpaa, at hun skulde med sin Moder i 
Selskab. »Min Gud!« slap det Baggesen ud af Munden. 
— (Men Kl. 7 kommer jeg,» tilføjede hun. — «Er det 
vist?« spurgte Baggesen. — «Ja — vist!» svarede hun smi- 
lende og gik langsomt ned ad Trapperne med Moderen, 
mens Baggesen blev staaende. Moltke hviskede til ham: 
«Jeg forstaar dig ikke. Saa gaa dog med!« Han fo'r ned 
ad Trappen og fandt dem endnu i Døren. «Ih, saa kom 
dog,H sagde Sofie. Baggesen skyndte sig da, bukkede for 
Moderen og bad om Tilladelse til at følge dem. Moderen 
inviterede ham til imorgen Aften, hvortil han svarede: 
«Som De befaler. Imorgen kan vi desuden ikke komme 
bort.« Derefter gik Damerne. 

Baggesen skulde nu have aflagt Visit hos Fru de la 
Eoche, men da hun var noget syg og han aldeles uoplagt 
til en saadan Visit, blev Resultatet, at han i Stedet for 
gik Gade op og Gade ned i Bern og endte hos Frk. 
Werth, hvor der var Selskab med Musik. Man brød dog 
kort efter op til en Spadseretur, og udenfor Byens Port 
kom Sofie med en Veninde. «Jeg skal endnu i et andet 
Selskab, men kommer ganske bestemt El. 7. Gør ikke 
Deres Promenade for lang,»» sagde hun til Baggesen. Det 
slog ogsaa til; strax efter at de Danske igen var komne 
hen til Frk. Werth, kom Sofie. Hendes Indtræden havde 
altid noget bedaarende ved sig; i al Fald vare vore Venner 
enige om, at de ikke havde set nogen Dame hilse og neje 
med mere Uskyldighed, Lethed og Gratie end hun. Hun 
nejede altid dybt, mer endog end hin Tid fordrede, men 
hun kunde gøre det, saa levende, let og svævende var 
hendes Fremtræden. Dog lagde Vennerne Mærke til, at 
for Baggesen blev hendes Hilsen anderledes; for ham 
traadte hun stiv og tvungen frem. 

Hun satte sig halvt i Vinduet ved Siden af Baggesen. 

«Jeg var nær ikke kommen,* sagde hun, «man vilde ikke 
lade mig gaa, og jeg har egentlig gjort en dum Streg, 
men jeg kunde umuligt andet end komme herhen; det er 
den sidste Dag, tænkte jeg — » — »O, Gud være lovet, 
at De kom,« udbred Baggesen heftigt. — «Jeg kunde 
ikke andet,« svarede hun og saa'saa venligt paa ham som 
aldrig far. «Men vi ses dog atter, De kommer dog igen?« 
sagde hun sagte. — »Ter jeg det?« — «Vil De, at jeg... 
De fordrer ogsaa for meget — at jeg paa mine Knæ skal 

— •, hun fuldførte ikke Sætningen med Ord, men jøjnene 
talte. — Baggesen: «0 Gud, jeg kunde med Dem — > 

— «Hvad, hvilket? Jeg forstaar Dem ikke.» — Han: 
«Hvor jeg er lykkelig. Jeg frygter for, at jeg aldrig 
bliver glad mere —.» Hun: »Hvorfor ikke?« — Han: 
«■— naar jeg har forladt Bern. Jeg har allerede været 
her for længe. Til Bern er jeg allerede altfor meget — » 

— »bunden?« fortsatte hun. »Mener De? Det vilde 
maaske være mere filosofisk — » — »Aa, det véd jeg 
ikke,» svarede han hurtigt, »det véd kun Himlen og De.» 
Og dermed fløj han hen i Stuen uden at turde se paa 
hende. 

Lidt efter stillede Baggesen sig bag en tom Stol ved 
Vinduet og lod som han hørte paa Frk. Werths smukke 
Sang. Lidt efter var Sofie der og satte sig paa Stolen; 
hun hørte paa Musiken og Sangen, men saa' hvert øje- 
blik op til Baggesen, som stod bagved, med Smil i sit 
Blik og lod sin simple Hovedpynt flagre mod ham. Dette 
varede en Stund, indtil Selskabet tog fat paa forskellige 
Lege, deriblandt en Fangeleg, og siden var der megen 
Moro med at løse Panterne. Baggesen sang og gjorde 
som sædvanlig Lykke dermed; han blev siden dømt til at 
danse Solo, men fik lykkeligvis Sofie til at hjælpe sig 
dermed. «Jeg havde Merkurs Lethed i Gruppen raed 
Psyche — hele Selskabet klappede, og vi rødmede 
begge.«) 

Kl. 10 brød Selskabet op, Baggesen passede at holde 

sig i Nærheden af Sofie, og strax da de var komne ned 
ad Trapperne, tog hun hans Arm. Det var mørkt, men 
Stjernerne straalede; de to gik et Stykke bag de andre. 
«0 6ud,» udbrod Baggesen, ^hvor skønt er det hist 
oppe.« — «0 ja,» svarede hun, «Jorden har intet saa 
skønt.« — «<Nej,» sagde han, «dog jo. Jorden har noget, 
der er ligesaa skønt,« og han trykkede hendes Arm mod 
sit Bryst, «der er endnu skønnere, for mig endnu skøn- 
nere.« — Hun hældede sig kærligt til ham. — «0,» 
raåbte han, da de befandt sig i en mørkere Arkade, «gid De 
maa blive usigelig lykkelig, gid Himlen maa gere Dem til 
Jordens lyksaligste Kvinde! O, hvor brændende ønsker 
jeg dette!« 

^) «Hun tav og lænede sig mere til mit Bryst. 
Hun tog min Haand, jeg trykkede hendes og blev ved at 
trykke den saa heftigt, at jeg ikke kunde fornemme, om 
hun trykkede igen eller ikke. Vi blev begge stumme, vi 
saa' paa hinanden, vi trykkede os op til hinanden. Jeg 
tror, hun græd i denne Sekund. Mødte nogen os, lod jeg 
hendes Haand fare, men saasnart den mødende var forbi, 
løftede hun den op til mig igen. — Han: <*0, sind Sie 
mir nicht bdse? Håbe ich Sie durch irgend etwas in 
meinem Betragen beleidigt?« — Hun: «0 Gott, nein, ich 
håbe Sie betrubt, das quålt mich. Ich bin gestern zum 
ersten Mal ungllicklich gewesen.« — Han: »Fråulein 
Haller, hab' ich Ihnen Kummer gemacht?« — Hun: 
«Nicht vorher! nimmer nur Freude, aber jetzt, ja Sie 
haben mich Kummer kennen gelernt.« — «0 Gott!« 
raabte jeg, »lassen Sie mich! Vergessen Sie mich! Sehen 
Sie mich wie nichts an! O dass Sie immer unansprech- 
lich glucklich sein mochten!« — «Sind Sie es nicht?« 
afbrød hun mig hurtig. — «Nur in Augenblicken! O ich 
konnte der glucklichste sein auf Gottes Erdboden — doch 



^) Det følgende er efter Baggesens utrykte Dagbog. De tyske 
Repliker ere her beholdte. 

nein, das will ich mcht sagen. Gott kann vielen seiner 
Menschen eben so grosse Fåhigkeiten zur Gluckseligkeit 
geschenkt haben wie mir — aber gewiss keiner auf Gottes 
Erde konnte glucklicher sein wie ich — aber ich werde 
es nie.>» — «<0, man ist's bisweilen ohne es zu wissen!* 
Jeg svarede hende derpaa med en Slags Omfavnelse. — 
«Aber ich mochte es gern vernehmen, dassSie es werden,» 
blev hun ved med voldsom Heftighed. Jeg havde nær 
glemt mig selv og favnet hende aldeles. — Hun: «Åber 
Sie kommen wieder?« — »Darf ich?« — Hun: «0, Sie 
kommen wieder!« — «Ich werde wiederkommen.» — Vi 
vare saaledes komne til Doren, til de andre, vi kunde 
næppe komme fra hinanden, hun saa' aldeles ikke til de 
andre. Hendes Øjne blev saa aldeles hængonde paa mine, 
at jeg mader deres Blikke endnu, hvor jeg ser hen. 

Jeg tumlede hen i Moltkes Årm; jeg trykkede den 
til mit Hjerte. Bonifacius mødte os, jeg tog ham om 
Livet og kyssede ham; han gik i min Favn til vor 
Dør. Jeg kom op, slængte mig i en Stol og var halv dad 
— af pinefuld Fryd.« — 

Saavidt Baggesens Dagbog, der giver et levende Bil- 
lede af Situationen. Kærlighed og Genkærlighed, bræn- 
dende og tilbagetrængt, udtalt og dog ikke udtalt. 

Efter denne Aften fulgte en skrækkelig Nat. De op- 
hidsede Nerver forjog al Søvn fra Baggesens øjne, og 
Krampen tog fat stærkere end ellers, Hovedet og Hjertet 
bankede konvulsivisk. Kl. 3 bad han Moltke om at lægge 
sig over hos ham for at berolige ham, og det gjorde den 
gode Ven og talte kærligt og forstandigt til ham. Lidt 
efter lidt gled Baggesen over i roligere Overvejelser, som 
vistnok strejfede saare vidt omkring, men som antog 
religiøse Former, og som han samlede i det Udbrud: 
Hellig, hellig, hellig være mig denne Nat! Hellig, hellig, 
hellig være mig min Kærlighed til Seline og Palmine! 

Der var en Kamp i Baggesens Hjerte mellem disse 
to. Seline var Fru Pram. Allerede i en Alder af 

18 Aar, som ganske ung Student, var Baggesen kommet 
til Pram, der paa samme Tid, nemlig 1782, blev gift med 
Mette Marie Erichsen, Datter af en norsk Læge. Hun 
var 10 Aar ældre end Baggesen og noget over 30 Aar, 
da hun for ham blev det kvindelige Ideal. At en ung 
Digter saaledes sværmede for en andens Hustru havde i 
hin Wertherske Periode ikke noget mærkeligt ved sig, og 
noget brødefuldt var der ikke just i hans Sværmeri for 
hende, om end det stundom, som man ser af hans Breve 
til hende, havde strejfet Grænsen. I Aarene 1785 — 1789 
havde hun været hans Ideal, hvem han ofrede Virak paa 
forskellige Maader. Formodentlig havde Fru Pram med 
Forkærlighed taget sig af den drengeagtige Student, Jens 
Baggesen, som Pram beskrev som aen Sjællænder og en 
underlig, enthusiastisk , melankolsk, ubeskrivelig En.» 
Pram anede vist næppe, hvor slaaende disse beskrivende 
Ord passede paa Baggesen. At det unge Menneske i bøj 
Grad fængslede Fru Pram, er der ingen Tvivl om, og et 
intimt Sjælebaand blev der mellem disse. Det ses bedst 
deraf, at Fru Pram ikke paa nogen Maade kunde taale, at 
en anden Kvinde blev Baggesens Hustru. 

Hvor stærkt Baggesen havde sluttet sig til Fru 
Pram, og hvor meget han havde hende at takke for, saa 
at hun havde en væsentlig Andel i, at han var bleven til 
det, han var, det kan man se af de Sjælelidelser 
angaaende Seline, han nu kom ind i. Baggesens Hjerte 
var nu for første Gang bleven sat i Flamme af en ren 
Kærlighed til Sofie Haller, en naturlig, sund Kærlighed 
til en ung Pige, som elskede ham igen, og som med hele 
sin Karakter passede udmærket for ham. Intet Under, 
at han kom til at fremstille sig disse to forskellige 
' Kvinder, den ene en æsthetisk udviklet 35aarig Dame, 
der havde været en aandelig Vejlederske for ham, og den 
anden et 20aarigt troskyldigt Naturens Barn, som dog 
sad inde med en betydelig Hjertets og Aandens Dannelse. 
At Hjertet slog for Sofie Haller, mærkede Baggesen 

grant, men med mange Sjælens Fibre var han naje knyttet 
til Fru Pram. At vinde den ene og dog beholde den 
anden var bleven et Kampstof i hans Sjæl. Ikke alene i 
denne urolige Nat brades disse to Skikkelser i hans 
Fantasi, men ogsaa i den falgende Tid. Seline var 
Fru Pram, smægtende som Maanen eller tilbedelig 
som Maanen, — Pal mine var Sofie Haller, rank og 
yndig og med kvægende Skygge som Østerlandets Træ, 
Palmen. 



6. 

Skærmydsler. 



iJen næste Dag gik paa en Maade som de andre. 
For dem, der vare komne ind i Berns aristokratiske Kredse, 
saaledes som vore tre Venner, kunde der ikke tænkes 
noget mere selskabeligt Sted. Hver Eftermiddag og Aften 
var optaget af Visiter og Selskaber, der alle havde samme 
Karakter. 

Idag skulde man samles hos en anden ung Froken 
Haller af den vidtudbredte Familie. Baggesen var op- 
ramt, Sofie var ogsaa munter, men temmelig tilbage- 
holdende. Man promenerede som sædvanlig, det var et 
Selskab paa en Snes Mennesker; Baggesen gik ved Siden 
af Sofie. Samtalen kom til at dreje sig om hans Ode til 
hende, og hun var kritisk. Der stod i den: 

«Oder du schweigest im Schlaf himmliche Worte.« 
«Nej,» sagde hun og lo, »jeg lærer i min Levetid aldrig 
at forstaa dette. Jeg kan ikke fatte Meningen ; den ligger 
mig for skjult — den er ikke naturlig. » Den næste Linje 
forstod Sofie heller ikke. 

«Wie der liebende, stumm, deutliche Liebe spricht.«) 

Men her vandt Baggesen en let Sejr: «Hvad? Den 
forstaar De heller ikke? Himmelske Sofie, hvor De er 
uskyldig! Ja, denne ubegribelige Uskyldighed henrykker 
niig. Er det muligt, at De ikke kan begribe det? at De 
ikke har den ringeste Idé om — ?»> — <'Nu ja!» svarede 

hun, udette vil jeg lade gaa — omtrentlig kan jeg vel 
forestille mig, hvad det kan sige, men — » — «Ja sande- 
lig,« afbrad Baggesen, »er der Mening i noget Udtryk, 
saa er der i dette.« — «Men,« fortsatte hun, «Worte 
schweigen?« — Baggesen maatte indrømme, at dette var 
daarligt, ja hele Oden var vistnok usselt skreven. Gid 
han dog aldrig havde haft det afsindige Indfald ! — Hertil 
svarede Sofie: «Det glæder mig inderlig, at De havde 
dette Indfald. O, den har rørt mig, rørt mig meget. 
Der er mange herlige Idéer i den — og maaske er det 
min egen Skyld, at jeg ikke finder den overalt fuldkommen 
smuk — nej, det vil jeg egentlig ikke sige, smuk er den, 
smuk finder jeg den overalt, men ikke overalt fuldkommen 
hjertelig, naturlig, ukunstlet.« Hun ankede saa- 
ledes over nogle Udtryk om Naturen, som hun ikke kunde 
fatte, saasom u Stjerneskum — Ætherens Sønner, som 
med Himlens Døtre styrte sig ned paa Jorden, » det var 
hende for ubegribeligt. Baggesen forklarede da, at det 
var Staubbach, han havde sigtet til med disse Ord. 

Han forsvarede sig derpaa mod at være kunstlet og 
erklærede, at han var meget ulykkelig ved saaledes at 
have mishaget hende. Sofie tog dette med stor Bo og 
svarede blot, at hendes Kritik kom kun af, at hun nærede 
større Interesse for ham end for andre. Den Heftighedi 
hvormed han overgav sig til sine let opflammende Følelser, 
gjorde ham ulykkelig — og det bedrøvede hende. — Hun 
gik ham saaledes paa Klingen. 

«De var vist ikke lykkelig,« sagde hun, »denGangDe 
forlod København. » — «Nej sandelig,« svarede han, u meget 
ulykkelig!« — «Det mærkede jeg strax paa Dem.« — 
«Men,» svarede han, « min Rolighed begyndte her i Schweiz 
atter at vende tilbage. Den mægtige Natur — der stedse 
har været og stedse vil vedblive at være det andet for 
mit Hjerte; den lærte mig, om ikke ganske at glemme 
min Ulykke, saa dog at bære den med Bo, ja stundom 
med Glæde. Jeg kom hid og jeg fandt endnu mere end den 

skanne Natur — jeg havde intet Savn mere, og jeg var 
atter lykkelig; nu er det forbi!« 

Med Rette svarede Soiie: «De er ikke fornejet med 
lidet. De finder ikke nok i stille, roligt, inderligt Venskab. 
De er jo stedse sargmodig. De siger, at De er munter i 
vore smaa Cirkler, De siger det, men De er det jo ikke.» 
Sofie havde gennemskuet Baggesens Karakter; men han 
forsikrede, at han ikke alene tit var glad, men ofte salig; 
han hadede kun den larmende Glæde, men hun maatte 
tro, at den sande Glæde er alvorlig. « Herligt!« svarede 
da Sofie, «det er netop mine egne Falelser. Ja, den sande 
Glæde er alvorlig, men den er ogsaa rolig, den — hvor- 
ledes skal jeg udtrykke mig? — den stræber ikke efter at 
udvide sig. Jeg er meget lykkelig. »► — «0, bliv det 
stedse, bliv det evig!« — «Men jeg tager ogsaa enhver 
Gave af Forsynet, den være saa lille og kortvarig, den 
vil, med Taknemlighed; jeg er tilfreds med den. De 
er ikke tilfreds. De har ikke nok; det har De selv sagt 
mig.« 

«Men har De da intet Begreb om,» svarede Baggesen, 
«at man kan være lykkelig og ulykkelig paa engang? 
Just, fordi jeg er saa lykkelig, er jeg saa ulyksalig. Jeg 
maa forlade min Lykke. Jo starre den er, desto sterre er 
ogsaa den Kval, som ligger i denne Tanke.« 

Hun: uMen med den burde De heller ikke plage 
Dem. For mig er en Venskabets Dag som et Aar. Jeg 
tænker altid, at om jeg her mister en Ven, vil jeg dog 
nok se ham en Gang igjen — og saaledes har jeg ogsaa 
tænkt om vort Bekendtskab. De rejser bort; maaske ser 
jeg Dem aldrig mere her paa Jorden, men det piner mig 
ikke, det gar mig ikke ulykkelig. Jeg ansker ganske vist, at 
De maatte blive her længere, men da det nu ikke kan 
ske, og De ikke kan have nok i det rolige Venskab, som 
vi kan give Dem, og da De altsaa kun kan blive ulykke- 
lig i vor Kreds, saa finder jeg mig deri, finder mig ret 
godt deri — og takker Gud for den Glæde, Deres Bekendt- 
skab har skænket mig, især i Farstningen.»» Det var ikke 

blot en harmonisk Aand, der talte gennem Sofie, men 
ogsaa en i haj Grad behersket. Naar man betænker, at 
hun elskede Baggesen i hele Ordets fulde erotiske Betyd- 
ning, saa var det kun eu højere Pligt, der kunde bringe 
disse Ord over hendes Læber. 

•I Førstningen?* stammede Baggesen, og en koiiYul- 
sivisk Skælven greb ham. «Sig mig dog for Himlens 
Skyld, hvormed jeg siden har gjort Dem Fortræd?« 

»Igaar Aftes,« svarede Sofie, «jeg maa tilstaa, jeg har 
næsten ikke sovet hele Natten af Uro derover. Jeg véd 
ikke ret, jeg har stedse været saa fuldkommen tilfreds 
med Dem, De syntes mig saa barnlig glad over Naturen, 
ligesom jeg selv er. De syntes mig saa nøjsom, saa 
ganske skabt for Venskab. Men igaar Aftes — j&i jeg ^r 
maaske for aabenhjertig — bragte De mig ret i For- 
legenhed; jeg har aldrig været i en saadan Forlegenhed; 
jeg vidste ikke, hvad jeg skulde gøre. De gjorde mig 
bange. » ~ Baggesen vidste ikke, hvad han skulde svare 
herpaa. — - Hun vedblev i en Tone, som viste, at hun 
gjorde Vold paa sig selv: «Kort sagt, De behandlede mig, 
som om jeg havde været, som om jeg var — Seline — og 
deri har De taget meget fejl — det er jeg langt fra 
ikke.rt 

Baggesen tav i sin Forlegenhed bomstille og vedblev 
at tie, uagtet Sofie fortsatte sin Tale. Endelig stammede 
han, at det gjorde ham ondt, at han havde været saa 
paatrængende^ næsten stadig at gaa ved hendes Side og 
derved berøve hende et bedre Selskab. «Men De har at 
befale, jeg vil gaa.»> — • Baggesen opfattede kun, at hun 
svarede: «Aa nej! Jeg ønsker intet andet Selskab, jeg 
gaar jo gerne med Dem; jeg agter Dem meget højt, 
maaske mere end jeg burde. Jeg vilde kun ikke, at De 
skulde blive ulykkelig. Og jeg tænkte. De kunde maaske 
gøre Dem selv ulykkeligere ved at — ved her at — jeg 
véd det jo ikke rigtig selv — » 

(I De kender mig aldeles ikke,« svarede han nu, «og 
endnu mindre mit Livs Historie. Lad os ikke tale et 

eneste Ord mere herom. » Lidt efter tilføjede han: uNu 
haaber jeg, De tillader mig ikke at blive her længere. De 
tillader, at jeg gaar bort endnu i denne Aften; jeg har 
intet mere her at gøre, naar jeg bliver misforstaaet. 
Himlen vil sikkert tilgive mig, at jeg beundrede det, 
som jeg fandt skønnest, om jeg end maaske har beundret 
det mere, end jeg burde. » 

De gik tavse videre, og det var allerede Aften, da 
Selskabet naaede den sidste Arkade. »Tillader De,« sagde 
Baggesen, da de nærmede sig Huset, «at jeg bliver borte 
fra Selskabet. Endnu i Aften rejser jeg, hvis det er muligt, 
og skulde jeg ikke komme bort, vilde jeg dog kun for- 
styrre Selskabet, thi jeg er nu ikke synderlig munter. — 
Lad mig sige Dem Farvel; glem mig, hvis jeg ellers 
behøver at bede Dem derom. Men hør dog det sidste, som 
min hele Sjæl har at sige Dem: De har ingen Sorg gjort 
mig, kun Glæde; ubeskrivelig, overvættes Glæde har De 
skænket mig; det er min egen Skyld, om jeg maa for- 
tryde, at jeg har lært Bern at kende. Levvel, bliv usigelig 
lykkelig !» Baggesen endte med et: »Gud velsigne Dem,» 
lod hende gaa op ad Trappen, bukkede og blev staaende. 
Sofie blev staaende højere oppe, det næste Par kom, 
Baggesen bad dem gaa forbi, derefter kom Moltke med 
sin Dame ligeledes forbi. Ham kaldte Baggesen paa, og 
vi lade nu Moltke tage Ordet. 

Han har i et Brev fra den 17de September beskrevet, 
bvad der videre foregik paa følgende Maade: 

« Det er ude, ude,» raabte Baggesen til mig i en fryg- 
telig, næsten rasende Tone, da jeg med Frk. Werth kom til 
Huset fra en Promenade med det øvrige Selskab. Ganske 
naturlig havde Sofie været hans Ledsagerske. «Ude,« 
sagde jeg, *hvåd er det? hvorfor? hvorledes? For Guds 
Skyld sig, hvad mener du med det?« — «Det er forbi,« 
raabte han i en fortvivlet Tone og løb bort fra mig. Jeg 
skælvede, ængstede mig, og som et Lyn: «Er det ikke Mis- 
forstaaelse? Gør han sig ikke selv ulykkelig? Er hun det? 
Var hun bedrag ...» Jeg kvalte dette Ord, løb efter 

ham og naaede ham dér, hvor Gaden var mørkest og fandt 
ham staaende som naglet fast. 

«Min Gud, Baggesen! Er det Gud eller er det Hel- 
vede, som fordømmer dig til at gøre din egen Ulykke? 
Hvad er der i Vejen? Jeg besværger dig.n — «Det er 
forbi, » raabte han vildt, og nu svagere: «jeg tænkte det, 
jeg tænkte det.« Han tav igen en Stund, og gik med 
vilde, kæmpende Skridt op og ned i Hallen (Arkaden), som 
var under det Hus, hvor Sofie opholdt sig. Hans Hoved 
var dybt bøjet mod Jorden, og kun af og til rystede ban 
denne stumme Scene (Arkaden) ved det vilde Udbrud af 
Fortvivlelse, af Raseri — men derpaa igen af den inder- 
ligste Kærlighed. 

Endelig sagde han: «Gaa derop! Sig — prostituér mig 
ikke! — Sig — prostituér ej hende! Sig, at jeg har faaet 
Brev . . ., at jeg er syg, er . . . Sig, hvad du vil! Ob ich 
nicht rasend werde? Was Sie thut? — Wo ich bleibe.» 
I forskellige Gange raabte han dette dumpt efter mig og 
afvexlede snart med Dansk, snart med Tysk. — «Gaa 
derop !» raabte han igen, mere skrigende end talende i en 
kvalt Tone, «ich bleibe hier!» Og han forsvandt. 

Vaklende og bedende gik jeg op ad Trappen ; jeg var 
som lammet. Om hun har Skyld? Om han har Skyld? 
Tvivlraadig mellem ham og hende traadte jeg ind i Væ- 
relset. Den højeste Grad af Vrede betegnede mine Skridt, 
formede mine Ansigtsmuskler, farvede mine øjne. Glø- 
dende saa'jeg paa hende, som om jeg vilde afvikle hendes 
hemmeligste Folder for mig. Hun udholdt ikke mit Blik 
og vendte sig bort, — men hurtigt drejede hun sig igen. 
Aldrig saa' jeg en Holdning mere fuld af den inderligste 
Værdighed. «Jeg fortjener ikke dette Blik, og dog er det 
mig kært,» disse Ord stode stort og tydeligt i hendes 
ellers kun blide øje.« -— 

Hermed ender Moltkes Optegnelse. Den er lige be- 
tegnende for ham og for Baggesen, disse Venner, som var 
lige exalterede. Og hermed ende ogsaa Baggesens Opteg- 
nelser for denne Gang. De ende altsaa paa et meget 

spændt Sted. Hans Sind var i den Tilstand, at smaa 
Ting viste sig for ham som uoverstigelige Bjerge. Han 
havde igaar troet sig tæt ved Maalet og følte sig nu langt 
jernet fra det. Men hans Dagbog er saa gennemsigtig 
klar, at vi let kan forstaa Situationen. Sofie havde i sin 
Forelskelse nærmet sig mere til ham, end hun selv vilde 
staa ved. Og Baggesen havde strai grebet det og var 
optraadt paa en for haandgribelig Maade, som ikke kunde 
andet end ængste og stade hende. Hun var en bly ung 
Pige, som maatte behandles med Varsomhed. Baggesen 
var med andre Ord gaaet for hensynsløst til Værks. 

Saa utilfredsstillende endte dette 10 Dages Afsnit i 
Bern, der havde syntes saa løfterigt og straalende. 

Den følgende Tid førte Baggesen ingen Dagbog, og 
som Følge deraf kende vi den ikke saa nøje. Becker 
forlod Bern to Dage efter; han var vemodig ved Mindet 
om de « overordentlige Fornøjelser, som vi havde nydt 
under vort Ophold i Bern». (Hans Dagbog). Han rejste 
til Geneve, men kom tilbage allerede den 1ste Oktober, 
hvor han atter traf de to Venner, <«sora han omfavnede 
med den største Glæde«. 

Baggesen var altsaa ikke kommet afsted, som han 
antydede ved det sidste Møde med Sofie Haller den 16. 
September, og Moltke var trofast blevet hos Vennen. 1 
øjeblikket havde alt syntes tabt for Digteren, der allerede 
havde anteciperet sin Fremtidslykke med Sofie, som man 
ser af følgende Vers i hans Dagbog fra en af de fore- 
gaaende Dage: 

Og gaar jeg, banker hendes Hjerte, 
som om det vilde følge med, 
som om den hele Sjæl begærte 
at ile til mit Opholdssted. 
Og kommer jeg — o hvilken Cxlæde 
opfylder da det kælne Bryst, 
som om en Grud fra Lysets Sæde 
til hende steg med al sin Lyst. 

1 et Brev hjem skrev han, at allerede den 10. Sep- 
tember havde ban umiskendelige Beviser paa, at alle Om- 
givelserne fandt, at hans og Sotie Hallers Falelser, Ideer 
og Meninger sympathetisk smeltede over i hinanden lige- 
som Regnbuens Farver, at alle med Fornejelse og Omhu 
indhegnede deres Kærligheds spæde Sammenvæxt og be- 
skyttede den. Men han felte sig ulykkelig ved Tanken 
om, at han ikke havde nogen selvstændig Stilling, og 
hans lidenskabelige Sværmeri for Seline pinte ham, som 
om han brød en hellig Venskabspagt med hende. Der 
var en raadvild Kamp i ham mellem disse, og den for- 
ogedes ved Tanken om en snarlig Adskillelse fra Sofie. 

Altsaa fra 16. September til 9. Oktober, i noget 
over 3 Uger, forblev Baggesen og Moltke i Bern, og Dig- 
teren førte i den Tid kun en Journal over sin Lekture. 
Han har aabenbart fordybet sig i Læsning for at kvæle 
sine urolige Tanker. Det var Naturbeskrivelser af Schweiz 
og en Ordbog over Schweizerdialekten , Poesier af Racine 
og flere franske Digtere; Rousseau har han dyrket ivrig, 
især hans Confessions med Reflexioner af Servan og M™^ 
de Staéls Breve om ham. Dernæst Schillers »Die Gotter 
Griechenlandss som forøvrigt saarede hans « helligste Fø- 
lelser«, Gud og Moralitet, og hans «Don Carlos«. Denne 
forelæste han i et Selskab hos Fru Haller, hvor han altsaa 
kom ogsaa i denne Tid. Han fortæller, at »Sofie fandt 
i Markis Posa en saare lignende Tegning af mig, noget, 
som næppe nogen anden end Amor kunde finde ». fin- 
delig læste han ogsaa Lavaters fysiognomiske Fragmenter 
og Herders Volkslieder o. s. v. Han laa ikke paa den 
lade Side. 

Dertil kom saa Breve, som det altid var en Livs- 
fornødenhed for Baggesen at skrive. Til sine Venner 
Professor Cramer og Maleren Grønland skriver han, at 
han er i en fuldstændig Labyrint. Alle hans Sager er i 
Genf, medens Vejr, Sygdom og Pengemangel nøde ham 
til at blive i dette farlige Himmerig, thi det nævnte 
hindrer ham ikke i daglig at være i Selskab med Palmine. 



51 



Og han har forsemt midt under alt dette at skrive til 
Hertugen af Augustenborg. Han er i det hele i den 
gyseligste Knibe, og Tanken om Seline piner ham. Hun 
har gjort ham bedre, hun har lært ham Betydningen af 
sandt Venskab. 

Det fremgaar af det hele, at Baggesens tilsyneladende 
Afbrydelse af Forholdet til Sofie Haller kun var et for- 
bigaaende exstatisk Udbrud af Forstemning. Holdt han 
sig end et Par Dage tilbage, saa viste han sig hurtig 
igen i det Hallerske Hus. Modtagelsen var lige venlig, 
men der var kommet en Sordine over alle heftige Udbrud. 
Dog kunde han snart overbevise sig om, at Sofies Godhed 
overfor ham var uforandret, men nogen Fremgang i For- 
holdet var der tilsyneledende ikke; han var kart fast og 
turde intet vove, hverken overfor Sofie eller hendes For- 
ældre eller overfor sine egne Velyndere. Baggesen saa' 
for sit eget Vedkommende en ganske uvis Fremtid i Møde; 
han var intet og ejede intet med Undtagelse af saare 
usikre Lafter. 

Under disse Omstændigheder greb Baggesen med 
Glæde Moltkes Opfordring til ham om, at de i Fællesskab 
skulde gere en Fodrejse i det franske Schweiz, hvilket 
forresten hele Tiden havde været Meningen, men det lange 
Ophold i Bern havde hindret det. Becker var dengang 
allerede rejst en anden Vej. Da Moltke var den velhavende, 
kunde Baggesen kun ved hans Hjælp gøre en saadan Tur. 

7. 

Rejse i fransk Schweiz. 



Den 8. Oktober var det Sofies 21. Fødselsdag, Bag- 
gesen og Moltke havde været hos Hallers, hvor der var 
Selskab, men først ved Bortgangen fortalte Sasteren Emilie 
dem Dagens Betydning, hvorover Baggesen blev stødt. 

Den 9. Oktober Kl. 12 tiltraadte Vennerne deres 
Fodrejse, ledsagede af Moltkes Tjener Carl, som bar deres 
nødvendigste Sager, medens deres større Bagage var sendt 
forud til Lausanne. De var i «Thuner-Søn Dragt og gik 
med Alpestok. Den første, de mødte, var den gamle 
Bedstemoder Haller fra Sandrin, som ønskede dem Lykke 
paa Kejsen; derpaa gik de hen til Hr. Sinner, der over- 
hængte dem med Bønner om at blive endnu 3 Dage, men 
det kunde der ikke være Tale om. 

De besluttede at gøre en Omvej om ad Landstedet 
Sandrin, som tilhørte Oberst Brown, der tilligemed 
sin Hustru hørte til de kæreste Slægtninge af åm Hal- 
lerske Familie. Grunden til, at Baggesen endelig vilde 
til Sandrin, var, at Sofie og hendes Søster Emilie var i 
Besøg der. 

Under Træerne udenfor Døren saa' de i Frastand 
begge disse i landligt Negligée, Sofie bar et Korsklæde. 
«Nu, det var smukt«, raabte hun ham i Møde, «det var 
meget godt, at De kom endnu en Gang, førend De rejste. 
Jeg har været bedrøvet; jeg ventede hele Formiddagen 
paa et lille Digt eller noget lignende i Anledning af igaar, 

men der kom intet!« — «Nej», sagde Baggesen, »jeg er 
intet mindre end Lejlighedspoet.^ — «De var vred igaar, 
rigtig vred s sagde hun. »Men jeg vidste ikke, hvorledes 
jeg skalde bære mig ad i Selskabet med at sige Dem, at 
det var min Fødselsdag. Jeg fandt det i det hele saa 
underligt at lade Dem det vide, saa fornemt, og andre, 
tænkte jeg — •. — «De kunde have sagt mig det far,« 
svarede han. — «Ja, men jeg havde ikke tænkt derpaa.« 
— «Det er i det hele», afbrad Baggesen hende, »ikke saa 
meget det, der ærgrede mig, som den Tone, hvori De talte 
derom, da Deres Saster sagde mig det. Der faldt nogle 
Ord om Kantater, Oder og Pastoraler, som jeg slet ikke 
syntes om.» Sofie indrammede, at han kunde have Bet. 
"Men nu er De dog vel ikke mere vred?» — »Nej, derfor 
er jeg just kommen for at sige Dem, at jeg ikke var, 
ikke er og ikke kan være vred, men jeg viser mig 
undertiden fra min værste Side blot fior at vise mig 
Dem hel». 

Den gamle Bedstemoder, Oberst Brown og hans Frue 
kom nu til, og da det var blevet stærkt Regnvejr trak 
Opholdet ud. Der blev almindelig Konversation, og Bag- 
gesen kom snart i Dispyt med Fru Brown om Rousseaus 
Heloise, som han farte med sig i Lommen for ret at nyde 
den, naar han snart kom til de Steder, hvor den foregik. 
»Dens Læsning vækker Følelser,« sagde hun, »som bedre 
slumre«. — »Men alligevel en Gang maa vækkes,« svarede 
han. — »Ikke vækkes,« blev hun ved. — »Bar vækkes«, 
gentog han. — »Bør ikke!« sagde hun ivrig. — «Bar, 
bør, bør!« endte han. 

Da det viste sig at være et umuligt Thema, gled 
Samtalen hen paa den store Haller, og Tiden løb altfor 
hastigt. Baggesen gik hen mod Havedøren, Sofie fulgte 
med; skønt det stadig regnede stærkt, maatte Vandringen 
nu tiltrædes. Sofie fulgte ned igennem Haven. — «De 
glemmer mig dog ikke,« sagde hun til Baggesen. — «Nej, 
sandelig ikke! Og hver Gang, De ser mod Syd kan De 

tænke, at dér gaar et Menneske, som — ». «£t godt Men- 
neske ^i», tilfajede hun. «— som tænker paa Dem.» 

«Det er dog saa forndjeIigt,n vedblev hun, umed en 
saadan Bortrejse, naar man tænker paa den nye Glæde at 
ses igen«. — «Ja vistnok.« — «Men De behøver ikke at 
rejse bort for at blive os kærere,« tilfajede Sofie venligt. 
»Deres Dagbog maa jeg endelig læse». Efter Lafte om 
det skiltes de. Begnen var hørt op, de to Sastre fulgte 
dem ud paa Vejen for at se dem vandre. 

Vandringen gik over Murten, Payerne til Moudon, 
hvor de farst kom den 3dje Dags Aften, uagtet det kun 
laa 7 Mil fra Bern og de stadig gik hele Dagen. Her 
begyndte Baggesen sit farste Brev til Sofie, hvilket han 
farst fik fuldfart den 14. Oktober i Vevey. De sidste 
to Dage havde han været stærkt optaget af <iHeloise». 

I Brevet skrev han: 

«De, min Fraken, var den farste Person, som jeg 
meddelte nogle af mine Ideer og Falelser ved det nær- 
mere Syn af Guds Storhed og Mildhed i Alpe-Egnene; 
Dem viede jeg den farste, brudstykkeagtige Fortælling om 
de Undere, jeg havde set, til Dem talte jeg for farste 
Gang noget om det, som ellers kun stod skrevet i min 
Dagbog og mit Hjerte, — og De var den farste, ej blot 
af Bornerne, men af alle, som fik en Idé om, hvorledes 
Baggesen havde frydet sig paa sin Alperejse». 

«Jeg kan heller ikke sige Dem, hvor umaadelig beha- 
geligt det var mig, da jeg paa Thunersaen efter den evige 
Op- og Nedstigen kom i en Slags Hvile og da fandt én, 
som jeg ikke blot kunde fortælle noget om, hvad jeg havde 
nydt, men tillige fuldkomment kunde fale med mig, hvad 
jeg fortalte (med Undtagelse af nogle Stramme af Stjerne- 
skum og lignende). Det var mig, som om jeg derved 
farst helt nad, hvad jeg havde set. For mig er overhoved 
ingen sand Nydelse til, naar jeg ikke kan meddele den. 
Min Ven Moltke var mig i saa Henseende ikke nok, thi 
han havde selv set, selv nydt, og at dele noget med ham 
er i Grunden kun at gare det med mig selv.» 

• De, min Frøken, har ved den Glæde, som Deres Sam- 
tale paa de gyngende Vover dengang skænkede mig, faaet 
en Slags Forret til at erfare mine Schweizer-Begivenheder, 
om De end ikke derved, at det lykkelige Made med Dem 
i Selskab med Hr. Schultheisen trak alle vore Berner- 
Bekendtskaber og de deraf fremkomne Behageligbeder med, 
havde denne Forret.« 

Han beder hende derefter, for ikke at skuffes altfor 
skrækkeligt, at betragte hvad han nu skriver paa sin Sejse 
som en Fortsættelse af hans Konversation paa Thunersaen. 
Hun vil ikke finde den mindste »Bizeli Brosamli» (Smule 
Bredkrummer) af professorisk Filosofi deri. Brevet er 
underskrevet: Ihr Schweizerdåne. 

Fra Vevay spadserede Vennerne videre langs Genfer- 
saen, idet de dvælede paa de Punkter, hvor Rousseaus 
Heloise mest foregik, saaledes det Buskads ved Clarens, 
der var Skuepladsen for Kærligheden mellem Julie og St. 
Preux. Paa dette klassiske Sted nad Moltke og Baggesen 
et landligt Maaltid under et Valnadtræ, og den mildt fal- 
dende Regn stemte godt med deres Falelser. Vandringen 
gik derfra videre gennem Montreux og forbi Chilien. 
»Hvad Seline og Palmine er blandt Jordens Døtre«, skrev 
Baggesen i sin Dagbog, «det er dette dobbelte Paradis 
mellem disse to Steder ». I Frastand blev Baggesen ind- 
taget i Slottet Ghatelard, som laa paa et isoleret Vin- 
'^j^i'gi og lidet anede han da, at han et Par Aar senere 
sammen med Sofie skulde komme til at leve lykkelige 
Dage dér. 

De endte denne Vandring i Villeneuve inderst inde 
i Genfersaens sydastlige Hjarne, hvor Rhone munder ud i 
Saen. Den vedholdende Regn opholdt dem her, men da 
de var komne over Floden, gik Turen snart til Vogns, 
snart til Fods paa den savoyiske Sabred til St. Gingolf 
og Meillerie. Alt var her smudsigt, baade Mennesker 
og Boliger, saa de længtes snart efter at komme tilbage 
til Schweiz. I det yndigste Vejr sejlede de da fra Meil- 
lerie over til Kysten ved Lausanne. Egnen om denne 

By gjorde Indtryk paa Baggesen ved sin danske Karakter 
med milde bølgeformede Egne og den blaa Sø. Her 
hengav de to Venner sig til blide Fremtidsdrømme. Disse 
drejede sig først om, at Baggesen haabede at se den 
elskede Sofie som sin Brud, og Moltkes Fantasier syslede 
med EmtUe i samme Egenskab for bam. De samtalte 
meget om den lykkelige Rejse, de haabede at faa, naar de 
med deres to Elskede skulde drs^e op til Danmark. Og 
Fantasien foregøglede dem et lykkeligt Tableau : Om Vin- 
teren skulde Parrene bo sammen i ét Hus i København, 
om Sommeren vilde de bo i Ordrup eller et lignende Sted 
ved Sundet. «Vor venskabelige Kreds skal være lille, men 
yderst vel valgt. Susmama (Fru Prams Kælenavn) og 
Grevinde Schimmelmann ere fornemmelig fæstede dér. 
Ugentlig skulle Sofie og Emilie skiftes til at have Hus- 
holdningen. Vi more os usigelig ved Tanken om den 
Kappen mellem dem, der ved denne Lejlighed vil opstaa. 
Hvilken fuldkommen, medstemmende, fortrolig Veninde vil 
Seline finde i Palmine, Sofie i Marie (Pram). Deres Sjæles 
Sympathi skal forene sig i mig, deres fælles Brændpunkt. » 
— «0,»» raabte Adam (Moltke), «idet vore Tanker paa 
Haabets Alpesko bestige disse for os liggende Tryllebjerge, 
o dette ideal er for skønt til at realiseres!« »Skulde den 
skønneste blandt alle Drømme kunne være blot Drøm?», 
raaber jeg. »Det virkeliges og muliges evige Styrer alene 
véd det. Vi ville imidlertid lade os lede af vore uskyl- 
dige Hjerter og overgive os i vor Skæbne.« 

Over Echallens kom de til Yverdun, og herfra 
skrev Baggesen til Fru Haller, da de nu nærmede sig 
Bern. Vi meddele ikke dette Brev, da det er holdt i al 
Almindelighed, kun et Par Ytringer maa staa her. «Lige 
saavel i Breve som i Selskaber,* skriver Baggesen, « fore- 
trækker jeg Underholdning med Fruentimmer langt for 
den tørrere Omgang med Mandfolk. Jeg er overalt fra 
min første Barndom af bleven opdraget mere af hine end 
af disse, og jeg takker Gud derfor. For et ungt Men- 
neske er for Dannelsen af hans Sæder og selv for Dan- 

nelsen af bans Vid intet fordelagtigere end Fruentimmer- 
selskab, naar det er udvalgt, — og hvor kunde dette 
Selskab findes mere udvalgt end i Deres Familie. » 

Fra Yverdun gik Vejen langs Neufchatelseen til Esta- 
vayer og derfra til det katholske Freiburg. Den 22. Ok- 
tober var de igen i Bern. 



8. 

Afgørelsen. 



Jljfter Tilbagekomsten til Bern fandt de to danske 
Venner en ligesaa hjertelig Modtagelse af den Hallerske 
Familie som far, og Tiden tilbragtes paa lignende Maade 
som tidligere, dels med at læse og skrive Breve og andre 
Optegnelser, dels med at deltage i Selskabslivet, der be- 
standig var saa rigt, at næppe en Dag var uden Indby- 
delser. Men for Forholdet mellem Baggesen og Sofie 
Haller blev Tiden fra 22. Oktober til Slutningen af No- 
vember temmelig stiUestaaende. Han kom mere og mere 
i en mismodig Stemning, fordi det syntes ham, naar 
han ret betænkte det, ganske uopnaaeligt, at denne ari- 
stokratiske Familie skulde kaste sin Datter hen til en 
vildfremmed Mand, som intet var. 

Kar am sin, der kun kendte Baggesens Kærligheds- 
historie «von Horensagen«, begaar vel nogle vitterlige 
Fejl i sin Beretning om den, men i Hovedsagen ser den 
ud til at være rigtig. Han havde ogsaa faaet den berettet 
af Becker, da den lige var kommen til et Maal. Han 
skildrer altsaa, hvor betaget Baggesen var og sammen- 
ligner ham med Faon, der elskede Sapfo; han siger, at 
den delfiske Pythia paa sin Trefod næppe har været mere 
ude af sig selv end Baggesen. Naar han talte om Sofie, 
var hvert af hans Ord besjælet af Falelse, og denne var 
en ren og hellig Flamme. Han turde ikke sige hende, at 
han elskede hende ; alligevel forstod hun ham og var 

ingenlunde ligegyldig for ham. Hendes Livlighed og Mun- 
terhed tabte sig; ofte sad hun hensunken i dybe Tanker, 
medens hendes øjne funklede. Mangen Gang spadserede 
disse to i Efteraarsaftnerne — vel mest i Selskab — i 
Alleerne paa Platformen; Kastanietræernes dybe Skygge 
eller Maanens Straaler vare Vidner til deres dadelfri Om- 
gang. 

Ugerne sneglede sig hen. Den 6. November skrev 
Baggesen til Grevinde Schimmelmann om sin triste 
Stilling, i hvilken Pengemangel ogsaa spillede en stor 
KoUe. »Jeg lever for alle menneskelige øjne, der kun se 
det udvortes og det nærværende, misundelig vel. Jeg har 
Otium til Arbejde, en himmelsk Udsigt fra mit lille 
Værelse, en uskatérlig Ven, endnu uskatérligere Veninder. 
Man agter og elsker mig; alle mine Ugedage ere besatte 
med Indbydelser til de bedste Familier; man ansker at 
beholde mig for bestandig, man beviser mig stedse flere 
og flere Artigheder, de stolteste ønsker, min rejsende 
Forfængelighed udklækkede, ere opfyldte. Hr. Fellen- 
berg, denne kundskabsrige og forretningsdygtige Baadsherre, 
opofrer mig med kendelig Fornajelse alle sine Fritimer. 
Jeg lever daglig med den yderst fortræffelige Fru Haller, 
som kender Bonnet og alt, hvad Bonnets er, fast ligesaa 
godt som Haller og hvad Hallers er. Jeg har paa Landet 
et lille Sølyst ved Bredden af Aarefloden, hvor Oberst v. 
Brown er, hvis Kone ikke blot er en Datter af den vise 
Haller, men fast ligesaa vis som han selv. Kort: For- 
synet har plantet mig mellem lutter Koser, Amaranther 
og Liljer i den Hallerske Familie, og den er med alt det 
dog Urtepotten, hvori jeg visner, thi jeg ser ikke, hvad 
Enden skal blive. . . . Det 'er tungt at være i en For- 
fatning, hvori man fristes til det ønske at kunne sælge 
Halvdelen af sine Dage, Halvdelen af sin Indbildningskraft, 
Halvdelen af sin Følelse og Halvdelen af sin Smule An- 
seelse for 1000 Bdlr. aarlige Indkomster 

Baggesen, som benyttede enhver Lejlighed, sendte 

mangen Tilskrift, til Sofie, saaledes den 7. November 
med et Exemplar af Klopstocks Oder: 

«Naar De læser dem alle (hvad jeg ikke vil raade 
Dem til), vil De finde meget « Stjerneskum • deri. De maa 
helst deklameres.« Han holder mest af Oden til Fanny, 
hvori der staar: 

D.ann trennt kein Schicksai mehr die Seelen, 
die da einander, o Natnr, bestammtest, 

men Baggesen citerer dog ikke disse Linjer, der kunde 
anvendes paa ham og Sofie; derimod de to foregaaende, 
der mere kunde behage den religiøse unge Pige: 

Dann wird ein Tag sein, den werd' ich aoferstehen, 
dann wird ein Tag sein, den wirdst du auferstehen. 

Einn nnterdess, o Leben. 

• Saaledes taler Andagten, Dyden, Uskylden, Sand- 
heden , Beligionen , Kærligheden , uden ^ hvilken alle hine 
ere intet, ligesom denne intet er uden dem.» 

Endnn hengik 3 Uger paa samme uafgjorte Maade 
som hidtil, medens dog de elskende bestandig rykkede 
hinanden nærmere i Forstaaelse. Endelig paa en af de 
skanne Aftener, medens de vandrede i Alleen paa Plat- 
formen, lab Hjertet over paa Baggesen; han faldt paa 
Knæ for Sofie, greb hendes Hænder og udbrad: «Det er 
mit! Dit Hjerte er skabt for mit! vi ville blive lykkelige!« 
— *Det er dit«, svarede hun med et amt Blik, adet er 
dit, og jeg haaber at blive lykkelig med dig!» Endnu 
samme Aften omfavnede den Hallerske Familie Baggesen 
som Sofies vordende Brudgom. — Saaledes er Begiven- 
heden fortalt af Karamsin, der ender med at sige, at 
baade Moltke og Becker vare fuldkommen tilfredse med 
denne Udgang og glædede sig over Baggesens Lykke. 

Slaget var vundet for Baggesen, i al Fald Hoved- 
slaget. Dog var endnu ikke alle Genvordigheder over- 
vundne. Ved Mindet om det skrev han siden i sin elsk- 
værdige Skærslibersang: 

Endlich nach vielen Wandrenumwandem 
bald zu dem einen, bald zu dem andem, 

weil die eine flog: herein und der andre flog heraus, 

unstat und halb and blass wie die Luna 

stand er eiust still am Ufer der Thuna — 

und was alles gleich ihm war, ward ihm jetzt anf einmal )crauH 

kraus, kraus, kraus ward's ihm im Herzen, 

krans auch im Kopf, vorbei war das Scherzen. 

Himmel, Himmel, Himmel, Himmel, Heil und Gliick 

lacht ihm ins Herz, Alpina, dein B]ick. 

Aber es war, trotz allem Juchhei, 

anfangs ein wenig HoUe dabei, 

denn — den Himmel sehen 

und hineinzugehen 

ist nicht immer einerlei. 

Den 29. November meldte Baggesen Begivenheden 
til sin formaaende Veninde, Grevinde Schimmelmann: 
«Hun er min! Den udødelige Hallers Datterdatter, Kærnen 
af hele hendes fortræffelige Familie, Alpernes yndigste 
Lilje, Frihedshavens skønneste Rose, Sofie Haller er min.» 

Han siger, at hun er den .smukkeste Kvinde, han har 
set udenfor Danmark, og Sofies Skønhed bekræftes ogsaa 
fra andre Sider f. Ex. af Maleren Fernow, der skriver, 
at han intet Steds havde fundet saa mange dejlige Piger, 
især i de højere Stænder, som i Bern. Alle ere smukke, 
høje, slanke med blomstrende Kinder og de mest straa- 
lende Øjne. Og han tilføjer, at han aldrig i én Familie 
havde set saadan Skønhed, som i den Hallerske, men han 
ender med at prise Sofie, hos hvem den ydre Skønhed 
tilmed overgaas af hendes Karakters « Enfold, Uskyld, 
Storhed og Adel«. 

Baggesen kunde med megen Sandhed fortælle Grev- 
inden, at Sofies « Uskyld, Naivetet, dyrkede Forstand og 
naturlige Munterhed, opelsket i den fortræffeligste Om- 
givelse, og fremfor alt hendes Væsens, Tales, Ideers og 
Tilbøjeligheders sympathetiske Overensstemmelse med mine 
henrev mig til hende«. 

Med den Slags Velbehag, som selv en Baggesen i 
hin Tid ikke var fri for, fortæller han, at hendes fulde 
Efternavn var von Haller af Wilstenstein-Schenkenberg. 
Mere Betydning havde det, at han ingenlunde havde vundet 

sin Brud uden Betingelser. Hendes 77aarige Fader, som 
var Raadsherre og Landfoged, forlangte et Bevis for, at 
hun var sikret i Tilfælde af Baggesens Ded ved en Livs- 
forsikring af 400 fidlr. Dette havde Baggesen maattet 
love at skaffe Kaution for, og til den var skaffet, vilde 
Baggesen betragte Forbindelsen med hende som brydelig. 
Dermed var Faderen tilfreds. 

Baggesen havde ikke andet at bygge sin Fremtids 
Udkomme paa end sine Velyndere i København, særlig 
Prinsen af Augustenborg og Schimmelmann. Overfor 
Prinsen nærede Baggesen nogen Frygt, da han ikke i lang 
Tid havde sendt nogen skriftlig Beretning til ham. I den 
Henseende blev Baggesen dog snart beroliget, da der den 
8. December kom et meget venligt Brev fra ham. Svar 
paa hans udtalte Forhaabninger og ønsker var det dog 
ikke og kunde det ikke være, da et Brev fra Bern til 
København gerne var 8 Uger paa Bejse. Af samme Grund 
kunde der heller ikke ventes Svar fra den langt intimere 
Velynder Schimmelmann, men da det kom, viste det sig, 
at denne med sin vanlige Godhed havde imødekommet 
Digteren og sikret hans eventuelle Enke en 400 Bdlr. 
stor Pension. 

Foreløbig havde Baggesen en flere Maaneders Ventetid 
for sig. Dels for dog at gøre noget, f. Ex. skrive inter- 
essante Beretninger til sine Velyndere, dels for at faa de 
mange Hallerske Slægtninge, der nok kunde blive ham 
lidt besværlige, noget paa Afstand, blev han enig med 
Moltke om, at de i Ventetiden skulde gøre en Udflugt til 
Paris. Rejsen trak dog paa Grund af Pengemangel og 
Sygdom ud til 2. Januar 1790. 

9. 

Udflugt til Paris. 



Jied Nytaarsdag 1790 fortsættes Baggesens Dagbog. 
Da han vaagnede paa denne Aarets første Dag, fandt han 
en Nytaarsgave til sig fra Sofie, idet man i Bern fulgte 
denne franske Skik. Den bestod i et lille Kornneg, Vel- 
signelsens Emblem, og inden i det en Silkepung og et 
Far Handsker. Han havde om Natten dramt om Besvær- 
ligheder og Farer; han roede med Sofie i Mulm og Mørke, 
men landede lykkelig ved Theatret; han gik over en Is, 
som hvert øjeblik brast under hans Fødder, men endte 
dog i god Behold. 

Baggesen begyndte Aaret med Bøn for sine Venner, 
især Sofie, men Fru Pram kom ogsaa med i den; han gik 
i Kirke, men da han ikke kunde opfatte den lange Præ- 
diken, bad han videre under den. Hr. Sinner gav en stor 
Middag for de nærmere Slægtninge, og noget efter sam- 
ledes hele den Hallerske Familiekreds hos Sofies Forældre, 
hvor man ønskede hinanden et lykkeligt Nytaar. Den 
vordende Svigerfader, Landfogden, omfavnede og kyssede 
Baggesen hjerteligt. Sofie var, efter Baggesens Skildring, 
ubeskrivelig »yndig — urolig, munter, oprømt, bedrøvet 
og glad». Han og Moltke var indbudte til et offentligt 
Bal, men kun denne sidste gik derhen med den yngste af 
Døtrene Henriette, Baggesen blev og glædede sig mest 
^ed Sofies Oprømthed. Hvad ham selv angik, var han 
vel i Virkeligheden meget glad over sin Lykke, men det 

tyngede Humeret ikke saa lidt, at han kun havde 6 Loais- 
d'orer at begynde Pariserrejsen med, og saa den kvælende 
Tanke, at hele Lykken kunde strande, hvis Velgørerne i 
København ikke syntes om hans Forlovelse. 

Da de fjernere Medlemmer af Familien var gaaede, 
gik de andre til Bords for at nyde et rigtigt Nytaars- 
maaltid, ved hvilket en kalkunsk Hane spillede en Hoved- 
rolle. Midt under Bordet forsvandt pludselig Værtinden 
Fru Haller, idet Stolen gik i Stykker under hende, men 
da hun uden Skade igen kom op, blev der kun Morskab 
af det. I det hele gik Aftenen overmaade fornøjeligt, 
Baggesen var ret paa sin Hylde med Sofie paa sin hajre 
og den hyggelige, trofaste Emilie paa sin venstre Side. 
• Han fortalte Historier og Anekdoter, i hvilke Jyder og 
Matroser, som han lod fare Ordet, spillede en fremtræ- 
dende Bolle. Først Kl. 1 skiltes man. 

Allerede Kl. 7 næste Morgen var Baggesen igen paa 
Benene og gik hen til Sofie, hvem han overrakte tre Lev- 
køjer. Hun havde havt en mindre god Drøm, nemlig at 
Baggesen bragte hende Blomster, men at de visnede i 
hendes Haand. Moltke var ogsaa kommet til Stede. Af- 
skeden blev mere vemodig, end man kunde have ventet, 
da det kun gjaldt en Fraværelse paa højst to Maaneder; 
Sofie klyngede sig til Baggesen og havde ondt ved at lade 
ham gaa. Drømmen havde vel ogsaa forstemt hende. 

Kl. 8 rullede de to Venner ud af Bern, med Tjeneren 

Carl paa Bukken og i ét og alt de 6 Louisd'orer i Lommen. 

Om Aftenen kørte de i Maaneskin ind over den franske 

Grænse, og i den første By tilbragte de Natten. Baggesen 

havde strax, da de rullede ind i Frankrig, hilst Landet 

med at drikke dets Skaal i en Flaske Vin, de medførte i 

Vognen: 

Vive Vassemblée nationale! 

Herfra skrev han en Hilsen til Sofie, det første af 
ialt 23 Breve til hende, mest paa Fransk. «Du, min el- 
skede, uskyldige Sofie, du var denne, som enhver Aftens 
Tanke, før jeg slumrede ind. Du er mig tusinde Gange 

dyrebarere end al Jordens avrige Fryd og Glæde og titu- 
sinde Gange dyrebarere end Livet. Du er saa aldeles 
dannet til at skabe mig en Himmel paa Jorden, at jeg 
til Ljøn for tusinde Seklers Lidelse ikke kunde udbede mig 
noget saligere af det gavmilde Forsyn. Min vigtigste Be- 
kymring er at blive dig værd, thi fortjener jeg dig, uskyl- 
dige Engel, da er jeg vis paa at fortjene alt, hvad Stov 
kan fortjene osv.» 

Over Pontarlier, Besanfon, Langres, Provins 
og Guijnes naaede vore Kejsende Paris den 13. Januar. 
De kerte gennem Forstaden St. Antoine og videre gennem 
fiue Charenton, men kom her ind i et daarligt Hotel 
som de igen strax forlod, og havnede endelig efter en lang 
Køretur i Hotel de Strasbourg i Kue St. Denis. Strax 
efter ilede de til Nationaltheatret , hvor de til deres Ær- 
grelse opdagede, at deres Finanser kun tillod, at den ene 
saa' Stykket, men ingen af dem vilde gaa ene. De satte 
da Moltkes Uhr i Pant hos en Traktor og kom derved 
ind; da de kom hjem til Hotellet, kunde de kun med 
Nød indløse det ved Tjenerens (Carls) Hjælp. Finans- 
nøden lindredes ved en Anbefaling fra Hr. Fellenberg til 
«n Bankier, og da Baggesen den 27. Januar modtog en 
Vexel fra Agent Constantin Brun paa 1200 Frcs., var 
dermed al Nød rigelig slukket. 

De 16 Dage, som vore Landsmænd tilbragte i Paris, 
brugte de godt og fik et meget levende Indtryk af Verdens- 
staden, som da var i Revolutionens første Stadium. For 
«t halvt Aar siden var Bastillen stormet, for 3 Maaneder 
siden var Pøbeltoget til Versailles og Kongens Flytning til 
Paris. Nu for Tiden var det især Assemblée nationale, 
der ogsaa var kommet til Hovedstaden, som fængslede 
den almindelige Opmærksomhed ved sine demokratiske 
Love. Skønt meget af de to Venners Tid gik med at se 
Skuespillene, besøgte de ogsaa Nationalforsamlingen, og 
Baggesen hørte adskillige Gange <« Dagens Løve« Grev 
Mirabeau, og blandt andre ogsaa Robespierre. De 
besøgte de historiske Levninger af Bastillen, som vel 

for starste Delen var nedbrudt, men dog ikke helt. Bag- 
gesen fortæller: «Da jeg paa en Forhøjning i Midten 
oversaa' rundt om mig den hele Plads, de knuste Brokker 
af Taarnene, løftede mit Hjerte sig højere, jeg blev gloende 
hed og takkede Gud inderlig. . . . Jeg tog tre forskellige 
Stene deraf paa tre forskellige Steder og puttede (dem) i 
Lommen. Jeg fik den overmaade lykkelige Idé, mere af 
Instinkt end af Overlæg, at hoppe, og gav mig til i alle 
Omvrimlendes Paasyn at danse paa Ruinerne. Mit Ind- 
fald faldt ikke paa blotte Stene, et Indfald i Paris falder 
altid i god Jord. Jeg bemærkede tydelig Fornøjelsen over 
denne Idé, man lo, man gjorde bifaldende Gebærder, og 
det var ikke langt fra, at man havde klappet.« Baggesen 
var, ligesom hele det unge, dannede Europa, begejstret for 
den Frihed, der var grundlagt i Frankrig. Men han 
karakteriserer vist meget træffende Datidens Paris ved 
saadanne Ord som: »Ubeskrivelig Høflighed, udmærket 
Artighed; forekommende Tjenstagtighed, Flittighed midt i 
den yderste Letsindighed, opvakt Aand, Glimmerlyst, le- 
vende Vittighed, naiv Munterhed, Koketteri, Lyst til at 
vise alt stort paa en manieret, alt smaat paa en maje- 
stætisk prægtig Maade, Ligegyldighed, næsten Had til 
Naturen og Kærlighed indtil Haseri for Kunsten.« 

De forlod igen Paris om Formiddagen den 29. Januar 
og rejste over Fontainebleau, Nemours, Fontenay og 
Montargis. Alle Vegne traf de slette Værtshuse, hvor de 
Rejsende forst kom ind i Køkkenet, der gerne havde en 
Hane staaende over Ilden, medens Kuske, Tjenere og 
Landstrygere sad og drev der. Derfra kom de ind i 
Gæsteværelser, altid med to store Senge, rudret Stengulv, 
en Kamin med Spejl over, nok et Spejl, altid dygtig Træk 
og aldrig Varme. Prisen for en Dag med tarvelig Mad 
var 24 Frcs, som Tjeneren ved Prutten gerne fik bragt 
ned til det halve. I Byen Cosne blev de antagne for 
aristokratiske Spioner, og der samlede sig et Opløb om 
dem , men det endte dog godt. Over forskellige andre 
Byer, deriblandt en, hvis statelige Navn St. Sy m forlen 

de Lay gav Baggesen Anledning til at skrive et morsomt 
Brev «til alle mine Venner og Veninder«, kom de til 
Lyon, hvor der var alvorlige Optøjer, men som ikke blev 
truende for dem. De satte i en Baad over til den anden 
Bred af Bhone, og den 10de Februar skrev Baggesen sit 
bekendte Brev til Sofie, hvilket han siden omarbejdede til 
en poetisk Epistel. Det led saaledes i Forkortelse: 

«Sade Sofie! 

»Fornemmer du, at jeg nærmer mig mere og mere, 
at mit Legeme nu lige saa vel som min Sjæl, endskønt 
langsommere, iler sin elskede i Made? Banker ikke dit 
Hjerte stærkere, naar du vender dig mod Syden? Sig 
mig, inderlig elskede Pige, faler du, at jeg kommer? . . . 
ønsker du at kunne flyve mig i Made som en lille Fugl 
eller en lille Engel? 

«0, du er en lille Fugl, du behaver ikke at anske dig 
Vinger. Havde du saa let kunnet svæve over Blomster- 
Engen ved Bredden af Thunersa, hvis du ikke havde været 
bevinget af Ungdom, Sundhed, Uskyld og Munterhed? 
Hvilken anden Fugl under Himmelen har fire saa dejlige 
Vinger? Hvor let farte de dig over Engens Blomster; 
maatte de bringe dig ligesaa let over alle Livets Torne! 

«0, du er en lille Engel, thi du er mild og from og 
venlig, du er Fruentimmer og du har Vinger. Og hvis 
du ikke vil flyve mig i Made, saa laft i det mindste 
Vingerne, slaa med dem, og lad, som om du vilde flyve. 

»Glem aldrig, himmelske Sofie, den sade Vane saa- 
ledes at flagre med Armene! Det er en Vane, du har 
endnu fra den Tid, du flagrede i Paradis. Skal jeg for- 
tælle dig dine Vingers Historie?« 

Saa fortæller Baggesen, at da han en Dag spadserede 
ved Aare bag Sandrin, saa' han en Fugl, der slog med 
Vingerne ligesom Sofie, en lyseblaa Fugl. »Hvor har du 
hjemme? spurgte jeg. — I Paradis. — Altsaa paa Sandrin? 

— Nej. — Er der da mere end ét Paradis paa Jorden? 

— Ja Gudskelov, sagde den. — Saa spurgte Baggesen 

5* 

videre: Hvad søger du her mellem disse Bjerge? — Har 
du ikke set en lille lyseblaa Pige, som slaar med Armene 
og som staar stille, naar hun bliver bange, i Stedet for 
at lebe? — Sofie! Jo tilvisse har jeg set hende; jeg har 
intet i Verden set saa aldeles som hende. — Saa sang 
Fuglen, at hun var ogsaa en lyseblaa Fugl, som nu snart 
synger Farvel til sin første Glædes Hegn og svæver hen 
til andre Egne. 

Slutningen af Rejsen formørkedes ved nogle Kurrer 
paa Traaden mellem Moltke og Baggesen, men Venskabet 
fornyedes ved Imødekommen fra den sidstes Side. 

De kom endelig til Geneve, hvor Baggesen i to 
Dage besøgte den gamle, elskværdige Bonnet, der modtog 
ham med Varme. Den TOaarige Naturfilosof havde været 
en god Ven af Albr. Haller og udbragte en Skaal for 
Sofie. Baggesen udbryder: «Det er dog i Sandhed den 
elskværdigste Mand blandt alle de Mænd, jeg har fundet 
paa Jorden . . ,, og han er saa glad over min Lykke, 
som om jeg var hans egen Søn!>» 

I det dejligste, varme Solskin kom vore Rejsende til 
Lausanne og nød igen Udsigten over til de skyomhyllede, 
højtidelige savoyiske Alper; derfra kørte de Nord paa og 
var den 19. Februar igen i Bern. 

To Dage efter kom de længselsfuldt ventede Breve 
fra Danmark, som indeholdt lutter godt, hvorved alle Hin- 
dringer for de elskendes Forbindelse var ryddede af Vejen. 
Paa hele Rejsen havde Baggesen været plaget af Bekym- 
ringer, som han dog aldeles havde forskaanet Sofie for. 
I hans Takkebrev til Grevinde Schimmelmann kan man 
læse om den Angst, han havde lidt af, og om den Fryd 
og Taknemlighed, der nu gennemstrømmede hans Hjerte. 
Ogsaa til sine andre Velyndere, først og fremmest Prinsen 
af Augustenborg og Grev Ernst Schimmelmann skrev han 
overstrømmende Breve. 

Prinsen havde lovet Baggesen 200 Rdlr. af den kon- 
gelige Chatolkasse og 400 Rdlr. af Prinsen selv for at være 
hans Lektor. Ansættelse ved Universitetet haabede denne 

ogsaa at kunne udvirke for ham, Schimroelmann gik i 
Kaution for Enkekassen. Et Par Maaneder efter fik Bag- 
gesen ogsaa Titelen af Professor. 

Mu først blev Forlovelsen officiel. Med sin gamle 
ærværdige Svigerfader maatte Baggesen nu aflægge en 
Mængde Visitter, og derefter kom Gratulanter i Massevis, 
én Dag kom der 37 slige Beseg. Slægtskabet var saa 
stort, at Baggesen kunde skrive om den Hallerske Familie: 
"Denne alene udgør Va af Bern, og i 20 Dage talte jeg 
20 Visiter daglig.« Han maatte gøre Bekendtskab med 
10 Onkler, 20 Tanter, 30 Fættere og mer end 50 Kusiner. 
«Det gik saa vidt med Omfavnelserne, at jeg tilsidst om- 
favnede enhver Mandsperson og enhver honnet Dame paa 
Gaden, da jeg stedse kunde være sikker paa at træfi'e en 
Fætter eller Kusine. Jeg var upaatvivlelig død af lutter 
Omarmen, dersom ikke de fleste af disse Frænder og Slægt- 
ninge havde været ligesaa hjertelig gode som overmaade 
ceremonielle. » 



10. 

Bryllup og Hvedebrødsdage. 



JJer var ingen Grund til at trække Bryllupet ud. 
Vielsen fandt Sted i al Stilhed, som det var Brug den- 
gang baade her i Danmark og i Schweiz. Den 5. Marts 
karte de nærmeste i to lukkede Vogne ud til Landsbyen 
K6nitz Kirke, hvor Handlingen gik for sig. I den ene 
Vogn sad Sofie med sin endnu ungdommelige Moder, sin 
Søster Emilie og Baggesen, i den anden hendes Fader, en 
Tante, Veninden Grietli Gruber og Vennen Adam Moltke. 
To Gejstlige var til Stede. Sofies Brudekrans var flettet 
af dennes intimeste Veninde Grietli. 

Man maa antage, at Handlingen efter reformert Vis 
var ganske enkel. Baggesen fortæller kun et lille Træk 
fra den. «Da Velsignelsen var udtalt over os, og Sofie, 
Haand i Haand med mig, gik fra Alteret og nærmede os 
Grietli, da saa' jeg denne uskyldige Pige, der før havde 
opbudt alt sit muntre Vid for at muntre min Brud, død- 
bleg og med et konvulsivisk Skrig styrte sig i hendes 
Arme midt i Kirken. «0!» raabte hun, »o! gør hende 
lykkelig! Hun forlader mig!« Indtil dette øjeblik havde 
alle holdt sig temmelig kækt, men nu tabte de alle 
Besindelsen, Moder og Tante, Moltke og jeg og Sofie 
og begge de Gejstlige med os — ja, saa dybt rystede 
mig dette Optrin, at jeg næsten ønskede det alt ugjort!" 

Dette Venindens uvilkaarlige Udbrud kunde nok stemme 
til Alvor. Thi den saare alvorlige Side ved Sagen var jo 
den, at den 21aarige Pige, som havde givet sit fulde 
Hjerte til Baggesen og faaet Kirkens Velsignelse til For- 
eningen, dermed havde lagt hele sin Fremtid i hans 
Hænder. Hidtil havde hun alle Dage levet i sin Families 
Skød, var voxet op i nedarvede gode Traditioner og var 
ukendt med, hvad den store Verden byder. Baggesens 
Karakter kunde hverken være hende eller hendes nærmeste 
ukendt. Paa den ene Side havde hun erfaret hans gode 
og trofaste Sind og hans dybe Kærlighed til hende, hans 
usædvanlige Begavelse var heller ikke skjult for hende, 
skønt Sproget lagde en stor Hindring i Vejen for fuld 
Forstaaelse. Men hun havde ogsaa lært at kende det 
kviksalvagtige ved hans Væsen, der kunde tvinge ham fra 
den ene Yderlighed til den anden, fra nagende Melankoli 
og fortvivlede Tanker til overgiven Glæde. Det er altid 
et Vovespil at give sig et saadant Menneske i Vold og 
blive hans Ledsager paa Livsrejsen. At denne vilde blive 
labyrintisk, vildsom og bugtet, havde han, der var et 
meget reflekterende Menneske, nok en Tanke om, men 
heldigvis for Sofie Baggesen var hun saa ureflekteret, at 
det voldte hende ingen Bekymring. Det ukendte og nye 
Liv i et vildfremmed Land kunde vel ængste hende, men 
hun følte, at der var ét, som kunde bære hende over alle 
Bjerge og brusende Vande, og det var Kærlighedens Fje- 
derham. Hun havde den Tro til sin Vens Kærlighed, at 
den vilde slaa til. Og vi maa tilføje, at denne hendes 
Tro blev ikke beskæmmet. Naar de rette Ægteskaber 
sluttes i Himlen, saa var dette Tilfældet her. Det blev 
lykkeligt, uagtet Modgang ingenlunde kom til at mangle. 
Da Ægteskabet efter 7 Aars Samliv opløstes ved Døden, 
da havde de begge højt bevidnet den uafbrudte, aldrig 
formørkede Lykke, de havde fundet i hinanden. 

Efter Bryllupet boede det nygifte Par hos Forældrene 
i Bern, og Tiden var meget optaget med nye Gratulationer 

og Visitter i Anledning af Bryllupet. Men da de en 
smuk Foraarsdag med nogle Venner spadserede ud til 
Sandrin, hvis Beboere om Vinteren var flyttede ind til 
Byen, blev de saa indtagne af Stedets idylliske Belig- 
genhed, at de ved Hjemkomsten bad om og fik Tilladelse 
til at flytte derud med en Pige. Sandrin laa ved Foden 
af Bjerget Gurten lige ved Aares Bred og med stor Ud- 
sigt til Berneralperne. Landebyer og Gaarde laa rundt 
omkring, Smaaskove manglede ikke. Vandspring i Gaard 
og Have fornøjede øre og øje. Den 29. Marts spaserede 
Ægtefolkene derud, ledsagede af deres nærmeste Venner, 
under megen Munterhed. Da Vennerne havde forladt 
dem, ordnede de deres Sager, nød et lille landligt Maaltid, 
prøvede Klaverets og Fløjtens Klang i Havesalen, læste et 
Æventyr af Tusind og én Nat og holdt endelig deres Aften- 
andagt. Ude skinnede Maanen med betagende Glans paa 
hele Landskabet ligefra Schreckhorn til Jomfruen. De var 
glade som Børn. 

Næste Formiddag skrev Baggesen et begejstret Brev 
til sine Velyndersker Charlotte Schimmelmann , Sybille 
Reventlov og Louise Stolberg, som endnu er til at læse. 

Efter Bordet fik de Besøg af Moltke, gjorde derefter 
en Tur til en lille Skov i Nærheden og fandt ved deres 
Tilbagekomst de to værdige Mænd Senator Fellenberg 
og Schultheis Sin n er siddende paa Bænken udenfor 
Dåren, hver med sin Bog i Haanden. Baggesen læste nu 
nogle Breve for dem fra hans formaaende Veninder i Dan- 
mark, hvilke Hr. Fellenberg fandt at være rene Mester- 
værker af Hreve. Da disse Herrer vare fulgte et Stykke 
paa Vej til Bern, gik Baggesen bagefter ind til Byen og 
saa' til flere af Familien, kom tilbage og traf Sofie skri- 
vende paa et Brev til Fru Pram, hvorover han blev meget 
glad. Det laa ham stærkt paa Sinde at se Nutiden venligt 
forenet med Fortiden. 

Langfredag helligede de unge Ægtefolk til Andagt og 
alvorlige Betragtninger; om Aftenen læste Baggesen Zolli- 

kofers: Die Feyer des Todes Jesu, og de besluttede at gaa 
til Alters Paaskesøndag. 

Dagen efter var det Betragtninger af en anden Art, 
der lagde Beslag paa dem. Sofie var nemlig ked af, at 
Baggesen ikke havde talt med hende om sine Bestem- 
melser for Fremtiden og det Embede, han skulde have i 
Kabenhavn. Hun syntes, at det var underligt, at han 
gemte dette for sig selv og ikke meddelte hende derom. 
Med megen Varsomhed og ^mhed kom hun frem med 
denne Sag, som hun syntes ogsaa angik hende, og vi maa 
fuldstændig give hende Medhold. Men denne Sag, der nu 
vilde være en Selvfølge blandt alle dannede Mennesker, 
var det ingenlunde paa hin Tid, da man endnu havde 
saa meget af de gamle Forestillinger om Kvindens under- 
ordnede Stilling. Baggesen anslog derfor en overordnet 
Tone i Form af en faderlig Moraliseren, for med Vilje 
ikke paa nogen Maade at slaa noget af i sin Stilling som 
Ægteherre, og Sofie var saa god og lod sig saa let sige, 
at der ingen Misstemning blev derved. 

Det var nu, skønt i Begyndelsen af April, blevet et 
ganske andet Vejr, end da Brudeparret flyttede til Sandrin. 
En isnende Bise, en Nordost- Vind, bragte fuldstændig 
vinterlige Fornemmelser. Sofie manglede Brændsel, og 
havde ondt ved at faa deres The og Chokolade kogt. 
«Hun leb fra Stuen ud i Køkkenet, i Gaarden og rundt 
omkring i den strænge Kulde for at gøre det til Gavns, » 
fortæller Baggesen, «men det nyttede ikke. Jeg savnede 
hende omsider og løb ud for at opsøge hende; efter lang 
Leden og Kalden, fandt jeg hende omsider i Gaardkonens 
Køkken, kogende Chokoladen. » 

« Efter Middag pakkede vi ind, lukkede til, og i stærk 
stormende Bise spadserede vi til Bern». Hermed ophørte 
Sandrin-Opholdet. To Dage efter var det den aarlige 
Højtidsfest i Bern, der om Formiddagen fejredes med 
Bryden og Væddekamp, om Eftermiddagen med Optog af 
de forskellige Stænder. 

Baggesen havde besluttet at gare en Fodtar i Schweiz, 
tildels fordi det meget Familieskab opslugte al hans Tid. 
men Forberedelser til Hjemrejsen til Danmark gjorde, at 
han først kom afsted den 18. April. Han foretog den 
sammen med en San af Sinner og to Brødre Eirchberger, 
men uden Moltke, der var syg og blev rolig tilbage paa 
et Landsted ved Bern. 

Turen gik over Thunersøen, Interlaken, Brienzer-Sa. 
Brtinnigbjerget til Vierwaldstådter-Søen med de bekendte 
Steder: Butli, Tells Kapel, Fluelen og Altorf, hvor 
Baggesen med stor Glæde traf sin brave Fører fra 
ii^or, Bonifacius. Denne jublede da han hørte, at Bag- 
gesen var bleven gift med den skanne unge Pige fra 
Thunersøen. 

I Schweiz saa' Baggesen en Folkeforsamling paa 
4000 frie Bønder, saakaldte Landamaner, som sad paa 
flakte Træstammer i Kredse under aaben Himmel paa 
den grønne Eng. Medens disse talte, valgte, dømte og 
raadslog, stod en Skare paa flere tusinde ikke stemme- 
berettigede Bønder uden om dem og hørte til. 

Over Einsiedeln, der gjorde et afskrækkende Indtryk 
paa Digteren, gik Turen til Bodensøen og Bhinfaldet, 
som aldeles overvældede ham. I Olten skiltes han fra 
sine Bernervenner, som herfra drog lige hjem, medens 
han fik Selskab af to lærde Mænd, Profi'. Thaddæus Muller 
og Orell. Den første overbragte ham Breve, som han 
havde faaet i Bern, baade fra Sofie og hendes Moder. 
Af det sidste saa' Baggesen, at Sofie havde været meget 
syg i Retning af et Blodtab. Herover blev han aldeles 
overvældet af Smerte og Angst. Saasnart hån var alene, 
kastede han sig paa Knæ og bad under brændende Taarer. 
For ham var det i øjeblikket, som om Brevet indeholdt 
Sofies Dødsdom. 

Baggesen lejede en ung Bonde til saa hurtigt som 
muligt at køre ham til Bern. Undervejs udøste han sit 
Hjerte for denne, og da han fandt Deltagelse hos hawi 

gav han ham det dobbelte af, hvad han forlangte, for- 
uden sin Snastobaksdaase, som han havde kabt i Pyrmont. 
Saaledes kom Baggesen brat hjem fra Udflugten og blev 
snart trastet ved at finde, at Sofies Tilstand ikke mere 
indgød nogen Frygt. 

Det var den 19. Maj, at Baggesen atter kom til 
Bern. 



5. 

Bejse mod Sanmark. 



Den 7. Juni 1790 Irørte Baggesen og hans Hustru 
ud af Berns Port, og den 19. Oktober karte de gennem 
Vesterport ind i København. Det var saaledes omtrent 
4^'« Maaned, deres Hjemrejse varede, og vel kunde de 
nok have gjort den paa kortere Tid, men ikke i synderlig 
Grad, naar de ikke skulde lide under det. Rejsen gik paa 
den Maade, at de anskaffede en nogenlunde magelig Rejse- 
vogn, som var rummelig nok til at medfare mangfoldige 
Smaating foruden Garderoben. Den meste Tid maatte de 
leje Firspand, en enkelt Gang endog Sexspand, hvor 
Vejene var altfor usle. At blive gennemstadt, trods det, 
at Overvognen hang i Remme, kunde ikke undgaas, og 
man kan være vis paa, at Rejsen ofte var en sand Li- 
delse. Det er intet Under, at vi hare, at snart Baggesen, 
snart Sofie, snart de begge var meget ilde tilpas. Hver 
Aften og Nat maatte der overnattes, tit i mer end tar- 
velige Kroer. Der er intet underligt i, at den Rejse, som 
nu til Dags kan tilbagelægges i to Dagn, den Gang kande 
tage 4 Maaneder. Og hvad kostede ikke en saadan Tur 
gennem en stor Del af Europa! 

Det var en dejlig Sommermorgen Kl. 4, da Baggesens, 
ledsagede af et Par Venner, kom hen til « Falken », hvor 
han i sin Tid havde boet, og steg ind i deres Vogn. Den 
smertefulde Afsked var taget Aftenen forud, og det var 
befalet Kusken, at han skulde kåre saa stærkt han kunde, 



77 



forbi det Hallerske Hjem, at de ikke skulde forstyrres. 
Den gamle Fader var dog allerede oppe, stod i det aabne 
Vindue, tog sin Nathue af og rakte det graa Hoved langt 
ud, vinkede og kyssede ad dem. Saa rullede de ud af 
det kære Bern. Hele Naturen straalede dem i Made i al 
sin Ynde, Køerne græssede i Engene, Skovene vinkede saa 
indbydende. Bækkene rislede, og over alt dette tronede 
Bjergkæmperne majestætisk, fremfor alle Jomfruen langt 
borte. Hvorledes Sofie var til Mode kan man tænke sig, 
en Taare rullede ned ad hendes Kind, da hendes 6je 
hvilede paa Bjergene; hun frygtede for, at hun aldrig 
mere skulde se sit Barndoms elskede Hjem, Forældre, 
Venner og det liflige Schweizerland. 

Søsteren Henriette og Moltke fulgte dem lige til 
St. Urban. Rejsen gik videre til Ziirich, hvor Lavaters 
ventede dem, og hvor de gjorde et langt Ophold. Bag- 
gesen havde paa Udrejsen aflagt et kort Besøg hos ham; 
nu da han var bleven en halv Schweizer, skulde det blive 
[n*undigere, og Lavater længtes ogsaa efter ham og Albr. 
V. Hallers Datterdatter. La vat er (Navnet udtales Låfater, 
med Tone paa første Stavelse) var 49 Aar gammel, og 
han var Sognepræst ved St. Petri Kirke, som ligger midt 
i den gamle Del af Ziirich. Denne ualmindelig begavede 
Mand havde det kærlighedsfuldeste Hjerte imod alle og 
besad en sjælden Evne til at udnytte Tiden. Han skrev 
det ene Værk efter det andet, var utrættelig i at besøge 
og hjælpe sin Menighed, men hans Brevkorrespondance 
var næsten det forunderligste af det hele. Mange Sjæle 
rundt om i Europa søgte skriftlig til ham som deres 
Skriftefader. Ogsaa her til Danmark strakte Lavaters Ind- 
flydelse sig, skønt han dengang ikke havde været her; 
adskillige bekendte Personer her gjorde ham til deres 
Sjæles Fortrolige. Saaledes Baggesens Veninder Fru Fre- 
derikke Brun med det fulde Hjerte, som hun ingen Køver- 
kule gjorde af, og Grevinde Schimmelmann, der var mere 
forbeholden. Lavater stod dengang paa sin Berømmelses 
Hejdepunkt, skønt hans skarpe Angreb paa den da saa 

mægtige Rationalisme havde lagt ham ud med mange. 
Lad der ogsaa have været noget ved ham, som kande 
friste til Satire, han var dog et af de sjældne Mennesker, 
som ere Åabenbaringer fra en hejere Verden. Og som 
hans Liv, saaledes blev hans blodige Dad 1801. 

Baggesen og Sofie havde stor Glæde af deres flere 
Ugers Besøg hos ham. Den sidste Dag i Zurich til- 
bragtes med en Tur op til Toppen af Bjerget Lageri 
udenfor Byen. Tidlig om Morgenen kaldte Lavater udenfor 
deres Der: «6od Morgen, god Morgen, vaagner I kære 
Sjæle, god Morgen,« saaledes led hans kærlige Stemme. 
Kl. 9 kom de afsted. Lavater var altid meget meddelson], 
og det fattedes aldrig paa Stof. De talede om religi^ase 
Æmner, om Barneopdragelse, endelig om G6the, der fer 
havde været hans Ven, men nu udelukkende var kritisk 
stemt imod Schweizerpræsten. I en Stenhytte oppe paa 
Toppen skrev Lavater Breve, som Baggesen skulde med- 
tage paa Rejsen, og Erindringsord i deres Stambeger. 
Derefter nød de et Middagsmaaltid , som de selv farte 
med sig, hvorefter han lod dem læse nogle Breve fra be- 
kendte Personer, som han skulde besvare. Baggesen 
gjorde sit gamle Kunststykke at bestige den mest farlige 
Klippespids , hvilket gjorde de andre nervase, og aldeles i 
hans Stil var det her at udbryde: «En Gang i mit Liv 
staar jeg dog over Lavater!« Om Eftermiddagen skrev 
de Breve ved Bordet i Stenhuset, bagefter sværmede det 
unge Ægtepar i den store Natur og blev to Gange over- 
raskede af Lavater i am Henrykkelse. Det var aabenbart, 
at denne kom til at sætte megen Pris paa den falelses- 
fulde Baggesen, men endnu mere paa Sofie, saa han 
mente, der næppe kunde findes en mere indtagende Kvinde 
end hende. Da de var komne tilbage til Zurich, krydrede 
baade Lavater og Baggesen Aftensbordet ved muntre 
Anekdoter. 

Næste Morgen fandt Afskeden Sted under megen Be- 
vægelse. Men da de rullede ud gennem den yderste 

Stadsport, stod til deres store Forbavselse Lavater der, 
strakte sine Hænder ud imod dem og velsignede dem. 

Da Lavater 1793 besagte Danmark, traf han ikke 
Baggesens dér. Mens Schweizeren rejste til Danmark, 
drog Danskeren til Schweiz og de krydsede hinanden aden 
at vide af det paa Lynebarger-Heden. 

Paa Yidererejsen besøgte Baggesens Bhinfaldet, om 
hvilket Sofie bemærkede: «Det er en flydende Gletscher«. 
Nu gik Bejsen op igennem Baden, hvor Schwarzwald 
henrykte dem begge, og de var ikke uenige om, at disse 
Bjerge overgik Alperne i Ynde. Sofie foretrak i det hele 
det blidere fremfor det vilde; hun vilde hellere rejse i 
Dalene end oppe paa Bjergene, « thi », sagde hun, «paa 
Bjergene ser man saa stolt ned; i Dalene omringer Na- 
turen os mere fortroligt, med renere Kærhghed.» Som 
Følge af hendes Naturbetragtning holdt hun mere af 
Floder end Søer; de smaa Bække med deres Kislen og 
Sladren tiltrak hende allermest. «Ved Floderne tænker 
man stedse paa, hvor de komme fra og hvor de ile hen», 
sagde hun. 

. Den 3. Juli var de i Karlsruhe, den lyse, venlige 
Hovedstad, hvor de besøgte og fik Besøg af den bekendte 
Hofraad Schlosser. Baggesen gjorde i fuld Galla en ær- 
bødig Visit hos Markgreven af Baden Karl Frederik, 
en Mand paa 64, der saa' ud som han kun var 40 Aar, 
en Fyrste fuld af Betsind og kristelig Fromhed, bekendt 
for, at han gav Jung-Stilling et Hjem hos sig paa hans 
gamle Dage. Baggesen læste i hans øje, at »han var 
Bondens Ven og Fader.« 

At rejse denne Vej gennem Tyskland uden at gæste 
Mannheim var Baggesen umuligt. Denne Stad med 
sit gode Theater var mange literære Københavnere bekendt 
gennem Bahbek, der havde opholdt sig dér i længere Tid ; 
ogsaa Baggesen havde besøgt det paa Nedrejsen det fore- 
gaaende Aar. Beck og Iffland var Hovedmændene for 
Theatret, dem besøgte de og saa' deres Spil, men Sofie 
var saa henrevet ved at hare Haydns Symfonier, at hun 

derover glemte Skuespillet. Forresten syntes de begge 
særlig godt om Iffland med hans uaffekterede og dog 
fine, hjertelige Væsen. 

Mange skanne Egne karte vore Rejsende igennem og 
mange gennemvandrede de paa deres Fod, medens Vognen 
sneglede paa de gruelige Veje, eller den gik i Stykker. 
Men de var unge nok til at tage Uheldene let, og til 
Gengæld nad de med Henrykkelse Naturens afvexlende Sken- 
heder. Hvilken Fornajelse var det ikke, naar de i det 
Qerne opdagede en Stad med haje gothiske Taarnspidser, 
og de væddede, om det var en gammel Rigsstad; eller de 
fandt en lille Bæk, som randt afsted i uopharlige Slyng- 
ninger, og de siden opdagede, at det var en gammel 
Bekendt, som de far havde truffet længere Syd paa. En 
Gang, da de vandrede nærved Werra i en hyggelig Dal, 
morede de sig med at forbedre Vejvæsenet ved at sanke 
Stene og opfylde de dybeste Hjulspor med dem. Ef 
Sted fandt de i en stor Skov en Plads, der kunde minde 
om at have været et Sted, hvor guddommelige Væsener 
fordum steg ned, og hvor henrykte var de ikke, da de 
kom op paa det hajeste Punkt i Skoven og dér fandt den 
vidunderligste Udsigt over smaa Lunde og store Skove, 
starre Byer og smaa Landsbyer og dertil den dejligste 
sommervarme Luft, som de dobbelt frydede sig ved, da 
det i mange Dage havde været regnfuldt. 

Som de allerbedst en Dag vandrede foran eller bag- 
efter Vognen og kom op paa en Bakke, saa' de pludselig 
et Slot med hejt Taarn og Tinder hæve sig op over 
Skovene. Det var Wartburg. Her oppe dvælede de 
længe. «Jeg vil,»> sagde Baggesen, «tage dette Stykke 
blækplettet Kalk med til min Moder, hun holder saa 
meget af Luther.« — «Det gar jeg ogsaa,»» svarede Sofie. 
«men hans Blækpletter holder jeg ikke af.» — Foravrigt 
bemærker Baggesen meget rigtigt, at det gjorde ham 
ondt, naar Claudius synger: 

Thiiringens Berge zom Exempel bringen 
Gewftchs — sieht ans wie Wein, 
ist's aber nicht! Man kann dabei nicht niugen, 
dabei nicht frohlich sein, 

thi vel har han i Grunden Bet, hvilket ogsaa Sofies Ud- 
brud: «Skal det være Yin?« bekræftede, men man kan 
dog ikke rejse igennem Thuringen uden at synge og juble 
og være vel til Mode. 

Den 21. Juli ankom Baggesens til det klassiske 
Weimar, for hvis Skyld de havde gjort en stor Omvej. 
Det var naturligvis umuligt for en Digter at tage forbi 
denne lille By, der rummede saa megen aandelig Storhed, 
og hvor ferst og fremmest QOthe, Wieland og Herder 
boede. Men det var en alt andet end glædelig Tilstand, 
hvori de holdt deres Indtog. Baggesen var bleven i ual- 
mindelig Grad angrebet af sit gamle Onde, Krampen i 
Forbindelse med Hovedsmerter, og Sofie var ogsaa syg. 
Triste i Hu tog de derfor ind paa den alt andet end hyg- 
gelige Gæstgivergaard. Fremfor alle vilde Baggesen hilse 
paa Wieland, som var hans Yndlingsdigter , medens 
Gothe ikke nær i den Grad havde fængslet ham. Bag- 
gesen var i Grunden en Discipel af Wieland, og i sin 
"Holger Danske« havde han nylig efterlignet ham. Nu 
maatte han, mod i Hu, nejes med at sende ham en skriftlig 
Hilsen, hvori han udtrykte sin og sin Hustrus Beundring 
for ham, men tillige sin Beklagelse over, at en heftig 
Sygdom forbød ham at komme derhen. Imidlertid maatte 
Baggesens indrette sig efter Omstændighederne i Værts- 
huset; da der kun var én Seng, redte Sofie sig et Leje 
paa Sofaen af deres Klæder, og hendes egen Daarlighed 
hindrede hende ikke i ofte at staa op om Natten og 
hjælpe ham. Heldigvis varede deres ubehagelige Stilling 
ikke mere end 3 Dage. Wieland, som havde været borte 
fra Byen, kom af sig selv hen i Værtshuset, og ved 
hans hjertelige, deltagende Væsen og opmuntrende Tale 
lysnede det strax for det unge Ægtepar. Men endnu 
mere blev der Solskin i deres Ansigt, da Wieland snart 

efter sin Bortgang vendte tilbage med Invitation fra sin 
Hustru om, at de vilde logere hos dem, saalænge de op- 
holdt sig i Weimar, da de dér kunde have det bekvem- 
mere. Det gjorde de da, og skønt Baggesen endnu fik et 
Par Anfald af sin Krampe, blev alt snart godt med dem 
begge. 

Et Brudstykke af et Brev fra Sofie til Hjemmet 
sætter os videre ind i Forholdene: — «Jeg vil nu endelig 
komme til det Sted, hvor vi egentlig ere, men hvor du 
allermindst kan formode os, ligesom vi heller ikke selv 
havde ventet det — kort i Huset hos Hofraad Wieland, 
denne Afgud for alle filende Mennesker, der have læst 
hans Digte, og som behager endnu mer ved sin frimodige, 
kærlige Tale. Du erindrer, hvor megen Fornøjelse han 
har forskaffet os ved sin dejlige, underholdende Oberon, 
og jeg regner endnu blandt mine lykkeligste Timer dem, 
vi tilbragte med dens Læsning i Efteraarsaftenerne paa 
Sandrin. Nu ser jeg ham selv og hans stille, huslige 
Frue, som er lille og mager, men hejst interessant, og 
som han stedse elsker med Tilbedelse. Igaar, da han 
forelæste os nogle Steder af Oberon, dér hvor Eremiten 
fortæller om sin stille Lyksalighed henimod sit Livs Ende, 
tog han hendes Haand og sagde: »Dig, du Guds Engel, 
kan jeg takke for disse Følelser », og hun svarede ham 
med kærlige Taarer. Hun er ogsaa ret en from Engle- 
sjæl, og nu hendes Børn, hvor enkle og elskværdige ere 
de ikke! Nu har hun kun fire Sønner tilbage, som alle 
ere omtrent lige store — nogle ret ukunstlede, men al- 
deles forskellige Drenge, som han kalder Aftrykket af sine 
Idealer, og saa fire Pigebørn foruden tre, der ere gifte. 
Den ældste af disse fire er en Lotte, 14 Aar gammel, et 
blidt, kærlighedsfuldt Væsen, derpaa komme de fire Sønner, 
saa to Smaapiger, som ere lutter Godhed og Tjenstagtighed, 
og endelig den yngste, en lille Louise paa ét Aar, som i 
Nydelighed og Elskværdighed aldeles tilfredsstiller den 
store Digters ^nske. Det er ret en lille Kezia. Idag 
blæste min Mand paa Fløjte; med ét greb hun den i 

sine smaa Hænder og sang de nydeligste Toner dertil.« 
— Wieland skrev paa samme Tid om Sofie, at hun er 
en mærkelig Forening af en uddannet Forstand med den 
fuldkomneste Schweizer-Naivetet. 

Wieland var dengang 57 Åar gammel, og det var 
gaaet ham som mangen en anden, at pietistisk Paavirk- 
ning i Ungdommen havde drevet ham fra Kristendom hen 
til Fritænkeri. Som ung havde han tilbragt flere Aar i 
Schweiz, og Rousseaus senere Veninde Julie Bondeli i 
Bern havde paavirket ham stærkt. Siden 1772 levede han 
i Weimar som Opdrager for Hertugindens to Sønner. 
Wieland har oversat Shakespeare og udgivet en Mængde 
selvstændige Digterværker. Det lette og legende, det 
satiriske og romantiske var især hans Felt; hans Svaghed 
er, at meget af hans uhyre Produktion er Efterligning. 
Undertiden strejfer han saa langt ind paa det slibrige, at 
han selv skal have sagt, at hans Detre maatte først 
læse ham helt, naar de var gifte. Oberon (fra 1780) er 
et af hans bedste Værker. Wieland døde lignende som 
Klopstock og Goethe først som otti Aars Olding. 1 sit 
private Liv var han en elskværdig Mand, saaledes som vi 
se ham træde op overfor Baggesen. Paa denne har Wieland 
haft en stor og, som Baggesen siden erkendte, en ret 
skæbnesvanger Indflydelse. 

En af Dagene gjorde Wielands med deres Gæster — 
Baggesen havde nu hjemmefra faaet Titelen af Professor — 
en Lysttur i to Vogne til Diefurth, hvor Enkehertuginde 
Amalie havde Sommerophold. De spadserede dér i den 
smukke Have, og Wieland fortalte vor Digter om den 
Maade, hvorpaa han studerede og hans Værker blev til. 
Paa en smuk Plet holdt de et landligt Maaltid af Brød 
og Mælk, og Sofie satte en Blomsterkrans paa hans Hoved. 
Just da de vilde ty til deres Vogne, fordi Aftenluften blev 
sval, mødte de i Slotsporten Hertuginden med sine Damer 
og Kavalerer. Wieland forestillede altsaa Professor Bag- 
gesen og derefter hans Hustru, men skønt denne som 
Schweizerinde ingenlunde forstod at neje paa hoff'åhig 



84 



Maade, som Tyskerne, og ligeledes svarede ret frit og 
utvangent, indlod Hendes Durchlautighed sig dog paa en 
hel Samtale med Baggesen om Italien, som hun nylig var 
kommen hjem fra. Baggesen fandt, at hun var maje- 
stætisk med store junoniske øjne. 

Indtil langt ud paa Natten underholdt Wieland sine 
Gæster med Oplæsning, og bagefter maatte Baggesen 
ligesom den.foregaaende Aften fortælle sine Bejseæventyr 
i Schweiz og ved Udflugten til Paris. 

Medens Baggesen ikke gjorde Gothes Bekendtskab, 
da han ikke var hjemme, blev han ret fortrolig med 
Herder. « Sjældent«, skriver Baggesen, »vilde tre Par 
Mennesker kunne henleve mere nydelsesrige, himmelske 
Dage, end dem, Wieland, Herder og jeg med vore tre 
Koner tilbragte her.n Herder var jo Gejstlig, og den be- 
gavede Mand var altid Fyr og Flamme. Begivenhederne 
i Frankrig afgav Stof nok til Tankeudvexling med Bag- 
gesen, der ogsaa var Fyr og Flamme. Det var ogsaa 
heldigt, at den ildsprudende, men gode Fru Herder var 
henrvkt over Sofie. 

En lille Afbrydelse i disse Dages aandelige Slaraflfenliv 
blev der for Baggesen derved, at han en Dag maatte tage 
til Gotha for at aflægge sin Reverens hos sin Velynder 
Hertugen af Augustenborg, der opholdt sig dér med 
sin Gemalinde, den 19aarige Louise Augusta. Hertugen 
var overmaade velvillig mod Baggesen, som kun havde 
Grund til at glæde sig, men denne var dog vel tilfreds 
med at kunne slippe saa tidlig tilbage til Weimar, at 
han kunde gaa til Bords med den Wielandske Familie og 
sin Sofie. 

Mere virkelig Fornøjelse var der ved en Udflugt til 
Jena et Par Dage efter. Dér boede Wielands Datter 
Sofie, gift med den filosofiske Professor Reinhold. Ligefra 
det jøjeblik, da Baggesen satte sin Fod i Eeinholds Hus, 
følte han sig sympathetisk draget til ham. Reinhold 
var 32 Aar, altsaa 5—6 Aar ældre end Baggesen. Op- 
rindelig Katholik fra Wien, var han kommet til Weimar 

og bleven Medarbejder ved Wielands Tidsskrift «Deuischer 
Merkur«. Som Filosof slattede han sig fra farsi af til 
Kant, siden til Fichte, og han bragte deres Systemer 
videre. I det hele var Beinhold en Filosof, som selv i 
hin paa Filosoffer saa rige Tid indtog en betydelig Plads. 
Baggesen, som havde særdeles Anlæg for Filosofi, fandt 
i Reinhold en af sine allerbedste Venner. Han hørte 
strax en Forelæsning hos ham og erklærede, at han var 
den eneste Professor, der havde henrevet ham. Indtil 
langt ud paa Aftenen fortsatte de deres filosofiske Sam- 
taler om Forbindelsen mellem Poesi og Filosofi, indtil 
Wieland foreslog dem at være lidt prosaiske og idiotiske 
foreløbig, medens de holdt Maaltid. Bagefter da Damerne 
og Wieland tidlig havde trukket sig tilbage, fortsatte de 
to Herrer Diskussionen til langt ud paa Natten. De var 
lykkelige over at have fundet hinanden og sluttede efter 
hin Tids overstrømmende Maade Venskabspagt for evig. 
Denne holdt dog godt, og selv om der i en senere 
Periode var nogle Vanskeligheder, vedblev de to at afgive 
et smukt Exempel paa udholdende Broderskab til deres 
Død. Baggesen havde saaledes paa sin Labyrintrejse 
erhvervet sig en elskelig Hustru til Livsledsagerske og 
derpaa en trofast, aandelig ligestillet Ven. Denne sjældne 
Lykke skønnede han ogsaa paa. 

Næste Dag hørte Baggesen en ny Forelæsning om 
Æsthetik, og derefter spadserede hele Selskabet under 
munter og aandrig Samtale i Lystanlæget ved Jena, det 
saakaldte « Paradis*). Sofie fængslede dem alle ved sin 
naive Vittighed, ligesaa meget som Baggesen bagefter un- 
derholdt dem ved sine Matroshistorier, der vare ukendte 
hernede i Tyskland. Baade Vfieland og Beinhold sad i 
én Latter. Som Modsætning henrev Fru Reinhold dem 
bagefter ved sin følelsesfulde Sang og Spil. 

Først den følgende Dag kørte Wielands hjem alene. 
Baggesen var aldeles betagen af al den Glæde, han nød i 
disse Dage, og ved Venskabet med alle de nye, kærlige 
og interessante Mennesker, han havde truffet. "O Gud!») 

udbryder han: « hvormed har jeg fortjent, at du oplod 
denne Salighed for mig!« Men nu skulde de skilles fra 
Wielands! De var meget bevægede paa begge Sider, snart 
saa' Wieland paa ham, snart paa Sofie, trykkede hans og 
kyssede hendes Haand, Taarerne strammede ned ad Wie- 
lands Kinder, Falelsesmenneske som han var; han kastede 
sig tilsidst til Baggesens Bryst, og saa rullede Vognen 
bort med dem! 

Beinhold foreslog, for at adsprede dem, at de skulde 
aflægge Visit hos Schiller, og de gik alle derhen. Schiller 
var det foregaaende Aar bleven extraordinær Professor i 
Historie med en ussel Lon paa 200 Bdlr.; den Slaarige 
Digter havde ligesom Baggesen giftet sig iaar. Hans Frue 
Charlotte, yndig og elskværdig, modtog de besøgende i 
det æsthetisk smukke Hjem. Schiller, som ogsaa strax 
kom til Stede, gjorde Indtryk ved sin heje Skikkelse, sit 
blege, fregnede Ansigt og sit gulrøde, ufriserede Haar, 
men fremfor alt ved sit gennemborende Blik. Alt i alt 
var han egentlig en smuk Mand med ædle Ansigtstræk, 
men han vansiredes for øjeblikket ved en stor Tandsvulst 
og maatte holde et Tørklæde for Munden. 

Skønt Schiller var saa ung endnu, havde han allerede 
en betydelig Digter virksom hed bagved sig. Hidtil havde 
han mest været Dramatiker, og «Don Carlos« var det 
sidste af den Slags Værker. Nu var han begyndt paa sin 
anden Digterepoke, til hvilke hørte de historiske Arbejder 
over Nederlandenes Frafald og Trediveaarskrigen ; denne 
sidste beskæftigede ham for jøjeblikket. 

Schiller var meget venlig, men i Grunden en til- 
knappet og ingenlunde meddelsom Mand, en fuldstændig 
Modsætning til den gemytlige Wieland og til Baggesen. 
Da han led meget af sin Tandpine, underholdt hans Frue 
Gæsterne med Klaverspil; for Schiller var Musik en lukket 
Bog. Skønt Besøget kun var kortvarigt, fik det dog 
vidererækkende Følger, end man skulde have troet. Paa 
Hjemturen satte nemlig Beinhold sin danske Ven ind i 
Schillers mislige Stilling; han var meget flittig og maatte 

væsenlig leve af Boghonorar, men da han havde en Svaghed 
for at leve elegant, kunde det langtfra slaa til. Dette, 
som Baggesen meddelte sine Velyndere i Kebenhavn, gav 
siden Anledning til, at Schiller ved Prinsen af Augusten- 
borg og Schimmelmann fik en aarlig Understøttelse paa 
lOOO Bdlr. Baggesen troede foravrigt, at hvis ikke 
Nødvendigheden drev Schiller, vilde han hore op med at 
forfatte, og selv om hans Higen vilde drive ham til det, 
vilde Værkerne blive liggende i hans Pult, da han aldrig 
kunde tilfredsstille sig selv. I Begyndelsen af det næste 
Aar faldt Schiller i en heftig Sygdom, og siden den Tid 
blev han aldrig rask. 

Fire indholdsrige Dage varede Opholdet i Jena. Om 
Eftermiddagen den 7. August afrejste Baggesens ledsagede 
af fieinholds til Dornburg ad den smukke Vej langs Saale. 
I Værtshuset, hvor de steg af, læste Baggesen endnu et 
lille Skrift af Lavater for dem, og da han mærkede, hvor 
indtaget Eeinhold var i et Portræt af Schweizerpræsten, 
som denne nylig havde foræret ham, raabte Baggesen: 
«Det er mig det kæreste af alt, hvad jeg ejer til Erindring 
om Lavater, men du skal have det. Med Glæde giver jeg 
dig det,» idet han kyssede ham. Reinbold vilde ingen- 
lunde tage imod det, men den ædelmodige Strid endte 
med det Løfte, at Baggesen skulde sende ham en Kopi 
af det. 

Saa tog de Afsked med hinanden, lige dybt fait af 
alle fire Parter. Sofie f. Wieland og Sofie f. Haller var 
lige gamle med kun 10 Dages Forskel, og Reinhold og 
Baggesen var nær beslægtede ved »Wahlverwandschaft«. 
De falte sig som et sammenhørende Firkløver, og senere 
fejede det sig saa, at de virkelig kom til at bo sammen. 
Under den dejligste Solnedgang, der farvede hele den 
vestlige Himmel i Purpur, drog Baggesen bort, idet han 
under Taarer trykkede sin Sofie til sit Hjerte og hviskede: 
«Dig har jeg dog, dig har jeg dog!»» 



12. 

Fra Weimar til Kabenhavii. 



jLLidtil havde det været en ualmindelig rig og skan 
Bryllupsrejse Y rig paa Kærlighed og skøn ved Naturen, 
som straalede dem i Møde i sin Sommerpragt. 

De drog nu til Leipzig, der næppe fængslede dem 
meget, da Baggesen brugte Opholdet dér mest til at 
skrive Breve, men den 11. August kom de til det ulige 
interessantere Dresden. De besaa' naturligvis dets Her- 
ligheder, men Guld- og Ædelstenspragten i »Das grune 
Gew5lbe» gjorde kun det Indtryk paa Sofie, at «man 
taber al forfængelig Lyst til saadanne Prydelser, naar man 
har set denne Samling, thi man føler, hvor lidet og sub- 
alternt alt det er, man selv kan komme i Besiddelse af». 
Billedgalleriet fængslede dem selvfølgelig. Her traadte 
Danmark dem første Gang i Møde, da en yngre Dame 
kom hen imod dem og sagde paa Dansk: «Det glæder 
mig at møde Dem her saa uformodentlig, Hr. Baggesen!« 
Og da denne maatte sperge om Damens Navn, fik han til 
Svar: «Justitsraadinde Hornemann!« Det var en Enke 
efter Justitsraad Hornemann f. Riegels, som var ledsaget 
af en ikke meget yngre Steddatter. Om Aftenen aflagde 
Baggesens Besøg hos hende og traf dér blandt andre 
Normanden Strøm. 

En anden Dag besøgte de Hofmaler Graffs Atelier. 
Han var en Landsmand af Sofie og havde sin Fornøjelse 

af at følge med dem ud til Konsistorialraad Korner, Fader 
til den bekendte Digter, i Loschwitz, hvor de tilbragte 
en glad Aften ved Sang og Musik og Samtale med de 
interessante Mennesker, som de dér traf. Den følgende 
Sandag tilbragte de en dansk Formiddag hos Fru Horne- 
mann, harte derpaa den katholske Musik og Sang i Hof- 
kirken og endte i en Have paa den anden Side Elben, 
hvor der var nogle smaa Klipper. Sofie beskriver Fru 
Hornemann saaledes: «Hun er en meget genialsk Dame 
med et meget dansk Udvortes (hun siger ikke, hvori dette 
bestod), et fint Ansigt, men en noget skæv Mund, der 
vilde klæde enhver anden ilde. Forresten har hun i sit 
15. Aar giftet sig med en Mand paa .54, uden nogensinde 
at tænke paa, at han var ældre end hun, hvilket forekom 
mig meget mærkværdigt.« 

En Dag besøgte de Pirna med det japanske Slot, 
hvor de kom til at se det kongelige Taffel, der gjorde et 
meget kedsommeligt Indtryk. Den 17. August forlod de 
Dresden om Aftenen og rejste hele Natten og videre frem 
de næste to Dage gennem som oftest . kedelige og golde 
Egne, indtil de den 20. naaede Berlin. Her blev de til 
at begynde med skuffede i deres Haab om at faa mange 
Breve, thi der var kun et maanedgammelt fra Fru Haller. 
Baggesen meldte sin Ankomst bl. a. til tre Personer, som 
stod eller havde staaet Danmark nær. Den første af dem, 
som ilede med at opsøge Baggesen, var den geniale Kom- 
ponist Kun zen, der havde forfattet Musiken til hans 
»Holger Danske«), som havde gjort stor Lykke men efter 
to Opførelser var bleven henlagt paa Grund af den Fejde, 
som dette Stykke gav Anledning til. Kunzen opholdt 
sig paa denne Tid i Tyskland, men blev nogle Aar efter 
^ed Schultz's Død Kapelmester ved det kgl. Theater i 
København. Han viste Baggesen nu en Del nye Strids- 
skrifter i « Holgerfej den », som denne endnu ikke kendte. 

En anden dansk Bekendt, som af sig selv besøgte 
Baggesens paa Kunzens Foranledning, var Christian 
Grunther Bernstorff, Søn af den berømte Minister 

Andreas Peter, i hvis Hus Baggesen jævnlig kom. Christian 
var dengang 21 Aar og beklædte en Stilling som Lega- 
tionssekretær i Berlin, hvor han Aaret efter blev Gesandt. 
Han var som de fleste af sin Familie et fint og smukt 
Menneske af ren og elskværdig Karakter. Hvorledes han 
efter sin Faders Død styrede Danmarks Udenrigspolitik i 
den bevægede Tid i næste Aarhundredes Begyndelse, til- 
harer Historien. Hos ham, der da var u^ft, tilbragte 
Baggesens en behagelig Aften, hvor dennes adelige Be- 
kendte især var Stof for Konversationen. Efter Bordet 
dansede Grev Christian en »næsten aendelig» Menuet med 
Sofie til Kunzens Spil. Det var farste Gang, at hun 
dansede som gift, og hun kunde vanskelig faa en beha- 
geligere Ka valler. 

Ogsaa hos Kapelmester Beichardt, den i Steffens* 
og Øhlenschlægers Liv noksom bekendte Komponist, spiste 
de en Dag til Middag, men særlig hos Gehejme-Finansraad 
C. A. Struensee, ældre Broder til den henrettede, nød 
de megen Forekommenhed. Han var i en fornem Stilling 
og blev Aaret efter preussisk Statsminister, ligesom for- 
avrigt Christian Bernstorff langt senere endte med at blive 
det. I Struensees rige Hus kom de i stort Selskab, hvor 
Reichardt og Kunzen bl. a. spillede og sang af »Holger 
Danske«. Og ved Struensees Forekommenhed kom de til 
at deltage i den berlinske aarlige Fest, som man kaldte 
« Fiskertoget«. Alle de indbudte drog parvis i et langt, 
pompast Tog ned til Floden (Spree), hvor de betraadte en 
meget lang, bedækket Gondol, som strax lagde fra Land 
med dem. Under stor Musik indtog hele Selskabet, ialt 
52 Honoratiores, et Festmaaltid; derefter dansede de paa 
Gondolen, indtil Toget Kl. 7 atter parvis gik tilbage til 
Struensees Sted, hvor senere Dansen blev fortsat. Farst 
sent kom Baggesens hjem, efter at Sofie havde vist sin 
Ungdommelighed ved ufortradent at danse. 

Den 31. August drog Baggesens under stadig Kegn 
den kedelige Vej til Hamburg, efter at have kart et 
Stykke over dansk Territorium ved Landsbyen Bergedorf. 

Baggesen har meget anskueligt skildret sin Stemning, da 
han for første Gang betraadte det danske Rige med sin 
Brud. Alle hans Livsaander kom i Bevægelse ved Tanken 
om, at han nu drog ind i sit Hjemland. Endog Told- 
skiltet udenfor Bergedorf betog ham, fordi der paa det 
stod C. VII , saaledes at han kastede sig om Sofies Hals 
med Udraabet: «Vor Konge, vort Danmark!« Han be- 
tragtede alt omkring sig med barnlig Glæde og Nysger- 
righed, blot fordi det var dansk. «Hvad hedder denne 
Landsby?« spurgte Sofie. — « Steinbeck«. — (.Hvem tilhorer 
den?« — « Kongen af Danmark«. Og triumferende kørte 
han med Sofie ind i den. 

Dagen efter, den 1. September, skrev Sofie til sin 
Fader bl. a. : « Danmark er det eneste Land, der kan stilles 
ved Siden af Schweiz, og Schweiz er det, som jeg sætter 
højest af alle Lande; dér ere alle mine kære, ogsaa De, 
og alle mine Slægtninge — og her er den bedste dødelige 
født, med hvem Himlen har ført mig hid for evig at gøre 
mig lykkelig med ham i hans Land«. Åltsaa drog Sofie 
glad ind til sin Fremtid i Danmark. 

Her ender den sidste Del af « Labyrintrejsen«. Men 
vi véd, at de standsede i Hamburg, hvor der var gode 
Venner at besøge, særlig Klopstock og Elise Reimarus. 
Vistnok er Sofie bleven forbavset over Klopstock, som alle 
blev, der kun kendte ham som æthersvømmende Digter, 
thi han saa' overmaade prosaisk og spidsborgerlig ud. 
Meget træffende lignede Baggesen ham ved en Reseda 
med behagelig Duft, men forgemt; hans Stemme var 
svag, næsten uhørlig, han duftede af Tobak, men Manden 
var brav, og han havde altid en aandig Stræben. — Til 
Elise Reimarus, der samlede en stor Kreds om sig af 
aandeligt fremadstræbende Mennesker, hvilken var en 
Mærkelighed i en By som Hamburg, kom Baggesens 
ogsaa; Elise var som hele Slægten meget rationalistisk, 
men religiøs. Formodentlig besøgte Parret ogsaa den 
bekendte Skuespildirektør Schrøder; derimod var de 
ikke ude paa Herregaarden Tremsbiittel, der laa som en 

Oase i en ade Egn 3 Mil Nord for Hamburg. Her levede 
Christian Stolberg som Amtmand med sin Frue, 
Louise f. Reventlow, Saster til de bekendte Landbo venner 
Chr. Ditlev og Johan Ludvig Reventlow. Allerede 1787 
og siden paa Udrejsen havde Baggesen været her i en 
svag Tilstand, men særlig den begavede Frue havde taget 
sig meget af ham, da hun saa hans ypperlige Evner, og 
havde opdraget paa ham. Han erindrede, hvorledes Fruen 
næsten som et Omen havde vist ham et nyt Maleri, som 
forestillede en Udsigt over Thunersøen. 

I Wandsbeck kunde Baggesens ikke nænne at køre 
forbi Claudius' Hus; han havde tidligere modtaget Bag- 
gesen med Udraabet: « Lever De endnu? Jeg havde alle- 
rede talt med min Kone om Liglagen, og om hvorledes 
vi skulde faa dem ud af Huset og begravet her.» Næste 
Gang havde Fru Glaudius modtaget ham med det samme, 
hvoraf man ser, hvor daarlig Baggesen har set ud. Hvor- 
ledes Modtagelsen lød nu, da han kom med en Hustru, 
forlyder ikke, men hjertelig har den i hvert Tilfælde 
været. 

Saaledes gik Dagene i Hamburg, hvor der var ad- 
skilligt at se og høre. Derpaa gik deres Vej op imod 
Kiel, og man kan formode, at de har aflagt et Besøg paa 
Emkendorf, hvor der ogsaa boede en Reventlow. 
Dennes Hustru Julie var en Søster til Schimmelmann, 
meget aandrig og en Ven af Bønderne. Det var en af 
de Herregaarde, hvor Glaudius kom mest, og han plejede 
at kalde Fruen « Kanapé-Damen«, da hun var svag. 

Endelig kom de Rejsende til Kiel, hvor de gjorde 
en større Standsning. Her var fremfor alle Baggesens gode 
Ven Karl Cramer. Det var ham, som havde gjort sig 
bekendt ved sit begejstrede, noget komiske Værk over 
Klopstock «Er und tiber ihn», og det var ham, der havde 
gjort Baggesen en Bjørnetjeneste ved at oversætte hans 
svage Arbejde « Holger Danske« paa Tysk. Dette havde 
fremkaldt P.A.Heibergs Parodi « Holger Tyske«. Cramer 
havde rejst en 3 Uger med Baggesen i den første Begyn- 



93 

delse af hans Labyrintrejse, Skent der havde været Stof 
nok til Kurrer paa Traaden, var de nu fuldkommen gode 
Venner igen. Karl Cramer var et uroligt Hoved og blev 
afsat som Professor i Kiel 1794. Han dede som Bog- 
handler i Paris. 

Fra Kiel sejlede Baggesens til Fyn, en meget al- 
mindelig Boute dengang, og her gjorde Sofie saaledes for 
farste Gang nærmere Bekendtskab med Havet. Den 25. 
September kom de til deres fynske Hvilepunkt Trolle- 
borg. Her havde Baggesen ligesom et andet Hjem. Gen- 
tagne Gange i 1787—88 indtil ind i 1789 havde han 
haft lange Ophold her, og mere og mere var han bleven 
behandlet som en Søn. Grev Ludvig Reventlow til 
Brahetrolleborg var ligesom sin betydeligere Broder Chr. 
Ditlev til Christiansæde paa Lolland en af Datidens 
Keformmænd, der dengang allerede havde ophævet Hoveriet 
paa sit Gods og nu af al Magt vilde hæve Skolevæsenet. 
Hans Frue var Sybille f. Schubart, Søster til Grevinde 
Schimmelmann ; hun var ikke just saa begavet som denne, 
men mere hjertelig. Det var hende, der gav Anledning 
til Baggesens to smukke Vers om »Roserne, da jeg fik 
dem« og «da de visnede«. Med Trolleborgerne havde 
Baggesen besøgt baade Christianssæde og Tremsbiittel 
1787. Og med Grevinde Sybille og hendes Moder havde 
han om Vinteren studeret Bonnets Værker og Mathematik. 
^ra Opholdet paa Trolleborg denne Gang sammen med 
Sofie, maa vi indskrænke os til at meddele nogle Brud- 
stykker af Breye*). Grevinden fandt, at Baggesen var 
bleven mere omsigtsfuld og ordentlig end før; han havde 
ytret til hende, at han nu interesserede sig for at leve, 
medens han for som oftest kun saa' en Nødvendighed deri. 
^g Greven skrev paa samme Tid om Fru Sofie: »Bag- 
gesens Kone vilde sikkert behage dig. Hun er ganske 
schweizisk, forguder aldeles ikke sin Mand, disputerer 

frisk væk med ham, men elsker ham meget. Proper er 
hun ogsaa og meget akonomisk, skant opdraget i den 
store Stil. Hun er i den virkelige Verden aldeles ikke 
exalteret, undtagen naar hun taler om Schweiz, thi saa er 
hun helt Fyr og Flamme. . . . ønsker Baggesen et Til- 
ttugtsted, giver jeg dem det gerne her, thi de ere begge 
gode, og vi holder meget af dem.» — Baggesens Betragt- 
ning af Grevinde Sybille fremgaar af en Ytring som denne, 
at hun er sig selv lig i Regnvejr og Solskin, i Alvor og 
Skæmt, og Sofie felte sig aldeles hjemme hos disse hjer- 
telige Mennesker, der kunde se bort fra Baggesens For- 
fængelighed og glæde sig over det meget gode hos ham 
og hans herlige Talenter og Dygtighed. 

Fra nu af kan vi igen stotte os til Baggesens utrykte 
Dagbog. 

Den 14. Oktober Kl. 6 forlod de Trolleborg og var 
før Ifl. 12 i Nyborg, hvor de stod af hos Postholderen 
Rye, medens de lod deres Vogn bringe ned til Havnen. 
Forgæves ventede de dog paa, at Posten skulde sejles 
over til Korsor, hvad der end kan have været i Vejen, 
og fra Kl. 6 om Aftenen blev det Marke og Storm, saa 
at de maatte overnatte i Nyborg. Tiden forslog de saa 
godt som muligt; Fru Rye var overmaade venlig og 
viste Sofie sine Guldsmykker og andre Herligheder; maaske 
hun ogsaa spillede paa Klaver for dem, thi Ægteparret 
dansede med hinanden for at holde Varme. Senere 
lavede hun Punsch og morede sig med at lære Sofie lidt 
Dansk. Postmester Brun bragte de tyske^ Aviser. Næste 
Dag begyndte alt andet end lovende, da det endnu 
blæste stærkt. Baggesen og Sofie kunde ikke drive det 
videre om Formiddagen end at gaa frem og tilbage paa 
Broen og se paa Postsmakken, der skulde overfare dem; 
siden gik de en Vending op paa Volden. Men Kl. 1 
havde Vejret saaledes bedaget sig, at de kunde sejle afsted 
for en Fok. Sofie sad paa Dækket ved Baggesens Side 
og hældede sit Hoved til hans Bryst; skønt det var en 
haard Sejlads, var hun uden Frygt, men maatte et Par 

Gange ofre til Neptun. Imidlertid gik det saa rask, al 
Kl. 3 laa de ved Broen i Korsør. 

Her i Baggesens Fadeby gik de forst op til Madam 
Bagger i Gæstgivergaarden og styrkede sig ved en Kop 
Kaffe. Her tog Schytte, formodentlig en Slægtning, imod 
dem. Derfra gik de hen til Baggesens Moder, der i 
nogle Aar havde været Enke. Hun var en brav Kone, 
som han havde mange gode Minder fra, tillige en pieti- 
stisk-kristelig Kone, som havde segt at fere sit Barn 
frem paa den gode Vej. Dette var heller ikke mislykket, 
selv om Baggesen kunde slaa Volter; ogsaa i denne Stund 
viste han sig barnlig, gudhengiven og kærlig. Baggesen 
skriver, at det var et glædeligt Gensyn, og det kan man 
være vis paa, at det var. En Moster var ogsaa kommen 
derhen. Saa blev de hos Moderen og laa i hendes egen 
Seng om Natten. Den næste Dag har han noteret, at 
han skrev til Sybille om Formiddagen, spiste til Middag 
hos Moderen og læste «LærdQ Tidender«, som formodentlig 
Schytte bragte ham. 

Den 17. Oktober var det smukt Vejr. Da kørte Bag- 
gesens paa aaben Vogn tilligemed Moderen en Tur til 
det nærliggende Skælsker, hvor Baggesen havde Familie. 
Han noterer: « Glæde -— Gensyn — stor Diner — Sofie 
ubeskrivelig elskelig. » Ferst næste Morgen kerte de paa 
en Bondevogn tilbage til Korser, men Baggesen gik den 
i^aeste Vej med Sofie, formodentlig for ikke at skumples 
for stærkt. 

Samme Eftermiddag sagde de Farvel til Moderen og 
^adre Slægtninge og Venner. Kl. 4 var de i Slagelse, 
^^ot de maatte vente i et Par Timer. Her havde Bag- 
gesen gaaet i Skole, en ikke glædelig Tid for ham, som 
^^t en fattig Dreng, men næppe saa ubehagelig, som den 
1 Bæste Aarhundrede blev for H. C. Andersen. Til Krebs- 
^^set udenfor Sorø paa Vejen til Kingsted kom de Kl. 8. 
Hensigten var kun at bede her ganske kort, men da 
Professor Abildgaard uventet traadte ud af Kroen og 
Wste paa dem, og da de saa', at han vilde overnatte 

der, besluttede de at gare det sammen. Baggesen fik en 
livlig Samtale med den bekendte Kunstmaler om mange 
Ting, saasom om Hoffet og om den almindelige Stemning 
paa denne Tid, hvilket Abildgaard godt nok kendte, skant 
han var alt andet end Beundrer af Hoffet, men meget 
mere af den franske Revolution. Abildgaard var en lang 
og tynd Mand, ligesom Figurerne paa hans Malerier jo 
ogsaa ere lange og tynde. Tidlig næste Morgen karte 
Abildgaard videre ad Boskilde til, efter at have lovet 
forud at bestille Forspand til Baggesens Vogn. Disse tog 
afsted Kl. TV« effcer en ubehagelig Scene med Værtinden i 
Krebshuset, som forlangte 9 Mark for Furtæring og Logis, 
hvortil Baggesen svarede: •9 Mark, det er uforskammet!« 
Den gode Kone tabte herover Næse og Mund, da det var 
en almindelig Betaling; men efter at andre havde talt 
den forbitrede Baggesen til Bette, var det farste han 
gjorde, da de kom til Bingsted, at skrive en Afbigt til 
Konen. 

Da Baggesens endnu om Formiddagen naaede Bos- 
kilde, karte de ind i • Prinsen*. Her traf de igen 
Abildgaard, der havde sat sin Kone Stævne der; han 
var ligefrem « rasende*, fordi hun ikke allerede var mødt. 
Ægteparret levefle daarligt med hinanden, og det endte 
med Skilsmisse. Hun kom foravrigt, ledsaget af Gehejme- 
raadinde Bulow og Lajtnant Oxholm, formodentlig hendes 
Broder. 

Kl. 2 afrejste Baggesens fra Boskilde, og Vejen til 
Hovedstaden blev tilbagelagt ret hurtigt, men videre til- 
talende kan den ikke have været for den, der var vant 
til Schweiz' Panoramaer. I lang Afstand saa' de Køben- 
havns haje Spir, og Baggesen har sikkert udpeget Frue 
og Christiansborgs fra Frederiksberg Bakke. Visitationen 
ved Akciseboden var • honnet« o: ikke for smaalig for dem, 
der farte adskillige Sager med i Vognen fra Sofies Hjem. 
Snart rullede de gennem Vesterport ind i Staden. 



13. 

EøbenhaviL 

rorbi Vesterports Vagt drejede de om ad Vester- 
gade, som dengang var mere anselig end Frederiksberg- 
gade, og her følte Baggesen sig som ægte Kebenhavner 
særlig tiltrukket, fordi der lige havde været en stor Ilde- 
brand, hvorved tre Gaarde vare lagte i Aske, og en 
Mængde Mennesker havde flokket sig her. Alt som de 
kørte videre hen over Gammeltorv, forbi Raadhuset, opad 
Nygade, Vimmelskaftet, Amagertorv, gjorde de livlige 
Gader, Husene med de mange Butikker og den brogede 
Menneskevrimmel «et behageligt Indtryk* paa Sofie. Da 
de drejede om ad Høj bro s træ de og fik det forrige 
Christiansborg i sin Rokokkostil for sig, blev hun »for- 
tryllet«, snarere maatte man vel sige « imponeret«. De 
drejede om ad « Stranden » og kørte ind i Kramers Com- 
pagnihus, altsaa et smukt Hotel, hvor Baggesen tog et 
Værelse, som vendte ud mod Slottet. Karl Cramer, 
som da maa have opholdt sig i København og ventede 
Parrets Ankomst, kom nu i crusende Henrykkelse« for at 
byde dem Velkommen. Fra den gode Fru Frederikke 
Siuii laa der en Billet, hvoraf de saa', at de havde været 
ventet til Middag hos Schimmelmanns, medens Fru Brun 
\)a4 dem til Aften. Dagen var langt fra forbi endnu, 
' noget kunde der gøres. 

^ørst forsøgte de paa strax at gøre Genvisit hos 
Cramer, noget man dengang holdt meget nøje over. 

7 

Men uheldigvis vidste Baggesen ikke Nummeret, som dog 
alle Huse siden Struensees Tid var mærkede med. Der 
var intet andet for end at kere op langs Kanalen og 
spørge sig for i hvert pænere Hus, men ingen vidste 
Besked, uagtet de naaede lige hen til Vandkunsten. 

Det var jo kedeligt, men nu lod de Vognen kåre dem 
ud til Schimmelmanns i Bredgade. Her blev Bagge- 
sens modtagne «med venskabelig stum Henrykkelse« af Ægte- 
parret samt Grevindens Moder Fru Schubart og Kirstein, 
som var Sekretær baade hos Schimmelmann og ved andet. 
Man var utydelig glad*. De maatte afsige Vognen, som 
de havde ladet holde udenfor, og drak The. Schimmel- 
manns var som altid »yderst elskværdige«; Sofie, som 
sagtens befandt sig noget trykket imellem de fremmede 
Mennesker, var efter Baggesens velvillige Forklaring «stum 
af Henrykkelse«. To Timer svandt som Minutter. En- 
delig kørte de derfra i Schimmelmanns Vogn tilligemed 
Kirstein, og snart var de hos Bruns, hvor der var mange 
Fremmede, deriblandt Cramer, som de havde ledt om, og 
« Halvparten af de hellige«, hvorved menes en Forening, 
der efter Drikken »Biskop« havde faaet denne Benævnelse 
i profan Betydning. Dette har da været Hr. Bruns, ikke 
Fruens gode Omgangsfæller. Dagen endte med en lille 
Visit hos Kirstein, men anstrængende har den været, 
naar man tænker paa, at den om Morgenen begyndte i 
Krebshuset og om Aftenen endte med disse Visitter, hvor 
man helst vilde tage sig godt ud hos Velynderne. Sofie 
var imidlertid efter Baggesens Dagbog »henrykt over hele 
Entréen i København«, og han selv opskrev det Suk: 
»Gud lade denne Dag blive et saa tro Forbillede paa alle 
følgende her, som den første Dag af min Rejse var det 
paa denne!« Sofies Indtryk af Danskerne var, at «de ere 
blide, godmodige, rolige og trohjertede,« men man maa 
indrømme, at det endnu kun var saare lidt, hun havde 
gjort Bekendskab med dem, og de fleste var kun danske i 
udvidet Forstand. 

Næste Dag, Onsdag d, 20., begyndte med, at Bagge- 

sens Søster, som havde ledsaget Fru Bran paa hendes 
Bejse til Pyrmont forrige Åar, kom op til dem og med- 
bragte en Pakke Breve, som hun vistnok havde hentet 
paa Posthuset, Breve fra Fru Haller og Henriette samt 
Moltke, der endnu var paa sin Rejse. 

Derefter gik Baggesen alene den pikante Visit op til 
Prams. Fruen var ikke opstaaet, men Pram var som 
sædvanlig i sit Værelse, mellem sine Papirer. »Velkommen 
til mit Hjerte>, raabte han Baggesen i Made, og snart 
sad den fordums Protegé i en fortrolig Samtale med sin 
faderlige Ven, hvem han i Grunden kunde takke for, at 
han var kommen frem i Verden. Thi det var Pram, der 
havde indført ham hos Schimmelmanns , hvorpaa disse 
igen indførte ham hos den holstenske Adel i København 
og ude i Landet. Saaledes havde Baggesen allerede nu 
hilst paa begge Skaberne af sin Lykke. 

Derpaa fik han Lov til at hilse paa Fru Pram, der 
ikke kunde staa opi Digteren stod overfor sin saa ofte 
besungne S el in e, for hvis Skyld han for et Åar siden i 
Bern havde gennemgaaet sjælelige Kampe. Da var det 
for ham, som Seline og Sofie— Palmine kæmpede om hans 
Hjerte, men han havde fundet Hvile i den Tanke, at de 
fredeligt i god Forstaaelse kunde bo derinde. Dette Haab 
opfyldte ham endnu. Han styrtede hen imod Sengen med 
Udraabet: « Susmama, sødeste Susmama, » med hvilket 
Kælenavn han havde været vant til at kalde hende. 
Taarer styrtede ham ud ud af øjnene, han græd heftigt, 
dels vistnok over, at hun var syg, dels af nervøs Spæn- 
ding over Situationen, thi deres Korrespondance siden 
Baggesens Forlovelse og Giftermaal havde ikke været 
tilfredsstillende. Baggesen noterer nu i sin Dagbog: »For- 
trolig, sønderslidende Samtale om hendes Lykke, Lidelse 
og Dødkulden. De sidste Ord skulle for Forstaaelsens 
Skyld vistnok suppleres saaledes: hendes fordums Lykke, 
hendes nuværende Lidelse over Baggesen, som nu var 
aflast af en dødelig Kulde. Forøvrigt levede hun 
langtfra lykkeligt med sin Mand. 

«Det var en pinefuld Fryd«, skriver Baggesen, «et 
stort i en lille Glæde indpresset Helvede. »> Og man 
undrer sig ikke over, at Baggesen afbrød hendes Tale 
med: <ilkke mere, søde Mama!» Foravrigt fik han at 
vide, at hun tilbad Grevinde Schimmelmann, og at hun 
ikke havde modtaget Halvdelen af Baggesens Breve, heller 
ikke et, Sofie havde skrevet til hende fra Karlsruhe. Bag- 
gesen talte om sin Kone og sagte formodentlig at gere 
Fru Pram nogenlunde blidt stemt imod hende. 

Denne Visit har været tidlig paa Formiddagen, thi 
allerede Kl. IOV2 finde vi Baggesen oppe paa Slottet, 
for at aflægge sin skyldige Reverens for Hertugen af 
Augustenborg, der som gift med Kronprinsens Saster havde 
Bolig dér. Modtagelsen var «venskabeligo — Hjertelighed 
var ingen Specialitet hos Hertugen. Baggesen fremsatte 
for ham sin akonomiske Status, og de talte om hans 
materielle Udsigter. Prinsen var dengang, i Revolutionens 
Begyndelse, Frihedsmand, og han vilde, at Professor Bag- 
gesen skulde gerere sig sans gene overfor ham. Dog gav 
han ham det venlige Raad at aflægge Frihedskokarden, 
som denne i Lighed med en Del andre bar , men Bag- 
gesen kunde forsikre, at han allerede igaar havde aflagt 
den. Digteren havde medtaget de Breve, han havde faaet 
fra Bonnet, Wieland og Reinhold, hvilke Prinsen gennem- 
læste. Hele Audiensen varede en Time og, som Bag- 
gesen skriver, de skiltes « venligst«. Ja, hvorfor ikke? 
Det var farst adskillige Aar senere, at Prinsens Venlighed 
var forbi. 

Baggesen flaj derfra hjem til Hotellet, hvor Sofie og 
hans Saster ventede ham. Siden gik Ægteparret ud at 
se paa Værelser. Farst paa et Hjarne i Reverentsgade 
tæt derved, men de fandt dem ikke « artige«, saa ud i 
Nyhavn, men dér lykkedes det ikke at finde dem, der 
skulde være til Leje, endelig var de saa heldige at finde 
en tiltalende Lejlighed paa Amagertorv oven over den 
franske Klub. Saa var den Sten lettet, men der var meget 
tilbage. 

K1.2 kørte de i fin Puds ud til Scbimmelmanns, 
hvor de var bedte til Diner, som dengang holdtes ad- 
skillige Timer før nu. Sofie blev meget indtaget i Greven, 
der som bekendt vandt alle Hjerter ved sin Godhed. 
Talen ved Bordet drejede sig om det danske Sprog, der 
endnu var en saa godt som lukket Bog for Sofie, men 
som hendes Mand, Professoren, forstod at behandle saa 
udmærket. Saa var der jo det franske Sprog, som den 
unge Frue talte som sit Modersmaal, og herfra gled Kon- 
versationen hen til den morsomme Forskel paa maskuline 
og feminine Ord i Dansk—Tysk og Fransk. Endelig blev 
der talt om den skenne Natur i Schweiz. Det var en 
Opmuntring at sidde saa hyggeligt hos disse hjertelige 
og aldeles ikke stormægtige Grevefolk, og Sofie er taget 
derfra Kl. 5V2 med godt Mod. 

Men dette sidste kunde ogsaa beheves til den derefter 
felgende Visit hos Fru Pram. At denne var meget ube- 
hagelig for Sofie og et stort Offer paa Baggesens Alter, 
er der ingen Tvivl om. Fru Pram var nu oppe og belavet 
paa Besøget. Hun var over «al Maade forekommende, 
snaksom og deltagende*. Men fra den anden Side set 
blev Underholdningen »kort, stiv, kold og fra Sofies Side 
stumn. Baggesen var delt mellem Fryd over Fru Prams 
venlige Modtagelse og Græmmelse over, at Sofie holdt sig 
saa forbavsende tavs «af sand Ærefrygt og overdreven 
ængstelig Lyst til at behage hende ». Vist er det, at 
denne Præsentation ikke farte den 36aarige Seline nærmere 
tU den 22aarige Palmine. 

Dagen var ikke endt dermed. Vejen gik nu til det 
kongelige Theater, hvor de tog Plads i Direktionslogen, 
hvilken Baggesen som Skuespilforfatter havde Adgang til. 
Her var blandt andre Etatsraad Jacobi, en intelligent 
Mand, der har forfattet Indskriften over Scenen: Ej blot 
til Lyst. Sofie underholdt sig mest med ham. Den Aften 
blev der opfart «Den bogstavelige Udtydning« og Th. 
Thaarups « Hestgildet », der var kommet frem ved Kron- 
prinsens berømmelige Indtog med sin Brud for en Maaned 

siden. Baggesen kalder Hestgildet <hden nydelige Vise- 
samling*. Sofie syntes godt om «Jfr. Mellers Sang, 
Morthorsts Gestalt og Hattners Omfiyven«. Hen imod 
Slutningen kom Fru Schultz, omfavnede Sofie og konver- 
serede hende, senere kom Hr. Schultz selv tilligemed 
Cramer. Det var saaledes en indholdsrig Dag. 

Den felgende Morgen fæstede de en norsk Pige og 
lejede Lejligheden paa Amagertorv af Major Wilster for 
55 Rdlr. halvaarlig. Fru Brun kom selv op og afhen- 
tede Sofie for at felge med hende i Butikker for at købe 
Husholdningssager. Imedens ilede Baggesen ud til Told- 
boden for navnlig at faa en Kasse og en Kuffert udleveret. 
Disse Sager var formodentlig gaaet fra Kiel direkte til 
Kebenhavn. Bruns Karl gik med hjim ind paa Toldboden 
for at være ham behjælpelig, og efter adskillig Leden fandt 
de dem endelig. Toldbetjenten ved Indgangsporten gav 
saare nødig Baggesen Tilladelse til at slaa Laasen fra det 
ene Gemme og gennemrode det. Det var først en Flaske 
Bødvin, som Baggesen spenderede paa Betjenten og hans 
Kammerat, der bevirkede denne Villighed. Da disse havde 
faaet slukket deres Tørst og faaet at vide, at Ejeren var 
Professor Baggesen, blev de meget høflige. Bruns Karl 
besørgede derefter de to Genstande hjem til Baggesens. 

Sofie havde imidlertid med Fru Brun ikke alene købt 
Husholdningsgenstande , men havde derefter været paa 
Børsen, der dengang tillige var en Basar, og siden efter 
paa « Møbelkammeret », og købt ind eller bestilt forskellige 
Sager, saa det ialt blev c, 100 Edlr., hvilket ikke var 
saa lidt dengang. 

Denne Dag var Baggesens til Middag hos Schultzes, 
hvor ogsaa dennes intime Ven P. Grønland af tyske 
Kancelli, bekendt som fremragende Musikkender, god Ven 
af Baggesen, var til Stede tilligemed Cramer og Kirstein. 
Schultz spillede for dem, Cramer læste højt, Baggesen gav 
en Sang, som han havde skrevet til Sofies Fødselsdag, 
der var bleven fejret paa Trolleborg den 10. Oktober, til 
Bedste. — Om Aftenen var de bedte til Dr. Balth. 

Munter, Fru Bruns Fader. Her i Præstegaarden i St. 
Pederstræde traf de en Del kendte Personer. Baggesen 
havde naturligvis meget at fortælle fra sin Bejse, og 
Samtalen kom derfor til at dreje sig om Wieland, Lavater, 
Herder, Schiller, Gathe, Burger og Ad. Moltke. Tilsidst 
kerte Fru Brun dem til deres Hjem i sin Vogn. Bag- 
gesen bemærker, at Sofie var velfornøjet med det hele. 

Om Fredagen maatte Baggesen for Indkabs Skyld 
fdlge med Sofie i Butikker paa østergade og siden paa 
Barsen, under hvilken Vandring han var temmelig gnaven 
og fandt, at Sofie næsten var bleven for huslig. De mange 
Udgifter var formodentlig Grund til det daarlige Humar. 
Heldigvis kom den gode Fru Brun i passende Tid hen 
paa Barsen og aflaste ham, saa at han kunde ordne 
Flytningen af sine Sager hen i Lejligheden. Derfra gik 
han til Fru Pram, hvor han traf sin gamle Veninde 
Fru Hvid, Enke efter Professor og Regensprovst Hvid. 
Hun var kun 25 Aar og et varmhjertet Menneske. «Hun 
sprang mig med ubeskrivelig Henrykkelse i Made», skriver 
Baggesen, «og Glæden over at se mig igen gennemsitrede 
alle hendes Nerver og Muskler. Fru Pram stod som Folk 
i gamle Dage, naar Medusa traadte ind til dem. Min 
Dram ved Lyon var opfyldt.« Den engang saa elskede 
Seline var, som om hun aldrig havde set Baggesen far 
og vendte ikke sit Blik hen til ham. Ved Visitten paa 
Sengen tidligere havde hun befalet ham at aflægge « Navnet« 
(formodentlig « Susmam a » ) , « og » , tilfaj er han , « det var 
mig heller ikke muligt at bringe det over mine Læber.« 
Fru Pram sagde ikke et venligt Ord om Sofie, men ytrede 
blot, at hun ikke kunde forstaa hendes Tysk; det Sprog, 
hun talede, var en afskylig og hæslig Jargon. Baggesen 
stod hele Tiden som paa Glader overfor den vrede Dame; 
hun bad ham ikke om at sidde og henvendte ikke et Ord 
direkte til ham, men kun til Fru Hvid. Baggesen bad 
hende da Farvel; den formodentlig skinsyge Frue bad ham 
ikke om at hilse sin Kone eller om at komme igen. Det 
var en meget ubehagelig Scene, som kun Fru Hvids Nær- 

værelse mildnede lidt paa. Denne Dame viste ufordulgt 
sin Henrykkelse over Madet med sin gamle Ven og glæ- 
dede sig til at se Sofie. 

Baggesens var atter idag (Fredag) bedte ud til 
Schimmelmanns, men Indkab og Visitter havde for- 
sinket dem en hel Del, saa da de kom derud, traf de kun 
Grevinden og hendes Moder hjemme. Det blev derfor «en 
lille, men yderst velsignet Diner«. De spiste ved et rundt 
Bord i Hjarnet ved Ovnen. «Da vi kom ind i Angelica- 
Salen, delte vi os efter en kort samlet Underholdning, 
Charlotte (Baggesen titulerer Grevinden med hendes For- 
navn) med Sofie i hendes Kabinet, jeg med hendes Moder 
i Stuen. Jeg talte om Baronesse Krudener; Fru Schubart 
sagde, at hendes Datre og Svigersanner var aldeles for- 
tryllede af min Sofie.« De blev og drak The, til hvilken 
ogsaa den unge Grevinde BernstorflF kom med sin Gemal. 

Herfra gik de til Kirsteins, hvor de forefandt «aDe 
de hellige Biskopper og et Par vanhellige«. Saadanne 
Udtryk fandt de fleste i hine Revolutionens og Rationa- 
lismens Dage intet stadende i. Ogsaa her var Cramer. 
«Det dade Stille«, skriver Baggesen, «gik over til en 
Larm, der mindede om Verdens Undergang«, naturligvis 
fordi <« Biskoppen« gik i Hovedet. Der blev formodentlig 
blandt andet talt om, at det var en besynderlig Foran- 
dring, at Baggesen, som far var alle Koners Tilbeder, nu 
selv var med Kone. De sad alle omkring PunscheboUen 
og fortalte Anekdoter, og farst halv 12 gik Baggesens 
hjemad med nogle af Selskabet. Det var et dejligt 
Maaneskin, og Sofie fandt, at Maanen har bedre Plads i 
Danmark end i Schweiz. Udenfor Schultzes Bolig skiltes 
de fra disse, men medens de gik det sidste Stykke Vej, 
bemærkede de, at det blev dunklere og dunklere. 



14. 

Videre om de første Dage i Kebenhavii. 



Vi have nu set Sofies og Baggesens Introduktion i 
Kabenhavn. En lille Smule kunne vi endnu følge dem 
paa Vej i det daglige Liv, saalænge som vi kunne antage, 
at Læserens Taalmodighed kan strække til og Baggesens 
Dagbog tillader det. 

Sofie tegyndte nu saa smaat sin Gerning som 
Husmoder. Vi finde hende om Lørdagen beskæftiget 
med Syning, og Baggesens Søster kom og hjalp hende, 
medens han selv var fuldt optaget af at skrive Breve. 
Ferst om Eftwmiddagen tog de ud til S chi mm el- 
manns efter Indbydelse; Sofie var idag i blaat med 
en Krans af Roser paa det mørke Haar. Herude traf de 
igen de unge Bernstorflfs foruden flere. Baggesen havde 
lovet idag at læse op af sin Dagbog, og man havde 
netop placeret sig for at høre efter, da Baron Kriidener 
kom. Denne Mand, som især er bekendt ved sin Frue, 
der forøvrigt det foregaaende Aar havde forladt ham og 
var gaaet paa Æventyr i Paris, var dengang russisk 
Gesandt i København. Lidt efter arriverede Hertugen af 
Augustenborg, og han førte med sig en Mappe med 
Portræter af de Deputerede i Nationalforsamlingen, som 
han higede efter at fremvise, da det jo aabenbart hørte 
til det interessanteste Nyt. Da han imidlertid hørte, at 
Baggesen vilde læse op af sin Dagbog, vilde han ogsaa 
meget gerne høre paa dette, men Baggesen, som ikke paa 

nogen Maade vilde træde sin Velynder i Vejen, erklærede 
strax, at det var ham umuligt i saa manges Overværelse 
at læse op af, hvad der paa en Maade herte til hans 
hemmelige Historie. Formodentlig fandt de tilstedeværende, 
at han kunde have Ret. Man satte sig da om et Bord 
og lod Mappens Indhold gaa rundt. De Deputeredes 
Fysiognomier lige fra Mirabeaus buskede Lavehoved til 
Sobespierres Schakalansigt frembad rigeligt Stof til Under- 
holdning, og der sparedes ikke paa satiriske Bemærkninger. 
Kl. 9 maatte Hertugen forsvinde for efter Skyldighed at 
made ved det kedelige AftentaSel paa Christiansborg. 
Medens han saaledes ilede derhen paa Pligtens Vinger, 
udged Selskabet sig i Lovtaler over den unge Prins' Elsk- 
værdighed. Baggesen bemærker, at Sofie ogsaa fandt ham 
fortryllende, men det var kun det samme, som den almin- 
delige Dom i de Aar udtalte. Naar Folk saa' ham med 
sin Louise Augusta komme gaaende paa Gaden som 
almindelige dødelige Arm i Arm, var de ganske betagne. 
Det mindede noget om Frihed og Lighed, og hun var 
populær, baade fordi hun var Karoline Mathildes Datter, 
og fordi hun var kan og statelig, hvilket man just ikke 
var forvænt med hos de kongelige. Kl. 10 karte Bag- 
gesens hjem. 

Medens Sofie gik til Bo, da hun var træt og derfor 
ikke kunde falge ham til den Afslutning af Dagen, som 
endnu ventede dem, ilede Baggesen hen til Traktar Bruuns 
Lokaler paa Kongens Nytorv, hvor den dramatiske 
Forening havde sit Standkvarter. Pram og Thaarup 
havde indbudt dem, og den sidste bad ham hjertelig 
velkommen. Man var netop i Færd med at gaa til Bords, 
og Par efter Par drog de ind i Salen. Alle, siger Bag- 
gesen, kom ham hjerteligt i Made undtagen Bosenstand- 
Goiske. Denne Mand, der var Medlem af Theaterdirektionen 
i de Aar, foravrigt mest bekendt af sin »dramatiske Journal« 
i Struenseetiden, var en hvas Kritiker. Baggesen gik om- 
kring alle Bordene, hilste snart paa den ene, snart paa den 
anden og talte med næsten alle Medlemmerne. Der var en 

almindelig Beklagelse over, at han ikke havde taget sin 
Hustru med. Bahbek sad i den anden Ende, og da han 
fik øje paa Baggesen, kom han ham strax springende i 
Møde, faldt i Armene paa ham, kyssede ham heftigt og 
sagde: »Velkommen Broder Baggesen! Hvordan lever du?» 
— Baggesen gengældte Hilsenen, men noget kaligt. ejeg 
kau hilse dig fra Tyskland,« tilføjede han. Bahbek havde 
været med til at parodiere Baggesen i Holgerfejden, ja 
havde været en af de mest aktive dertil. Ogsaa paa 
P. A. Heiberg, der nys ved Indtoget havde høstet 
Laurbær blandt Vennerne for sin Vise, hilste Baggesen. 
Efter Bordet, hvor det i hin Funschens og Drikkevisernes 
Guldalder, gik livligt og gemytligt til, blev der danset, 
thi der var ogsaa Damer med. I et Par Timer blev ogsaa 
Baggesen «omhvirvlet», men iavrigt havde han en tem- 
melig kedelig Plads mellem den ikke unge Sangerinde 
Jfr. Winther og den gamle, skikkelige 3kuespiller Musted. 
Jfr. Winther gjorde sig dog sin bedste Flid med at 
konversere Baggesen, «der jo nylig var kommen hjem fra 
en interessant Bejse i Sverig», hvorfor hun ogsaa vilde 
sige ham: Velkommen hjem! Fru Pram var til Stede, men 
Baggesen saa' hende ikke, og efter Midnat listede han selv 
ubemærket hjem. 

Næste Dag var en Søndag. Om Baggesens var i 
Kirke, forlyder der intet om, men det lader ikke til det. 
De havde nemlig lovet at være hos Bruns til Kl. 9 , og 
maaske de da skulde have kørt med Fru Brun til Petri 
• Kirke, men særlig ved Baggesens Sinkerier naaede de ikke 
ud til Bruns før Kl. II , hvor de fandt Herskabet utaal- 
modigt. Der skulde køres en Tur, og de drog strax 
afsted: Fruen med Hr. og Fru Baggesen i Ekvipage, 
Brun og en Hr. Smith ridende. Vejen gik gennem Ka- 
stellet og ad Strandvejen, hvor man viste Sofie Sundet 
og de mange Skibe, derefter ud til Bruns nys erhvervede 
Landsted Sofienholm. Vejret var efter den sene Aarstid 
ret godt, Sofie fandt Egnen derude fortryllende, hvilket et 
Blik udover Skovene med det brogede Efteraarsløv vilde 

give hende Ret i. Man spadserede om, især ved Frederiks- 
dal, og morede sig med at stritte Stene i Søen. 

Om Aftenen var de atter hos Schimmelmanns; 
sandsynligvis havde Bruns Vogn kørt dem lige dertil, thi 
Sofie bar endnu sit landlige Negligé. Dette generede hende 
noget, da Prins Carl af Hessen pludselig viste sig, og 
Grevinden præsenterede ham for hende, men Prinsens 
« virkelig galante, muntre og morsomme Artighed bragte 
hende snart i Mag«. Prinsen havde ikke noget godt Ord 
paa sig i sin Ungdom som Christian 7.'s Fortrolige; for 
øjeblikket havde han en god Position ved Hoffet som Kron- 
prins Frederiks Svigerfader, og han havde faaet sin Del af 
Virakken ved Bryllupet og Indtoget. Mindre solide var 
derimod de Laurbær, han havde plukket i « Tyttebærkrigen » 
med Svenskerne for to Aar siden, da han var Danmarks 
Overfeltherre. Der maa imidlertid have været noget 
vindende ved denne Mand. Han konverserede Sofie paa 
Fransk, mest om Søsyge, som hun jo endnu kendte saare 
lidet til. Baggesen bar sig under Prinsens Visit ad som 
en Klodrian, hvilket undertiden kunde komme over ham, 
og agerede den stumme. Ogsaa Cramer forstod aldeles 
ikke at komportere sig i det prinselige Selskab. Prinsen 
blev til The, underholdt hele Selskabet med smittende 
Munterhed, forstod at sige den unge nygifte Frue mange 
Artigheder, og idet han gik, nævnede han ogsaa Baggesen 
ved Navn. 

Da han var forsvundet, lettede det paa Digteren. 
Man gik ind i Kabinettet, og her maattehan fortælle 
hele Historien om sit Frieri i Bern, hvilket man havde 
været spændt paa at høre, og som Sofie maa have appro- 
beret. Resten af Aftenen gik meget godt, skriver 
Baggesen. De blev bedte tir stor Diner imorgen, men 
undskyldte sig; saa maatte de endelig komme om Aftenen. 
Derpaa vendte de hjem, men den ærede Læserinde vil 
ikke blive vred paa Sofie, fordi hun i al Gemytlighed 
holdt en lille Gardinprædiken for sin Mand, der ikke 
havde talt et Ord i Prins Carls Nærværelse. At Baggesen 

bagefter er gaaet i sig selv, fremgaar af, at han har ned- 
skrevet det i sin Dagbog. 

Endnu var Baggesen ikke tilstrækkelig introduceret 
som bosiddende Borger i Hovedstaden. Derfor karte han 
Mandag Formiddag alene ud til Statsminister Andreas 
Peter Bernstorff, der boede i sit Palæ ude ved 
Amalienborg. Den 55aarige Leder af det danske Statsskib 
stod i de Aar paa Højden af sin Livsgerning og nød en 
Hajagtelse hos hele Folket, som næsten var exempelløs. 
Da han var en meget frisindet Mand, som var hjemme i 
Verdensforholdene , var det ikke vanskeligt for Baggesen 
at knytte en Samtale med £xcellensen. Den drejede sig 
først om Revolutionen, som endnu ikke dengang var skejet 
ud i det store, og dernæst om Nordamerikas Forfatning, 
som Bernstorff i høj Grad sympathiserede med og fandt 
udmærket. 

Derfra forføjede Baggesen sig hen til en anden Mi- 
nister, Grev Chr. Ditlev Reventlow, den berømte 
Landbokomissions egentlige Formand. Han traf ham dog 
ikke hjemme, da han var paa Landet. Derefter vilde 
Baggesen gerne hilse paa Grevinden, en født Beulewitz; 
thi Baggesen havde jo for et Par Aar siden været Gæst 
paa Christianssæde. Hun var daarlig og laa til Sengs, 
men stod op og modtog Digteren meget venligt paa 
Sofaen. Medens Baggesen var der, kom Lægen, Etatsraad 
Berger, for at se til Patienten. Han var jovial og 
stammede. Da han kendte Baggesen, udbrød han strax: 
«Da, da, da haben wir ja den Schweizer,« og endte med 
at invitere ham og hans Kone hjem til sig med den For- 
sikring, at de risikerede intet, thi han var ude af Stand 
til at gøre Erobringer. Aaret efter døde Berger, 67 Aar 
gammeL 

Baggesen aflagde paa Hjemvejen, hvilket endnu var 
om Formiddagen, et lille Beseg hos Schimmelmanns, 
hvor Fruen glædede sig over de betænksomme Visitter, 
han nu havde aflagt, og strax sendte en Billet til Sofie 
om at komme ud og drikke Chokolade, men hun var gaaet 

paa Auktion for at komplettere sit Hus. Baggesen fik 
imidlertid Bekræftelse paa, at Fru Pram i Lardags Aftes 
havde været i «det dramatiske Selskab«, og han ilede 
derfor op for at undskylde sig, da han aldeles ikke 
havde vidst det, «men jeg fandt hende bitrere end nogen- 
sinde fer i mit Liv og i højeste Grad opbragt over min 
Uartighed«. Det hjalp ikke, at han hejt og dyrt bevidnede 
sin Uskyldighed. Olufsen, der var Digter og kort efter 
forfattede «Gulddaasen», kom, og Baggesen fik Indtryk af, 
at han havde taget hans Flåds i det Framske Hus. Skent 
det ærgrede Baggesen, overvandt han sig til at tiltale 
ham med Venlighed, og Olufsen kom ham strax meget 
forekommende i Mede. Da der blev dækket Bord, maatte 
Baggesen absentere sig, men da Fruen fulgte ham til 
Dørs, benyttede han Lejligheden og forsikrede endnu en 
Gang Fruen om sin Uskyldighed,, skønt lige meget hjalp 
det. Ved Baggesens Hjemkomst saa' Sofie strax, at der 
var hændet ham noget ubehageligt. Da hun fik det at 
vide, besluttede hun, saasnart de havde spist, selv at gaa 
hen til Fru Pram og klare Sagen; Baggesen, som umuligt 
kunde andet end røres ved Sofies Opofrelse, fulgte hende 
til Prams Dør og kom siden at hente hende. Sofies Visit 
gjorde vistnok den vrede Frue, som ikke opførte sig som 
en rigtig Dame, noget flov; hun teede sig noget bedre, 
skønt alle Forklaringer vare spildte paa hende. Hun lod 
sin Galde gaa ud over Bousseau, Baggesens Læremester, 
hvem hun titulerede «den nederdrægtigste af alle Slyngler«. 
Dog var hun saa naadig at ende med at love Sofie, at 
hun vilde komme at besøge dem, naar Baggesen først 
var kommen til Ro i sin nye Lejlighed^). 

Efter disse Besværligheder kørte Baggesens i for- 
rygende Storm ud til Schimmelmanns, hvor Hertugen 
af Augustenborg strax efter kom. Han fortalte Bag- 
gesen, at han havde hørt noget af den Rejsebeskrivelse, 



^) Kun ringe blev Omgangen med Prams. Hun levede dog lige 
til 1819. 

denne nu skrev paa, nemlig Historien om « Passet« og 
»Madkurven«, og dette havde moret ham meget. Schimmel- 
melmanns havde ogsaa moret sig usigelig derover. Men 
da Hertugen bad om, at Digteren na vilde meddele dem 
videre af sin Bejsebeskrivelse , maatte denne bede sig 
undskyldt; i dette øjeblik kunde han ikke, og det blev 
da ved almindelig Konversation om Frankrig. Midt under 
denne ankom A. P. Bernstorff med sin Frue, fedt 
Stolberg, og to «krushaarede Komtesser«. Sofie var den 
Aften ganske klædt i Hvidt og tog sig nydelig ud. Ved 
Souper'en konverseredes mest om Schweiz. Bernstorff 
yndede langt mere Sletter end himmelhøje Bjerge; han 
delte altsaa den ældre Smag. «Hans Myndighed, Konge- 
hajhed og Selvfølelse behagede ikke Sofie«, skriver Bag- 
gesen. KL 11 blev disse kørt hjem. 

Næste Aften var Baggesens atter hos Schimmel- 
man ns. Grevinden havde paataget sig at være deres 
Kommissionær med Hensyn til den Vogn, som havde 
baaret dem fra Bern til København og nu kun var til 
Besvær. Hun havde faaet den solgt for 100 Kdlr., hvilke 
hun overrakte Sofie. Inde i Kabinettet øvede alle tre 
Damer sig i Skønskrivning, maaske efter Baggesens An- 
visning, da denne var bekendt for sin Kalligrafi, ikke blot 
i gothisk og latinsk men ogsaa i mere kunstniæssig Skrift. 
Baggesen beundrede højlig, skriver han, ikke blot Grev- 
inden men ogsaa Moderen, Fru Schubart, formodentlig for 
deres Ufortrødenhed og Flid i Skrivekunsten. 

Men Kl. 8 maatte Baggesen afsted til Hertugen, 
da denne havde tilsagt ham til at møde hos sig efter det 
kgl. Taffel for at tale med ham om hans Stilling. Altsaa 
en vigtig Forhandling. Ogsaa for Prinsesse Augusta blev 
han den Aften forestillet. Hun kom nemlig listende til 
D«ren og kaldte paa sin Mand; han vilde saa, at hun 
skulde se Baggesen. »Hun hoppede hen imod mig, bød 
naig velkommen, erindrede mig om Gotha, spurgte til mit 
og min Kones Befindende og bad mig forestille hende 
imorgen Kl. 6.« Saa blev Baggesen demitteret, og han 

ilede strax tilbage til Schimmelmanns , hvor han fandt 
dem alle fuldt beskæftigede med at hare paa Oplæsning. 
Det var en ny Bog af S al c hi: Le mal. Greven, Grev- 
inden, Baron Krudener og Sofie skiftedes, men de blev 
strax færdige og kunde da tale om Baggesens Stilling. 
Han skulde i de farste tre Åar have 1000 Bdlr. aarlig, 
hvilket vilde sige meget mere end 2000 Kr. nu, og det 
maatte betragtes som et godt Løfte. 

Om den næste Dags første Halvdel melder Dagbogen 
ikke andet end, at Ægteparret modtog en Del Breve, Sofie 
deriblandt et fra sine Forældre. Kl. 3 var de hos Bruns, 
hvor alt var beskæftiget med Indpakning, thi Fruen skulde 
afsted paa en lang Kejse. Kl. 6 karte de ifalge Tilsigelsen 
op til Slottet. Sofie var naturligvis «overmaade net 
pyntet, hvid med sort Skærf og Pariserbonnet, men havde 
glemt sit Forklæde; hun skælvede for Audiensen og var 
aldeles ikke vel». I det store Forgemak modtog Frøken 
Møsting og en anden Hofdame drøi saa hajtidøligt og 
sirligt, at Sofie blev endnu mere befippet derved. Endelig 
førtes de videre ind i Prinsessens eget Gemak, Den 
nittenaarige Louise Augusta stod alene, midt paa Gulvet. 
Samtalen fartes paa Fransk. Baggesen fandt, at »Sofie 
var noget kold, forlegen og kort svarende; jeg gav mig 
Umage at fylde hendes Perioder. Vi talte om Bjerge og 
flade Egne (som man ser et stadigt Konversationsthema 
overfor Schweizerinden) , om Gothas Kedsommelighed, 
engelske Haver (et brændende Spørgsmaal dengang), om 
Schwezingen og Rhinbredden samt Sundkysten, om Dresden 
og Grtine Gewolbe«. Baggesen bemærkede ved det sidste 
Thema, at han skammede sig ved endnu ikke at have 
set Kostbarhederne paa Bosenborg. «Aa, det er ikke at 
sammenligne med Dresdens«, sagde Prinsessen. Endelig 
gled de hen paa Italien. «Ja, Baggesen har i Sinde at 
gøre en Rejse derhen » , sagde Sofie. Denne havde lidt 
overmaade meget ved i den lange Tid at staa ret op og 
ned paa samme Sted uden at have noget Støttepunkt. 
Der blev nu en Tavshed, under, hvilken Prinsessen gjorde 



113 



en Bevægelse tilbage. Baggesen bukkede dybt, Sofie gik 
hen imod hende og kyssede hendes Haand. Da Prinsessen 
var forsvundet, lukkedes Ægteparret ud af de to Hofdamer, 
som Sofie i sin « Fortumling, Hede og Kede* knap hilste 
paa. Endelig kom de da lykkelig ned ad Slotstrapperne 
og op i Vognen. 

*iCominent as-tu trouvée la princesse?^ spurgte nu 
Baggesen, der var kommen i Gang med at tale Fransk. 
— « Tris aimable, mats je suis d'atUant tnoins contente de 
moi. J^ai été sotte en possiblen^ svarede Sofie, som aldeles 
ikke befandt sig vel. — ^Trøst dig, nu nærmer du dig 
dit Tilflugtssted. i> — De kom ind til Grevinde Schimmel- 
mann og hendes Moder. «Je respire^ ^ og Sofie aandede 
igen saa let, at hun pludselig blev overmaade vittig. 
Selskabet morede sig derpaa meget ved at underholde 
hinanden om Hofliv i Almindelighed og Audienser i Sær- 
deleshed. 

Senere talte Baggesen med Schimm elmann om Pla- 
nerne for hans Fremtid; denne havde talt med Kronprinsen 
og senere med Hertugen derom. 

Efterat der var sendt Bud hen til Bruns, og de havde 
faaet at vide, at Fruen var rejst, kørte Baggesens hjem, 
for at de tidlig kunde gaa til Bo, da de begge var meget 
trætte efter Dagens Anstrengelser. 

Med nogle Talberegninger, hvoraf vi notere, at hele 
Hjemrejsen fra Bern til København havde kostet 500 Rdlr., 
ender denne Dagbog, hvoraf vi have gjort rigelige Uddrag, 
som forekomme os nu efter mer end hundrede Aars Forlab 
at have almindelig Interesse. 

Disse Optegnelser, der har Umiddelbarhedens Friskhed, 
fere os paa den paalideligste Maade ind i de Omgivelser, 
som Baggesen og Sofie nu kom til at leve i, foreløbig til 
1. Maj 1793. Det var deres væsenligste Omgang, baade 
den fineste, fine og jævne, som nu har passeret Revu 
for os. 

Men for ikke at betragte det unge Ægtepars Intro- 
duktion i København fra et for ensidigt Standpunkt, ville 

8 

vi her anføre Grevinde Schimnielmanns Udtalelser om dem 
til hendes Svigerinde Louise Stolberg paa Tremsbiittel d. 
25.0ktbr. 1790: 

<i Baggesen er endelig kommen med sin charmante 
Schweizerinde, o vi er aldeles gaaede op i dem; Ernst er 
virkelig betaget af dem. Hendes Schweizer-Udtale er kun 
imod hende, men foravrigt er hun yndig, ganske Natur, 
— saa megen Aand, saa meget Fysiognomi og et saa 
skønt Fysiognomi — en saa rørende Oprigtighed og megen 
Værdighed, megen Koblesse. Naar hun nævner Trolleborg, 
er det, som hun nævnede Schweiz, hun siger det i den 
samme rørte Tone. Saa hjertelig og saa naturlig kan kun 
en Sydlænderinde være, saa aandfuld, saa meget Liv kan 
kun en Sydlænderinde have. En Enfold i Smag, en 
charmant Naivetet, — jeg har betragtet hende saa meget, 
at jeg meget mindre har set paa Baggesen. Jeg er imid- 
lertid meget tilfreds med ham; han har ikke forgæves set 
Alperne i deres majestætiske og prægtige Storhed. Hans 
Kone siger: han er meget mere schweizisk end jeg. — 
Hun er meget smuk, ligner i Grunden Julie (Reventlow), 
især naar hun bliver opildnet; hendes øjne ere mindre, 
skønt meget udtryksfulde, men til Gengæld har hun Ung- 
dommens Friskhed og en Teint, som Julie aldrig har haft. 
Hendes Taille er meget elegant.« 

tt Prinsen af Augustenborg har modtaget Baggesen 
meget godt. Siden jeg har set dem, er jeg meget roligere 
for deres Skæbne. Gud vil ikke forlade dem; han har 
villet , at disse to gode Personer fandt hinanden , og jeg 
tror nu, at Baggesen er bestemt til store Ting. Naar 
man ser hans Kone, forstaar man, at hun har forladt alt 
for ham, som hun elsker, men jeg fatter ikke, at hun har 
kunnet overleve det øjeblik, da hun forlod Fædrenehjemmet 
og Alperne.« 

«Det er hendes Moder, som er den store Hallers 
Datter, der skylder ham at have hele Aanden og Geniet. 
Baggesen siger, at han aldrig har truffet en mere oplyst 
Kvinde; hendes Hukommelse er forbavsende, hendes Kund- 

skaber ligesaa. Hun er hele Berns Afgud. Sofie Bag- 
gesen har sagt mig, at fra det farste jØjeblik, hendes 
Moder saa' Baggesen, fattede hun en øm Kærlighed til 
ham, — og han selv siger, at aldrig havde Sofie ægtet 
ham, hvis ikke hendes Forældre, som hun ærer indtil 
Tilbedelse, ikke fuldstændig havde samstemmet med hende. 
Baggesen har fundet en Modtagelse hos sine Venner, 
hvoraf han kan være stolt, men han er det med en sand 
Beskedenhed. laften vil vor Schweizerinde se bos mig 
Prinsen af Augustenborg, som har bedt om dette entrevue. 
Hun siger, naar hun taler om Prinser : de er saa naragtige, 
saa nøgterne, kun halvfærdige. Hun har set meget faa 
af dem i sit Liv. Hun fortalte mig igaar, at indtil Bag- 
gesen og Moltke kom (denne holder hun ogsaa meget af), 
havde hun aldrig set nogen Dansk, og hun havde altid 
dannet sig en Forestilling om dem i Lighed med Cim- 
brerne — altid Heroer, i Kæmpestil, altid til Hest, med 
en stolt og uforfærdet Mine. Man havde omtalt Bag- 
gesen og Moltke som danske Prinser. Hun gjorde saa- 
ledes Bejsen paa Thunersøen med dem. I Schweiz sam- 
menblander man Titelen af Greve og Prins. Hun siger 
imidlertid, at ligefra det første øjeblik hun saa' dem, 
sagde hun til sin Onkel, at hvad Moltke angik, saa var 
han uden Tvivl Prins, men Baggesen kunde ikke være 
andet end hans Ven, hans Fører eller Lærer, og jeg véd 
ikke, hvad mere — «thi jeg lærte ham strax at kende 
saa aldeles, som han er.» Hun blev da saa henrykt ved 
at faa at vide af Moltke, at det var hans Ven, og hun 
spurgte ham da strax: Er han ikke Digter? Til hendes 
store Tilfredshed svarede Moltke: Jo! De havde iøvrigt 
kun talt om fransk Politik«. 

15. 

Hjemme i EøbenliaYii. 



Jjaggesens var nu komne til Ro i København. Den 
unge Husmoder havde nok at gøre i sit Hus og i den 
talrige, tildels fornemme, Omgangskreds. Allerede d. 27. 
Decbr. skriver Fru Schimmelmann : «Fru Baggesen har 
danset godt (hos os). Hendes Udseende er virkelig meget 
distingveret. Hvis hun havde du monde som min Sviger- 
inde, vilde hun fordreje alle Hovederne. Min Broder 
(Hr. Schubart) finder, at hun ligner den tragiske Muse 
uden paa nogen Maade at have den tragiske Mine, men 
nok det svævende aandelige«. 

Det var den literære Virksomhed, som nærmest maatte 
optage Baggesen, thi noget Embede havde han ikke. 
Foreløbig var det mest Beskrivelsen af hans Rejse i Tysk- 
land og videre i Schweiz, der optog ham. Under Navnet 
Labyrinten udkom den siden, og den var og blev Bag- 
gesens ypperste Værk. Der er Enkeltheder i hans Digte, 
som stille ham meget højt som Lyriker, men der er 
intet af hans Værker, som i sin Helhed rager op over 
Labyrinten med alle dens 4 Dele. Dette viser, i hvilken 
Retning hans Virksomhed burde gaa: Baggesen var ingen 
Mand, som egnede sig til et stillesiddende Hjemmeliv, 
men var meget mere paa sin Plads som o omrejsende 
Skærsliber«), en Skikkelse han ret con amore gentagende 
har besunget. Det forstod han ogsaa nok selv, men hans 
Velyndere ikke, og deraf kom det, at der blev et Misfor- 

hold mellem hans Liv og Virksomhed. Baggesen havde 
udmærket egnet sig til Korrespondent i det store, enten 
til Tidsskrifter eller, som i vore Dage, til Blade. Det laa 
ham i Blodet. I Virkeligheden var han ogsaa altid en 
ivrig Korrespondent, der skrev mangfoldige Breve i Ost 
og Vest, til fremragende og ikke fremragende Personer. 
Men det blev en privat Virksomhed, i Stedet for at det 
burde være en offentlig. Til en saadan Gerning havde 
han en eminent Begavelse: Sprogtalent, som er conditio 
sine qua non, en hurtig Opfattelse af Personer og Steder, 
en let og smidig Stil, en sjælden Glæde og Begejstring 
over Naturen og endelig den Gaaen op i Nuet, den Op- 
tagethed af det om ham pulserende Liv, forbundet med 
en stærk, noget melankolsk Beflexion, som skaber ikke 
blot en underholdende Causeur men meget mere en 
ledende og tankevækkende Foregangsmand. Naar man 
undtager Labyrinten, kom Baggesens Geni kun i ringe 
Grad i Anvendelse. Han selv havde altid en Falelse af, 
at hans Evner ikke kunde faa rigtig Anvendelse i den 
begrænsede aandelige Kreds, som Datidens Danmark var. 
Han blev senere meget miskendt derfor og bliver det 
endnu, men med Urette. 

Saa længe Baggesen i disse nærmeste Aar udarbejdede 
sine Rejseoplevelser og Tanker, hvortil kom en ny og 
forøget Udgave af hans Ungdomsarbejder, havde han 
heri en aandig Tilfredsstillelse. Men nok til at udfylde 
hans Tanke var det ikke. Heldigvis var hine Aar i det 
hele meget ansporende for Aandslivet. Der var især to 
Åander, som optog Baggesen. Den ene var Schiller, 
som han i høj Grad gik op i, og vi maa tænke os, at 
naar han i disse Aar med sin Sofie færdedes saa meget i 
de bedste københavnske Kredse, fremfor alle hos Schimmel- 
manns og Bruns, da var Schillers Værker en stadig Kilde 
for ham til at underholde Selskabet. Intet Under derfor, 
at den, som det senere viste sig, falske Efterretning om, 
at den svage Schiller var død, kom allarmerende for 
Schimmelmanns, der først fik den, og gennem dem lige- 

frem rystende for den altid let exstatiske Baggesen, der 
fortvivlet sank om i Sofies Arme. Det var i Efter- 
sommeren 1791. I Storm og Begn kørte han med sin 
Sofie strax ud til Sølyst og derfra, 6 ialt, nemlig Schim- 
melmanns, Schubarts og Baggesens, ud til Hellebæk, for 
at fejre en højtidelig Mindefest for Schiller. I godt Vejr 
blev man dér i tre Dage. Den første Dag var den egent- 
lige Dødsfest med Deklamation, Musik, Sang og Bekrans- 
ning af Schillers symbolske Urne, alt dette paa Odinshøj. 
De følgende Dage læste man nogle af de ypperste Schil- 
lerske Værker op. Bag efter viste det sig, at Schiller ikke 
var død, men det gav det afgørende Stød til, at den 
tyske Digter virkelig fik en treaarig Understøttelse af 
Prinsen af Augustenborg og Schimmelmann, hvilket Bag- 
gesen jo paa det varmeste tilraadede. Han selv kunde 
iøvrigt nok trænge til den, thi hans Stilling var kun 
midlertidig ordnet. 

Den anden Aand, som stærkt optog Baggesen i disse 
første Ægteskabs Aar, var Kant, hvis Lære han nu 
rigtig gjorde Bekendtskab med, og som ganske betog ham. 

Forøvrigt er der ingen Tvivl om, at Perioden fra 
Ankomsten til København, hele Aaret 1791 igennem og 
de første Maaneder af 1792 var den mest ublandet lykke- 
lige Tid for Baggesen og Sofie. Hun var mindst ligesaa 
skattet som han i Vennekredsen; selv om hun ikke havde 
hans Talent til at more andre, saa var hun dog meget 
aandslivlig, og hendes Tale havde det trofaste ved sig, 
som alle holde af. Tilmed var hun et godt og klart 
Hoved, som var hurtig i sin Opfattelse. Til Sybille 
Reventlow skrev Baggesen: «Jeg har en Kone, jeg Dag 
for Dag mere elsker, fordi hun Dag for Dag udvikler den 
rigtigste Forstand og det ømmeste Hjerte.« Folk fandt, 
at de to passede fortræjBfeligt sammen. Den indbyrdes Kær- 
lighed, som udjævner Forskellen, var i rigt Maal til Stede, 
og det er troværdig bevidnet, at der aldrig var et virkelig 
ondt Ord imellem dem. De saa' gensidig op til hinanden, 
og dette holdt sig, indtil Døden skilte dem. 

Medens Baggesen havde sine Vanskeligheder, der 
skrev sig fra hans irritable Gemyt, som idelig førte ham 
fra den ene yderlige Stemning til den anden, fra Afgrunden 
til Himlen, var Sofies Karakter ligelig og mild. Hendes 
værste Fejl var en Arv fra den livfulde Moder, hvem man 
forekastede hendes «guddommelige Uorden«; men det er 
da ikke af dem, som angaa Hjerteforholdet. 

Sofie var hele Aaret 1791 ligesaa rask, som hun 
altid hidtil havde været, og kom meget ud, ogsaa paa 
Landet. Allerede i April, som det Aar var ualmindelig 
mild og behagelig, var hun sammen med Fru Schimmel- 
mann et længere Besøg paa Løvenborg hinsides Holbæk. 
Ejeren, Baron og Amtmand Herman Løvenskjold, herte 
til Datidens Beformvenner og var i Familie med Schim- 
mekoanns. Det var et behageligt Ophold, og Baggesen 
med sin Velynder var en Svip derude. Man har et Brev 
fra hans midlertidige Ungkarletid til Sofie, hvor han for- 
tæller om sin Tvivlraadighed med Hensyn til Spisested 
den Dag, d. 18. April. Skulde han gaa til Vendelboe — 
Prams — Kønnemanns — Abildgaard — Winsløw — 
Schultz? Enden blev, at han gik til den sidste og efter 
Maaltidet en lang Tur med denne i en yndig Foraarsregn. 
Derefter op til den franske Professor de Fumars, for at 
spørge om Nyt angaaende Mirabeau, som laa meget syg. 
Derfra op paa Christiansborg, om maaske Hertugen vidste 
noget om ham; Louise Augusta kom grædende ud: Mira- 
beau est thort! Taarer styrtede ved dette Budskab ud af 
Baggesens øjne; Schimmelmann, som kom et øjeblik 
efter derop, blev ligesaa betaget. 

Baggesen havde i denne Sommer i Juli og August 
Maaned Besøg af en bayersk Dr. Erhard, som for Filo- 
sofiens Skyld først havde besøgt Beinhold i Jena og af 
samme Grund nu besøgte Baggesen. Han boede vel ude 
i Byen, men opholdt sig hver Dag fra 12 — 2 hos Bag- 
gesens, spadserede derefter med denne, kom i Almindelighed 
igen hjem med ham og blev der til ud paa Natten. Der 
blev altsaa filosoferet paa Kraft baade siddende og gaaende. 

Baggesen satte megen Fris paa ham og kaldte ham et 
Hoved, et Forstandsmenneske , mens han selv kun var 
Hjerte^). De gjorde ogsaa Udflugt paa Landet sammen. 
Hr. Erhard havde den fra Holbergs Tid ikke ubekendte 
Mening, at Kvinderne ikke ere mer end Halvmennesker; 
ikke engang Sofie, som han dog satte forholdsvis hajt, 
kunde komme i en højere Bangklasse. En skanne Dag, 
da Baggesen og Sofie var rejst til et Far Dages Ophold 
paa Landet, flaj den udenlandske Fugl bort uden at 
efterlade sig nogen anden Yen i København end Baggesen, 
som savnede ham. Da han var rejst, kom Yennen Adam 
Moltke og slog sig et Fjerdingaar til Bo i København. 
Til ham var Baggesen og Ugesaa Sofie hjerteligt knyt- 
tede, saa at dette især for hende var en god Forandring. 
Men i Oktober maatte Baggesen rejse over til Hertugen 
og opholde sig hos ham, først paa Oraasten, dernæst paa 
Augustenborg i 5 Uger for særlig at drøfte pædagogiske 
Spørgsmaal med ham. Det var nemlig dennes Flan at 
benytte Baggesen i Opdragelsesvæsenets Tjeneste, noget 
der laa Hertugen nær som Fatron for Universitetet og 
Latinskolerne. Digteren har ofret mangen Time paa den 
Sag, som dog til syvende og sidst ikke førte til noget 
praktisk Besultat. Sofie var ikke med paa dette lang- 
varige Ophold, skønt hun var indbudt; hun var nemlig i 
Omstændigheder. 

Her kan det maaske passende bemærkes, at Sofie 
befandt sig aandelig særdeles vel i København. Det er 
ensidigt, naar man har skrevet, at hun kun kendte Ty- 
skere her i Landet. Det laa i Sagens Natur, at da Tyskere, 
særlig Holstenere, spillede en fremtrædende Bolle her i 
Landet, især i den sidste Menneskealder af det 18. Aar- 
hundrede, og Baggesen mest havde sine Yelyndere blandt 



') Et Vidnesbyrd om Erhards barokke Tanker er følgende Linie 
af ham i Baggesens Stambog: 

Gottesfurcht ist aUer Laster Anfang und Grotteslåsterung 
ihre Frucht. J. B. Erhard. 

saadanne, at Sofie ogsaa fik mest at gere med dem. Men 
dels havde Baggesen ogsaa danske Venner, og dels kunde 
det ikke være andet, end at det danske Element traadte 
Sofie i Made i det daglige Liv. Hun lærte at tale Dansk 
og satte Pris paa den danske Karakter, hvilket hun særlig 
kom til at fale, da andre Omstændigheder igen drev hende 
mod Syd; da længtes hun efter Danmark. Der er ingen 
Tvivl om, at hvis alt var gaaet sin jævne rolige Gang, 
var Schweizerinden bleven en god dansk Kvinde, fremfor 
mangen en tyskfedt Dame. Men Skæbnen vilde det 
anderledes. 

I et Brev af 3. Januar 1792 fortæller Baggesen sin 
Ven Beinhold, at Sofie er munter og har travlt med sine 
moderlige Forhaabningsarbejder. De boede dengang i 
Stormgade Nr. 278 ved Siden af Frueklosteret, en smuk 
og stille Gade lige ved Byens populære Spadserevej ..Filo- 
sofgangen«. Hun sidder fordybet i at strikke smaa Finger- 
stiemper eller sy smaa Kapper og Nattej til den kom- 
mende Søn. Den 28. Januar skriver han mest om sig 
selv. Han vilde gerne sidde altid stille mellem Bøger, 
læse og altid læse, digte og fantasere, men han behøver 
ikke at tale eller skrive. Hans Sjæl er i evig Virksomhed, 
hvorimod hans Legeme føler Ulyst til Arbejde. Han 
imødeser den Tid om et Åar, da han ikke har noget at 
love af, thi Pengeunderstøttelsen er da sluppen op, men 
han vil da ikke blive i København. Trækfuglenaturen 
var uadskillelig fra hans Væsen, og dog tilføjer han: "Som 
Ægtefælle er jeg den saligste af alle dødelige ». 

Et Brev til Fru Schiller i) fra Sofie af 18. Februar 
1792 sætter os ret godt ind i hendes Tilstand: 

«• Og naar jeg skal tale om mig selv, saa maa 

jeg aabent tilstaa Dem, at jeg meget trænger til en 
egentlig Veninde. Ofte græder jeg bitre Taarer for den 
oneste, den bedste, som jeg maatte forlade, og som endnu 
ingen har kunnet erstatte mig (Gritli Gruber). — »> 

Da der var alvorlig Tale om, at Schillers vilde flytte 
til Danmark, skrev Sofie: 

"Hvis De kommer her, saa medtag alt, hvad De kan 
tage med. Ålt er her saa ubeskrivelig dyrt, især Linned, 
Møbler og Porcellæn. lovrigt er Levemaaden her meget 
simpel. — De kan maaske bo hos os, hvor der er charmant, 
naar vor Ven Moltke forlader sit Logis. Han har 4 gode 
Værelser med Tjenerens.« — 

Baggesen gjorde allerede nu Alvor af at soge bort. 
Han omgikkes endog med Tanken om at udvandre til 
Amerika, og da dette ikke lod sig udfore, saa sagte han 
Ansættelse i Schweiz. Gennem Familien Haller søgte 
han allerede i Marts et Præstekald i Kanton Bern, som 
ikke gav mer end 300 Gylden i Indtægt; men i hvert 
Tilfælde hindrede hans lutherske Udspring ham i at faa 
det. Med Vemod maa man læse dette, thi det var en 
ligefrem Folge af, at ingen solid ^g passende Vej aabnede 
sig for Baggesen her hjemme. Den Retning, hans Bega- 
velse gik i, var man ikke bleven klog paa. 

I Baggesens Forhold til Kristendommen laa der ingen 
Hindring for ham til at søge Ansættdse som Præst. Et 
Oratorium af ham, -Kristi Død«, som blev opført i Slots- 
kirken d. 5. April 1792, viser den alvorlige Retning, hans 
Tanker havde taget. Det samme vidner en Prædiken om, 
som er skrevet med Tanken om præstelig Ansættelse over 
en Text, som Fru Schimmelmann havde opgivet ham. 

Fru Schimmelmann skriver d. 5. Febr. 1792: »Idag 
kommer Baggesen for at holde en Prædiken for os, som han 
har skrevet over en Text, jeg har givet ham: Salige ere 
de rene af Hjertet. Han sætter stor Højtidelighed i det 
og kommer sortklædt. — Prinsen har bedet mig, om han 
maatte være til Stede ved den og kommer da og vil 
dinere hos os. Denne Prædiken er Frugten af en Dispyt: 
jeg haaber, at den skal blive en Fredens Blomst. Han 
(B.) hævdede mod mig, at ZoUikofers Prædikener var alt 
for kolde, og jeg holdt paa, at jeg ikke kendte nogen, 
som var bedre end hans sidste, hvorpaa vi indlod os 

meget paa Themaet om Prædikener i Almindelighed, og 
jeg bad ham om at give mig hans Ideal. Han sagde Ja, 
paa den Betingelse, at jeg gav ham Teiten, og saaledes 
kom den Sag i Orden.« 

Efter at April var gaaet med Forkølelse for begge 
Ægtefæller og særlig en slem Hoste for Sofie og Skuffelse 
hos Baggesen, fordi Beinhold ikke, som han havde haabet, 
var bleven kaldet som filosofisk Professor til København, 
indtraf den 24. Maj den forventede Begivenhed, at Sofie 
fødte en Søn. Hun led saa meget ved Fødselen, at Bag- 
gesen kom rent ud af sig selv; han fortrød, at han havde 
elsket hende og var bleven genelsket; han bad om, at 
han hellere maatte dø, end at hun skulde lide saadan. 
Men om Morgenen, da alt var overstaaet, og det nyfødte 
Barns første Skrigen hørtes, da følte han en overstrom- 
mende Lykke. Saaledes var nu han. 

I den første Tid gik alt nogenlunde godt, og Bag- 
gesen, som ingen bestemte Forretninger havde, veg ikke 
fra sin Hustru. Hun kunde selv die sit Barn. Den 11. 
Juni døbtes den lille og blev kaldet Ernst efter Schim- 
raelmann. Skønt Pengesagerne ikke var i en ønskelig 
Forfatning, saa at Baggesen endog maatte sælge af sine 
Bøger, følte han sig dog som i Lykkens Tempel med 
Sofie rask og Sønnen i hendes Arme. 

Da ramte det Slag ham, der ikke i et Nn, men lang- 
somt skulde dræbe hans Lykke, og vi kan tilføje, at det 
i Virkeligheden blev afgørende for hele hans Liv. Han 
skildrer det selv i et Brev til Keinhold af 4. Juli vel paa 
sin exalterede Maade, men i Virkeligheden sandt og tillige 
meget anskueligt. 

«— Sofie, min Sofie, dette forklarede Menneske eller 
denne menneskeblevne Engel, hvis Himmelvinger blot i 
Porbiflugten har viftet til dig, men hvis Himmelhjerte du 
itke kender eUer kan kende, i det mindste ikke saaledes 
som jeg kan kende det, og du maa derfor anse mig for 
vanvittig, naar jeg siger dig, at mit Hjerte mere tilbeder 
Gud i hende, end i alle hans øvrige Værker, — denne 

Engel, som jeg fandt saaledes, dar fdlgie mig saaledes, 
der gjorde mig iykkdig saaledes, som Forsynet skænkede 
mig saaledes og skænkede mig altid om igen, mere hellig 
efter hrer ny Hedning — denne Sofie, som YUde have 
givet mig Religion for al Evighed, naar hverken jeg selv, 
Kant eller da havde konnet forsikre mig den, — denne 
Sofie blev erklæret for saa godt som uden Redning fortabt 
ved den mest dræbende Tæring. I hele otte Dage, efter 
en vedvarende tre Maaneders Hoste, der forekom alle 
andre svindsotig, kan ikke mig, thi j^ hvilede saa trygt 
i den saligste Tillid til Ham, åer skabte hende og skæn- 
kede mig sin skanne Skabning — spvitede hun Blod. 
Det randt ikke ad af mit Hjerte, thi Blod, der flød ud 
af det havde ikke konnet martre mig saaledes — nej, det 
flad, hver Gang han hostede, ud af mit Væsens Kærne, 
som jeg i mit Hjertes Forsumpning troede forvaret til en 
uvisnelig Spire til det evige Liv. Barnet diede den blo- 
dige Mælk; det blev revet fra Brystet, og nu flad Blodet 
fra hendes Kærne, thi game havde hun givet den for 
Barnet, hvis hun havde skullet det.« 

• Grevinde Schimmelmann var et Par Dage forinden 
rejst til Fyrmont; alle vore Venner og Veninder vare paa 
Landet, vi var forfærdeligt alene i vor Jammer. Over 
Hals og Hoved maatte en Amme skaffes for om muligt i 
det mindste at redde Barnet. Vi fik i Skyndingen en 
dum, grim, næppe halv menneskelig Skabning. Tre Dage 
tog Barnet synligt af ved Sult og Tarst, Ammen havde 
ingen Mælk, Moderen blev derved daarligere og daarligere. 
O kære Reinhold, hvor jeg led, og dog maatte jeg for- 
stille mig og midt i Fortvivlelsen synes tillids- og haabe- 
fuld, for at hendes allerede begyndende Melankoli ikke 
skulde næres. Men Gud sendte mig Taarer, ellers var jeg 
dad. Naar jeg saaledes gik med Barnet paa Armen og 
saa' det henda, naar jeg vendte øjnene fra den lidende 
Moder — ! Jeg spiste ikke, jeg drak ikke, jeg sov ikke, 
jeg tænkte ikke! I min hajeste Fortvivlelse, da hun en 
Morgen næsten hostede Sjælen ud, lab jeg ud i den anden 

Ende af Byen til min gamle Ven, der allerede tre Gange 
hai' reddet mit Liv, Dr. Winslew, som imidlertid ikke 
er vor Huslæge, skildrede ham Sygdommens hele Historie 
og dens Symptomer, bønfaldt ham rent ud at sige mig 
som Ven, hvad vor egentlige Læge, Professor Schanheyder, 
skjulte for mig, om der var Redning eller ikke. Han 
sagde, at efter alt at dømme, var der ingen; imidlertid 
vilde han se hende for at sige mig det ganske decideret. 
— Her tier jeg, thi min Tilstand de derpaa felgende 
48 Timer lader sig ikke beskrive.« 

«Jeg kom hjem, Barnet skreg 5 Timer i ét Træk af 
Sult, kunde intet faa at spise eller drikke, fik ingen 
Bryst, thi Ammen havde jeg givet Afsked paa den 4de 
Dag.. 

Baggesen fandt først Hvile i Bønnen: Din Vilje ske! 
Han fik en Fornemmelse af, at Gud øjensynlig herte den. 
Strax efter faldt Moder og Barn i Søvn, Baggesen ilede 
ud for at søge en ny Amme; hans Bøn blev hørt, han 
fandt en god Bondekone, der strax fulgte med ham hjem. 
»Sofie, her har du Mælk til din Ernst, tak du Gud med 
naig», raabte han glad, og Barnet tog strax fat. Fra den 
Stund bedredes ogsaa Sofie, hun spyttede ikke mere Blod 
og hostede mindre. Da Winsløw havde undersøgt hende, 
erklærede han, at vel stod det daarligt til, men Svindsot 
var det dog ikke. Et øjeblik efter traadte Schimmelmann 
i^d, der for tre Dage siden selv havde set til Patienten og 
bragt hende Blomster. Han tilbød nu at hjælpe dem med 
Penge til en Rejse sydpaa; maaske vilde det være bedst, 
at Sofie gjorde en Sørejse til Lissabon og derfra til Italien. 
Hvordan det end maatte blive bestemt, kunde de stole 
paa hans Bistand. Det var en Ven, som de maatte takke 
Gud for. 

Forelebig tog de alle tre med Ammen i lukket Vogn 
ud til Bruns Landsted Sofienholm efter Fruens kærlige 
Indbydelse. Ogsaa Schimmelmanns havde tilbudt dem 
Ophold paa Landet, men bedst Pleje fik hun uden Tvivl 
hos Fru Brun. Stedet laa godt tillukket for barske Vinde, 

og under omhyggeligt Tilsyn tilligemed de den Gang 
sædvanlige Midler mod en begyndende Brystsyge saasom 
islandsk Mos o.L, samt den gavnlige Adspredelse, som 
aldrig manglede hos Bruns, blev det snart bedre. 

Men Baggesen var overbevist om, at det var hans 
Bøn, da han ret lagde det i Guds Haand, der havde 
bevirket Forandringen. Han havde allerede far denne 
gribende Tilskikkelse været religiest bevæget, og Samlivet 
med Sofie havde bidraget sit dertil. Blandt andet havde 
hun givet ham øje for Fr. Jacobis Skrifker, af hvilke 
især to, nemlig «Allwill» og aDer Kunstgarten« herte til 
hendes Yndlingslæsning. Nu blev den ædle Digterfilosof 
ogsaa en Vejleder for Baggesen, og det havde mindre 
Betydning, at denne nok kunde gøre den Indvending, at 
der var for meget af Følelse og for lidt af Fornuft deri. 
Ligesom Mynster en halv Snes Åar senere, saaledes fik 
Baggesen nu en blivende Impuls af Jacobi, og vi ville se, 
hvorledes han søgte og vandt hans Venskab. 

Det landlige Ophold paa det yndige Sofienholm 
ved Bagsværd Sø varede hele Midsommeren 1792. Sofies 
Helbred blev under de gunstige Forhold i høj Grad 
styrket om end ingenlunde fuldstændig restitueret. Det 
var ved Mindet om disse gyldne Dage, som Baggesen 
selv ogsaa delte, at han siden sang til Sofienholms Muse: 

Hvor en søsterlig Veninde 
trykt til min Sofies Bryst, 
ofte saa' din Taare rinde 
af en altfor himmelsk Lyst. 

Disse Ord levendegøre os den inderlige Fortrolighed, 
der kom til at binde Sofie sammen med Frederikke 
Brun, saa at de blev virkelige Veninder. Der var altid 
stor Selskabelighed hos Bruns, og mange aandfulde Men- 
nesker kom der allerede dengang. Men en Orm gnavede 
paa Herligheden og gjorde, at de nøjere bekendte mærkede 
en Vemod, et Savn hos Fruen, som alle Rigdommens ydre 
Goder ikke kunde opveje. Hvad dette var, skrev hun 
næste Sommer i et fortroligt (utrykt) Brev til Lavater: 

«Du kender mit Hjertes Ve, denne stille Klage, der for- 
stummede ved din beroligende Nærværelse. Det er en 
dyb, bitter Kedsomhed ved Livet. Denne Sammenligning 
mellem den Mand, Gud gav mig, med den Mand, mit 
Hjerte valgte, maa ophare, men hvorledes? O, besvar 
dette mit Hjertes bævende Spergsmaal, du blide, trofaste 
Ven, besvar det af din Erfarings Fylde!« ^) Den frejdige 
og fortrøstningsfulde Sofie har selv i sin svage Tilstand 
vistnok været hende til Opmuntring. 

Først hen i September vendte Baggesens tilbage til 
deres Lejlighed i Stormgade og gjorde her strax den ube- 
hagelige Opdagelse, at deres to Piger havde benyttet 
Lejligheden til efter Evne at bestjæle og udplyndre dem. 
Imidlertid beskæftigedes deres Tanker nu mest med den 
forestaaende Bejse sydpaa. Baade Hertugen og Schimmel- 
mann holdt paa en Sørejse til Marseille, hvorfra det var 
nemt at komme til et passende sydligt Kursted, men det 
trykkede Baggesen at skulle modtage Rejsen rent ud som 
en Gave af sine høje Velyndere. Han ønskede at forene 
et Hverv med den, og dette billigede Hertugen ogsaa, 
idet han da lovede en Understøttelse til den i 2 til 3 Aar. 

En Hændelse, som truede med at ske i Oktober, 
giver os et lille Indblik i Sofies Karakter. Der kom 
nemlig en Billet fra Dr. Erhard, af hvilken Baggesen 
sluttede, at Doktoren var i Nyborg og vilde komme til 
Kjøbenhavn med det første. Sofies Stemning imod ham 
var nylig kommen frem i en Samtale, hvor hun ytrede: 
"Jeg vilde heller gøre Barsel 9 Gange efter hinanden, end 
jeg vilde 9 Gange efter hinanden høre Doktoren tale, 
gabe og deklamere«. Da nu Efterretningen om hans 
mulige Ankomst blev bragt hende, sank hun næsten 
afmægtig tilbage i Stolen. Men hun betvang sig strax 
og sagde smilende: «Nu ja — jeg glæder mig, fordi det 
glæder dig, jeg vil holde det ud, jeg vil glæde mig.» 
Heldigvis viste det sig, at det var en Fejltagelse. 



^) Utrykt, hos Lavaters Familie i Ziirich. 

Den 19. Oktbr. skrev Sofie til Fru Schiller om sin 
og Baggesens Sygelighed og betragtede den som en af de 
værste Fjender til at forstyrre Lykken, thi «da er det, 
som vi var forheiede«. 

«Vi har desværre ogsaa prøvet det. Men det var 
mig (som var syg), og aldrig er Baggesen saa vred paa 
mig, som naar jeg er syg; saa skænder han paa mig, som 
var jeg Skyld i det Besøg (af Sygdommen). Og hvilken 
Angst for mig, naar han er syg!» 

Baggesen var iøvrigt i denne Vinter bedre tilpas end 
sædvanlig. Han hørte ikke megen Kritik om sig, men 
den Animositet imod ham, som især i Holgerfejden var 
kommet saa stærkt frem, var deet hen. Den 1ste Del af 
Labyrinten blev overmaade vel modtaget. Men hvor 
affi^abel han var, ser man af det voldsomme Indtryk, 
som Efterretningen om Ludvig den 16des Henrettelse, der 
kom hertil d. 20. Febr. 1793, gjorde paa ham. Han fik 
den paa Gaden midt under den saakaidte Fosthusfejde, 
og det var kun med Nød og næppe, at han kunde tumle 
hjem. 

Rejseplanerne vandt endelig fast Skikkelse i den Form, 
at Ægteparret med Barnet skulde rejse i smaa Slag ned 
til Schweiz omtrent samme Vej, som de drog herop. 



16. 

Atter Rejse mod Syd. 

i 2V2 Aar havde nu Baggesens haft deres Hjem i 
København. Den haarde Nødvendighed, Sofies stærkt 
angrebne Helbred, som forhaabentlig kunde bedres ved et 
længere Ophold i sydligere Egne, drev dem afsted. Men 
i Virkeligheden fik de nu ikke mere noget blivende Sted; 
de kom fra den Stund af, da de forlod København, til at 
leve et Nomadeliv i det store. For Baggesens Natur 
passede dette godt nok, ja han var aabenbart anlagt 
dertil. Hele hans Fremtids Liv kom til at danne sig paa 
denne Maade, ligetil han lukkede sine øjne paa en Rejse. 
Sofie havde derimod foretrukket en rolig Tilværelse, men 
det var dog nærmest for hendes Skyld, at de nu Gang 
efter Gang skiftede Sted. 

Den 28. April 1793 sejlede Baggesens med deres lille, 
snart et Aar gamle Søn, med Paketten til Kiel, hvortil 
de først efter et Par Døgns Besværligheder ankom. Her 
antog de en ung Pige til at følge med som Barnepige, 
thi Sofie var for svag til at varetage den lilles Pleje 
alene. I Kiel blev de mer end en Uge for ikke at over- 
anstrænge Sofie, og de havde nogle gode Venner dér at 
fordrive Tiden med, især den altid ivrige, men excentriske 
Cramer, der for Tiden oversatte Labyrinten. Derefter 
drog de videre til Hamburg, med Hvilepunkter hos 
Voss'es i Eutin og Stolbergs i Tremsbiittel, hvor Baggesen 

i sin Dagbog bemærker, at Sofie behagede Louise Stolberg 
overordentlig. 

Hos Glaudius var de et større Beseg baade til Middag, 
Kaffe og The i Regnvejr. I Hamburg tilbragte de ferst 
svære Dage, da den lille Ernst blev meget syg, og Sofies 
Helbred var ikke bedre, end at hun af og til led af Feber 
foruden Mathed; endogsaa Baggesen blev syg. Men den 
hjertelige Venlighed, hvormed deres Bekendte kom dem i 
Møde, ligefra Klopstock til Familien Beimarus, og især 
denne sidste, bragte igen Modet op i dem. De besøgte 
flere Gange Glaudius, som da laa syg, og boede forresten 
en Tid hos forskellige af den Beimarus'ske Familie. 

Efter en halv Snes Dages Ophold i Hamburg gik 
Rejsen over Luneburgerheden, hvor de kørte forbi Lavater 
uden at ane det, til det smukke Braunschweig, hvor 
Baggesen havde en Ven, Hofraad Ebert, som han kendte 
fra Emkendorf. Denne Mand hjalp dem fortræffeligt til 
Bette og introducerte endog dem begge ved Hoffet, hvor 
de fik en forekommende Modtagelse. Herfra kørte de til 
Halberstadt, men blev paa Vejen overfaldne af et ganske 
ualmindelig voldsomt Tordenvejr. Det var i Harzen. 
Pludselig blev Himlen og alle Omgivelser indhyllede i 
Mørke; snart fulgtes Tordenen af Lyn paa Lyn. Baade 
Baggesen og Kusken vilde vende om, men Sofie var 
aldeles uanfægtet og fandt det herligt. De blev da ved 
at køre; men da Regnen strømmede ned som Skybrud, 
maatte de være glade ved tilsidst at komme i Ly. 

I Halberstadt besøgte de naturligvis «Syvaarskrigens 
Digter«, den gamle, hyggelige Gleim med hans (»Muse- 
tempel«, der endnu er til og aabent for Publikum. Det 
bestaar af Portræter af hans samtidige, særlig Digtere, og 
Baggesen blev optaget i det ved, at Frederik den gdens 
Hat paa en højtidelig Maade blev ham paasat. Den 75- 
aarige Gleim, der levede i Fortiden, glædede sig som et 
Barn derved. 

Til Jena kom vore Rejsende d. 18. Juni og tilbragte 
nu sex Uger her i Thiiringen hos deres gamle Venner 

fra forrige Rejse. Til Reinholds var de mest knyttede, 
men medens de opholdt sig her, fik Beinhold Kaldelse 
som Professor i Kiel. Det var Lavater og Baggesen, der 
havde faaet Bernstorif til at sætte dette i Værk, og det 
laa Baggesen hajlig paa Hjerte at faa denne sin Hjertens 
Ven op i den danske Stat, hvor bedre Kaar ventede ham. 
Men Baggesen blev ogsaa Vidne til Jenas, især dets 
Studenters, Sorg over at skulle miste den afholdte Lærer. 
Her gjorde Baggesen Bekendtskab med den unge, fattige 
Maler Fernow, som alene for at hare Beinhold havde 
opholdt sig Aar og Dag i Jena. Baggesen blev saa 
indtaget i ham, at han tilbad ham frit at være hans 
Ledsager paa en projekteret Bejse til Italien, naar Fernow 
selv kunde skaffe sig til Hem. Og dette blev ogsaa 
udført, som vi siden ville se. 

I Weimar omgikkes Baggesens farst og fremmest 
Wielands, hvis ganske unge Datter Charlotte kom til at 
falge med dem til et langvarigt Besag i Bern, og Herders, 
men Gothe var fulgt med sin Hertug i Krigen mod 
Frankrig. Den 28. Juli forlod endelig Baggesens alle de 
gode Venner i Jena og Weimar og drog Syd paa mod 
Niimberg. Efter at have overnattet i Saalfeld, karte de 
derfra allerede Kl. 3*/s om Morgenen, eftersom en lang 
og besværlig Bejse gennem den skovfulde Bjergegn paa 
skrækkelige Veje forestod dem. Det var en asende Regn, 
og den tungt læssede Bejsevogn sneglede afsted, trukket af 
fire Heste. Baggesen mærkede paa én Gang, at der gik 
uoget i Stykker i Undervognen; paa hans « Holdt« stand- 
sede Kusken strax, og derved slap de aUe for en farlig 
Væltning, men Vognen var itu. De Træstykker, som 
forbandt dens to Halvdele, vare brækkede, og der var 
iiverken Hus eller Landsby i Nærheden. Da paatog den 
altid modige og resolute Sofie at gaa afsted i den ukendte 
Egn for at finde Hjælp; Baggesen skulde blive hos Barnet 
og de andre. Med Maje fik man Sofie ned af den beska- 
iigede Vogn; hun trak store Stavler paa, og snart forsvandt 
hun af de andres Synskreds i de dunkle Fyrreskove 

Imidlertid fik de tilbag^Ievne tilsidst Vognen saaledes 
bundet sammen, at de med Forsigtighed kunde kere videre 
Fod for Fod. Langt om længe kom de til et enligt Hns, 
hvor de formodede, at Sofie var gaaet ind. Da Baggesen 
ivrig traadte ind i Huset, medte ham et græsseligt Syn. 
Et benradagtigt Menneske med blodende Hoved, og med 
en Kniv, som dryppede af Blod, i Haanden, kom dem i 
Mjode. I farste Øjeblik troede han, at han. havde myrdet 
Sofie, men snart blev han klog paa, at det var en af 
Kræft halv opædt Stakkel, han havde for sig. En ny 
Angst betog ham da for, at Sofie havde set ham, og at 
dette skulde virke skadeligt paa hende i hendes frugt- 
sommelige Tilstand. Hun havde ogsaa set ham, men 
uden at det angreb hende. De sneglede da videre med 
sterste Besvær, og Ba^esen blev ikke glad ved, at det 
næste Menneske de traf, var en gal Mand og dennes 
SBster, som kom bagfra og altsaa maatte indhente Sofie. 
Siden fik de ogsaa at vide, at de virkelig indhentede 
hende, men hun havde frejdig sluttet sig til dem, og de 
havde fart hende ad en Genvej. Endelig naaede den 
søndrede Vogn en Landsby, og her var Kermesse, altsaa 
stort Spektakel af mange Mennesker, der skraalede i 
Munden paa hverandre og drak. Midt imellem dem kom 
Sofie ganske koldblodig ud af Kroen, hen til Vognen, bad 
først sin Mand om nogle Smaapenge til hendes Ledsagere 
og skyndte sig da med at se til sin lille Dreng. Imid- 
lertid var det først i en følgende Landsby, at de fandt 
saadanne Haandværkere, at deres Vogn virkelig kunde 
blive repareret. Dér maatte de saa blive IV2 Dag og 1 
Nat, saaledes rejste man i de Tider. 

Endelig naaede de Nurnberg, og her traf de Bag- 
gesens Ven og Sofies Skræk, den meget disputerende, filo- 
sofiske Dr. Erhard, der havde nedsat sig som praktiserende 
Læge her. Han førte dem ud til et Folkebal en halv 
Mil udenfor Staden, hvilket ved sin ufrivillige Komik gav 
dem Morskab, men tilbage førte den demonstrerende 
Filosof dem saa taabeligt, at de maatte vandre ad en 

næsten umulig Vej, som endte ved en af Nurnbergs luk- 
kede Porte. Først efter to Timers trættende Omvanken 
naaede de at finde ind til Hotellet. Men her havde de saa 
den uventede Glæde at træffe sammen med Schiller og 
hans Hustru. Dette gav Tilværelsen i Niirnberg nyt Liv 
for dem, og Schillers og Baggesens fortsatte derfra Rejsen 
sammen nedad mod Schweiz i nogen Tid. 

Endelig kom den Dag, da Baggesen og Sofie ved Sol- 
nedgang kørte til Konstans og i den dejligste Belysning 
kunde genhilse det skønne Schweiz. Allerede næste Dag 
laa Zuricher-Søen med Alpe-Baggrunden for deres Blikke. 
Hvad Sofie maatte føle, kan man let tænke sig; Baggesen 
skrev: »Schweiz henrykkede mig ti Gange mere denne 
Gang end nogen Sinde tilforn. Man maa se dette Under- 
Land i det mindste to Gange for at komme til en fuld- 
stændig Nydelse.« 

I Ztirich var Lavater fire Dage før Baggesens An- 
komst vendt hjem fra sin Bejse til Danmark, og nu var 
der end mere Stof til Samtaler end før. Der gjordes Lyst- 
ture i Egnen med Vennerne, men da Hjemmet i Bern nu 
vinkede saa nær, maatte de snart drage videre.. Den 17. 
August rullede de ind i den kære By, modtagne af den 
kærlige Moder, den nu meget gamle og svagelige Fader, de 
nærmeste og den fjernere Slægt. Men vistnok fyldtes alle 
med Vemod ved Gensynet af Sofie, thi hun var mat og 
afkræftet, og hendes lille Dreng var halvdød. Dog under 
omhyggelig Pleje og velgørende Ro blev det snart bedre 
med dem. 

Saasnart Omstændighederne tillod det, begyndte det 
igen med de fra tidligere Tid velkendte uophørlige Familie- 
besøg, som den stive Berner Tone bød. Men det alminde- 
lige Humør i Byen var ikke det samme, som da Baggesens 
sidst var her. Revolutionen havde forstyrret det. I en 
vis Henseende kan man sige, at Humøret var daarligt i 
1793 i næsten hele Europa. Den uhyggelige Guillotines 
mer og mer travle Virksomhed over hele Frankrig gav 
ubehagelige Forudfornemmelser ogsaa i andre Lande. Der 

var Krig, Uro og Gæring randt omkring, og Schweiz laa 
saa nær for Haanden. De gamle Tider var aabenbart forbi. 

Den 7. Septbr. forlod Baggesen en kort Tid sin Hustru, 
der skant hejfrugtsommelig nu havde det ret vel. Sofies 
Søster Emilie og Charlotte Wieland rejste efter Indbydelse 
af Baron Bondeli, en god Ven af den Hallerske Familie, 
til hans skont beliggende Slot Ghatelard nærved Mon- 
treux. Baggesen var med, men Sofies Tilstand forbad 
hende det foreløbig, og Baggesen kunde af samme Grund 
kun blive der en Uge, et Ophold, som er betegnet ved, at 
han her digtede sin beramte første Skærslibersang paa 
Tysk. Midt i den beklemte Tid minder det om et vist 
Galgenhumor, som ikke var fremmed for Baggesen. 

Kort efter hans Hjemkomst, d. 27. Septbr. fadte Sofie 
sin anden San, Karl Reinhold. Han lignede hende 
mest og blev ikke alene ved Fadsel men i hele sit Liv en 
Schweizer, særlig en Berner og dade farst i sit 80de Aar 
1873. Han blev Præst i Bern og var en dyb, grundig 
Natur. Sofie var længe svag efter Padselen, og hertil kom, 
at hendes lille Ernst sygnede mere og mere hen og dade 
i Oktober. En kom og en gik. 

I Labet af November beredte Baggesen sig alvorligt 
til sin paatænkte Bejse til Italien sammen med Fernow, 
der nu var kommen til Bern. Begge lod sig undervise i 
Italiensk, og som altid gik det forbavsende let for Baggesen. 
Bejsen skulde, da Sofie ikke kunde være med, denne Gang 
kun gælde Norditalien om ad Mtinchen og Wien. Senere 
var det paatænkt, at de sammen skulde gæste Neapel og 
Sicilien. 

Denne Baggesens Kejse, hvoraf Begyndelsen skete til 
Fods, skildrede han selv i sin Dagbog, og til Sofie skrev 
han ikke mindre end 47 Breve paa den, foruden alle de 
mangfoldige andre Breve, som hans mange Forbindelser 
foraarsagede. Det kostede begge Ægtefæller en svær Kamp 
at skilles, og nær kunde det her være gaaet Baggesen, 
som da han farste Gang skulde forlade sin Sofie for at 

rejse til Augustenborg; han kom kun til Roskilde og 
vendte saa hjem. Men nu holdt de begge Stand. 

Et af Baggesens ferste Breve eller rettere det aller- 
£errste sætter os ind i Forholdet til den HaUerske Familie. 
Han sender nemlig særlig Hilsener til Sofies Tanter Brown 
og Zeerleder, i hvilke han ser Mønstre for Kvinder, ikke 
at tale om Svigermoderen, som han var knyttet til ved en 
indgaaende Forstaaelse. Videre til Charlotte Wieland, hvem 
han vaagede over med en faderlig Godhed, og Sofies Søster 
Henriette, senere gift med en Søn af den gamle Sinner; 
Gritli Gruber ikke at forglemme, dernæst den gamle Sviger- 
papa og Præsten Stapfer. Endelig til Digteren Salehi og 
o vor herlige Onkel«, nemlig Oberst Brown. 

1 Ztirich besøgte Baggesen Fich te, der allerede havde 
hilst paa ham i Bern, og de glædede sig ved filosofiske 
Samtaler. Sammen tog de ud til den i Nærheden boende 
Pestalozzi, med hvem Baggesen følte sig forenet i 
Aanden. ' Men »trods det skønne Vintervejr, det herlige 
Landskab og de brave medrejsende Venner vandrede jeg 
niismodig og stum», skriver han, « indtil jeg efter sex 
Timers Tavshed kunde udgyde mit Hjerte i et Brev til 
loin Sofie». 1 Memmingen fik han Brev fra hende og 
var lykkelig. I Munchen var han Juledagene over og 
glædede sig ved den livlige Professor Baader, og i Salz- 
burg frydede den herlige Egn hans øje. Fernow, hvis 
Bejse han ædelmodigt bekostede og som havde glædet hans 
Hjerte ved sine smukke og sande Udtalelser om Sofies 
Skønhed og Elskværdighed i et Brev, voldte ham paa den 
anden Side Ærgrelse ved sin afsluttede, engelske Karakter 
og sin stadige Bygen og Soven. Da Baggesen engang, 
forpint af, at der ikke var Brev fra Sofie, kastede sig om 
Halsen paa ham, sagde Fernow blot ganske tørt: »Lad 
De det kun være godt!« Derover trak Baggesen sig tilbage 
i sig selv, men da han en Dag, netop Åarets sidste Dag, 
lagde Mærke til, at Fernow var forstemt og ikke vilde 
spise, gav det Anledning til Udtalelser, som ryddede alle 

Stene af Vejen, og Baggesen kunne ende Åaret med en 
dybtfølt Tak til Gud for alle Ting, ogsaa for dette. 

Igennem en tyk Åftentaage karte Baggesen paa Nyt- 
aarsdag ind i Wien, men blev først i godt Humør, da 
han d. 8. Januar atter fik Brev fra Sofie. Saa kunde ban 
glæde sig over Kejserstaden, der frembød saa meget for 
en Iagttager som Baggesen. Først i Begyndelsen af Fe- 
bruar forlod han Wien, men allerede et Par Dage efter 
kom han i Vennevold i Byen Neumarkt, hvor Baron Herbert, 
der havde vexlet Breve med ham, kom ham i Møde med 
den største Hjertelighed og sluttede sig til hans Vidererejse. 
Denne gik nu gennem de storartede Bjerge ned mod Triest, 
og Æventyr manglede ikke paa den. Undervejs fejrede 
Baggesen i al Stilhed, men med dybe Tanker, sin 30. 
Fødselsdag. Fra Triest sendte han Sofie Blomster, pluk- 
kede i Italien, og den 21. Februar i den tidlige Morgen- 
stund sejlede han fra Adriaterhavet ind i Venedig. Den 
skønne Indsejling hertil skildrede han mesterligt i et Brev 
til Sofie, af hvilket vi ikke kunne nægte os at afskrive et 
lille Stykke, da det giver os den ægte Baggesen saa helt 
og fuldt, at det vilde være en Skam i en Bog om ham 
at udelade det. 

«— — Hvilken Genfødelse af den hele opvaagnende 
Verden og af vore egne afslumrede Livsaander ! Jeg stod paa 
Forstavnen, Morgenluften spillede med mine fritflagrende 
Haar, og Hesperiens Dufte flagrede mig paa spæde Zefyr- 
vinger i Møde. De smaa rislende Bølger, som Kølen 
igennemfo'r, bestænkte mig som overgivne Neréider med 
deres Perler. Det var et friskt Morgenkys af den fra 
Nattelejet opstandne Natur.« 

«Hun var virkelig nys hoppet ud af Sengen, upaaklædt 
uden mindste Kunstens Pynt i en halv gennemsigtig let 
omflagrende Taage, ganske Natur og usigelig yndig. Det 
forekom fnig, som om jeg første Gang overraskede hende 
halvnøgen. Det blev atter Vindstille; man lod Sejlene 
falde og lagde de plaskende Aarer ud. Nu rødmede den 
hulde, idet hun afkastede sit tætte Taageslør. Solen gik 

op i jøsten — og i Vesten steg Venedigs bestraalte 
Taarnspidser, som paa Slaget af en Trolddomsstav op af 
Havet. I et øjeblik var den nagne fuldkommen paaklædt. 
I faa Minutter var den hele synlige Skabning omskabt, 
Havet blev Havn, Kysten blev Stad, den Qerne Granskov 
en Flaade, kort: hele Naturen blev Kunst, og et 
menneskeligt Bliv! gennemklang pludselig alle mine 
Sanser.« 

»Mere magisk, i egentligste Forstand et Feeri frem- 
stillende, kan intet være end denne Indfart til Venedig, 
der beruser øjet med en i sit Slags sikkert eneste TryUe- 
pragt. Den afvexlende, bestandig nye, med hvert Åareslag 
i herligere Pomp sig nærmende Scene, naar man om Nord- 
spidsen af Lido di Malamocco glider ind i Lagunerne, 
lader sig ikke male, ikke synge, endnu mindre beskrive. 
Tre, fire, fem, sex, syv med Taarne og Kupler glimrende 
Marmor-Søstæder — hver et Asgaard, Brejdablik eller 
Olymp — stige den ene efter den anden op af Havets dem 
genspejlende Flade. — Pompkredsen udvider sig mer og 
mer: paa venstre Haand synes de med poppelomkransede 
Bygninger prangende øer at danse forbi Skove af Master 
— ^ paa hajre Haand svammer det syvtaarnede Murano — 
ligefor troner drø yngre Lagunestads Moder, Ådrias gamle 
Dronning, i mer end fyrstelig, i republikansk Pragt med 
hendes majestætiske Paladser og Templer, blandt hvilke 
det hajt over alle Spidser ragende St. Markus-Taarn hæver 
sig som Havdronningens Scepter. »> — 

(Baggesen kom ved Lido over i en Gondol). « Denne 
Gondolfart kronede vor efter Stormens Ophar fra det blide 
til det henrivende gennem alle Grader af det behagelige 
stegne Sarejse. Den milde Nat havde fadt den mest glim- 
rende, varme Dag. Solen badede sig i den krystalne Bugt 
og syntes at trække de os rundt omgivende Genstande 
ned til sig — det fordoblede Venedig hang i Luften. Over 
og under det var ren Himmel.« 

»Saaledes gled vi ind i den hesperiske Nordbugt. Den 
indre Stad, som fra denne Side taarner sig allerprægtigst. 

udfoldede sig mere og mere glimrende. Den syntes at 
brede sine Arme ud for at omfavne os. Snart skelnede 
vi ligefor os Dogens Palads paa den lille Markusplads og 
de to høje Støtter med Skytshelgene og Skytsløven paa 
Broglio — noget nærmere paa venstre og højre Haand de 
to prægtige Kuppel-Kirker Maria della Salute og San 
Georgio Maggiore paa begge Sider af vor Gondol som bag 
os længer borte svømmende østæder og Skibsskove. Vrim- 
melen, Tummelen og det overgivne Liv tog til, alt som vi 
nærmede os Middelpunkten mellem utallige jublende Gon- 
doler. Nu blev Paladserne paa begge Sider af Kanalen, 
hvori Bugten taber sig, enkelte Huse og selv Menneske- 
vrimlen paa Broen og ved Stranden synlige. (De naaede 
endelig ind til Contumaz-Hallen, hvor de skulde visiteres). 
1 den halve Time, vi her maatte opholde os, vandt vore 
Tanker Bo til at samle sig: «Det var mit Livs behageligste 
Farts udbrød den ene. « Venedig kan ikke være Himlens 
udbrød den anden, »thi saa fortryllende er kun Vejen til 
Helved.« «Men det er dog et himmelsk Skue«, bemærkede 
den tredje. «Det er Stædernes Stad!«» udraabte jeg. «Det 
adriatiske Hav er Oceanets Guldfinger og Venedig den 
funklende Diamantring paa denne Finger. » 

Den 26. Februar, den Dag Christiansborg brændte, 
skrev Baggesen Enden paa det lange Brev, og viste Re- 
versen af Medaillen. Af denne anføre vi lidt om Markus- 
pladsen: «« — Forestil dig en Sal — thi Markuspladsen 
er i egentligste Forstand en ubedækket Marmorsal — 
omtrent halvhundrede Gange større end vor Biddersal i 
København, fyldt med en broget Vrimmel af alle Nationer 
og af alle Klasser i det menneskelige Samfund, der ere 
iførte de forskelligste ædle og komiske Dragter, hvis Farve- 
spil synes aftalt for at forskønne Skuespillet, alle henstil- 
lede eller bevægende sig imellem en Blanding af alt, bvad 
den mest udviklede Kunst, Flid og Færdighed formaar at 
fremstille i det skønne, yndige, underfulde, bizarre, lajer- 
lige og naragtige, for i Luxus' Tjeneste at kildre de slerede 
Sanser. Tænk dig i denne Sal din Baggesen ved Siden 

af Herbert, Fernow og Rauscher, tabt i Anskuelsen af 
Eirkefa9aderne, Marmorkolonnerne, de forbisvævende Mer- 
kurer, Gratier og Harlekiner — tabt i Anskuelsen? o hvad 
siger jeg? Ved Synet af alle disse Herligheder, blændet 
af al denne Glans, fordybet i Tanken -^ paa dig, du hans 
Livs højeste Lyst, oplast i det brændende ønske at kunne 
ombytte dette hele Skuespil imod en eneste Straale af dit 
kærlige øje. Thi alle prægtige Skuespil paa Pladsen og 
i Theatrene, alle Kunstens, Flidens og Færdighedernes 
mesterligste Produktioner, det overgivne Karnevals samt- 
lige Tryllerier og Leg give ikke mit Hjertes Følelser den 
mindste Nydelse og Sysselsættelse, naar jeg undtager den 
eneste, at jeg stundom kunde fælde blodige Taarer over 
Menneskehedens Daarskabstummel, over saa mange Tusin- 
ders Nedsynken i sanselig Nydelse uden det mindste Spor 
af Menneskeværdighed . . . Det forekommer mig, at Lastens 
Treenighed: Løgn, Sanselighed og Dovenskab har paa 
Markuspladsen opslaaet hundrede større og mindre Troner, 
og at det Skønheds-Ideal, som ved min Indtræden fra den 
ene Side foresvævede mig, er ved min Udgang til den 
anden Side forvandlet fra Venus Urania til Venus Afrodite.« 

I Verona sluttede Dr. Erhard sig til Selskabet og 
over Bologna gik Vejen over Apenninerne til Flor en s. 
Men netop da Baggesen var kommen vel i Gang med 
Beskuelsen af denne Stads mangfoldige Kunst-Herligheder, 
fik han Budskaber fra Bern, der væltede alt for ham. 
Hans gamle Svigerfader var død, og Sofie var legemlig 
syg og tung i Sind. Baggesen kunde under disse Om- 
stændigheder ikke udholde at fortsætte sin Rejse. I sin 
Dagbog har han skrevet: 

« Maskinmæssig følger jeg de andre til Gallerierne og 
Paladserne, i Haverne og Kirkerne. Man kunde ligesaa 
godt føre et Faar med sig rundt omkring iblandt alle disse 
Herligheder, thi overalt er jeg til Mode, som om jeg fulgte 
til en Slagtebænk, og fra ethvert Sted vender jeg tilbage 
som fra en saadan . . . Jeg maa i det mindste ile min 
Sofie i Møde for at vinde en Himmel og undgaa et Hel- 

vede.« — Han pintes i de farste Dage af Frygt for, at 
han ikke skulde gense hende. Efter kun fire Dages Ophold 
i Florens forlod Baggesen Vennerne den 20. Marts og rejste 
igen mod Nord, dog ledsaget af Fernow, som ikke vilde 
forlade ham i hans oprevne Tilstand. 

Allerede i Parma følte Baggesen sig noget lettere ved 
Tanken om, at der nu kun var én Bjærgkæde, der skilte 
ham fra hans elskede; Åpenninerne var overvundne og 
kun Alperne tilbage. Og da han over Milano kom til 
Como, og igen saa Alpetoppene, felte han sig lig hele 
Naturen forvandlet. Allermest frydede han sig i Lugano 
over Naturen, da de sejlede paa den skanne Sa. «Her^ 
udbrad han i sin Dagbog, «paa en af de omkringliggende 
blomstrende Hajder, kunde jeg anske at bygge og bo med 
min Sofie. Her er Hajhed, Storhed, Skanhed og Ynde, 
samlede i en uendelig righoldig Mangfoldighed.« 

I Lugano læste Baggesen farst i Aviserne, hvorledes 
det prægtige Christiansborg i mindre end tolv Timer var 
lagt i Aske. Han blev meget betaget derved og tænkte 
paa sine Venner i Kabenhavn. Han opsendte det ønske, 
som gik i Opfyldelse: «Maatte dog Bibliotheket være 
reddet !» Og han tænkte paa, hvorledes vel dette store 
Tab kunde erstattes i en Tid, da hele Danmark truedes af 
den uhyre Hvalfisks voldsomme Rystelser, altsaa en Forud- 
frygt for England. Og «mon man vil genopbygge et Slot 
hvis uforholdsmæssige Starrelse for den danske Konge stedse 
har choqueret mig?» 

Baggesen ilede videre. Han drog over St. Gotthard, 
en dengang farefuld Vej, som farst en Snes Aar senere 
blev virkelig passabel. «AldrigM, skriver han, «er jeg 
bleven saa dybt greben og saa gennemrystet af Almagten 
i dens anskuelige Billede, af det dynamisk ophajede i 
Naturen, som paa denne frygtelige Fjeldvej, paa de tre 
Broer og især paa den midterste over den her med ube- 
skriveligt Raseri nedtordnende Ticino». Paa en smal 
Zikzakvej red en Schweizer-Kabmand foran, derefter Bag- 
gesen, ligeledes til Hest, endelig Fernow og en Franskmand 



141 



til Fods. Men paa et meget farefuldt Sted ger Kabmandens 
Hest et Fejltrin ; han vil tvinge den til Ro, men den bliver 
derved end mere bange, styrter og kommer med den halve 
Krop ud over Afgrunden, mens Kdbmanden for en Del 
kommer til at ligge under og i sin Angst holder sig fast 
ved Stigbøjlen og Temmen. I dette Ojeblik styrtede 
Fernow og Franskmanden til, greb Hesten ved Hale og 
Fod og søgte at holde den oppe. Men Baggesen sprang 
af sin Hest og raabte: Lad dog Hesten være og red Dem 
selv! Det var ogsaa ganske forgæves at holde paa Dyret. 
Næppe var Købmanden paa fri Fod, før Hesten styrtede 
ned over en Sneskrænt til Banden af en fremspringende 
Granitmur, der paa ud over denne og ned paa en Lavine- 
skraaning, hvor den blev liggende med knust Rygrad. »Det 
var et frygteligt Skuespil; vi blev alle som pludseligen 
rerte af Skræk og især Købmanden, der stod forstenet . . . 
Fra nu af vandrede ogsaa jeg til Fods, og vi var alle enige 
i, at det var en utilgivelig Magelighed, naar man betjente 
sig af et Dyr paa saadanne farlige Veje.« 

Rejsen gik derefter videre over Vierwaldstådter-Seen 
til Lucern og derpaa hurtigst muligt til Bern, hvor Bag- 
gesen d. 2. April allerede kunde omfavne sin længselsfuldt 
ventende Sofie. 

I et Brev til Reinhold skrev Baggesen: «Som truffen 
af en giftig Pil fløj jeg tilbage over Apenninerne og Al- 
perne, styrtede mig i Sofies Arme og bragte Rødme paa 
hendes blege Læber med et Kys, hvori jeg frygtede at 
udaande min bange Sjæl. Vel syntes mit Gensyn, min 
Nærværelse, min Kærligheds nye Foraarsluftning at oplive 
hende paany . . ., men den faretruende Tilstand har atter 
været synlig ... og trods det raske og muntre Helteskin, 
jeg giver mig for ikke ved mine Lidelser at svække hende 
endnu mere, er jeg dog i Grunden kun en stakkels sitrende 
Orm, hvis hele Haab hviler ene paa den Tro, at Gud ikke 
vil ganske søndertræde den.») 



17. 

Lysere Dage. 



«JJer er atter Haab; Solen synes atter at ville op- 
varme hende til et nyt Liv», skrev Baggesen endnu inden 
Aprils £nde til Beinhold. »Lægen indgyder mig Mod og 
paastaar, at det endnu ikke er for sildig at forekomme en 
egentlig Svindsot. Vor lille Carl er rask, usigelig levende 
og munter« Solen skinnede atter ind til Ægteparret. 
Sofie var snart saa meget bedre, at Baggesen turde rejse 
til det nærliggende Ziirich for dér at hare Fichtes sidste 
Forelæsninger, inden han drog til Jena, hvor han skulde 
være Professor. Disse Forelæsninger holdtes i Lavaters 
Hus, efterat Baggesen allerede tidligere havde bragt, de to 
Mænd i Venskabsforhold til hinanden. Adskillige bekendte 
Mænd kom til Ziirich for at hare Fichte. Saaledes Bag- 
gesens Venner Dr. Erhard, Baron Herbert og Rauscher, 
som kom fra Italien, desuden en halv Snes andre baade 
fra Schweits, Tyskland og Paris, endelig Pestalozzi og 
M"i® deStaél-Holstein. Denne sidste nævner Baggesen 
som «en petillerende, livfuld og usigelig vittig Dame». 
Der var med alle disse en formelig litterær Kongres i 
Ziirich. Fichtes Foredrag vare saa rent abstrakte og 
strængt logiske, at Baggesen troede, at «kun faa Hoveder 
kunne fatte det«. Men iblandt disse var uden al Modsigelse 
Baggesen. Det hele Ophold i Ziirich var overordentlig 
opmuntrende for denne. 

Snart vendte han imidlertid tilbage til Bern, og da 



143 



nu den gode Aarstid var i fuld Gang i Maj Maaned, tik 
han Sofie med Barnet og sig selv anbragt hos Tante Zeer- 
leder, som ejede et smukt Landsted Bellevue ved Foden 
af Bjerget Gurten, Her blev de nu hele den egentlige 
Sommertid, og Sofies Helbred bedredes her i en paafal- 
dende Grad, saa at hun blomstrede op igen og kom næsten 
til sine gamle Kræfter. Glade Forhaabninger, at Sygdommen 
atter kunde overvindes, fyldte begges Hjerter. Baggesens 
Tid gik mest med at skrive Breve; i April, Maj og Juni 
i det mindste over 80, hvoraf nogle meget store. Det 
fulgte ham hele Livet, at Brevskrivning optog en stor Del 
af hans Tid og Kraft. Det, som stærkest berørte ham i 
disse Maaneder, var Karl Cramers Afsættelse, vel paa halv 
Gage, men med udtrykkelig Landsforvisning, alt paa Grund 
af Politik. Det var en Forleber for Malte Bruns og P. A. 
Heibergs flere Aar efter. Det gav Baggesen Anledning 
til mange Udtalelser i Breve, bl. a. til Prinsen af Augusten- 
borg, der noget nær delte Baggesens politiske Meninger 
dengang, og de var temmelig radikale. 

I Juni Maaned gjorde Baggesen med Sofie, hendes 
Søster Henriette og Charlotte Wieland en Lysttur paa 
nogle Dage til »»Rousseaus ø» (Petersøen i Bieler-Soen). Da 
denne gik godt, foretog de en ny i Juli, denne Gang med 
Gritli Gruber i Stedet for Henriette. Turen gik ad den 
gamle uforglemmelige Vej fra Bern til Thun, videre til 
Interlaken; derfra drog Baggesen med de tre Damer gen- 
nem Lauterbrunnen-Dalen over Wengernalp til Grindelwald, 
videre over Scheideck til Haslidalen, alt til Fods i smaa 
Dagsrejser. Baggesen har skildret den poetisk i sin tyske 
Digtning: Parthenais. I denne kalder han sig selv 
Nordfrank, Sofie Myris, Gritli Dafne og Charlotte Wieland 
Cynthia. 

Det var paa den Tid en Sjældenhed, at Damer foretog 
en saadan Fodtur, allermest slige Alpevandringer, Sex 
Timer tog Bestigningen af Wengern-Alp, men saa lønnede 
Udsigten dem ogsaa. Dér havde de den herlige («Jungfrau»» 
lige for sig fra Fod til Top. Alle jublede, Baggesen sang, 

Damerne ofrede Gentianer, Violer og en Alperose paa en 
Klippeblok, medens nedrullende Laviner samtidig drønede. 
Paa Scheideck foregik der en Scene, som Baggesen 
bagefter poetisk udarbejdede. De laa alle fire grupperede 
om et herligt, landligt Maaltid, bestaaende af varme Bønner, 
Ostevalle, tre Slags Oste og Mælk. Da meldte Føreren, 
en kraftfuld Alpesan paa tyve Aar, at en Ven havde bragt 
ham nogle Kirsebær, og dem vilde han give til en af 
Damerne. Han gik for at hente dem, og imens morede 
Damerne sig over Situationen, thi den mindede om Paris 
overfor Here, Athene og Afrodite; hvem skulde blive den 
lykkelige? Da han kom, holdt Damerne sig efter Aftale 
stille og oppebiede roligt Dommen. Han havde Kirsebær- 
rene i et hvidt Bæger, og var aabenbart forlegen. Da 
kastede Charlotte Wieland et Blik paa ham og. gjorde en 
svag Bevægelse. Strax overrakte han hende Bægeret, hun 
havde sejret. Det var en ny Udgave af Paris' Dom. Men 
Febos ApoUon var dem saa gunstig at straale den hele 
Dag i al sin Herlighed. — Styrket af disse Vandringer i 
Alpeluften vendte Sofie hjem til Bellevue. 

Sommertiden gik saaledes godt og Hastmaanederne 
ligesaa. Da drog Baggesen med Sofie og Barnet, fulgte 
af Charlotte Wieland, ned til Chatelard. Det var et 
saare venligt Chateau eller sterre Villa, romantisk belig- 
gende oppe i Bjergene med den dejligste Udsigt over den 
himmelblaa Genfersa med Savoyens store Alper paa Syd- 
siden og Dent du midVs takkede Tinder lige til venstre. 
En kort Promenade farte dem til Cl aren s og det historisk 
beramte Bjergslot C hil Ion. Der var herligt at være. Ejeren, 
Hr. Bondeli, var en kundskabsrig og særdeles brav Mand, 
hans Kone benævner Baggesen «en Engel«, og to Damer 
i Huset var elskværdige. Indtil Middag arbejdede man 
hver med sit; om Eftermiddagen læste man hajt, vistnok 
mest Baggesen, dels af historiske Værker, dels af Shake- 
speare. Man spiste Druer paa Terrassen, da særlig Sofie 
skulde gennemgaa en Druekur, og man ned Udsigten over 
Seen. Siden, naar det blev svalere, spillede man Fjerbolt, 

lykkelig Ihukommelse for Baggesen og Sofie, eller man 
spadserede eller sejlede. Endelig om Aftenen «farte man 
sokratiske Samtaler over Dyd, Skønhed, Kærlighed, Troskab, 
Skinsyge, Opdragelse osv«. Naar man nu til Dags gaar 
paa disse Steder, er Egnen vel den samme, men ellers 
gælder det: ak, hvor forandret! Dengang var der landlig 
Fred, hvor nu Turisterne myldre tilligemed Tusinder af 
Kurgæster ! 

Sofie følte sig i disse næsten idealske Omgivelser 
meget vel og hostede kun sjældent. Det var en dejlig Tid 
for hende, alt tilsmilede hende. Naturen ligesaa vel som 
Menneskene. Hun nød Solen, baade den virkelige og Kær- 
lighedens. Men det var et Solglimt, der igen skulde svinde 
for mørke Skyer. Dog maa vi glæde os over den gode 
Tid, Gud gav hende i Sommeren 1794. 

Baggesen var lykkelig, for saa vidt Sofie befandt sig 
vel, thi hendes Glæde var hans. Men hvor han ellers saa' 
hen i sin Horisont, saa' han truende Skymasser. Udsigten 
til igen at rejse i Italien svandt ved Tanken om alle de 
Uroligheder, som det nu var bleven et Hjemsted for, og 
det var særlig umuligt at tage Sofie og lille Karl med 
dertil. «Sortesti>, siger han, «er imidlertid min Udsigt 
imod Norden, thi det er paa høj Tid, at jeg begynder 
ordentlige Forretninger, og at det ustadige, uvisse, prekære 
1^1 V, jeg fører, endelig ophører.« 

Fra dette Ophold paa BeDevue er der en Optegnelse 
i Baggesens Dagbog, som vi studse ved. Den er fra den 
3. Septbr. 1794 og lyder saaledes: 

« Samtale om Aftenen om Skinsyge og ægteskabelig 
Kærlighed og Drømme. Senere i Sengen med Sofie om 
vort Ægteskabs Lykke, som hidtil (paa Grund af mine 
Rejser og Mangel paa huslig Bo) har været mindre, end 
hun i Forvejen havde tænkt sig. Bedrøvelse herover.« 

Denne lille Optegnelse er kun altfor betegnende. Naar 
vi før har skrevet, at der aldrig i deres Ægteskab var 
virkelige Kurrer paa Traaden, var dette sandt. Men at 
der særlig hos Sofie har rørt sig mangt et Suk, er ligesaa 

vist, og hun niaatte ikke have været en Kvinde med 
Hjerte, hvis der ikke havde gort det. Baggesens lette og 
overdrevne Hyldest af Kvinder kunde nok fremkalde et 
Pust af Jalousi, men den svandt strax, da der ingen vir- 
kelig Grund var til det. Men hans usalige Trang til nye 
Mennesker og nye Forhold, denne evige Skiften Opholds- 
sted, forringede den huslige Lykke. Det havde Sofie ikke 
tænkt sig Muligheden af, men hun fandt sig i sin Skæbne 
og bar med Resignation den tunge Tilskikkelse, til Dels 
at være hjem las. 

1 November vendte Baggesen tilbage til Bern, men 
tog for Vinterm aanederne Bolig i Worb, en Landsby 
nærved Byen, paa et Landsted, der tilherte den Hallerske 
Familie. Denne Tid var en Dalen ned fra Idyllen ; hverken 
Baggesen eller Sofie befandt sig vel her, hendes Helbred 
begyndte igen at vakle, og Humøret hos dem begge var 
nedstemt. Det fremgaar tydeligt, at Sofie fandt sig trykket 
af nogle af Omgivelserne i sin Fødeby. Engang tidligere 
under Baggesens Italierejse, var de Ord undslupne hendes 
Pen: «Men nu holder jeg det ikke længer ud», og de Ord 
tydede hen til hendes Omgivelser. Især led hun ved en 
Tante, som var uvenlig imod hende, maaske for Baggesens 
Skyld. Denne bad hende da at være taalmodig med hende, 
thi sligt maa man finde sig i med et Smil. Sofie længtes 
tilbage til København. Baggesen svarede hertil: «Det er 
sandt; man kender dér dit Værd en Smule bedre, man 
elsker dig dér mere uden Hensyn til Ceremonier. Men, 
søde Sofie, ogsaa jeg kan bedømme, og jeg er upartisk: 
Schweizerkærligheden, den holder ud, den er egentlig ikke 
Kærlighed men Troskab . . . Glem ikke, kære Engel, at 
København ogsaa, især naar jeg er borte fra dig, har sine 
Ubehageligheder. Glem ikke den fornemme Tone, som dér 
behager mig ligesaa lidt som den Bern'ske Paryktone. 
Hold dig, hvor du saa er, til Mennesker, som ikke har 
noget nationalt over sig, hvilke man ligesaa vel kan tænke 
sig i Danmark og Frankrig som i Bern og Appenzell. 
Saadanne Mennesker ere: Din Moder, Tante Zeerleder, 

din Bedstemoder, alle dine unge Veninder, især Grietli og 
hendes Søster, Lotte Wieland, Stapfer, Salcbi, Tralles og 
Kengger (de sidste 4 var Mænd). Og for at lette Tiden 
(mens Baggesen var fraværende) tænk saa paa den dejlige 
Natur, tænk paa, at du skal se den igen blomstre op, 
tænk paa, at den Itydelse har du ikke haft i fire Maaneder«. 

«... Jeg véd, at du deler disse Følelser med mig og 
altid vil dele dem. Jeg véd, at du er min som jeg er 
din, at vi ere Eet, én uopløselig og uforgængelig Enhed 
i al Evighed. Jeg véd, at ingen sand Fantasi er dig for 
hej, ingen sand Tanke for dyb, . . . véd, at du kan følge 
min Åand paa dens høje og ildfulde Flugt bort fra Støvet, 
forbi Solen til Gud, om ogsaa mange le ad denne Flugt 
som et Barns med Snoren efter den bortflyvende Papir- 
drage.« 

Trykkene vare nu i denne Vinter ingenlunde forbi, 
thi Politiken strammede alting, ogsaa i Bern. Baggesen 
hørte stadig til Frihedssiden, men Aristro kratismen var 
endnu den herskende i Bern, skønt der var en Del Friheds- 
venner. Men først tre Aar senere, i 1798, kom Gæringen 
til Udbrud, og Schweiz blev draget ind i de europæiske 
Kampe. 

Da Baggesen i Worb havde modtaget et Brev fra 
Prinsen af Augustenborg om, at en refererende Sekretær- 
plads ved Studiekommissionen vilde blive ham forbeholdt, 
opgav han fuldstændig al Tanke om at rejse til Italien. 
Prinsen gik ind paa Baggesens mønske, at tilbringe et halvt 
Åar, inden han endelig tiltraadte sin Stilling i København, 
ved et tysk Universitet for at dygtiggøre sig. Først valgte 
Baggesen Jena, hvor Fichte var, men bestemte sig siden 
for Kiel, hvor jo Vennen Beinhold nu var. Men han 
maatte love Prinsen at tilbringe det kommende Efteraar 
hos ham paa Augustenborg. Dermed var den nærmere 
Fremtid i sine Hovedtræk fastslaaet. Sofie glædede sig 
saa vel som Baggesen ved Tanken om at skulle tilbringe 
en Tidlang i Kiel. 

Nu var der ikke andet for end at bryde op fra Bern. 

10* 

Januar 1795 gik med Forberedelser til Rejsen og til at 
tage Afsked med Slægt og Venner. Sofie saa' dem alle 
og Schweiz i det hele for sidste Gang. Den 31. Januar 
kom de til Zurich, hvor Baggesen fik et vigtigt Brev fra 
sin Prins, der gik ud paa, at han snarest muligt skulde 
gøre en Rejse for ham til Basel og Paris. Til det ferste 
Sted rejste han strax, da Sofie og Charlotte Wieland var 
i Vennevold hos Idyldigteren Gessners Enke. Dette Ophold 
farte til, at Charlotte blev forlovet med en Søn af Gessner, 
hvilket Parti Baggesen paa den fraværende Wielands Vegne 
gav sin Velsignelse til, da han efter en Uges Fraværelse 
kom tilbage til Zurich. 

Den sidste Februar forlod de endelig Zurich, men paa 
Grund af Vejenes ofte forfærdelige Tilstand, maatte de 
bruge mange Heste til deres svære Rejsevogn, i Alminde- 
lighed sex, men stundom otte. Den unge Gessner fulgte 
med for at fremstille sig for Wielands. Den 11. Marts 
ankom de til Weimar, hvor de bødes velkomne af Wie- 
lands, og Sofie kom til at slaa sig til Ro her i et Fjer- 
dingaar, til den 12. Juni. Baggesen drog efter et Par 
Ugers Ophold bort for efter Prinsens ønske og sin egen 
Lyst at studere Paris. Inden sin Bortrejse opskrev Bag- 
gesen nogle Forholdsregler for den svage Sofie: 

1. Jeg beder dig, min kære, aldrig at ophidse dig 
og aldrig at forkøle dig. 

2. Aldrig at forurolige dig over noget. 

3. Vær vis paa, at det er Postmestrenes (Thurn og 
Taxis') Skyld, naar de ugentlige Breve ikke kommer i 
rette Tid. 

Under dette staar: 

Alt dette vil jeg holde. 

S.B. 
I et Brev af hende paa Baggesens Rejse maa der 
være undsluppet hende nogle utaalmodige Ord, thi han 
skriver: 

«0 Sofie! til mig har du kunnet skrive disse Ord: 
Det Menneske, for hvem jeg forlod alt, hvem jeg mere 

stolede paa end mig selv, han glemmer fuldstændig sit 
Lefte! Du ulyksalige Lykkelige, for dig hoppe Dagene 
Rederiet afsted!« 

Det var et af de mange Suk, der kunne komme fra 
en Hustru og Moder, der maa finde sig at leve hjemles i 
en fremmed Familie. Undervejs besøgte Baggesen forst 
Schiller og Fichte i Jena, derefter Erhard i Nurnberg og 
endelig Vennerne i Zurich. Men herfra gik saa Rejsen 
lige mod Paris i Følge med den unge Gessner, der af 
egen Lyst fulgte Baggesen, samt en Baron Bielefeld. 

Efter en tre Ugers behagelig Rejse i den skønne 
Foraarstid kom Baggesen til Paris den 22. April. Folket 
gjorde overalt et meget godt Indtryk paa ham, som i For- 
vejen var gunstig stemt for det. Frankrigs berømmelige 
militære Periode var begyndt; ved at passere en Troppe- 
Eordon paa en Snes tusinde Mand langs Rhinen gjorde 
han mange personlige Bekendcskaber med determinerte, 
tit med Saar bedækkede, Krigere, og følte sig løftet ved 
deres Begejstring. Han bemærkede, at de sydlige Fransk- 
mænd begejstrede de mere kølige Nordfranskmænd, men 
de havde to Bindemidler fælles, nemlig Sproget, der var 
ét, og Vinen, som de alle drak, ikke ø\. 

I Paris boede Baggesen i Logis sammen med en 
Dr. Kerner, en Sydtysker, som var ivrig Franskelsker og 
Republikaner, men forøvrigt fik han strax en temmelig 
stor Kreds af Bekendte, baade Franskmænd og Ikke-Fransk- 
mænd. Det var en meget urolig Tid. Thi vel var i de 
foregaaende Aar mange af Revolutionens Hoveder blevne 
kappede, til Slutning ogsaa Robespierres, vel var de vig- 
tigste af Terroristernes Hovedmænd, der endnu levede, 
blevne deporterede. Men der var alligevel en voldsom Gæring. 
Søndagen d. 7. Maj, en dejlig Solskinsdag, overværede Bag- 
gesen Fouquier-Tinvilles og 15 andres Henrettelse, men 
han var syg af det blodige Skue hele Dagen. Forstæderne 
St. Antoine og St. Marceau, hvor man især holdt med 
Terroristerne, stod væbnede til Tænderne imod det indre 
Paris, hvor Konventet havde organiseret en Væbning. Disse 

holdt hinanden i Skak, men det var kun den dede Ro, 
der gaar forud for et Uvejr. Baggesen anede det, og den 
20. Maj bred det las. Da stormede en Pabelhær paa 
30,000 Mand selve Konventssalen og trængte ind i den. 
Baggesen og Kerner sagte strax ved Oprarets Udbrud 
Tilflugt i en Loge i Salen og var her Vidne til, at den 
Deputerede Ferrand, en Bekendt at Baggesen, blev myrdet 
lige foran « Lovens Alter« og hans Hoved paa en Pike 
baaret frem for Præsidentstolen. Kampen varede fire Dage 
og Nætter, men den Dag, Hovedkampen fandt Sted og 
St. Antoine blev taget, hvilket var enstydende med Jako- 
binernes endelige Nederlag, den Dag lykkedes det endelig 
Baggesen og Gessner som ved et Under at komme hel- 
skindede ud af Paris. Den 23. Maj var nemlig Portene en 
kort Tid aabnede, fordi en General skulde afsted til Rhin- 
hæren. I St. Antoine var de en Tid anholdte af Oprarerne, 
men slap lykkelig gennem Forstaden St. Martins Port. 
Dagen i Forvejen var det nær gaaet Baggesen galt, da 
han gik henad en Gade. En Dame skreg ud fra en Butik: 
ii Voila! lui aussi a applaudi hier å la convention,^ 
Lykkeligvis var der i det øjeblik ingen Gruppe af Folk. 
Det var et frygteligt Skuespil alle disse Dage. Sofie var 
netop da beroliget, da Baggesen stadig skrev til hende, 
men af Frygt for hendes Helbred daterede Brevene fra 
Landet, som om han var kommen ud af Paris. 

Over Basel og Stuttgart ilede han nu til Weitnar, 
hvor han var d. 4. Juni hos den længselsfuldt ventende 
Sofie. 

Kun en Uges Tid forblev de nu hos Wielands, men i 
den besagte han G5the og var det meste af en Dag hos 
ham, formodentlig for at fortælle Nyt fra Paris. Hos 
Herders traf de deres trofaste Veninde Frederikke Brun 
paa en Gennemrejse. 

Uden Barnepigen % der maatte lades syg tilbage, kom 



^) Fra Baggesens E-ejse til Paris i 1795 skrev sig en Forstemning 
hos Wieland, nærmest fordi Baggesen ubetænksomt havde an- 

de over Gøttingen og Celle til Hamburg i en temmelig 
ynkelig Tilstand, alle mer eller mindre syge, især den lille 
Karl. Da Værtinden i Gæstgivergaarden frygtede for, at 
de havde Kopper, blev Opholdet ganske kort i Hamburg. 
De tog forst ud til Tremsbuttel, hvor det viste sig, at 
Barnet kun havde Mæslinger, og opmuntrede herved drog 
de med godt Mod til Kiel. Fru L. Stolberg skrev i et 
Brev: «• Baggesen kom selv tilfods og havde ladet Vognen 
med sin Kone, sit Barn og den unge Wieland blive paa 
Hovedlandevejen; han vilde forhare, om de var bange 
for Mæslinger.« De kom saa ind, og hun havde megen 
Fornøjelse af dem. »Fru Baggesen saa' bedre ud end paa 
Udrejsen, men hun er stadig mager, bleg og nær ved at 
gøre Barsel. Baggesen ser mere sund og kraftig ud; denne 
Kejse har gjort ham end mere Gavn end den første. Han 
er meget uimprovedn ved sin Rejse, kun ikke hans Mal- 
properhed. Snusdaase og Lommetørklæde passere vexelvis 
hans Hænder. Hun behager mig mindre i alle Henseender, 
^o i^S fiiider, at hun taler meget, meget mere, end hun 
skulde gøre; hun afskærer ham Ordet, i hvilket hun har 
grandissime toH.n (Fruen var meget kritisk.) I Kiel blev 
de modtagne med aabne Arme af den kære Ven Reinhold 
og hans Sofie. Men Baggesen turde denne Gang kun blive 
her ganske kort. Han ilede for at komme til Augustenborg 
paa Prinssesse Louise Augustas Fødselsdag, og det naaede 
han ogsaa d. 7. Juli. 

Prinsen ønskede, at Baggesen uforstyrret under rolige 
Forhold kunde forhandle med ham baade om de nærværende 
Tidsforhold og i Særdeleshed om de Pligter, som Baggesen 
fremtidig skulde se at opfylde, særlig angaaende Skole- 
væsenet. Han tilbød strax, at Sofie ogsaa skulde tage 



bragt ikke alene Sofie selv, men ogsaa Barn og Barnepige dér 
i 12 Uger, og oven i Købet uden Forespørgsel lod Barnepigen, 
som havde faaet Mæslinger; tilbage dér. Herover var Wieland 
irriteret, og han omtalte derfor Parret paa en skarp Maade, 
thi han var et Stemningsmenneske. — Se Rob. Keil: Aus 
klassischer Zeit, S.215ff. 

Ophold dér med sit Barn, og at hun kunde være paa 
Augustenborg under sin forestaaende Nedkomst, da Bag- 
gesens jo foreløbig intet Hjem havde. Som Følge deraf 
rejste Baggesen hurtig tilbage til Kiel for at hente Sofie, 
Barnet og deres nødvendigste Sager. Prinsen havde stillet et 
Fartøj til deres Disposition, da Søvejen var den nemmeste. 

Altsaa sejlede Baggesens d. 14. Juli tidlig om Morgenen 
fra Kiel, men næppe var de komne ud af Fjorden, før en 
stærk Storm blæste op. Baggesen skriver derom : «! den 
lille Kahyt var det ikke muligt at existere, og vi sad og 
laa alle paa Dækket, Sofie, Barnet, Pigen og jeg. Mit 
Haab var at være endnu samme Aften paa Augustenborg, 
og at Sofie vilde undgaa den i hendes Tilstand farlige Sø- 
syge. Men nu rejste Vinden sig, og næppe var vi i aaben 
Sø, før vi havde halv Storm stik imod. »Bliver denne 
Vind staaende»), sagde Skipperen, »gjorde vi bedre i at 
vende om igen», men da vi begge haabede, at det kun var 
en Uvejrsbyge, vilde vi forsøge at gøre et Slag. Blæsten 
blev imidlertid stedse heftigere; det halve Fartøj laa 
krængende i Vandet, og Bølgerne slog uophørlig hen over 
det. Vi var allerede for langt henkastede i aaben Sø til 
at kunne løbe ind i Eckernførde Havn, og paa at løbe ind 
under Als eller Ærø var ikke at tænke. Sofie blev søsyg, 
og nu var vor Stilling saa frygtelig som en Stilling kan 
være, der gaar umiddelbart forud for den vaade Død. 
Solen forsvandt bag de blodrøde Stormskyer; den iskolde 
Nordenvind sønderskar den stakkels Sofies blegnede Kind, 
og Søsygen gennemrystede hendes hele Legeme i den Grad, 
at jeg hvert øjeblik befrygtede hendes Nedkomst. Dækket 
var allerede ganske vaadt af de overskyllende Bølger, og 
Figen laa paa samme, forstenet af Angst; ikkun Drengen 
i Sofies Arme var enten munter eller sov. Saaledes holdt 
vi en Tidlang Søen.» 

«Der var enkelte Momenter saa frygtelige, at jeg halvt 
fattede den Beslutning at omfavne Sofie, der bar det ene 
Barn paa Armen og det andet under Hjertet, og styrte 
os alle fire i det oprørte Havs bølgende Gab. Ofte naar 



153 



Sofie blev meget ilde til Mode, udraabte hun: »Maatte vi 
dog snart gaa til Grunde!« «Nu forgaa vi», raabte Pigen. 
Der var for den savante ingen Fare for, at Skibet vilde 
gaa under eller vi forgaa, men at forkomme paa Skibet 
uden Undergang var tænkeligt.« Efterat have kæmpet 
forgæves mod Modstgrmen det meste af Dagen, vendte 
Skipperen tilsidst, og med den kraftige Storm paa Ryggen 
naaede de paa et Par Timer tilbage til Kiel og stod igen 
i Beinholds Stue Kl. 9 om Aftenen. 

Allerede næste Dag rejste de imidlertid til Vogns 
afsted og kom den felgende til Maalet Augustenborg, hvor 
de fik den venligste Modtagelse; de svaleste Værelser var 
i denne Sommertid forbeholdne Sofie, og Baggesens var 
tæt derved. Den 14. August fødte Sofie en Søn, som fik 
Navnet August og senere blev en bekendt Officer, til- 
sidst Chef for Generalstaben og General. Han dade 1865. 

Det gik denne Gang let med Fedselen, og allerede 
den fjerde Dag kunde Sofie være oppe nogle Timer. Hun 
var rigtig vel, da Baggesen d. 28. August maatte forlade 
hende for at følge med Hertugens en kort Tur til Køben- 
havn. Egentlig var det Schimmelmanns ude paa Sølyst, 
hans Bejse gjsJidt, men da Baggesen i mere end to Aar 
havde været borte fra Hovedstaden, var der mange at se 
til. Schimmelmanns ønskede, at Baggesen snarest muligt 
og navnlig før Vinteren vilde flytte til København, men 
han holdt haardnakket ved sit Forsæt at tilbringe Vin- 
teren i Kiel i filosofisk Omgang med Beinhold. Hurtig 
vendte nu Baggesen i Følge med Hertugens tilbage til 
Augustenborg, hvorfra Opholdet forlagdes til Graasten, 
hvor saaledes Baggesen og Sofie forblev til Udgangen af 
Oktober. I Førstningen af denne Maaned var Sofie atter 
meget daarlig; hun forkølede sig paa en Spadseretur til 
« Hjertehøjen » og en voldsom Snue slog sig til Hosten. 
Livlægen sagde til Baggesen, at Sofies Anlæg til Tæring 
gjorde Hosten farlig, og i nogle Nætter var hun saa an- 
greben, at hun talte om at dø. Hertugens Søster Prin- 
sesse Louise plejede hende og satte hende et Trækplaster 

paa, hvilket syntes at hjælpe, thi strax efter knnde bun 
deltage i en lang Spadseretur i det dejlige Efteraarsvejr. 

Opholdet paa Augustenborg og Graasten var i det 
hele opmuntrende for Baggesen og Sofie. Han fortæller 
saaledes om Tilværelsen dér: »Om Morgenen henimod Kl. G 
staar jeg op og gar en Promenade^ alene indtil Frokost- 
tiden. Fra 9 til 1 sidder jeg ved mit Skrivebord for at 
arbejde, men da jeg sædvanlig forstyrres af Børnene og 
af Besøg, bliver jeg sjælden færdig med mere end Avisernes 
Læsning, et halvt Brev, et lille Digt og en kort Meditation 
forinden Bordet. TaflFelet krydres sædvanlig ved sokratisk 
Underholdning . . . Fra Taffelet gaar det til Kaffestuen, hvor 
man grupperer sig i Samtale med en eller anden Ven eller 
Bekendt blandt de indbudne. Derpaa tilbringer jeg sæd- 
vanlig nogen Tid hos min Sofie og gør derefter en Pro- 
menade med hende, de øvrige Damer og Hertugen, med 
hvem jeg derpaa spiller et Parti Skak, indtil Damerne 
efter Theen samle sig i Charitindernes Tempel, Hertug- 
indens Kabinet, hvor jeg ... forelæser Værker af Schiller, 
Shakespeare, Lessing og lignende Forfattere. Stundom 
spiller ogsaa Urania (Hertuginden) paa sit Klaver; og 
synger hun dertil, henrykkes jeg i den højeste Himmel. 
Som den ene Dag, saaledes alle de andre.« Dog fremstiller 
Baggesen det hele i et for gunstigt Lys, thi det viste sig 
snart, at der var megen Misstemning paa begge Sider. 

En Aften, da Baggesen læste højt af Schillers «Fiesko», 
viste der sig, da en Dør aabnedes, en stærk Lysning fra 
Naboværelset. Et Gardin stod i Flamme og Ilden slikkede 
op ad Panelet. Uden at betænke sig et Øjeblik, styrtede 
Baggesen derind, sprang op i Vinduet og nedrev en bræn- 
dende Kvast, fra hvilken Faren især kom. Det var ingen- 
lunde let, men han reddede Slottet fra en øjensynlig Fare. 
Selv brændte han sine Hænder, saa at han i flere Uger 
ikke kunde bruge dem. 

' I Slutningen af Oktober rejste Baggesens til Kiel og 
tog Ophold dér for Vinteren. 



18. 

I Kiel og sidste Ophold i Kabenhavn. 



Det blev et Vinterophold, Baggesens fik i Kiel. Kær- 
mest var det de gode Venner, Reinholds, der drog dem 
dertil, og der er ingen Tvivl om, at baade Baggesen og 
Sofie har tilbragt gode Timer sammen med dem. Særlig 
har de to Mænd haft befrugtende Tankeudvexlinger med 
hinanden, enten det nu var i deres Studerekamre eller 
paa de hyppige Spadsereture. Men det var ikke blot Sofies 
vedvarende Svaghed, der kastede sin Skygge over Til- 
værelsen, ogsaa andre Ting voldte alvorlig Misstemning. 
Baggesen led uforskyldt et Tab paa en Vexel paa 1500 
Rdlr. Kurant, som han kun fik 2 å 300 Rdlr. for, hvilket 
var mere end han kunde taale, og der kom en alvorlig 
Kurre paa Traaden i Forholdet til Hertugen. En skjult 
Misstemning havde efterhaanden udviklet sig, og dette at 
spise en Slags Naadsens Brad hos den lille, vigtige Mand 
var efterhaanden bleven Baggesen utaaleligt. Denne havde 
uforsigtigt brugt Udtrykket «en Fyrstetjener« i et Brev 
til ham, og det blev ikke glemt. Det ærgrede ogsaa Bag- 
gesen, at Hertugen kun vilde gøre ham til Regensprovst, 
da han med god Grund havde ventet mere. 

Allerede i Februar begyndte Baggesen at lette paa 
sig, og da Sofie havde det bedre, fulgte hun sin Mand 
ud paa et Besøg til Eutin, hvor ikke alene Voss med hans 
Ernestine, men ogsaa Frits Jacobi med sin Søster, begge 

Familier meget hjertelige Mennesker, boede. Derfra drog 
de den 6. Februar i Beseg til Amtmanden i Bordesholm, 
hvor Opholdet varede lige til den 21. Marts. Denne 
Amtmand var den Grev Holck, som er uheldig bekendt i 
Danmarks Historie fra de 3—4 Aar i den første Begyn- 
delse af Christian d. 7's Begering, da han var dennes 
Mentor og forte ham an til megen daarlig og nedbrydende 
Letsindighed. Nu var det mange Aar siden, og efter for- 
skellige troværdige Vidnesbyrd havde Grev Holck imidlertid 
udviklet sig til at blive en brav Seigneur, om end det 
kunde mærkes, at han var af den gamle lette Skole. Det, 
som drog Baggesens til det meget gæstfri Hus, var imid- 
lertid de Damer, som opholdt sig paa Bordesholm, nemlig 
Grevens Datter Anna og hendes to Kusiner Kristiane og 
Benedicte v. Qvalen. Disse begavede Damer blev Veninder 
baade for Sofie og for Baggesen; Sofie fandt hos dem det 
Venskab, som hun trængte til, og Baggesen den Forstaaelse, 
som han som Digter ihke kunde undvære. Dette gav sig 
ogsaa Udtryk i forskellige Poesier, som han stilede til 
dem. Man ser forøvrigt af Dagbogen, at Baggesens her 
kom meget ud. De kabenhavnske fornemme Venner holdt 
sig siden op over Baggesens og Hustrus Forkærlighed for 
det Holckske Hus, vistnok med Urette, da det aabenbart 
farst og fremmest var Hjerteligheden, der drog dem til 
denne Kreds. 

Opholdet i Bordesholm endte den 21. Marts, da Sofies 
Tilstand gjorde det nødvendigt at vende tilbage til Kiel. 
Den 25. blev hun meget syg, med Blodstyrtning, men 
plejedes omhyggeligt af den bekendte Læge Hensier og 
hans Datter; ogsaa Veninderne fra Bordesholm kom ud 
til hende. Saasnart Sofie blev bedre, rejste Baggesen til 
Eutin, skønt han ogsaa var svag, og fra sidst i April vare 
de begge igen Gæster paa Bordesholm. Først i Begyndelsen 
af Juli modtog Baggesen sin Udnævnelse til Regensprovst, 
og han vilde da ikke tøve et jØjeblik med at tiltræde sit 
Embede. De drog strax til Kiel og afsejlede allerede 
den følgende Dag, 9. Juli, med Paketten til København, 

hvor de ankom den 12. efter en hurtig Sejlads, men med 
det Uheld, at de lab paa Grund tæt ved Staden. 

Det var henimod 6 Aar, siden Baggesens som unge 
Ægtefolk første Gang kom til Kabenhavn. Dengang smi- 
lede alt dem i Made, men meget var nu forandret. Hu- 
struen var nu en svag og lidende Stakkel, der ikke 
mægtede stort, Velyndernes Jubel over dem havde under- 
gaaet en slem Forandring og var mest gaaet over til 
Kritik. Det Ophold, som skulde være Indledning til et 
langt, roligt Liv med Hjemmets Hygge, saaledes som Sofie 
bestandig havde haabet det, blev kun til en kort Lidelsestid, 
og som Vennerne sagde, da de igen drog bort efter kun 
et godt halvt Aars Forlab: Sofies fremtidige Bo kunde 
kun blive Graven. 

Baggesen farte efter Ankomsten til Kabenhavn farst 
Sofie med begge hendes smaa Drenge og Pigen til Bruns 
gæstfrie Hjem, medens han iavrigt snarest muligt aflagde 
sin skyldige Visit hos Hertugen og paa Regensen. Lej- 
ligheden dér bestod af 13 Værelser, men var egentlig for 
Øjeblikket ubeboelig, da intet var gjort i Stand, kun Rotter 
trivedes vel i den. Senge og andre af de nadvendigste 
Sager var endnu paa Skibet og kunde farst afhentes paa 
Toldboden og fra Bruns Pakhus et Par Dage efter. Da Bruns 
ikke var hjemme, var der ogsaa uhyggeligt for dem dér. 
Der kom nok et Tilbud fra Schimmelmanns om, at de 
forelebig kunde bo paa Salyst, men dette var Sofie i haj 
Grad imod, ligesom ogsaa at flytte hen paa en Gæstgiver- 
gaard, saa Enden paa det blev, at de flyttede ind paa 
Regensen med de nadvendigste Mabler. Det blev meget 
besværlige Dage for den svage Sofie, men hun tog, saa 
godt hun kunde, fat paa at gare et Par Værelser beboelige. 
Alle, Mand, Hustru og Barnene, maatte bo i ét Værelse 
og sove i Klæderne paa et Par Sofaer. De andre Værelser 
blev nu malede og hvidtede, men da det ikke kunde gaa 
paa den Maade i Længden, nadtes Baggesens til at tage 
mod Tilbudet og flytte ud paa Salyst. Forinden var Sofie 

stærk nok til at lykønske Hertugens paa Amalienborg til 
deres nyfedte Datter Karoline Amalie. 

Imidlertid stod det stadig smaat til med Sofies Hel- 
bred. Den 14. Juli skrev Baggesen til Beinhold, at Sofie 
igen hostede meget og var ikke fri for Feber. »Hvorledes 
jeg er til Fas, mærker du, min Beinhold, kun altfor meget 
(nemlig af Brevet), og dog kan jeg ikke lade være med 
at sige min elskede Brod^, hvorledes jeg er til Mode. 
Guds hellige Vilje ske, som i Himlen, saa og paa Jorden! 
Lide vi end timelig ved den, saa vil vor Aand dog evig 
fryde sig derved! ... Jeg mærker altid mere, at jeg kan 
bære enhver Genvordighed, ogsaa den sjorgeligste, med 
mandig Kraft, naar kun hun har det vel og at hendes 
Hoste kan gøre mig Himlen selv til et Helvede. » Hosten 
kalder han sin sorte Dæmon; hoster hun mindre, saa bar 
han det bedre. Men man ser, at Baggesen endnu ikke 
var voxet til at bede: Ske din Vilje, i Bønnens fulde Be- 
tydning. 

Samme Dag havde de bl. a. Besøg af Fru Schimmel- 
mann, hvorved Flytningen ud til Sølyst blev aftalt. Den 
17. Juli kom de derud. Men under Opholdet herude følte 
Baggesens sig aldeles ikke til Mode som tidligere. Baggesen 
skrev derom til Reinhold: Grevinden, der saa ofte og ind- 
trængende havde bedt, ja plaget dem om at tilbringe hele 
Vinteren, ja Sommeren med hos dem, som endog skriftlig 
havde lovet Hertugen at huse dem under deres Forlegenhed, 
hun syntes nu, da de kom, næppe at erindre Sofie, og 
saa' knap til deres Børn. Næste Dag lod hun Baggesen 
vide, at hun ikke havde kalkuleret paa ham, frabad sig 
Ægteparrets Nærværelse ved Dejeuneren og sagde, at hun 
kun lidet vilde kunne se til dem. Sofie tog sig alt dette 
nær og blev derved daarligere. 1 otte Nætter kunde de kun 
sjældent sove paa Grund af den uafbrudte Hoste. — Noget 
farvede ere disse Beklagelser jo nok af daarligt Humør, 
men at de ikke ere grebne ud af Luften, fremgaar af fel- 
gende Breve fra Fru Schimmelmann til Lojiise Stolberg. 
Hun skriver d. 16. Juli : 

»Baggesens etablerede sig hos os paa Selyst iaften. 
Jeg fandt dem i Byen i et Hul (paa Regensen), Barnene 
meget snavsede og daarligt opfødte, men Tys om det ! ... 
Den stakkels Kone vil aldrig lære en Husmoders Fligter, 
og han forekommer mig saa ustadig, saa ubestemt, saa 
aldeles ikke mandig. Det kan man tilgive hos en Yngling 
uden Kultur eller Erfaring, men ikke, naar de naive Gratier 
ikke er til Stede, og der paa den anden Side er store 
Pretentioner. Han havde ved Enden af den 4. Dag hverken 
set Hertuginden eller Barnet; han brad sig lidet om det, 
knap nok om Hertugen, der meget koldt omtaler denne 
Ven og som har givet mig det Raad at have Medynk med 
dem og engagere dem til at komme til Salyst. Og det 
var ham, der fandt Baggesens Nærværelse saa nødvendig 
for Studenternes Horde og som har paaskyndet hans An- 
komst saa meget!« 

Opholdet paa Sølyst varede hen ved 14 Dage. Fruen 
gav sine Tanker om dem Luft i følgende Brev den 28. Juli: 

« Baggesens med hele deres lille Menage forlod os 
idag for at bosætte sig paa Frederiksberg, hvor en Ven af 
Christiaui afstaar dem et lille Værelse med Solskin. Her- 
tugen lader som intet og blander sig ikke i deres Sager; 
hvad mig angaar er jeg lidt mere aktiv og hjælper dem 
lidt med denne uformodede Sætten Bo. Det er sandt, at 
Hertugen har lovet Baggesen en god aarlig Pension for 3 
Aar, men det er ogsaa alt fra Hs. Højheds Side. Jeg var 
igaar hos den gode Hertuginde, som er smilende og smuk- 
kere end nogensinde med et Udseende af Sundhed og 
Friskhed. Ogsaa hun taler lidet eller intet om Baggesens, 
og den lille Svigerinde (Prinsesse Louise) paastaar at have 
lidt saa meget ved Fru Baggesens Humør under disses 
Ophold paa Augustenborg. De har enfin ikke efterladt sig 
noget godt Indtryk ; det er sandt, at man maa finde sig i 
meget for at bo under samme Tag i Længden, og endog 
senere hos Reinholds gik det ikke. Jeg tror ikke, at Fru 
Baggesens Tilstand er farlig, naar hun blot vil give Agt 
paa at holde Orden i Husvæsenet, ikke alene hvad Bordet 

angaar (thi hun er meget sober) men i ait det avrige. 
Man maa indrømme Baggesen, at det er ham, der synes 
at bebyrde sig med de pekuniære Detailler for at spare 
hende for Fatiguer, men du véd, om det er gjort med 
saadan Omsorg. Hun har ikke engang en saadan for Ho- 
vedet, thi hun synes at være bleven saa distræt, at det 
uden Tvivl er umuligt, at hun kan tænke paa at styre en 
Husholdning eller paa Barnenes Opdragelse. Alt dette er 
slemt, men hvad er der at gøre? Hverken han eller hun 
burde have giftet sig!» 

»Fredag. Baggesens er rejste. Jeg tror, som du 
siger, at Hoffet (o: Augustenborgerens) har voldet dem 
meget ondt, men det paa Bordesholm maaske endnu mere, 
thi de har været berusede dér, ja Baggesen har hængt 
Filosofien paa en Krog. Du kan slutte det af, at han 
var saa lykkelig i Bordesholm, Fruen ogsaa. De har dér 
inddysset deres Aand, og det kunde ske saa tæt ved Filo- 
soffen Beinhold!» 

Man faar her en meget god Forstaaelse af, hvor ube- 
hagelig Baggesens og hans Hustrus Stilling var bleven. 
Kritik og Dømmen havde nu Herredømmet, og Fru Schim- 
melmanns fordums Godhed havde vist sig at være af den 
uholdbare Art. 

Baggesens var imidlertid heldigvis komne vel ud af de 
nærværende Ubehageligheder. Han havde for et Par Maa- 
neder lejet en 2 Værelsers Lejlighed hos Gartner Mohr paa 
Vejen til Frederiksberg, hvor de havde Adgang til en stor 
Have. For Sofies Helbred var dette et heldigt Skridt; her 
var Solskin og Fred; ogsaa for Baggesen var det godt. 
Det var egentlig den bekendte Pastor Christiani, der havde 
givet ham Anvisning paa Stedet. Christiani havde et vel 
renommeret Institut paa Vesterbro for dannede Folks Bern 
ved Siden af Skydebanen, og med ham blev Baggesen ret 
indgaaet. Han blev Lærer ved Institutet i Dansk og 
Æsthetik. Christiani var en rigtig praktisk Filosof (i 
Smag af Campe), en altid munter og omgængelig Mand, 
ivrig Kationalist. 

Af et Brev til Beinhold af 18. August faar man Ind- 
tryk af, at Baggesens falte sig ret .vel. Han vandrede 
daglig fra Frederiksberg ind til Byen og besørgede sine 
Forretninger fra 10—2. Regensen krævede hans daglige 
Nærværelse, og han maatte nogle Gange ugenlig holde 
Forelæsninger over Deklamation. Forøvrigt kunde han 
fortælle, at han drev filosofiske Studier med Iver, og at 
han ved sin Tænkning er kommen bort baade fra Kant 
og Fichte, men nu drives afsted i lige Linje ad Troens 
Vej. Midtpunktet for ham er Gud, og særlig er Ordet: 
Ikke min, men din Vilje ske, bleven ham den vigtigste 
Bøn. 

En lille Begivenhed fra denne Tid viser forøvrigt, at 
Baggesens Sindstilstand stadig ved given Lejlighed var 
meget nervøs og let kunde aldeles gaa over Stregen. 

En Dag kom han kørende med Schimmmelmann, da 
lige ved Porten en hertugelig Rideknægt overrakte ham 
en Billet samt en Pakke fra Hertugen. I Billetten skrev 
denne, at han remitterede en ham tilsendt Vexel med 
Protest, hvorover baade Baggesen og Schimmelmann blev 
aldeles konsternerede. Baggesen gad ikke aabne Pakken, 
da han var overbevist om, at denne indeholdt hans Be- 
stalling, som Hertugen af Vrede imod ham havde kasseret. 
Schimmelmann lagde strax det fornødne ud, saa at Vexlen 
kunde klares, og Baggesen ilede hen paa Regensen for i 
et Brev til Hertugen at frasige sig sit Embede. Derefter 
vilde ban med Kone og Børn skyndsomst gaa ombord i et 
Skib, som han vidste laa sejlklart til Lybæk. 

Men bedst som Baggesen sad og skrev paa dette, kom 
Regensportneren med et to Dage gammelt Brev fra Her- 
tugens Kasserer, hvilket han havde glemt at aflevere. I 
dette underrettedes Baggesen om Vexlen samt om, at Her- 
tugen oversendte ham Summen. Da nu Baggesen aabnede 
Pakken, fandt han i denne Hertugens Tilsikring paa 2000 
Rdlr. i 8 Terminer samt 250 af disse for den første. Her- 
tugen holdt naturligvis, trods al Misstemning, hvad han 
havde lovet. 

11 

Foravrigt ser man af Dagbogen, at Baggesens ingen- 
lunde levede som Eneboere, trods den afsides Bopæl ved 
Frederiksberg. Den 1. August fik de Besag af Schimmel- 
mann, den 3. af Fruen og hendes Moder, den 4. besagte 
de Prinsesse Louise og Hofapotheker Becker, den 6. fik 
de Visit af Grevinde Bernstorff. Alt dette var uden Tvivl 
kun smaa Besag. Men d. 8. August spiste de begge hos 
Prinsesse Louise Augusta, d. 9. hos Ghristianis, den 13. 
og 14. var de en Tur til Frederiksdal og Sofienholm, næste 
Dag spiste de hos Schimmelmanns. 

Den 24. August skrev Fru Schimmelmann i et Brev : 
«Jeg overraskede igaar Baggesens i deres Bolig i Byen. 
Værelserne er ret livlige, — men foravrigt, Lykken herskede 
ikke dér. Baggesen saa ud som en Mand, fuld af Mishaab, 
saa modlas og ulykkelig. Imidlertid kunde han ikke for- 
klare, hvori hans store Ulykke bestod; jeg frygter for, at 
det at befinde sig hjemme vil altid gare ham ulykkelig. 
Hun forstaar ikke mer end et Barn paa 6 Aar at fere 
Husvæsenet; han vil tage sig det paa, og deraf falger, som 
du nok kan tænke, Uorden, Forvirring og Forstemthed. 
Jeg tror, at Frk. Qualen (som ventedes) vU gare godt i 
denne Husholdning, thi her behaves en tredje. Sjælen i 
Husholdningen er der ikke mere, det er øjeblikkets store 
Ulykke; det var nemlig den gode Amme, de havde med 
fra Augustenborg, men hun vilde ikke blive. Prinsesse 
Louise Augusta har taget hende med sig ...» 

Den 29. August skrev Fruen: «Jeg fik Fru Baggesen 
at se, Manden var i Byen og flakkede om i sine Affærer. 
Hun havde et Udseende af Sundhed (!), som glæder mig; 
hun er ogsaa meget vel og tilfreds. De haaber, i Labet 
af 8 Dage, at etablere sig paa Regensen, hvor alt, efter 
hendes Sigende, er meget propert og elegant til deres 
Modtagelse. Den tossede Holck vil komme og medbringe 
en af Qualerne, som vil tilbringe Vinteren hos Baggesens 
. . . Kan hun holde ud i Længden, vilde det være be- 
hageligt for Baggesen, at hun har et behageligt Selskab 
hos sig, som konvenerer dem.» 

Parst den 18. Septbr. skete den virkelige Indflytning 
til Regensen. Den 24. kom Benedikte. Af et Brev til 
Reinhold af 4. Oktbr. ser man, at Sofie havde en vedhol- 
dende Hoste, men Baggesen trastede sig med, at den ikke 
kunde komme fra Lungerne, thi ellers vilde hun allerede 
være død, men Sofie havde det netop bedre for Tiden. 
Senere skriver Baggesen, at nu er deres Lejlighed mableret, 
dog kun saaledes, at der mangler hundrede Smaating, thi 
de har næsten maattet anskaffe alt fra nyt, efter at mange 
af deres Sager vare gaaede tabte ved Slotsbranden. Først 
fra 1. Novbr. skal de holde deres eget Køkken. Han er 
overrendt af Regensianere og andre Studenter, saa at han 
anslaar det til ti saadanne Besøg daglig. Forøvrigt har 
han ikke noget imod sine Forretninger. Om Eftermiddagen 
kommer der gerne andre Beseg, skønt egentlig Omgang 
har de næsten ikke. Aftenen tilbringer han næsten altid 
udelukkende sammen med Sofie og Barnene . . . Schim- 
melmann selv er altid udmærket venlig og kærlig imod 
dem . . . 

Den 16. Oktbr. blev der organiseret et skandinavisk 
Litteratur-Selskab hos Baggesen. Han og Hast var Stif- 
terne, og Bestyrelsen kom foruden dem til at bestaa af 
felgende: Maleren Abildgaard, Lærer Abildgaard, Kaptajn 
V. Abrahamsen, Hofmarchal Hauch, Professor Kjerulf, Ju- 
stitsraad Ove Malling, Dr. Fr. Munter, Prof. Rasmus Nyerup, 
Sekretærerne Pram og Sander. 

Benedikte v. Qualen var indtil 31. Oktbr. hos Baggesens 
og var til megen Hjælp og Opmuntring. Men i Novbr. 
tog Sofies Sygdom en meget ugunstig Vending, og hun 
maatte fra nu af mest holde Sengen. Hendes Hoste tog 
saaledes Overhaand, at han ofte maatte vente længe paa 
et artikuleret Svar. 

Af Baggesens Dagbog fremgaar det, at der i November 
Maaned af og til kom Visitter, men de hyppigste galdt 
Baggesen, saaledes af Niebuhr og Franskmanden Desaugier; 
Baggesen var i Besøg hos Schimmelmann , Bernstorff, 

Christiani, og at Sofie endnu i den Maaned stundom var 
med, kan man se. Fru Baggesen syntes godt om Pastor 
Christianis Hustru, f. Yenturini, som skal have været aandrig, 
og som angives at have været ret lykkelig, efter at hun 
havde lært at opgive den taabelige Idé «at søge efter 
Vindruer paa Tidsler*. Man ter forhaabenlig ikke antage, 
at det er Samlivet med Manden, der har lært hende denne 
praktiske Filosofi. Den stadigste Gæst hos Baggesens var 
B. G. Niebuhr, som da var Privatsekretær hos Schimmel- 
mann; den kundskabsrige og flittige Yngling behagede 
Baggesen i høj Grad. 

Medens Baggesen i December næsten daglig kom til 
den ene eller den anden, deriblandt til Middag hos Her- 
tugen, BernstorflF, Brun, Kunzen og Grouvelle, laa Sofie 
næsten bestandig til Sengs. Han var dog ikke ledig. Han 
tog sig for at begynde en Fordanskning af Hiaden, ligesom 
Voss havde fortysket den. I den Anledning lagde han 
sig med Flid efter Græsken, og derved vandt han selv en 
storre Forstaaelse af det danske Tungemaals Ypperlighed. 
Til Keinhold skrev han: »Næsten hele November Maaned 
sad jeg indtil Kl. 3 om Natten ved mit Bord i Hjørnet 
af Stuen, desforuden holdt vaagen ved min Sofies Hoste 
indtil henved KL 4 om Morgenen . . . Fra Gud kom 
dette Indfald (om at oversætte Homer). » 

Baggesen fandt Glæde ved den Tanke, at han var 
smittet af Sofie og snart vilde falge hende. Derfor var 
det ham kært at kunne ligesom lukke sig inde med den 
syge og arbejde dér. Han var begyndt paa Homer d. 7. 
Novbr., og da det lykkedes vel med Begyndelsen, blev han 
begejstret for det, og nu gik det fra Aften til Aften bog- 
staveligt i Ansigtets Sved- Det hele blev dog kun et 
Brudstykke. 

Noget ind i det nye Aar 1797 blev det endnu slettere 
med Sofie. Lægen Callisen erklærede som sin Mening, at 
Baggesens Samvittighed maatte byde ham at gaa til Her- 
tugen, Sehimmelmann og Bernstorff' og sige dem, at Sofie 
ikke kunde leve her et halvt Aar længere. Hun selv felte 

ogsaa, da Feberen aldrig ophørte og hun hver Nat laa i 
Transpiration, at Døden under disse Omstændigheder vilde 
være hende sikker. Callisen havde sat et svagt Haab til 
en hurtig Rejse til Syden, og nu var hun ogsaa villig til 
at prøve det, skønt al Rejsen ellers var hende højlig imod. 
Baggesen fik Nyerup til at blive sin Stedfortræder som 
Regensprovst med Fakultetets Billigelse, men han reser- 
verede sig sin Stilling, og Hertugen tilstod ham, at han 
sknlde beholde sin Gage og Tillæget indtil Udgangen af 
1798. BernstorflF og Schimmelmann gav ham tillige Til- 
sagn om en midlertidig Bestilling i Neapel. Han fik ogsaa 
Tilbud om fri Rejse for dem begge med en Fregat (ikke 
den, som Thorvaldsen rejste med), men Enden blev, at de 
besluttede at rejse Syd paa over Kiel. 

Af og til havde Sofie det endnu noget bedre, saa afr 
Baggesen fattede Haab. Endnu kom der Venner og saa"* 
til den syge, blandt hvilke vi maa nævne en virkelig del- 
tagende Kvinde, Grevinde Amalie Mfmster-Ompteda, hvis 
«vise Sagtmodighed og sagtmodige Visdom« Baggesen priser. 
Fru Brun skrev om hende: Hun har Musernes Gave og 
er en ren Sjæl. 

Først i Marts fik Baggesen den officielle Rejsetilladelse, 
der foreskrev ham, at han senest maatte være tilbage i Juni 
1799. Han blev samtidig forsynet med Pas til Frankrig, 
Spanien og Italien. 

Den 20. Marts fik Baggesen Sofie og Børnene kørte 
ud til Toldboden. Det var da ren Vinter. Fru Schimmel- 
mann skrev samme Dag: »Baggesens — jeg kan ikke 
nævne dem uden at føle mig altfor bevæget — hun maaske 
døende, vilde i denne Kulde gaa til Søs. Jeg tør ikke 
tænke derpaa. Niebuhr skal komme og sige mig, om de 
virkelig ere rejste. Her, sagde han, er kun Graven for 
hende. » 

Saaledes endte Sofies Liv i København. Hvilken 
Forskel paa Ankomsten og nu paa Afrejsen. Selv de, der 
havde kritiseret hende, vare nu fulde af Vemod. 

Med Paketten drog de afsted mod Kiel. Men det gik 

kun sent og majsommeligt. Bejsen varede ikke mindre 
end 10 Dage paa Grund af vekslende Storm og Stille. 
Den syge havde det svært, og der var stadig Frygt for, 
at hun skulde da.. 

Hun naaede dog levende til Kiel og blev baaret hen 
til Fischers Gæstgivergaard dér. 



19. 

Sofies Sød. 



iJet var lige til Aprils Begyndelse, at Baggesens var 
komne til Kiel. At Sofie havde overlevet den besværlige 
Sarejse i Vinterkulde, var næsten et Under. Hun kunde 
kun bæres i Land og lægges i Seng i Hotellet, og dér 
blev hun liggende uden mere at komme op. Men her 
samledes, efterhaanden som Dagene gik, den voxende 
Vennekreds, saa de ingenlunde havde Grund til at føle sig 
forladte. Patienten, som led af Brystsyge i sidste Sta- 
dium, havde den bedste Pleje af Baggesen selv, der Dag 
og Nat var hos hende. Som Falge af Sygdommens Art 
kunde Sofie kun tale meget lidt, men laa rolig og gud- 
hengiven. Saaledes gik hele April, og Baggesen, som 
vistnok mest i sit Hjerte var greben af mørk Angst, be- 
tvang sig som en Mester og viste et smilende Ansigt til 
hende. Vennerne sad daglig ved hendes Leje, deriblandt 
baade Beinhold og Adam Moltke; den sidste var ved sin 
stærke Deltagelse, fuld af uskrømtet Sorg, næsten Baggesen 
til mest Trøst. Blandt Veninderne var Benedikte den 
kæreste for Sofie. 

For at adsprede den lidende, der var for svag til at 
at taale ret meget, muntrede Baggesen hende stundom 
ved paa Stedet at lave Fortællinger, ligesom man kan gøre 
det for Børn. 

Baggesens Dagbog bærer Vidne om hans Kamp i 
denne svære Tid. D. 6. April skriver han: « Næppe tør 

jeg overlade mig til den salige Følelse, at hun bliver bedre, 
af Frygt for, den maatte være overilet, og dog maa jeg 
sige til mig selv: hendes Tilstand bliver synlig bedre . . . 
Hendes øjne ere mere levende, hendes Blik mindre stir- 
rende, hendes Stemme klangfuldere, hendes Farve mere 
ensformig, hendes Hoste mindre smertefuld, hendes Puls 
mere regelmæssig og — hun har atter Falelse for Indtrykket 
af den kolde Luft. O, algode Gud! vilde du lade mig 
beholde hende, endnu længe beholde hende, denne usigelig 
elskede Mage ...» 

D. 10. April sent paa Natten: «Min Tro begynder at 
vakle. Hjælp mig, min Gud, at jeg ikke fortvivler. Jeg 
vaander mig som en Orm ved Din Almagts Fadder — 
har jeg tifold fortjent det, da tilintetgør mig snart og 
aldeles! Tilgiv, alvise, den vanvittige. Din Vilje ske, 
Amen.« 

Den 26. April begyndte Baggesen et langt Brev til 
Jacobi i Eutin, hvilket han de følgende Dage fortsatte, og 
heri skrev han: «Haab opfylder atter min Sjæl, dyrebareste 
Jacobi ! Min Sofie bliver dog maaske bevaret for mig . . . 
I Nat slumrede hun den ene kvægende Søvn over i den 
anden, kun af og til vækket af Hosten. Kl. 2 udbred 
hun: «Aa, hvor yndigt! Jeg drømte allerede om Men- 
drisio^)!» «Hvad drømte du, kære?» spurgte jeg. «At 
jeg med min Moder tillavede en Bet, en ganske særegen, 
velsmagende og sundt læskende Vinsuppe, som jeg aldrig 
har tænkt paa siden i Schweiz. » — « Skønt drømt, kære 
Engel.« — 

Baggesen fantaserer i Brevet over, at hans Hustru 
bærer Navnet «Sofie»; dette betyder jo »Visdom«, og 
han finder, at alle de Kvinder, der due noget, gerne i 
Bomaner hedde Sofie. Bousseau har et Sted skrevet: 
»l^out le monde cherche des Sophies, t Da Sofie nu havde 
fortalt sin Drøm, saa' Baggesen efter i Kalenderen og fandt, 



^) I Landskabet Mendrisio ved Luganosøen laa en Villa <Frasi- 
malga», som Slægtningen £. v. Haller havde foræret Baggesen. 

at denne Dag hed tt£zechias». Aa, tænkte han farst, bare 
det havde været to Dage senere, saa var det « Vitalis » 
(den levende), men nu faldt det ham ind, at Ezechias 
kunde ogsaa være et godt Omen for Sofie, da denne jo fik 
lagt 15 Åar til sin Alder. Og da Baggesen jo holdt af 
«Tankenadderi», saa var han ikke længe om at udfinde, 
at Viseren paa Solskiven, som ikke skulde flytte sig, be- 
tyder Alpekæden, Skyggen er Alpeskyggen, de 10 Streger 
paa Solskiven er de 10 Mil fra St. Gothard til JMendrisio. 
At Skyggen gaar tilbage, betyder, sagde han til Sofie, at 
du faar Alperne, som du hidtil har haft foran dig, bagved 
dig. Sofie troede det og græd af Glæde derover i sin 
nervjese Tilstand. 

Hvor barnlig Baggesen kunde være i sine Fantasterier, 
ser man deraf, at han ikke kunde bære denne Tanke alene, 
men ilede hen til Beinhold for at meddele ham den. Og 
i sin Glæde kunde han ikke lade være at blive der lidt 
og filosofere med ham om Fichtes « Jeglære ». 

I samme Brev skriver han videre d. I.Maj: «... Den 
er udhostet, udblødt og udgrædt, den aarelange, angst- og 
kummerfulde (April) Maaned og ligger nu bag mig som 
et sammenfoldet Uvejr, der, skant det har aftordnet i den 
astlige Horisont, endnu vedbliver at lyne. Men ak, min 
Jacobi, Himlen i Vest er endnu ikke klar; i Stedet for 
en sejrende Sol hvælver sig en ny, tyk, sort Helvednat, 
fuld af gloende Dolke og blodige Flammepile, over min 
nedbøjede Pande . . ., og bag den formørkes end mere 
natlig den tilhyllede Fremtid.« 

«0g dog — midt i dette Syn . . . har jeg et Moment, 
hvor jeg kan sige: Det er forbi, og saaledes vil engang al 
Elende være forbi. Ogsaa dette er en af den Algodes Vel- 
gerninger, at han lader vor Tilværelse kendetegnes ved 
Punkter, ikke ved en Linje. At den (Tilværelsen) som en 
indre Linje hopper gennem Punkter af det ydre, og at den 
mest pinte dødelige ikke føler Pine, men Piner (i Flertal). 
Ogsaa det er en af hans Velgerninger, at vi kunne se 
foran os og bag os, og, idet vi mindes det forgangne og 

vente det tilkommende, glemme det nærværende. — O, 
jeg vil idag kun tænke paa, at April er forbi, at denne 
April aldrig mere vil optræde i mit Livs Aarrække. Jeg 
vil fole, sige og tænke: Jeg har lidt ...» 

«Jeg har forsagt at antage en Vaagekone, men det 
gaar ikke. Sofie sagde mig det selv. Hun maa hvert 
Kvarter have snart dette, snart hint at drikke foruden 
Medicinen, og ingen anden tillaver det saa omhyggeligt, 
smager paa det i Forvejen, om det saa er godt, hverken 
for varmt eller for koldt for hende, som jeg. Nej, kun 
jeg kan pleje hende saa omhyggeligt, som hun har det 
nødig. — Gud skænke mig blot fysisk Styrke, til at holde 
det ud uafbrudt.« 

Om Eftermiddagen: 

« Hensier har været her. Han forskrækkedes synlig 
ved at se hende. Da han følte hendes Puls, var Døds- 
dommen umiskendelig i den Mine, der fo'r over hans 
blussende Ansigt. Han greb hendes Haand og trykkede 
den med maalløs Bevægelse. »Hvorledes finder De min 
Fuls?» spurgte hun med svag Bøst. »Nu er det godt,« 
svarede han med en Betoning, der sagde mig: Nu er det 
forbi ! » 

uJeg fulgte efter ham, da han gik. Paa mit Spørgs- 
maal svarede han: «Hun er yderst slet! Hvorfor skulde 
jeg skjule det for Dem? Jeg frygter«.« 

« Jeg tumlede tilbage i Stuen. Mit Hjerte vilde sprænge 
mit Bryst — Gud, jeg maatte skaane hendes Ro, fattede 
mig voldsomt og traadte smilende hen til hende og sagde: 
»Gudskelov, søde Engel, jeg havde Tro, men nu har jeg 
Vished — » « Hvorom?« spurgte hun. — »At vi beholde 
hinanden.« -— «Jeg ogsaa!» udbrød hun med en Inder- 
lighed, med en Tillid, med en saa umiskendelig Overbe- 
visning, at jeg kunde grædt Blod.« (Hun anede heldigvis 
ikke, at Baggesens Ord var tvetydige). 

»Beinhold kom, og vi talte om Gud og Udødelighed... 
Jeg er, ja jeg er og synker, synker, synker! Han er, 
o, det alene hæver endnu mit sunkne Jeg.« 

Midnat, 2. Maj: 

«Ja, Han er! Ikke Himlen med alle dens Engle, ikke 
den uendelige Hvælving, hvori Verdensdraaben er, ikke de 
Bogstaver, som vi kalde Principer, forkynde den lidende 
Hans Væren. Nej, han selv raaber det lydt i det bri- 
stende Hjerte: Jeg er. 

Herre, ikke min, men din Vilje ske! 

I denne Nat tager jeg Afsked med min Sofie. — Gud 

bevare fra Vanvid ,. „ 

dm Baggesen.') 

Baggesens Dagbog viser os, hvorledes det gik i Beige- 
gang i ham i disse Dage. Han seger at holde fast ved 
Ordet: Naar Nøden er starst, er Hjælpen nærmest. — Den 
25. April. Saa er da alt, alt tabt, hvad jeg troede vundet 
i de foregaaende Dage! Saa kraftløs som i Dag var hun 
endnu ingensinde. 

3. Maj. »Lærkerne sang udenfor Vinduet. »Foraars- 
niorgen — Lærkerne synge for min Sofie«, udbrød jeg, 
•Skærsliberen synger ogsaa snart igen: Sie, sie, sie lehrt 
ihm die Lieder. Sie, sie, sie (jeg kunde ikke fuldende, 
overvældet af mine Følelser) ... tonen sie wieder,« fuld- 
endte hun med et saligt Smil. — 

Samme Dag udbrød Sofie, vaagnende op af en let 
Slummer: *Ak, i alle disse Dage, naar jeg led af Smerter, 
^^^S j% ^l^id ^^^^ igennem dem og kunde ikke lade det 
være. Det var for mig som sang jeg saa skønt: 

Min Jesus lever end, min Aand sig hæver, 
i Smertens Mulm mig Salighed omsvæver,* 

og faldt paany i en Slummer. Verslinjerne var af Bag- 
gesens Oratorium « Kristi Død«, og hun citerede dem paa 
Dansk. 

Den 4. Maj har Baggesen optegnet i sin Dagbog, at 
Sofie ikke følte mindste Smerte. Hun gentog med brudt 
Stemme nogle Strofer af Oratoriet. Hendes Sjæl beskæf- 
tigede sig med Gud, Baggesen, Børnene og næst dem mest 
med Veninden Benedikte, som hun smilede til og bevidnede 
en saa dyb Kærlighed som til ingen anden. Om Natten 

havde Baggesen endnu en Samtale med Sofie. Indholdet 
er af ham gengivet i Digtet • Skilsmissen » : 

Hun. 
Snart hæves jeg til Lysets Sæde, 
mig Gravens Mørke skrækker ej. 
O, dobbelt døde jeg med Glæde, 
hvis nogen elskte dig som jeg. 

Han. 
Ved dig kun dette Hjerte hænger, 
dit Billed kun mit Øje ser; 
hvis du mig ej kan elske længer, 
jeg Elskov ej behøver mer. 

Hun. 
O, mer og mer og uden Ende 
jeg hist vil elske dig, min Ven! 
Mit Hjertes Ild skal dobbelt brænde, 
hvor ingen Smerte dæmper den. 

Han. 
Din Stemme dæmpes, men dit Øje 
mig smiler dobbelt hvert et Ord. 

Hun. 
Jeg nærmer mig den evighøje: 
den synker alt, den mørke Jord. 

Han. 
O Gud! O Smil, o kom tilbage. 

Hun. 
Jeg elsker dig i Himlens Sked . . . 

Han. 
O, rinder Taarer! Kinder Dage! 
O, rind mit Liv! O favn mig Død. 

Digtet indeholder upaatvivlelig en rigtig Gengivelse 
af Samtalen. Sofie saa i Benedikte den, der bedst kunde 
træde i hendes Sted baade som Baggesens Viv og Børnenes 
Moder, og det stod for hende som det ønskeligste. Thi 
hun følte dybt, hvor ulykkelig Baggesen vilde blive. 

To Udsagn af Sofie i hendes sidste Timer bevaredes 
af Baggesen. Det ene var, at hun sagde: « Baggesen, Du 
er sikkerlig et meget overordentligt Menneske.« Disse Ord 
blev siden en Braad for Baggesen, der i sin Sygelighed 

koin ind paa den Tanke, at hun havde sagt dem i samme 
Betydning, som den, hvori de bruges i Jacobis •AUwill«. 
I denne Fortælling siger Luzie dem til Edvard Allvill, og 
Meningen er dér, at han uimodstaaelig henrev den, han 
elskede, for bagefter at tilintetgøre hende. Naturligvis 
havde Sofie aldeles ikke tænkt paa sligt, men sagt Ordene 
som et Udtryk for hendes virkelige Mening om Baggesen. 
Jacobi beroligede ham ogsaa ganske i saa Henseende. De 
ere meget mere et Vidnesbyrd om Sofies naive Trohjertethed. 

Det andet Udsagn var det: «Jeg har i mit Liv ikke 
kendt til egentlige Lidelser, fysiske Lidelser nok, men 
aldrig til Sjælslidelser.«) Det var et godt Vidnesbyrd om, 
hvor lykkeligt hendes Liv var henrundet, baade i Hjemmet 
ferst og siden sammen med Baggesen. 

Den 5. Maj blev Dødsdagen. Sofie var omgivet af 
sine kæreste Venner og Veninder. Hun laa i rolig Stem- 
ning og beholdt sin fulde Bevidsthed, Hukommelse og 
Dømmekraft til det sidste. Hengivelse i Guds Vilje gen- 
nemtrængte hende aabenbart. Under strømmende Taarer 
læste Baggesen, vistnok efter hendes Ønske, Halvdelen af 
•Kristi Død» højt, og hun græd. Nogle Blomster og 
Jordbær, der var bragt hende fra en syg Grevinde Holstein, 
glædede hende, og hun stammede: «Delicieux, delicieux!« 
Hun vedblev at smile og bad om at løftes op. Veninderne 
Benedikte og Christiane gjorde det, og saaledes gik Sofie 
bort. 

Reinhold skrev: »Hjerteløftende for mig og de øvrige 
Venner, som rundt om Lejet delte den dybt nedbøjede 
Ægtefælles Sorg, lærerig og uforglemmelig for os alle var 
den os fra Tid til Tid paafaldende uafbrudte Vedvaren af 
hendes indre aandelige Liv midt under Legemets næsten 
fuldstændige Livløshed, og efter alt at dømme er hun kun 
bleven sin Bortgang va'r ved sin Ankomst til Fredens og 
Glædens Egne.» 

Baggesen var i de første Dage i en forfærdelig op- 
reven Tilstand, hvilket man efter hele hans Naturel let 
kan forstaa. Det var en Velgerning, at Voss og Ernestine 

kom og hentede ham ud til Eutin et Par Dage. Saa blev 
Sofie begravet paa Kiels Kirkegaard, og Baggesen bestemte 
strax, at han vilde hvile ved hendes Side. Paa Gravstenen 
lod han sætte hendes Navn og det Ord, han engang havde 
prædiket over: Salige ere de rene af Hjertet. Sofie var 
født d. 8. Oktbr. 1768 og døde d. 5. Maj 1797, 28 Aar 
og 7 Maaneder gammel. 

Nu fulgte der en Maaned, som Baggesen selv siden 
kaldte sin Åfsindighedsperiode , og der kan heller ingen 
Tvivl være om, at hans Forstand var rystet. Han opholdt 
sig i den Tid paa Slottet i Wandsbeck hos Grev Christian 
Schimmelmann, og Fr. Jacobi kom netop dertil paa Grund 
af Krigsuroligheder. Uddrag af et Brev til Reinhold af 
5. Juli vil sætte os ind i hans Tilstand: 

« Slaget var for stærkt saa vel for min moralske som 
for min fysiske Kraft; jeg laa under, jeg ligger under og 
taber daglig mere Haabet om igen at rette mig op. Den, 
Tanke at have mistet hende, der i nogen Tid har for- 
vandlet sig til den Tanke, at jeg aldrig mere vil 
gense hende, den iser mit Hjerte ind, idet den ud- 
brænder min Hjerne og martrer mig med et dobbelt Hel- 
vede: den fuldstændigste Åpathi for alt øvrigt og den 
stedse voxende Græmmelse over et eneste ... Ak, det 
var endnu salige Dage, da jeg begrov hendes Hylster, 
endnu kunde se og berøre hendes Støvhytte, da jeg endnu 
kunde græde og mit Blod ikke randt, men flød. Nu er 
alt øde, alt Nat, og jeg er alene i Dødens Eige, en om- 
pisket Smerte ... Ja selv I, salige Dage og Nætter i de 
første tre Uger efter hendes Død, I ere svundne! Jeg led, 
det er sandt, led til Vanvid, men bedøvet, spændt, exalteret, 
i konvulsi viske Anstrengelser, i bevidstløs Feber ...» 

Baggesen var dengang bleven betaget af den Tanke, 
at Benedikte v. Qualen skulde indtage Sofies Plads, og 
de Udtalelser, han i den Henseende fremkom med, havde 
stødt mange fra ham. Benedikte havde med Uvilje afvist 
det. Men det var Sofie selv, der havde indgydt Bag- 
gesen Tanken derom. Allerede i Tremsbuttel begyndte hint 



175 



Sværmeri for hendes Sjæls Veninde dog at tabe det ude- 
lukkende, det fixe, der karakteriserer Vanvidet. «Jeg be- 
gyndte endog at tvivle, om intet galt skjulte sig bagved 
det, men Grundideen deri, den var ved Gud ædel, nemlig 
at fortsætte mit Liv og min £lsken paa den Maade, der 
mest stemte med Sofies ønsker og som umiddelbarest og 
mest levende bevarede hendes Minde. Den dybe Fjalelse 
af, at intet sanseligt stod bagved, løftede mig op over alle 
Betænkeligheder. «» 

Nu fortæller Baggesen, at han altsaa kom ud over 
dette, men hans fysiske Tilstand blev stadig daarligere, og 
Vennerne var blevne uvenlige imod ham. Den egentlige 
Afsindighed begyndte med, at Sofies Portræt blev spo- 
leret derved, at Glasset over det var gaaet i Stykker, og 
ban tilfældig havde puttet det glaslase Billede i Lommen. 
Han blev fortvivlet over, at Portrætet var skamferet og 
tilbragte som en vanvittig hver Dag dels med at restaurere 
det, dels med at portrætere Sofie efter Hukommelsen. 
"Dette blev Vanvid. Jeg gjorde intet andet. Jeg tegnede 
mere end 40 forskellige Skizzer, den ene mere ulig end 
den anden, spiste, drak og sov ikke. Endnu ser jeg intet 
andet end hendes Billede; læse kan jeg ikke, tale ikke.» 
I en Fortsættelse af Brevet, skrevet i Hannover, fortæller 
han, at medens han var i Wandsbeck, blev det stadig 
værre med ham. Nu var han rejst med en returnerende 
Vogn for at komme billigere til Schweiz. 

Den 30. Juli paa Rejsen Syd paa drømte han for 
første Gang om Sofie. Hun viste sig for ham, og han 
omfavnede hende: «0, Sofie, min Sofie, vi er udødelige !»> 
Hun svarede med et himmelsk Smil: «Ja, Baggesen!« 

Men den bedste Lære for den slagne Ægtemand gav 
den kristelige Eathrina Stolberg ham, da hun i hans 
Stambog skrev: «Sie sollte nicht dein Gott — du 
nicht ihr Himmel werden.» 



20. 

G-ennem Labyrmten og ud af den. 



Mvor forskellig var Baggesens Ankomst til Bern 
nu i September 1797 fra den ferste anelsesfuldt jublende 
i September 1789, da alt klædte sig for ham i Haabets 
Lysegrønt, og fra den anden Ankomst i August 1793 som 
lykkelig Ægtefælle, skønt med Frygt for den elskede. Nu 
kom han som en slagen Mand. Det kæreste var tabt, og 
haardt, usigelig haardt følte han sig ramt. 

Hvad Sofie havde været for Baggesen, kom nu for 
Dagen. Hvor havde ikke hun, dette ægte, djærve Naturens 
Barn, været en støttende Pille i deres Ægteskab, og hvor 
havde ikke hun med sin Energi og trofaste Kærlighed 
haft sin væsenlige Del i, at de, trods alt, var komne vel 
igennem! Hvor meget hun har paavirket Baggesens Be- 
slutninger og hvor meget hun har bidraget til at drage 
ham opad, kan ikke paavises, men Kendsgerningerne vidne 
derom. I disse Aar var der Fremvæxt i Baggesen, ogsaa 
i det dybeste. At Sofie ikke kunde styrke ham som 
dansk Digter ligger i Sagens Natur, men al Sandsyn- 
lighed taler for, at hvis hun havde levet og de havde 
boet i København, da var hun bleven ham en Medhjælp 
ogsaa i det danske, som hun efter sit lille Kendskab 
havde megen Godhed for. Baggesens Liv var blevet helt 
anderledes, om han havde kunnet leve det med sin Sofie 
og i Danmark. 

Nu var han atter i Schweiz. Fru v. Haller var den 

samme kærlige og livfulde Svigermoder som altid, og nu, 
da Baggesen var Enkemand og de to Barn moderløse, 
havde hun Hovedet fuldt af Planer for at faa Baggesen 
vel gift igen. Han gik holdningsløst ind paa det paa 
den Maade, at han søgte «En i alle«; det skulde være en 
Sofie om igen. Forsøgene paa at finde en ny Livsledsager 
drejede sig om Gen fer sø en, hvor Baggesen opholdt sig 
Aaret ud og langt ind i det næste, ofte inddraget i de 
politiske Forviklinger. I Lausanne, Vevay, Cossonay og 
Villeneuve optraadte han efterhaanden som Frier, og især 
de sidste to Steder var det nær bleven til Alvor, men først 
i Paris fandt han sin tilkommende Ægtefælle Fanny 
Beybaz. Baggesen blev forlovet med hende i September 
1798, men begge indsaa de kun altfor hurtigt, at de slet 
ikke passede for hinanden. Alligevel indgik de den livs- 
varige Forbindelse i Juli 1799. Baggesen har selv skrevet 
om sine to Hustruer: «Min elskede Sofie var bestandig 
vant til Klipper og tysk (schweizisk) Bravhed, min elskede 
Fanny kun til Kulturens Blomster og fransk Frihed. Hin 
havde en Hyrdindes Opdragelse, denne en Grevindes. Min 
Stilling, Historie, endog Karakter er nu bedre skikket til 
at gøre en Hyrdinde lykkelig end en Grevinde.« Han 
gjorde hende heller ikke lykkelig, og hun ligesaalidt ham. 
Hun var pertentlig og kølig, saa Qern som mulig fra al 
Aabenhjertethed, men meget respektabel og moralsk. Bag- 
gesen siger betegnende, at han i Ægteskabet med Fanny 
savnede Nymfen Echo, som altid havde været til Stede i 
det med Sofie. Skønt hun kom til at bo i Danmark læn- 
gere end Sofie, var der ikke hos hende nogetsomhelst Tilløb 
•til at slutte sig til noget dansk. I fiere Aar levede de i 
en Slags frivillig Separation. Men Baggesen var altid en 
tjenstvillig og opofrende Mand imod hende og var henrykt 
over den mindste Smule Anerkendelse fra hendes Side. 
Han var meget glad, da hun engang skrev i et Brev den 
Yttring: «7w es le modhle d^un maru. Han vandrede 
mindst af alt paa Eoser med dette kolde Menneske, og 
hun ærgrede sig altid over hans hede Natur. Det maa 

have været med en egen Falelse, at Baggesen i Oktober 
1799 indfarte hende med Paahæng af Svigerfader i sin 
og Sofies gamle Lejlighed paa Begensen, som de havde 
forladt for 2V2 Aar siden. Den var rigtignok bleven fixet 
op og havde faaet elegante Mahler, men hvad nyttede det, 
naar Humaret manglede? Allerede det følgende Aar fik 
Baggesen det ordnet saaledes, at de alle kunde drage bort, 
denne Gang ikke mere til Schweiz, men til Paris. To Aar 
efter fik Baggesen formelig sin Afsked fra Danmark med 
800 Rdlr. i Pension. 

Baggesen blev nu fransk Borger og vandt en vis 
Navnkundighed som fransk Digter, men Hjemro naaede 
han ikke derved, uagtet han saa' sit Hjem forskønnet med 
en Søn Paul, der blev ham til Glæde. Mangel paa vir- 
kelig Harmoni mellem Ægtefællerne, fortærende Gæld og 
endelig Misfornøjelse med det Napoleonske Tyranni, som 
han med sit republikanske Sindelag fra først til sidst var 
en Modstander af, gjorde ham Opholdet i Frankrig uhyg- 
geligt. Det blev ham derfor en Vederkvægelse at kunne 
leve et Aars Tid i København 1806 — 1807 og atter aande 
op som dansk Digter, men hvor lidt rodfæstet han nu var 
i sin egentlige Hjemkreds, ser man af hans Sværmeri for 
og med Fru ørsted, en ny Udgave af Ungdomssværmeriet 
for Fru Pram, ligesaalidt egentlig brødefuldt som hint. 

1807 vendte han tilbage til Paris, tidlig nok til at 
være borte, da Ulykken brød ind over Danmark, men føl- 
gende den med hele sin Sjæls Ild. I 1811 bevirkede den 
trofaste Ven Reinhold, at Baggesen kunde forlade sin 
pinlige Tilværelse i Paris. Han blev nu udnævnt til Pro- 
fessor i Dansk ved Kiels Universitet og flyttede dertil med 
sin Hustru og sit franske Barn. Men allerede i Slutningen 
af 1812 var han selv i København med kongelig Tilladelse, 
og Aaret efter førte han sin Familie dertil. 

Nu oprandt der syv meget tunge Aar for Bag- 
gesen i København. Denne Periode var uden Tvivl den 
vanskeligste i hele hans Livs Labyrint. Det er den, som 
karakteriseres ved hans Fejde med Ohlenschlæ^ger. Han 

var nu en Mand mellem 50 og 60 Aar, mærket af Livets 
Skuffelser og Modgang. Hans Forhold til Øhlenschlæger 
og i det hele til det unge Danmark lagde ham ud med 
de fleste, og han blev i disse Aar en forladt og ensom 
Mand. Hans Flid og Virkelyst forlod ham ingensinde, 
han bar sin Fattigdom, den han paa en vis Maade skyldte 
hele Landets elendige Kaar, som en Mand, og selv Hustruen 
gik det efter det gamle Ord: Nød lærer nøgen Kvinde at 
spinde. Men vemodigt er det at tænke paa, at han, der 
engang havde saa mange og formaaende Venner, skulde 
være saa forladt. De kunde vel have Grunde for at trække 
sig tilbage, saaledes som Schimmelmanns og Hertugens, da 
deres Tanker saa lidt var gaaede i Opfyldelse, men smukt 
var det ikke. Frederikke Brun var en af de faa, som blev 
trofaste. 

Længe havde det været Baggesens 6nske at komme 
bort fra sit Fædreland, hvor han nu ikke kunde føle sig 
hjemme, men først i September 1820 lykkedes det ham. 
Den nye Tid hilste ham paa en Maade ved Afskeden, idet 
han afsejlede fra København med et Dampskib. Snart 
var han i Paris med Hustru og Søn. Her ventede ham 
ny Modgang, Gældsfængsel og baade hans og Fannys Syg- 
dom. Men Trykkene ledsagedes stedse af nye Smil af 
Skæbnen. Prins Christian og Karoline Amalie opholdt 
sig 1821 og 22 i Paris og viste den sygelige Digter megen 
Godhed. En Grevinde Caffarelli tog sig ogsaa varmt 
af ham, og han sværmede igen for hende med en ren pla- 
tonisk Kærlighed. 

1822 blev et meget bevæget Aar for Baggesen. Me- 
dens han brugte Badene i Plombiéres, kom der Budskab om, 
at Fanny var meget syg, og skønt han strax ilede hjem, 
var hun forlængst død, da han kom dér. Den 19aarige 
Søn Poul, et sjældent elskværdigt og fromt ungt Menneske, 
der trolig havde delt de tunge Aar i København, var af 
et skrøbeligt Helbred, og den 16. November døde han, efter 
at Baggesen i to Maaneder trolig havde plejet ham. Han 
døde efter en lang og inderlig Bøn til Jesus med fuld 

Bevidsthed. Lignende som Sofie vilde han opad og gentog: 
•lå'hautin Baggesen skrev da i et Brev: .»Aldrig har 
jeg inderligere og mere henrykt følt Velsignelsen af den 
barmhjertige Guds Kærlighed og af den sande Jesusreligion 
end i disse Momenter.« 

Samme Aar kom der et bjerteligt Brev fra Beinhold, 
maaske i Anledning af, at Baggesen igen var bleven Enke- 
mand. Deri skrev han: «I de 31 Aar, siden vi blev hin- 
andens Bradre og Venner, er vel mange og mange Slags 
Skæl faldne fra vore øjne og endnu flere forvildende 
Lygtemænd forsvundne, men Troen, som er Kærlighedens 
Tænkemaade, og Kærligheden, som er den sande Tros 
Sindelag, er ikke vegen fra os og kan og skal og vil aldrig 
forlade os, mindst paa Gravens Rand». Den ædle og 
trofaste Reinhold døde næste Aar og blev begravet i samme 
Gravsted som Sofie. 

Kort efter Nytaar 1823 kom der en ny Tilskikkelse over 
Baggesen. Han faldt paa Stentrappen i Luxemburghaven 
og forslog sit Hoved meget voldsomt. Kort efter opgav 
han at bo i Paris og flyttede til Bern, hvorhen de kære 
Minder og gamle Venner drog ham. 

Karl Baggesen, som da var en Mand paa 30 Aar, 
boede jo i Bern og var Lærer ved Gymnasiet og Meddirektør 
af et Døvstummeinstitut. Baade Fru Haller, Fru Brown 
og Fru Sinner levede endnu, men Velstanden var for- 
længst forbi. Den var gaaet tabt i Revolutionskrigene. 
Da nu Baggesen var flyttet til Bern, gjorde de alt for at 
opmuntre den nedbøjede og ensomme Mand. Han oplivedes 
især, da han var kommet til at bo et Sted med herlig 
Udsigt til Alperne og med en Husfrue, som han poetisk 
kunde sværme for. Han skrev henved 40 «Lieder an Sie», 
som er noget af det smukkeste, man har fra Baggesens 
Haand paa Tysk. I Sommertiden gjorde han en Alperejse, 
som levendegjorde Mindet om Sofie, og han skrev derfor 
et Digt til Frederikke Brun i Hjemmet, da hun var den 
eneste Veninde af Sofie, som endnu levede. Fru Schim- 
melmann var dengang død. 

Hele den folgende Vinter blev Baggesen rolig i Bern 
og var ret vel, stundom spagende og forn«jet. I Juni tog 
han til Interlaken for sin Svagheds Skyld, og i August 
gjorde han den gamle Tur til Grindelwald over Scheideck 
og Wengernalp dels kørende, dels ridende. Siden gjorde 
han en Udflugt til Thunersaen og fandt mellem Brienzer- 
og Thunersø den efter hans Mening skønneste Flet, som 
han kaldte udas Ferlenhubeli», med Udsigt til »Jungfraun. 
Han udkastede Planer om at bo for stedse her, hvor Mindet 
om Sofie altid kunde være levende. Baggesen blev lige til 
Slutningen af Oktober i Interlaken, og endnu samme 
Efteraar gjorde han to Ture til samme Egn, paa hvilke 
han viste, at han endnu kunde gaa sikkert paa vanskelige 
Stier. Men det blev Baggesens sidste Alpebesøg. Og de 
var især helligede Mindet om Sofie. 

Baggesen har engang i et Digt til Moltke skrevet en 
«Forudparodi» for sine Oplevelser paa hin Schweizerrejse 
1789. Der stod i den: 

I Ziirich saa' jeg baade Poul og Peder 
og St. Johau 

Kaspar Lavater, hvad han hedder. — 
Men da paa Thunerseens dybe Himmel, 
Hvis Nadirs Sol paa Bunden laa, 
mens i det høje Himmelblaa 
det opadvendte Blik Zenithet saa*, — 
o søde Syn! o Salighed! o Svimmel! 
da første Gang hun saa' paa mig, 
fordunklende de tvende Sole! 
Middagens og Midnattens Pole 
da vendte sig;. 

Til dette spøgefulde Ungdomsvers, som formodentlig 
er skrevet i de første Dage af Opholdet i Bern, tilføjede 
Baggesen en Efterskrift 1819: 

Og her er Forudparodien ude, 

jeg fandt blandt hundred end utrykte Klude, 

da jeg blev tvungen til, igaar 

at gennemlede hvad jeg har tilbage 

fra mine første Kludredage 

til sidste c Trykt i dette Aar». 

Her holdt jeg op forud at travestere 

den Labyrint, jeg siden skrev. 

Hvad Under, jeg ej videre det drev? 

Min Moltke! jeg kan alt parodiere, 

hvad paa hin Vandring trylled mig og dig — 

kun ej det helligste, min Muse kender, 

hvad i min Aften end med Andagts Purpur brænder: 

Min Elskovs Morgenrødes Himmerig. 

Baggesen satte en Indskrift paa sin Mindehoj mellem 
Brienzer- og Thunersø, og deri stod, hvilke Navne han 
gav de forskellige Steder dér omkring: Sophien-6uck-See, 
Ernststein, Paulspitze, Emmagråtli. «Det er mine saliges 
Bjerg», sagde han. Emma var det første Barn i andet 
Ægteskab, som døde tidlig. Men der var intet Minde 
om Fanny. 

Ogsaa den følgende Vinter tilbragte Baggesen i Bern, 
nu boende hos Sønnen, medens Slægtninge, nemlig de tre 
Fruer, boede lige tæt ved. Baggesen havde altid nok at 
gøre; han beskæftigede sig meget med sit aandfulde tyske 
Digt «Adam und Eva» og studerede ivrigt Kirkehistorie. 
Han var meget glad ved, at Karl var præsteviet, og sad 
altid med stor Andagt og hørte ham, naar han prædikede. 
Forøvrigt havde Baggesen ikke mere nogen Omgangsvenner 
i Byen. 

Da Baggesen i Foraaret 1825 blev mere syg, raadede 
Lægerne ham til at bruge Kur i Kar Is bad. Derfor forlod 
han Bern d. 1. Maj, og han saa' aldrig mere dette for ham 
saa kære Sted^). Mest smertede ham Afskeden med sin 
nu 86 Aar gamle Svigermoder, der havde vist ham stor 
Kærlighed, ja endog én Gang fulgt Børnene til København 
efter Sofies Død og holdt Hus for Baggesen, indtil han 
kunde hjemføre sin anden Hustru. Hun gav ham nu et 



M 1 en kvindelig Afskedshilsen til ham stod der: 

Zweifle nicht, dass auch in Berns Grefilden 
manches Herz dich kennt und liebend ehrt, 
von So f i en gehebt, der engelmilden, 
bleibst du ihren Schwestern ewig werth. 

Afskedsbrev, som han ferst skulde læse, naar han havde 
forladt Bern. Det lad saaledes: 

« 

«Min dyrebare Baggesen! Da jeg ikke véd, om jeg 
kan komme til at tale ene med Dem fer Deres for mig 
smertelige Afsked, saa modtage De først mine hjerteligste 
ønsker for Deres timelige og evige Lykke. 

Tro mig, vor udødelige Sjæl kan kun være rolig og 
tilfreds ved en inderlig Forening med Gud. Alle jordiske 
Glæder, Adspredelser, Rejser ere forgængelige, men en hej- 
tidelig Hengivelse til vor Skaber og Frelser — en Hen- 
givelse i Hans hellige Vilje, i Liv og Død, bliver af Va- 
righed. 

Brug De, dyrebare Baggesen, Deres fortræffelige Pen 
til bedste for Religionen, til Fuldkommengørelse af Mora- 
liteten. Hvilken ren Glæde vil det engang være for Dem 
i denne og hin Verden at have gjort en saa god Brug af 
Deres visselig fortrinlige Evner herneden. 

Ja, kære Baggesen, vi ville som hidtil blive Dyden 
og Religionen tro, saa finde vi hinanden igen med Guds 
Hjælp i en bedre Verden med Sofie og mine andre Børn. 
Jeg gør mig ingen Indbildninger om min Helbredstilstand 
og er fuldkommen tilfreds, som Livets og Dødens Herre 
beskikker mig det. 

Jeg har frygtet en altfor stærk Sindsbevægelse ved at 
sige Dem alt dette; derfor har jeg hellere skrevet det. 

Nu, Gud den almægtige bevare Dem paa alle Deres 
Veje, velsigne Brugen af Badet for Dem, skænke Dem den 
tabte Sundhed igen og Kræfter til at fuldende Deres be- 
gyndte Værker. Det er de hjærtelige ønsker af Deres 

Dem elskende Moder 

Emilie v. Haller, f. v. Haller«. 

Den 30. December samme Aar døde hun. 

I Karlsbad var Baggesen det meste af Sommeren; en 
Efterkur i Teplitz skadede ham kun. Den 8. Oktober kom 
lian til Dresden og boede dér i det Coselske Palæ, hvor 
Fyrstinde Lubomirska, der boede i samme Etage, blev 
nieget opmuntret ved hans Selskab. Baggesen levede op 

her og forelæste saaledes sin «Adam und Eva» for et ud- 
valgt Selskab. Han viste sig endog nogle Gange i Aften- 
cirkler. En stor Glæde var det ham, da Karl før Aarets 
Udgang blev valgt til Præst ved Hovedkirken i Bern. Han 
ligefrem dansede af Glæde. 

I de egentlige Vintermaaneder led Baggesen meget 
baade af Kulde, da Lejligheden var raakold, og af sin 
fremadskridende Sygdom, en Svulst paa Milten. Hans 
Læge, den gamle Dr. Bosenberg, har skildret ham saaledes: 
Lyst til Yderlighed karakteriserer hele Baggesens Liv. 
Hans Ytringer af Glæde og Mismod, Kærlighed og Foragt, 
Bifald og Dadel, legemligt Vel- og Ildebefindende gaar let 
over den sædvanlige Grænse. Han bliver ualmindelig for- 
bitret over en ham selv eller andre tilføjet Uret, men snart 
er ogsaa det hurtige Indtryk forsvundet, og hans God- 
modighed og store Betskaffenhed lade det, tiltrods for hans 
højst sangvinske Temperament, ikke komme til Had eller 
Hævn.« Denne Karakteristik af Baggesen er saa træffende, 
at der næppe gives nogen bedre. 

I Dresden, der altid jævnlig er bleven besøgt af 
Danske, fik Baggesen ikke faa Besøg af Landsmænd, især 
yngre, hvilke glædede ham meget. Blandt disse var ogsaa 
en Søn af Ungdomsvennen og Rejsekammeraten Gottfried 
Becker. I hans Dagbog skrev han d. 23. Juni:. 

« Jo almindeligere glemt, miskendt, forfulgt og forhaanet 
jeg i den sidste Epoke af mit Liv har været i mit Fædre- 
lands Hovedstad, jo dybere staar indskrevet i mit Hjerte 
de enkelte ædle Danske, der ere blevne den gamle Bagge- 
sen venskabelig tro, og de haabefulde Ynglinge, der i Ud- 
landet har værdiget paa deres Gennemrejse at besøge mig. 

Intet af alle disse fædrelandske Besøg har livligere 
og mere heldbringende frydet min bestandige Hjemkærlighed 
end Deres, herlige, elskværdige Søn af en af mine ældste, 
elskede Venner! Modtag denne hjertelige Erklæring til 
Erindring om den nu paa 3dje Aar legemlig højst smertelig 
lidende, aandelig næsten forudsalige, af fremmede trøstede 
og vederkvægede Martyr. 

Omfavn i mit Navn, fortræffelige Johan Gottfried 

Burman Becker, Deres mig evig uforglemmelige Fader, 

Baggesens Rejsekammerat. 

Jens Immanuel Baggesen. 

I 1826 besøgte Baggesen Teplitz, Karlsbad og Marien- 
bad, men endnu daarligere vendte han sidst i August til- 
bage til Dresden. Et Far Dage efter ankom hans anden 
Søn August, som var dansk Premierløjtnant, og fandt 
Faderen meget skæmmet, bleg og kun Skind og Ben. Nu 
vilde Sønnen søge at opfylde Faderens ønske, som var at 
komme hjem til sit Fædreland. Men det var en meget 
vanskelig Sag, da han var overmaade syg. 

Den 13. Septbr. drog de fra Dresden i en dertil ind- 
kebt Rejsevogn, thi bedre Befordring kunde man endnu 
dengang ikke skaffe. Over Leipzig, Halle, Halberstadt, 
Brunsvig og til Hamburg gik Vejen. Det var uhyre be- 
sværligt; hver Dag var der Fare for, at han skulde dø. 
Idelig behøvede Baggesen Hjælp af August eller Lejetjeneren. 
Gennem Byerne maatte han føres i en Bærestol, da han 
ikke kunde taale Rystelsen paa Stenbroen. Heldigvis var 
det godt Vejr. Ved Overfarten paa Elben faldt han to 
Gange i Afmagt. Først den 28. September kom de til 
Hamburg. Paa denne sidste Rejsedag smilede Solen, 
og Baggesen havde lyse øjeblikke, især da de, kørende 
paa holstensk Grund, saa' den smukke, venlige Kirkeby 
Steinbeck. Det var den, han for 36 Aar siden trium- 
ferende og henrykt havde vist sin Sofie. 

1 Hamburg erklærede de tilkaldte Læger, at der ikke 
kunde være Tale om at fortsætte Rejsen, da Baggesen kun 
kunde leve faa Dage, og han selv delte ganske den Mening. 
Han glædede sig den 30. Septbr. ved at modtage Brev fra 
Sønnen Karl, der i Skynding var rejst til Dresden, men 
da Baggesen følte, at Karl vilde komme for sent, gav han 
August et Kys til ham. 

Baggesen var bragt til Frimurerhospitalet i Hamburg, 
da han i sin Tid paa Hertugen af Augustenborgs Foran- 
ledning var bleven optaget i Ordenen. Medens Dr. Dresden 

aflagde Patienten et Besøg, tog Baggesen ham som Repræ- 
sentant for Karl og velsignede hojtidelig begge sine Sønner, 
idet han formanede dem til aldrig at glemme Gud. Og 
fra det Øjeblik af var han saa at sige færdig med Verden. 
Hans Tanker var hos Gad, hans sidste Ord var af hans 
Oratorium • Kristi Død«: • Hellig, hellig, hellig,« hvorved 
de mødtes med Sofies i hendes Dødsstund. Han dede 
d. 3. Oktober ved Daggry. 

Karl kom allerede Dagen efter. Ved Obduktionen 
viste det sig, at der ogsaa var to store Yandblærer i 
Hjernehulheden. Det blev af Overpræsidenten tilbudt at 
give ham Gravsted ved Siden af Klopstock, men Baggesen 
havde selv aftalt med August, at han skulde hvile i Sofies 
Grav i Kiel. 

Paa en bygefuld Dag og i en stjerneklar Nat førte 
Sønnerne deres Faders Lig gennem Holsten til Kapellet 
ved Kiels Kirkegaard. 

Den 11. Oktober fandt Begravelsen Sted. Der var 
mødt et stort Følge af Mænd; Kvinder plejede den- 
gang ikke at gaa med til Begravelser. I Kapellet talte 
den gamle Konsistorialraad Fock over den afdøde som en 
i Ind- og Udlandet hæderlig bekendt Skribent og Digter. 
Ved Graven talte Karl Baggesen over sin Fader som 
Tænker og Kristen. Bevidstheden om Aandens Uafhæn- 
gighed af Legemet var saa stærk og fast hos ham som 
hos faa, ligeledes Troen paa Sjælens Udødelighed. Hans 
Aand levede mere i Evigheden end i Tiden, Gud var hans 
stadige Tanke, og det var den, der havde bevaret ham fra 
Aandsforvirring, for hvilken Ulykke han var meget udsat, 
da han havde en ualmindelig Fantasi i et sygt Legeme. 
Han døde som en sand Kristen. 

Om nogen Dansk var til Stede ved Begravelsen, uden 
maaske en tilfældig, forlyder intet. 

I en dobbelt Grav hviler Baggesen med sin Sofie og 
Reinhold med sin Sofie, der først døde 1836. Graven 
bærer ét højt Gravmonument over alle fire, saaledes at 
Reinholds og Hustrus Navne staa paa Vestsiden, Baggesens 

og Sofie Hallers paa 63t3iden, altsaa vendende mod Dan- 
mark. 

Der var for et Par Aar siden Tale om at slejfe Grav- 
stedet, da det nu ligger midt inde i Byen, og en meget 
befærdet Gade "Sophienblatt- gaar forbi den gamle Kirke- 



gaard. Nede fra Gaden kan man tydelig se den graa 
Gravsten. Men det blev undgaaet, da der kom Erklæring 
fra Baggesens Descendenter, at de vilde vedligeholde Grav- 
stedet. 

Men noget andet egentligt Mindesmærke over Digteren 
knejser intet Steds i Danmark. Det er som Misstemningen 
imod ham i Livet har fulgt ham efter Døden. 

Nu kommer kun faa Danske til Kiel uden Turister, 
der hurtigst muligt fare videre, thi det er en fremmed By, 
og det har været en By, hvorfra meget ondt mod vort 
lille Fædreland er udgaaet. Men Baggesens Tid falder, 
inden den Skilsmisse kom. 

Fra Korsar til Kiel, fra Baggesens Vugge til hans 
Grav, gaar Turiststrømmen, og hvem tænker mere paa 
ham, som engang kaldtes »Gratiernes Digter»? Det er nu 
saa længe, længe siden. 

Var ikke ogsaa Baggesen et Slags Amfibie, som Dan- 
mark ikke kan tænke tilbage paa med Glæde? Snart dansk, 
snart tysk, snart fransk og tilsidst næsten intet Steds 
hjemme? Og hvorfor friske Mindet op om hans Schweizer- 
brud, da det aabenbart var et Fejlgreb, at han knyttede 
sig til en udenlandsk Pige? Det var jo det ferste alvor- 
lige Skridt paa den Bane, der efterhaanden gjorde ham 
fremmed for sit Fædreland. 

Herpaa har Baggesen selv svaret i « Gengangeren og 

Han selv«: 

Den liUe Jurablomst, jeg var forenet med, 
for meget havde lidt af Nattens barske Vinde 
til at oplives paa det samme Sted. 

Gengangeren: 
Din Skæbne aldrigen du havde burdet binde 
til Jurablomster. 

Jeg selv: 

Klogt bemærkt og sandt, 
hvis Skæbnen vi, os ikke Skæbnen bandt. 
Og Held mig, at den bandt mig selv! 

Thi som han skriver et andet Sted: 

Og hvor mig her paa Jorden 
en Livets Sol oprandt 
i Syden og i Norden, 
hvor jeg et Eden fandt, 
jeg overalt fornemmer 
i Flagren, Engles lig, 
at Hjertet aldrig glemmer, 
o min Sofia, dig! 

—9^9— 



Rettelse. 



s. 126 og 127. Brevet er siden trykt in extenso i L. Bobés 
Job. Casp. Lavaters Rejse til Danmark S. 147 f. f. 

